
Ca și numărul 117, conceptul grafic al aces- 
tui număr este realizat de Corina Duma pe 
baza imaginilor din Expoziţia Celula creativă — 
un experiment artistic de la Biblioteca Naţională 
a României, Spaţiul Euphoria (30 septembrie - 
13 octombrie 2021). 

In acest cadru s-a reunit toată echipa de 
artiști: Andrei Bălan - sculptură, Alexandru 
Potecă - pictură, Vlad Șerban - sculptură, Maria 
lonescu - grafică, Irina Maria Bălan - sculptură, 
Dan lonescu - multimedia art, Irina Hasnaș 
Hubbard - instalație, Florin Constantin - 
fotografie, Andrei Tache - instalație. 


„Celula Creativă» spune o dublă poveste. 
In primul rând este despre memoria celor care 
au rezistat universului concentraţionar comu- 
nist. Este o anamneză a grozăviilor întâmplate 
în celulele de detenție și în centrele de reedu- 
care. Nu este o naraţiune politică, deși privește 
polisul, ci este o rememorare a celor care au 
știut să rămână liberi prin fidelitatea față de pro- 
priul sens și prin creativitate, adică prin capaci- 
tatea de a găsi căi de a fi conform acestui sens, 
în ciuda constrângerilor exterioare. 

Astfel, proiectul spune, în același timp, 
povestea creativității și deci a libertăţii care pot 
fi trăite de fiecare dintre noi la nivel celular. 
Avem noi toti înlăuntrul nostru o celulă creativă, 
care face posibilă realizarea propriei libertăți și 
împlinirea propriului destin. Și suntem fiecare în 
parte o celulă creativă din marele organism al 


Plata abonamentelor (80 lei/ abonament anual, 
inclusiv taxe poștale) și a eventualelor 
donaţii se poate face prin mandat poștal pentru 
Fundaţia Culturală Memoria, CUI: 888 6981, 
Cal. Victoriei 133, București, 010071 (tel. 021,212,97,72), 
precum și prin conturile Fundației Culturale Memoria 
deschise la Banca Comercială Română (BCR), 

umanității. lar ceea ce ameninţă această cre- 
ativitate este uitarea propriului sens și indife- 
renta fată de istoria adversarilor libertății.” 
(Andrei Găitănaru) 

Artiştii se pun pe ei înșiși și mediile pe care 
le explorează în slujba memoriei. Căci tem- 
nițele dau seama, cu viteză accelerată, despre 
mari personalități, poate încă prea puțin cunos- 
cute astăzi, caractere notabile ale istoriei noas- 
tre. Oameni-model și experiențe-școală, aduse 
noilor generaţii, ca ele să cunoscă și să nu 
repete greșelile trecutului. Despre suferință și 
creativitate în temniţele comuniste. Despre 
manifestări ale libertății în absenţa libertății. 


Proiectul „Celula creativă” a fost dezvoltat 
de Asociația S.E.M.N,, în parteneriat cu Muzeul 
Ororilor Comunismului în România - MOCR, sub 
patronajul Ministerului Culturii și co-finanțat de 
AFCN. Fundaţia Culturală Memoria a susținut 
acest proiect ca partener media. 

NICOLAE M. CONSTANTINESCU 


Ce funcție poate avea 
un Memorial al faptelor trăite 


într-o societate post-comunistă? 


Conform definiţiilor din DEX prin terme- 
nul „Memorial” se definește un element 
comemorativ (monument, inscripție), care 
are rolul de a aminti un eveniment deose- 
bit, o persoană sau eroii căzuți pentru 
patrie. La peste 30 de ani de la căderea de 
jure a comunismului, constatăm că moş- 
tenirea lăsată de el este mult mai diversă, 
mai profundă și, mai ales, mai bine apă- 
rată, în special în partea din fosta URSS 
reprezentată azi de Rusia, dar și în unele 
țări fost comuniste, printre care se numără 
și România. Am trăit evenimentele din 23 
august 1944 și deși aveam doar 8 ani, îmi 
amintesc prea bine invazia rușilor în tara 
noastră. Comportamentul sălbatic, de po- 
por necivilizat a fost demonstrat de mul- 
țimea de furturi, violuri de care s-a făcut 
vinovată „națiunea eliberatoare”. In Basa- 
rabia dinamitaseră toate cimitirele unde 
erau îngropaţi ostași români, identificabile 
prin căștile din vârful fiecărei cruci. Pentru 
comparaţie vreau să amintesc că la Sinaia, 
pe drumul Peleșului, există un cimitir din 
Primul Război Mondial unde zac alături 
români, germani și francezi. Nimeni nu s-a 
gândit vreodată că mormintele celor care 
au fost inamicii noștri ar putea fi pângărite. 

De la instalarea comunismului în 
România sub protecţia tancurilor rusești și 
până în zilele noastre, spectrul societății de 

tristă amintire continuă să ne influenteze 
viața și deciziile. Nu întâmplător Parlamen- 
tul României a respins în 2013 proiectul 
înfiinţării unui Muzeu National’, în care să 
se prezinte atrocitățile suferite de populația 
României sub regimul comunist. In decem- 
brie 2020, printr-o Hotărâre de Guvern, a 
fost înființat Muzeul Ororilor Comunismului, 
care însă nu are încă un sediu pentru expo- 
nate. Insist asupra rolului educativ al unui 
asemenea muzeu pentru tânăra generație, 
fiindcă repet, spectrul comunismului nu a 
dispărut, iar recentele mișcări de trupe ale 
Rusiei, care au culminat cu invazia Ucrainei 
la 24 februarie 2022, ne dovedesc esenta 
de regim autoritar, totalitar și acaparator al 
Rusiei lui Putin. Ceea ce se întâmplă nu ne 
mai poate lăsa indiferenți, fiindcă este clară 
dorința de hegemonie a lui Putin. 

In 1999 am asistat la Los Angeles la o 
conferință susținută de Anthony Jones, 
director al Fundaţiei Gorbaciov pentru 
Statele Unite”, ținută la Milken Institute și 
intitulată: „Moștenirea comunistă și impli- 
caţiile ei pentru secolul următor”. Intrucât 
previziunile lui Anthony Jones au fost con- 
firmate în Rusia și sunt valabile în mare 
parte și pentru România de azi, îmi voi per- 
mite câteva comentarii. 

Astfel, în discursul lui, el a căutat să dea 
răspuns la o primă întrebare: există oare 


semne că tendințele comuniste, deci regi- 
mul autoritarist ar fi dispărut din Rusia? 
Anthony Jones crede că ideea conform 
căreia majoritatea țărilor comuniste din 
Estul Europei — și în primul rând fosta 
URSS - va aplica regulile democraţiei și ale 
economiei de piaţă a fost falsă, s-a dovedit 
a fi doar o iluzie, deoarece nu au fost anali- 
zate cu luciditate efectele moștenirii comu- 
niste. Ori acestea pot fi identificate la Rusia din 
1999 — și noi credem că și la Rusia din 2021 — 
atât pe plan intern, cât și pe plan extern. 

Astfel pe plan intern: 

- din punct de vedere economic Rusia 
nu a fost niciodată cu adevărat o tară indus- 
trială, ci una preindustrială. Scopul principal 
al economiei rusești a fost productia și nu 
consumul. Apoi economia a fost dominată 
de lipsa de resurse. Regimul comunist nu a 
asigurat un echilibru al dezvoltării industria- 
le, ci a preferat concentrarea unui anume 
tip de industrie pentru fiecare republică din 
componența URSS, astfel încât după 


destrămare, multe republici monoindustria- 
le au trebuit să facă mari eforturi pentru 
diversificarea producției. Și asta fiindcă 
majoritatea produselor s-au dovedit nevan- 
dabile și au rămas pe stoc, ceea ce a pro- 
vocat un declin tehnologic, datorită atât lip- 
sei resurselor financiare, cât și celor 80 de 
ani de izolare față de economia modernă 
(acuma sunt peste 100 de ani); 

- O a doua observaţie se referă la slaba 
închegare a unei societăţi civile. Fiind 
izolată de valorile democratice, Rusia nu a 
stimulat dezvoltarea relaţiilor interumane. 
Interesul naţional a prevalat — și de altfel a 
şi fost cultivat în detrimentul celui individual; 

- o a treia observaţie privește mosteni- 
rea psihologică, care de altfel este cea mai 
grea de înlăturat. Intr-o tară în care se con- 
sideră că profitul este imoral, că diferența 
de salarii este imorală, că statul este obligat 
să asigure condiţii decente de trai 
populației, nu există condiţii reale pentru 
construirea unei economii de piaţă. 
Vorbitorul a folosit o glumă amară: la o adu- 
nare de oameni ai muncii, cineva a propus 
alegerea modelului suedez de democrație. 
Răspunsul din sală a fost că acest sistem 
nu poate functiona în Rusia fiindcă nu au 
destui suedezi!? Realitatea este că în Rusia 
o mare partea a populaţiei este obișnuită să 
fie dependentă de stat: statul să-i protejeze 
de șomaj, statul să le asigure asistența 
medicală, statul să le asigure educaţia etc. 
Această mentalitate a dus la un nivel foarte 
scăzut al răspunderii personale, a făcut ca 
funcţionarii publici să nu poată fi trași la 
răspundere de cei care se află de cealaltă 
parte a ghișeului — și astfel, din aproape în 
aproape, nici conducerea tării nu are 
noțiunea răspunderii pentru modul cum 
guvernează. Drept urmare oamenii sunt 
priviți ca niște simple unelte, care pot fi 

manipulate conform intereselor celor aflați 
la putere; 

- o a patra observaţie privește dezastrul 
ecologic. In Rusia există regiuni întregi care 
nu ar trebui să fie locuite sau vizitate, da- 
torită poluării excesive a solului, a apei și a 
aerului, poluare care depășește cu mult ci- 
frele LMA (limitei maxime admise - n.n.). 
Aproape 20 de milioane de ruși trăiesc în 
asemenea zone patogene. Transformarea 
lor în zone sanogene necesită sume uriașe 
de bani, pe care Rusia nu este dispusă să 
le investească; 

- O a cincea observaţie privește situația 
deplorabilă a stării de sănătate a populaţiei, 
care alături de starea economică a condus 
la scăderea drastică a natalității, la crește- 
rea ratei mortalităţii, la scăderea speranței 
de viață în special la bărbați. Imbătrânirea 
rapidă a populației obligă populaţia activă, 
aflată în scădere, să suporte sarcina asis- 
tentei sociale. 

In concluzie, pe plan intern în Rusia re- 
zultatul dezastruos al reformelor economi- 
ce, mafiotizarea economiei și revenirea 
tendinței de autoritarism, conduc la conclu- 
zia că spectrul comunismului nu a dispărut 
din Rusia. 

Pe plan extern: 

- Rusia s-a văzut dată la o parte din 
jocurile internaţionale, fapt care a creat o 
stare de nemulțumire nu numai în rândul 
guvernantilor și armatei, ci și în rândul 
populaţiei; 

- deturnarea fondurilor primite de la or- 
ganismele financiare internaţionale spre 
conturi deschise în străinătate și în buzuna- 
rele mafiei locale, precum și creșterea 
criminalităţii economice, îndepărtează in- 
vestitorii instituționali și privaţi să pompeze 
noi fonduri în Rusia; 

- însă ATENȚIE, deși este o tară cu o 
economie slab dezvoltată și cu multe pro- 
bleme interne, Rusia nu trebuie ignorată 
din punct de vedere al pericolului pe care-l 
poate reprezenta pentru comunitatea inter- 
națională. Abandonarea Rusiei poate avea 
efecte neprevăzute, fiindcă în disperare de 
cauză ea ar putea recurge la vânzări masi- 
ve de armament convenţional și nuclear 
sau să fie tentată să intervină în țările fostei 
URSS pentru a obține resursele necesare 
supraviețuirii. 

O a doua întrebare la care Anthony 
Jones a căutat să formuleze răspunsuri a 
privit șansele Rusiei de a evolua către 
democraţie și economie de piaţă. 

Conform vorbitorului, problemele cu 
care se confrunta Rusia la începutul anului 
2000 ar putea fi soluționate — cel putin 
parţial — în următorii 30 de ani, iar o de- 
mocraţie deplină și o economie de piață 
stabile — ar putea fi preconizate după 2-3 
generaţii. Populaţia în vârstă (dominantă) 
este în mod deschis împotriva reformelor 
economice și vrea protecție totală din par- 
tea statului, în timp ce tineretul vrea, con- 
form unui sondaj de opinie, un stat paterna- 
list în proporție de 38%, care să le poarte 
de grijă, o încetinire a ritmului reformelor 
(37%) sau, în cel mai bun caz, un amestec 
de socialism și capitalism, în care să se 
bucure de beneficiile ambelor sisteme 
(47%). Unul din lucrurile cele mai grave 
remarcate de el este că tinerii care au stu- 
diat în străinătate nu se mai întorc în Rusia, 
iar cei care se întorc nu pot să-și aplice 
cunoștințele fiindcă „sistemul” nu-i asimi- 
lează. 

Dacă ar fi să evaluăm analiza lui 
Anthony Jones după 20 de ani am putea 
avea două linii de comentarii privitoare la 


evenimentele petrecute în Rusia și în 
România în acest interval de timp. Și am 
propus acest tip de abordare fiindcă, cu 
excepția acţiunilor belicoase arătate de 
Rusia față de Ucraina, situaţia României 
din ultimele decenii este aproape trasă la 
indigou cu situația din Rusia, așa încât con- 
cluzia nu poate fi decât una singură: în am- 
bele tări se află la comandă aceleași struc- 
turi derivate din organele comuniste de re- 
presiune, care au acaparat sectorul econo- 
mico-financiar și mass-media. Practic admi- 
nistrația ambelor tări este dominată de oa- 
meni care au de pierdut din aflarea ade- 
vărului despre comunism, inclusiv din dez- 
văluirile unor Memoriale despre atrocitățile 
suferite în comunism de opozanții regimului. 

Cu acești comuniști din postcomunism 
se duce astăzi lupta pentru dezvăluirea 
adevărului în ambele tări, fiindcă doar ade- 
vărul despre cele trăite de o mare parte din 
populație ne poate izbăvi. Adevărul despre 
cum omul a devenit dependent de stat, fiind 
lipsit de proprietatea care-i asigura inde- 
pendenta socială, despre cum a fost des- 
trămată familia prin anularea rolului mamei 
de educator al copiilor și trimiterea ei în 
câmpul muncii, despre cum a fost batjo- 
corită biserica (și prin aceasta zdruncinată 


Note 

` Materialul a fost prezentat în 13 iulie 2013 la 
masa rotundă Memorie și memorial. Memorialul 
ca actor al istoriei, organizat în cadrul Ediţiei 
Jubiliare a Școlii de Vară de la Sighetu Marmaţiei, 
organizată de Fundaţia Academia Civică în par- 
teneriat cu Fundaţia Konrad Adenauer, și a fost 
adus la zi în februarie 2022. 

' Proiectul legii de înființare a unui Muzeu al 
Comunismului a fost prezentat în Biroul Perma- 
nent al Camerei Deputaţilor la 21 noiembrie 2011. 
La 29 mai 2012, Senatul a adoptat, prin vot, 


credința oamenilor în Dumnezeu, înlocuit 
de conducătorii care s-au demiurgizat), 
despre dispariția elitelor (și prin aceasta a 
modelelor pentru tineri), precum și a oame- 
nilor prin care orice tară progresează. Cel 
puțin în România memoria faptelor trăite ar 
trebui să fie cea mai bună lecţie pentru a 
anula pentru totdeauna agresiunea asupra 
cetățeanului obișnuit, căruia i se furnizează 
doar jumătăți de adevăruri, nu îi este adus la 
cunoștință modul cum a fost cheltuit banul 
public, nu îi sunt prezentate planuri pe ter- 
men lung de redresare a tării, și atunci plea- 
că în alte tări, fiindcă patria lui l-a dezamăgit. 

Absența unei discuții serioase la nivel 
național privind cauzele depopulării masive 
a țării noastre este cea mai bună dovadă că 
în momentul de faţă în România domină 
încă mentalităţile de tip comunist, care im- 
puneau politica la nivelul colectivități și nu 
la nivelul individului. Nerespectarea cetă- 
teanului de rând este principala racilă, pe 
care am văzut-o și înainte, dar și după 
1989. lată de ce memoria faptelor trăite ar 
trebui să direcţioneze toată politica 
României spre interesele individului, pe 
care să-l ajute să progreseze, creând în 
țara noastră un mediu favorabil pentru 
cetățenii ei. 


proiectul legislativ. După mai bine de un an de 
așteptare pentru avizare în comisiile de speciali- 
tate ale parlamentului, la 23 aprilie 2013 a ajuns 
la votul final din Camera Deputaţilor unde a fost 
respins definitiv. 

* În prezent Dr. Anthony Jones este Vice- 
Președinte și Director Executiv al Gorbachev 
Foundation of North America și, din 1993, profe- 
sor de sociologie și antropologie la Northeastern 
University, Boston. 

Josef Koch s-a născut în 
1937 în Jimbolia (Hatzfeld), 


jud. Timiș. Mama lui a decedat 
în timpul deportării în Uniunea 


Sovietică. In 1993 a fost ales 
președinte al Asociaţiei 
Șvabilor jimbolieni stabiliţi în 


Germania și în lumea întreagă. 


A păstrat relația cu orașul 
natal și a organizat vizite 
pentru schimburi de expe- 
riență, evenimente sportive și 
culturale la Spaichingen, 

la care au participat 
reprezentanți ai instituțiilor 
din Jimbolia, echipa de 
handbal fete, echipa de 
dansuri populare germane 
a FDGR Jimbolia. 

A primit din partea Primăriei 
Jimbolia „Medalia Pro 
Jimbolia” și „Diploma de 
excelență pentru întreaga 
activitate Pro Jimbolia”, 

iar din 2008 este „Cetăţean 
de onoare al orașului 
Jimbolia”. 


JOSEF KOCH 


Refugiul, deportarea 
în URSS și exproprierea 


Trei lovituri cu consecințe istorice pentru 
șvabii bănăţeni 


Începând cu vara anului 1944, când încă unii oameni 
din Germania mai credeau în victorie, în Banat au apărut 
deja primele semne ale începutului sfârșitului istoriei 
colonizării șvabilor bănățeni în regiune. Deoarece doar câ- 
teva luni mai târziu, trei evenimente decisive au pus sub 
semnul întrebării viitorul şvabilor bănăţeni în România. 

Totul a început în septembrie 1944. De frica Armatei 
Roșii, mai mult de un sfert din populația șvăbească din 
Banat a luat drumul pribegiei prin Serbia, Ungaria, în di- 
recția Austria și Germania. Dintre aceștia s-au întors, cam 
după o lună și ceva, aproximativ jumătate din familiile refu- 
giate, pe de o parte mânati de dorul de casă, dar și din 
cauză că „partizanii titoiști” au blocat toate drumurile de 
refugiu, atacându-i și luându-le tot ce aveau asupra lor. 
După doar alte câteva luni, în ianuarie 1945 a urmat depor- 
tarea germanilor apți de muncă în Rusia (aproximativ 
75.000 de persoane din întreaga Românie) și doar două 
luni mai târziu, începând din martie 1945, a urmat privarea de 
drepturi și exproprierea totală a populaţiei țărănești germane. 

Aceste trei evenimente — refugiul, deportarea și expro- 
prierea au fost resimtite din plin și de familia mea, do- 
miciliată în orășelul Jimbolia, din regiunea Banat. 


Refugiul 

Câteva zile înainte de cucerirea Timișoarei de către 
Armata Roșie, în data de 14 septembrie 1944, au pătruns 
unități militare germane mai mici pe teritoriul românesc al 
Banatului, venind dinspre Serbia, cu misiunea de a crea o 
nouă linie de front, pornind de la Arad, în direcția 
Timișoarei și până în zona muntoasă a Banatului, pentru a 

întârzia înaintarea Armatei Roșii măcar 
pentru un timp. Misiunea lor era să înles- 
nească evacuarea populației civile șvăbești 
din localitățile aflate în Vestul și în Sudul 
Timișoarei. 

In zilele care au urmat, toată lumea era 
disperată și nu știa ce să facă. Toţi aveau 
aceleași îndoieli, și anume părăsirea locului 
natal cu plecarea spre vest sau rămânerea 
pe loc, indiferent ce va urma. Chiar și con- 
ducătorii Grupului Etnic German erau ne- 
hotărâți. In timp ce unii îndemnau la calm, 
alții chemau la plecarea cât mai rapidă în 
refugiu. La fel și responsabilul pentru secu- 
ritatea publică în Jimbolia, care a ordonat 
distribuirea de foi volante și lipirea de afișe 
în locurile publice, în care la punctul 5 scria: 
„nici un german nu trebuie să cadă în 
mâinile rușilor, de aceea am ordonat eva- 
cuarea imediată a populației germane. Re- 
gulamentul se găsește la șefii de post de la 
comandamentul grupei locale. Ordinele pri- 
vind evacuarea trebuie executate respec- 
tând cea mai strictă disciplină”. 

Acest ordin de evacuare a fost comuni- 
cat ziua următoare, după obiceiul locului, și 
de toboșarul comunal la colțurile străzilor. 
Din acest moment agitația a ajuns la cele 
mai înalte cote. Toti își puneau aceleași în- 
trebări în timp ce încercau să se pregă- 
tească pentru refugiu: Ce trebuie neapărat 
luat pe drum? Ce poate fi lăsat acasă, în 
speranța unei întoarceri grabnice? Ce poa- 
te fi ascuns și ce se va întâmplă cu anima- 
lele din gospodărie? Chiar și în sânul fami- 
liei nu erau toti de aceeași părere și așa s-au 
luat decizii practice. Aceasta însemna ca 
tinerii să plece și cei în vârstă să rămână pe 
loc și să aibă grijă de casă, gospodărie și 
animale. 

Evacuarea din Jimbolia era mai proble- 
matică în comparaţie cu alte localități mai 

mici, unde se forma o coloană compactă. 
Conform relatărilor, evacuarea a durat patru 
sau chiar cinci zile consecutive. 

Primele atelaje din Jimbolia, căruțe cu 
cai dar și tractoare, la care erau cuplate pâ- 
nă la patru remorci, au părăsit localitatea în 
jurul zilei de 17 septembrie. Au plecat prin 
strada principală, au trecut pe lângă cimitir, 
în directia vest. In următoarele trei-patru zile 
au mai plecat şi alte coloane de căruțe din 
Jimbolia. De data aceasta unele s-au îndrep- 
tat și spre sud, prin Nova Crnja’. lar alte 
câteva familii răzlețe au plecat și cu trenul. 

Aproximativ 200 de familii germane, 
aproape 850 de persoane au reușit, în 
ciuda atacurilor mișelești din partea partiza- 
nilor lui Tito și a atacurilor aviatice, să 
ajungă în Austria și în Germania. Documen- 
tate sunt 16 persoane din Jimbolia care și-au 
pierdut viaţa în timpul refugiului. 

* 


Dintre refugiați a făcut parte și familia 
mea, care cuprindea bunicii paterni, mama 
noastră, fratele meu mai mic și eu. Tatăl 
nostru era în acea perioadă soldat în răz- 
boi. Din 1941 până în mai 1943 în armata 
română și apoi — ca o consecință a 
Acordului româno-german (pe scurt „Pactul 
Hitler - Antonescu”), din 12 mai 1943, ca toti 
germanii apti de armată din România — să 
treacă în armata germană. Astfel, capul 
familiei era bunicul nostru, care a încercat 
până în ultima clipă, în ciuda evacuării 
ordonate, să păstreze calmul în sânul fami- 
liei. A tot controlat căruța mare, cu care era 
să plecam în refugiu, a mai pus și o roată 
de rezervă potrivită și a pregătit și 
harnașamentul cel bun pentru cai. Intre 
timp mama și bunica au împachetat strictul 
necesar. Noi copiii, de altfel ca și toți copiii 
din vecinătate, nu eram cu adevărat 
conștienți de ce se întâmpla în realitate. 

Într-una din zilele următoare, după un 
nou îndemn la refugiu, și căruta noastră era 
încărcată cu cele necesare și acoperită cu 
un cort mare. Noi, adică familia noastră, 
eram printre ultimii care au părăsit localita- 
tea. Când plecarea era în sfârșit definitiv 
stabilită, mama noastră a mai pregătit ceva 
merinde pentru următoarele zile și ne-a îm- 
brăcat pe mine și pe fratele meu cu haine 
rezistente și pantofi solizi. Apoi, cu lacrimi 
în ochi, a încuiat locuința și, ca nu cumva 
ușa să fie spartă, a lăsat cheia în broască. 

Ultimii doi cai pe care îi mai aveam în 
grajd — alți trei cai au fost rechiziționaţi cu 
două săptămâni în urmă de armata română 
- au fost înhămați și am ieșit cu căruța 
până pe stradă. Bunicul a mai oprit odată 
căruța, s-a dus în curte, a zăvorât poarta 
din interior, a pus cheia pe zidul casei și a 
zis, așa ca să-l auzim cu toții: Să sperăm că 
ne întoarcem în curând. Apoi, cu inima 
frântă, am luat-o pe strada principală, unde 

deja mai stăteau și alte căruțe și am aștep- 
tat semnalul de plecare. 

Incă în aceeași zi coloana de căruțe a 
pornit la comandă în direcţia Heufeld, loca- 
litate în Banatul sârbesc, actualmente Novi 
Kozarci. Incă înainte de a ajunge la Novi 
Kozarci, din motive de securitate, coloana 
de căruțe a fost redirecționată ușor spre 
sud, spre localitatea Lazarfeld, actualmen- 
te Lazarevo. 

In Lazarevo, pe atunci o localitate aproa- 
pe integral șvăbească, familiile refugiate 
împreună cu căruțele lor, au fost repartizate 
la familii din sat. Impreună cu noi a mai fost 
adăpostită încă o familie din Jimbolia, în 
aceeași curte. 

Bărbaţii — de fapt cam toți erau bunici — 
au îngrijit caii și după aceea s-au întâlnit în 
centrul localității și discutau despre ce se va 
întâmpla de acum încolo. Mai ales că au- 
toritățile competente, de frica atacurilor par- 
tizanilor lui Tito, au oprit deplasarea mai 

departe. Femeile au ajutat gazda în casă și 
în grădină. Pentru noi, copiii, aceste trei- 
patru zile au fost o reală aventură. Alergam 
pe străzi, cercetam zona și ne jucam cât era 
ziua de mare. De școală nu putea fi vorba. 

Intr-una din zilele următoare au mai 
sosit și alte căruțe, care au trecut prin 
Jimbolia în drumul lor spre Lazarevo. 
Imediat au fost asaltaţi cu întrebări: Cum 
este în Banatul românesc? Cum arată 
Jimbolia? Și noii sosiți au putut să-i asigure 
că acolo este liniște și că multe familii din 
Săcălaz (localitate de lângă Timișoara) 
stau acolo și așteaptă să plece mai depar- 
te. Și ca și cum toţi bărbaţii adunaţi acolo 
au așteptat aceste vești, au ajuns în unani- 
mitate la concluzia dacă cei din Săcălaz 
sunt în Jimbolia, atunci și noi ne putem în- 
toarce acolo. Și deja în dimineaţa urmă- 
toare, după ce s-a luat rămas bun de la 
gazde, aproape toate căruțele s-au pus din 
nou în mișcare, dar de data aceasta retur, 
în direcţia Jimbolia. 

In zilele de 22 și 23 septembrie, re- 
fugiaţii din Săcălaz erau și ei deja porniţi pe 
drumul de întoarcere, iar o mare parte din 
familiile jimboliene refugiate au revenit și 
ele acasă. Şi în casa noastră fusese în- 
cartiruită o familie din Săcălaz, dar cu care 
nu ne-am mai întâlnit. Doar un câine mai 
mare, cu părul lung, a rămas în urma lor, pe 
care l-am adoptat cu plăcere. 

Noaptea dintre 23 și 24 septembrie fami- 
lia noastră a petrecut-o în pivnita spațioasă 
a vecinilor noștri, familia Fiedler. Toată noap- 
tea s-au auzit împușcături, pe stradă zgomot 
de motoare și din ce în ce mai des sunete 
străine. Și atunci era totul clar, „rușii”, deci 
Armata Roșie e în localitate. 

Deodată nimic nu mai era ca înainte. 
Adulții, mai ales femeile, îndrăzneau doar 
foarte rar să iasă pe stradă, frica și dispera- 

rea era generalizată. Tot se mai auzeau 
împușcături, au avut loc jafuri și, din când 
în când, au fost luate animale din gospo- 
dăriile oamenilor şi tăiate pe loc. Și câte un 
butoi plin cu vin, depozitat într-o pivniţă ră- 
coroasă, era golit de soldaţii ruși. 

După câteva zile, după ce soldații ruși 
au înaintat spre Vest, situația s-a mai cal- 
mat și viata a continuat oarecum. Pe străzi 
și în curți au rămas în urmă diverse mate- 
riale de război. Chiar și un tanc stricat era 
abandonat în apropierea gării, apoi puști 
defecte mai mici sau mai mari, măști de 
gaze, muniție, mașini care nu mai functio- 
nau, uniforme rupte și chiar și cizme. 

Astfel, pe la mijlocul lunii octombrie 
1944, când situaţia generală s-a ameliorat 
cât de cât, a început și în Jimbolia, cu o 
întârziere de mai bine de patru săptămâni, 
noul an școlar. Promoţia 1937, din care fă- 
ceam parte și eu, trebuia să înceapă clasa |. 
Dar la înscriere s-a aflat cu stupoare că 
începând din acea toamna, deci din anul 
școlar 1944-1945, nu mai există școli de 
stat cu limbă de predare germană. Numai 
măicuțele au mai avut voie să predea în 
limba germană, în așa-numita „școală mă- 
năstirească”. In speranța că acest ordin se 
va revoca cât mai repede, măicuţele au în- 
cercat să primească pe toți elevii germani 
începători. Dar după trei-patru săptămâni, 
când era evident că școlile de stat germane 
nu vor mai fi redeschise, a fost sfârșitul 
experimentului. Unii dintre copiii germani 
au fost dati la școala românească, dar cei 
mai mulți au stat acasă și au pierdut astfel 
un an școlar întreg. Așadar, din toamna 
anului 1945 toti copii germani au frecventat 
școli cu limba de predare română. Abia în 
toamna anului 1948, după reforma școlară, 
școlile germane au fost din nou redeschise. 


Deportarea în Rusia 

In ultimele două luni ale anului 1944 gri- 
jile și temerile germanilor au crescut cu fie- 
care zi. Tot mai des au apărut zvonuri des- 
pre o deportare în Rusia, dar și despre 
unele liste, care ar exista deja la primării cu 
toți germanii apti de muncă, bărbaţii între 
17 şi 45 de ani și femeile între 18 și 32 de 
ani. lar când au trecut prin gara din 
Jimbolia și primele vagoane cu germani din 
Serbia și cu direcția de deplasare spre 
răsărit, zvonurile s-au transformat încet- 
încet în certitudine. 

In data de 14 ianuarie 1945, într-o zi de 
duminică, era rândul Jimboliei. Aproximativ 
900 de jimbolieni, femei și bărbaţi, printre 
care și mama mea, Elisabeth Koch, au fost 
luați de soldaţi români și ruși de acasă și 
adunaţi într-o clădire mare din centru. Patru 
zile mai târziu au fost duși cu escortă în 
grupuri de 28 până la 30 de persoane la 
gară și îmbarcaţi în vagoane pentru anima- 
le, care erau deja în gară. Și după alte 
patru zile, în data de 22 ianuarie 1945 au 
plecat cele 28 (în alte surse sunt men- 
ționate 30 de vagoane) din gara Jimbolia 
cu destinaţia Uniunea Sovietică. 

După mai bine de trei săptămâni, în 
data de 9 februarie au ajuns la destinaţie. 
Aproape toți jimbolienii au fost repartizați în 
două lagăre de muncă și anume la 
Dnipropetrowsk și Dniprodzerjinsk. Și după 
scurt timp de munca grea, de frig, de foame 
şi de boli, au decedat primii deportați. In 
timpul deportării în Rusia au murit în jur de 
110 jimbolieni.* 


Exproprierea 

In martie 1945, la doar două luni după 
deportarea în Rusia, toate familiile germa- 
ne trăiau în continuare în frică și nici grijile 
lor nu s-au micşorat. Practic, în toate fami- 

liile germane din Jimbolia nu se știa încă 
nimic concret despre o parte din rudele lor. 
Unii încă erau în refugiu, multi au fost de- 
portati în Rusia, aproximativ 350 de tineri 
bărbaţi erau încă pe front, altii în prizonierat 
și mulți dispăruți sau căzuți. Conform sur- 
selor oficiale au căzut în timpul războiului în 
total 52 jimbolieni germani în armata ro- 
mână și 285 în armata germană. Așadar 
majoritatea populației active, adică oameni 
tineri apți de muncă din populaţia Jimboliei 
era absentă. Acasă au rămas doar bătrânii, 
bolnavii și copiii. 

In această situație disperată, soarta i-a 
mai lovit încă o dată. Prin Legea nr. 187 din 
23 martie 1945, așa numită Lege a refor- 
mei agrare, comuniștii și-au pregătit o bază 
legală pentru exproprierea totală a tăra- 
nilor. Și doar după câteva săptămâni de la 
publicarea acestei legi au început deja pri- 
mele furturi și jafuri. Gospodăriile țărănești 

germane au devenit un fel de „autoservire”. 
Dar cui îi păsa? De fapt nimănui, pentru că 
în acele luni germanilor din România le-au 
fost luate în mod oficial toate drepturile 
cetățenești. 

După intrarea în vigoare a Legii refor- 
mei agrare, autorităţilor le-au trebuit doar 
câteva săptămâni ca să alcătuiască prime- 
le comitete de expropriere. Fiecare comitet 
era alcătuit din circa patru sau cinci mem- 
bri, care răspundeau de anumite străzi. Pe 
lângă aceste comitete mai figurau și alte 
persoane, care dețineau căruțe cu cai și 
care duceau mașinile și animalele expro- 
priate, dar și resturile de grâu și porumb ce 
mai era prin case, în locurile stabilite pentru 
depozitare. 

In Jimbolia exproprierea propriu-zisă a 
început oficial la sfârșitul verii în 1945. 
Membrii comitetelor de expropriere au fost 
aleși în mod special de autoritățile compe- 
tente. Astfel, în Jimbolia în aceste comitete 
au fost aleși pe lângă români și destui de 
mulți maghiari din oraș. Aceștia știau foarte 
exact ce mașini și câte animale puteau fi 
confiscate din fiecare gospodărie germană. 

In fond, aceste persoane se lăsau 
manipulate de conducătorii comuniști ai 
vremii, probabil și cu speranța să pri- 
mească mai mult teren agricol, sau vacile și 
caii cei mai buni, sau să pună mâna pe 
mașini agricole mai moderne. Mai răi decât 
aceștia erau, de fapt, unele grupe mai mici 
de tineri maghiari radicali, „neocomuniștii”, 
care mărșăluiau cu steaguri roșii pe străzile 
orașului și scandau „Nekünk a földet - a 
svaboknak a kötelet”. In traducere în limba 
română: „Nouă pământul - șvabilor ștrean- 
gul”. Pentru țăranii germani a fost un șoc 
teribil, doar trăiseră până atunci în bună 
vecinătate. In mod onest trebuie amintit și 
faptul că erau și foarte mulți maghiari 

ponderati și cinstiți în acele săptămâni și 
luni, cărora nu numai că le era rușine, dar 
care și-au și cerut scuze pentru comporta- 
mentul concetățenilor lor. 

Aproape tot ce se afla în curți, în graj- 
duri, în pivnițe sau în podurile casei, deci 
tot ce se putea lua, a fost expropriat, scos 
din curți și trecut superficial într-un proces 
verbal, de multe ori de necitit. Acest proces 
verbal a fost pus pe urmă în fata unui mem- 
bru al familiei, în cazul nostru a bunicului, 
pentru a-l semna. Un exemplar al acestui 
proces verbal a fost lăsat celui expropriat și 
al doilea exemplar a ajuns la Comitetul lo- 
cal de expropriere. Acest act de exproprie- 
re a familiei noastre a supraviețuit și este 
astăzi o parte din istoria familiei. 

Dar această expropriere nu era încă 
sfârşitul suferințelor. In iunie 1951 familia 
noastră nu a fost deportată în Câmpia 
Bărăganului și ne simțeam norocoși. Abia 
ulterior am aflat că am fost scoși de pe listă 
pentru că tatăl nostru, Josef Koch (n. 
1910), lucra în acea perioadă la Căile 
Ferate Române (CFR). Și pe atunci se 
zicea că „CFR-ul e stat în stat” și, ca atare, 
n-a acceptat să piardă un muncitor. Dar nu- 
mai câteva luni mai târziu ne-am trezit cu o 
vizită ciudată: doi bărbaţi, unul de la 
Primăria Jimbolia și al doilea de la Coo- 
perativa Agricolă de Producţie „Miciurin”. 
Fără prea multe cuvinte, ne-au înmânat o 
hârtie conform căreia trebuia să evacuăm 
casa în termen de o săptămână. După ce 
ne-au predat hârtia, zisă document oficial, 
au inspectat întreaga casă, podul, curtea și 
gradina, ca și cum aceasta era cel mai nor- 
mal lucru. Probabil voiau să se asigure în 
ce stare se găsește imobilul, ca nu cumva 
să se facă ceva stricăciuni. Inainte de a 
pleca au mai spus să ne grăbim cu mutatul, 
că într-o săptămână Cooperativa Agricolă 


S?atul Popular sl orasului falona! Jimbolia 


Comitetul Executiv 
Nr. 200 /IVI-63-B 
Dàn 21 ianuarie 1964, 


AV EV Ea IAD A 
inanga ma mareei m ee 


Comitetul Pxecutiv al Satului Popular al orasului raional 
Jimbolia aievereste prin prezenta că numitul Koch Iosif din Jimbolia 
strada Lenin nr,- 53,fiaurează in registrul agricol poz, 13 vol.3, cu 


următoarea situaţie materială: 


Inainte de 23.08.1944: 


Figurează impreună cu părinţii 
cara posedau, 1 casă si 35 Jug 


teren agricol. 


in prezenti 


Figurează împreună cu tată! 
său care posedă 1 casă de 
locuit,- 


Fi Drept pentru care s-a eliberat prezente gipverinţă spre a-i 
servi numitului ia complectarea dosaralui persons. 


s AA 
seeto uda, / 


Pentru a se înscrie la examenul de definitivat, era necesar un dosar personal, care să conţină și o adevarintă despre 


starea personală — înainte și după 23 august 1944. 


de Producţie va prelua casa, pentru a 
înființa aici o nouă brigadă de lucru. 

Patru ani casa noastră a aparținut 
Cooperativei Agricole. La sfârșitul verii lui 
1956, foarte bucuroși, ne-am mutat din nou 
în casa noastră părintească, dar a trebuit 
să investim foarte mulţi bani și timp pentru 
a o face din nou locuibilă. Până și camerele 
au fost folosite ca depozite pentru cereale. 

* 


După aceste luni atât de dramatice, din 
septembrie 1944 până în noiembrie 1945 
(plus următorii ani până în 1956), cu anii de 
război și mulţi morti, cu intimidări intentio- 
nate, cu deportări, cu jafuri, exproprieri și 
venirea coloniștilor români în localitățile 
şvăbești din Banat, doar puţini germani mai 


aveau încă speranța unui nou început. Dar 
vointa de nestăvilit de a supraviețui, hăr- 
nicia proverbială, unitatea comunității și 
conviețuirea în pace, bazată pe încredere 
reciprocă cu familiile românești nou venite 
în localitatea noastră au fost, totuși, premi- 
se bune pentru un nou început cu succes. 
La aceasta a contribuit, bineînțeles, și poli- 
tica de stat ceva mai liberală din anii '60. 
Dar și faptul că familiile deportate între 
1951-1956 în Bărăgan au primit dreptul de 
a se întoarce, printre acestea fiind și multe 
familii de șvabi bănățeni. La fel și reforma 
școlară din 1948 a contribuit mult la 
îmbunătățirea situație, pentru că s-au des- 
chis din nou grădinițele, școlile și facultățile 
în limba germană. De asemenea, existau 

din nou ziare, emisiuni radio și teatru în 
limba germană. Chiar și sărbătorile tra- 
diționale au putut fi din nou sărbătorite. Și 
nimeni nu ar fi putut prezice în acei ani 
(1956-1970), când viața merita din nou să 
fie trăită, că doar 30 de ani mai târziu ger- 
manii din România își vor părăsi definitiv 
patria. După doar 10 ani, începând cu anii 
'70, au apărut din nou vremuri grele, care 
au distrus speranţele timide ce abia se înfi- 
ripaseră. Proasta guvernare socialistă, cu 
penuria de alimente, salarii mici, urmăriri 
politice, și planul regimului Ceaușescu de a 
vinde Germaniei etnicii germani din 
România i-au făcut pe foarte multi să-și 
schimbe optica. Mai ales că se știa că vizati 
erau în special intelectualii, învățătorii, pro- 
fesorii, inginerii și academicienii. Foarte 
mulți dintre ei se trezeau peste noapte dati 
afara din serviciu și erau șomeri. 

De aceeași soartă am avut parte și eu. 

Pe la mijlocul lunii octombrie 1981 am 
fost chemat, împreună cu alte patru colege 
profesoare la direcțiunea școlii. După o dis- 
cutie scurtă cu trei persoane, necunoscute 
nouă, ni s-a solicitat să semnăm un formu- 
lar de declaraţie, în care se afla și o pro- 
poziție care stipula că semnatarul nu va 
depune niciodată o cerere de emigrare. 
Bineînțeles că nici unul dintre noi nu a sem- 
nat. Şi doar patru săptămâni mai târziu am 
primit eu, dar și colegele mele, o înştiinţare 
oficială de la Inspectoratul școlar al 
judetului Timiș, datată 16 noiembrie 1981, 
că începând cu data de 1 decembrie 1981 
toți cinci suntem demiși din posturile de 
profesor. Pentru noi toţi a fost o lovitură de 
proporții. 

In același timp au fost demiși și alți cam 
45 de învățători și profesori germani din 
Banat. In zilele care au urmat s-a încercat 


să fie identificate toate aceste cadre didac- 
tice demise. Și câteva săptămâni mai târ- 
ziu, pe la mijlocul lunii decembrie, ne-am 
dus toti cei demiși la Centrala regională de 
partid și am solicitat formularele de emigra- 
re. In mod surprinzător le-am primit ime- 
diat, le-am completat și le-am depus oficial 
câteva zile mai târziu. Primele răspunsuri 
au venit după mai bine de o jumătate de an, 
când au fost aprobate primele cereri de 
emigrare. Și primele familii de cadre didac- 
tice au putut emigra în Germania. Eu am 
plecat din România împreună cu soția mea 
și cele două fiice (de 10 și 12 ani) în data 
de 20 ianuarie 1983. Pentru noi această 
emigrare a fost un pas foarte greu. Nu ne-a 
fost ușor să lăsăm în urmă rudele, prietenii 
și locul nostru de baștină. 

lar după căderea lui Ceaușescu (1989) 
a început valul uriaș de emigrări. Și de 
atunci, cu excepția unui număr foarte mic, 
aproape toți germanii din România au ple- 
cat din tară, ca atare și șvabii bănăţeni. 
Pentru toţi a fost o decizie cu implicaţii ma- 
jore. Toate aceste evenimente istorice au 
marcat, de fapt, și sfârșitul istoriei șvabilor 
bănățeni în teritoriul istoric de colonizare, în 
Banatul românesc. 


Note 

'Heimatbuch des Heidestăatchens Hatzfeld im 
Banat, Redaktion: Anton Peter Petri, Hrsg. von der 
Heimatortsgemeinschaft Hatzfeld, 1991, p. 262. 

* Localitate în Voivodina, Serbia. 

* Josef Koch, „Deportarea în Rusia, ianuarie 
1945. Deportată, decedată, anonim îngropată, 
dar niciodată uitată”, în Memoria - revista gândirii 
arestate, nr. 111, 2/2020, pp. 22-25. 


Marian Boboc 

s-a născut la 4 august 1967 în 
Petroșani, județul Hunedoara. 
Muzeograf la „Muzeul 
Mineritului” Petroșani. 

A fost redactor-șef al 
publicaţiilor Abataj, 

Săptămâna Văii Jiului, Orizont 
lupenean, Noroc bun, Ortacul, 
Ziarul Văii Jiului. Membru al 
Uniunii Scriitorilor din România 
(din 2006). A publicat ca autor, 
editor sau coautor numeroase 
volume de versuri sau 
volume-document și de 

istorie a presei. 

A organizat numeroase eveni- 
mente culturale în localităţi din 
Valea Jiului. Cetăţean de 
onoare al municipiului 
Petroșani (2010) și al judeţului 
Hunedoara (2020). 

Interviul a fost realizat în anul 
2011 la Vulcan, publicat ante- 
rior în Ziarul Văii Jiului 
(octombrie 2011) și în Marian 
Boboc, Prăvălia cu istorii de pe 
Jiul de Est și Jiul de Vest, vol. 
II, Editura Autograf MJM, 
Craiova, 2013. 


"Un interviu cu Doamna Ileana 
Murarek va fi publicat în Memoria 
- revista gândirii arestate, nr. 
122, 1/2023. 


MARIAN BOBOC în dialog cu 
CAROL GRAEF 


„Poliţaiul care ne-a ridicat 

i-a spus mamei: 

Frau, am venit să vă iau copiii! 
Şi... i s-au umplut ochii cu lacrimi” 


Va să-zic”: un extraordinar povestitor 

Pe domnul Carol Graef l-am întâlnit în sufrageria doam- 
nei Murarek (fostă Reck)' din Vulcan. Am avut plăcerea să 
descopăr, minut cu minut, un extraordinar povestitor. As- 
cultându-l cum povestește, cu precizie... nemțească și 
acuratețe, nici nu-ţi vine să crezi că dl. Graef are 87 de ani 
(în anul interviului, 2011 - n.r.). Poveștile sale conturează 
saga unei familii de etnici germani hunedoreni, a vieţii coti- 
diene în Colonia Braia din Lupeni, a devenirii tânărului 
Carol și deportării timp de 5 ani în URSS, la 15 ianuarie 
1945. DI. Graef este un domn cu mult, mult umor, dar, 
uneori, când amintirea devine prea ascuţită, și un senti- 
mental. Cred că această convorbire conturează cu mult 
şarm un tablou interbelic inedit și plin de culoare al 
Lupeniului. Va să-zic', no, că m-am molipsit și eu de la ticul 
verbal al domnului Carol, poftiti de citiţi! 


Născut în Colonia Braia 

Cum vă numiţi? 

Carol Graef: Corect: G... R... 

Nu scrieți dumneavoastră în agendă? 

Absolut nu. Nu scriu și nu citesc. 

De ce? 

E o mare pedeapsă pentru mine. Din cauza ochilor nu 
văd și nu scriu. 

In ce an v-aţi născut? 

In 1924, la Lupeni. 

Unde locuiaţi în Lupeni? 

Sunt născut în Colonie, cum se zice. Așa se spunea 
atunci. Unde stai? In Colonie. Va să-zic,, niște căși duble. 

Colonia unde m-am născut se numea 
Braia. Ca și d-na Magda Flori, atunci 
domnișoara Burger'. Și ea s-a născut în 
Braia, era diferență de o stradă între noi. 
Acolo ne-am copilărit. 


O casă tip de colonie 

Cum arăta o casă în Colonia Braia? 

Interiorul unei case? Apartamentul în 
Colonia Braia era format dintr-o intrare. Ce 
era o intrare? O bucată de tablă în fața ușii 
să nu bată ploaia în bucătărie. După intra- 
re, urma bucătăria. In fată, ușa către dormi- 
tor. Pe cealaltă parte, ușa în cămară. Atât. 

Câţi locuiaţi În această casă? 

Noi am stat șase persoane într-o sin- 
gură cameră. 


Curelăria bunicului. Fuga tatălui 

Cum a ajuns tatăl dumneavoastră în 
Lupeni? 

Povestea e mai lungă. Acum vreo 60-70 
de ani. Mi-a povestit tata toată întâmplarea. 
Tata a fost din Orăștie și bunicul avea acolo 
atelier de curelărie. Va să-zic', făcea hamuri 
pentru cai, brâuri cum poartă țăranii și che- 
stii dintr-ăstea din pielărie. Intr-o zi, bunicul 
i-a spus lui tata, care era primul băiat din 
familie (ei au fost șapte frați, băieţi și fete): 
Copile, tu trebuie să-mi moștenești atelierul 
și să-mi iei meseria!. Tata a făcut ucenicia 
și când s-a eliberat, după o lună, bunicul, 
care lucra cu 3-4 ucenici și 2-3 calfe, le-a 
spus: No, băieţi, veniţi la birou! Au mers la 
birou și le-a plătit salariul. Tata, la urmă, că 
era calfă doar de-o lună. Bunicul i-a spus în 
nemțește:; Tu, Carli, was ist du? Păi, tată, 
am avut o lună plină lucrată și nu am bani 
de buzunar, i-a răspuns tata. Da?! Hai mai 
aproape, spune bunicul. Tata se apropie, 
iar bunicul îi cârpește o palmă: Asta-i primul 
salariu de la mine... Bunicul a vrut să-i arate 

că pentru bani trebuie să muncești mult. 
Era un om foarte sever bunicul. Nu l-am cu- 
noscut, dar așa mi-a povestit tata. Pe urmă, 
tata s-a supărat și s-a întors la lucru. A 
lucrat cât a lucrat. Când bunicul a intrat în 
atelier, tata a ieșit din atelier și s-a dus sus 
în casă, că atelierul era jos. In casă îi spune 
bunicii: Mamă, pregătește-mi valiza mică, 
cu niște schimburi și bagă și ceva bani 
acolo! Pe câte zile mergi?, îl întreabă buni- 
ca. Nu știu precis. Bunica pregătește valiza. 
In timpul acesta tata s-a spălat un pic, s-a 
îmbrăcat, a luat valiza, a pupat-o pe bunica, 
spunându-i: Mami, te las cu bine. Și plea- 
că... Apoi, vine bunicul sus, la masă, se uită 
în dreapta, se uită în stânga, și întreabă: 
Dar pentru Carli n-ai pus masa? Mâncă cu 
băieţii?. Dar Carli e plecat!, îi răspunde 
bunica. Unde? Apăi, unde l-ai trimes! Se 
uită bunicul și spune: N-am trimes niciun- 
de... Și dădea din cap. Dar ce s-a întâm- 
plat?, îl întreabă bunica. Păi, am greșit. l-am 
plătit pe băieţi și Carli a venit ultimul și a 
cerut și el salariu. Și atunci m-am enervat 
puțin, și i-am tras o palmă. Vai, Robert- așa 
îl chema pe bunicul — ce ai făcut tu? Uite, 
Carli a cerut valiza mică și a plecat. Auzind 
acestea, la bătrânul, la bunicul adică, nu i-a 
mai trebuit mâncare. Se duce la telefon, 
care atunci era cu două baterii mari și cu o 
manivelă, și îl sună pe un coleg de-al lui, tot 
curelar. La mine nu este Carli, îi spune res- 
pectivul. Mai sună la altul, și la altul, la al 
patrulea, la al cincilea. Carli nu era nici 
acolo. Nu l-a găsit niciunde pe tata. 

Și atunci [tata] s-a pus pe tren și a ple- 
cat direct la Brașov. 

La Brașov?! 

Da, la Brașov. Tata știa că un curelar din 
Brașov are nevoie la lucru de băieți tineri. 
Când a ajuns acolo, curelarul i-a spus: Te 
angajez. Dar la tine ceva nu e curat. Cum 


de ai plecat tu de la tatăl tău, că el mi-a 
povestit că atelierul ţi-l lasă ţie?. Tata a 
recunoscut adevărul: Nu vă supăraţi, dar 
eu am fugit de acasă. Bine!, a spus curela- 
rul din Brașov. Tata o să mă caute, da' vă 
rog, dati-mi de lucru în așa fel, ca să nu mă 
găsească pe mine. Şi atunci a lucrat acolo 
vreo 7-8 luni. 


Din primul răzbel, 

ungător la Uzina Electrică Lupeni 

Pe urmă a venit ordin de chemare la ar- 
mată. A trebuit să meargă acasă, la 
Orăștie, după acte. Pe urmă a mers la ar- 
mată, a făcut armata trei ani. In total, arma- 
tă și război, a făcut șapte ani. In 1918, când 
s-a spart frontul, în urma Primului Război 
Mondial, avea un camarad, lonică, un mo- 
mârlan din Uricani. Ala i-a spus: Măi, Carli, 
tu cum de nu ai venit să lucri la noi, în Valea 
Jiului, că la noi se face scutire de armată. 
Tu cum de n-ai scutire?, îl întreabă tata. Eu 
am stat acasă, la coadă vacii! Va să-zic', 
momârlan. Și atunci s-au împrietenit. La 
despărțire, tata i-a reamintit momârlanului 
că i-a promis că îl va lua și pe el la Lupeni. 
Și a venit cu lonică din armată direct la 
Lupeni. Aici, s-a angajat la Uzina Electrică. 
Dar acolo nu era nevoie de curelar. Prin 
urmare, tata s-a angajat ungător la turbine. 


Fascinanta poveste a primei soții 

a tatălui, dansatoare pe masă 

la localul lui Pischel 

La Lupeni a făcut cunoștință cu prima 
femeie pe care a întâlnit-o și, gata, a luat-o 
de soție. Și o dat greș. Era o femeie de 
stradă. S-a întâmplat ceva lucru urât. Va 
să-zic,, niște prieteni l-au anuntat: Carli, hai 
că la crâșma Pischel, nevastă-ta dansează 
pe masă!. Tata le-a spus: Nu-mi spuneți 
mie așa ceva, că nu cred. Şi nu s-o dus. 


Carol Graef 


Unde era situată cârciuma lui Pischel? 

Era în Braia, mai sus, de la colonia 
noastră, cam pe a patra stradă în sus, către 
Bărbăteni. A doua zi, tata era schimbul II, și 
ăla care era schimbul III vine mai din timp, 
cam pe la ora 9, și îi spune: Carli, du-te, că 
nevastă-ta e la Pischel și dansează pe 
masă). Şi tata s-a dus. Când [a] ajuns, 
crâșma deja era închisă. Atunci tata merge 
prin dos, unde îl întâlnește pe Pischel, pe 
proprietar. Acesta îl întreabă în nemțește: 
Graef, ce dorești de băut?. Tata îi răspun- 
de: Nu beau nimic, domnu' Pischel. Atâta 
de rău mă simt, că am plecat mai repede și 
din serviciu. Vecina mi-a spus că nevăsta- 
mea e plecată de acasă c-am de vreo două 
ore. Și-apăi știam că aici e cuibul ei, să mai 
piardă, vremea. Cârciumarul Pischel i-a 
spus: lti dau voie ca să intri, dar să nu faci 
scandal! Nu, herr Pischel, nu fac scanaal, 
abia stau în picioare! Pischel deschide ușa 
și tata intră. O vede că dansa pe masă. 

Merge la ea și îi dă mâna, ca să o ajute să 
coboare de pe masă, spunându-i: Hai, 
dragă acasă, că atâta mi-e de rău, că nu 
mai pot! Pleacă împreună de la bodegă. 
Ajunși acasă, tata îi spune nevestei sale: 
Fă, te rog, un foc și un ceai fierbinte, că 
atâta mi-e de frig, poate că mă refac un pic! 
O făcut un foc bun, și dacă soba s-a 
încălzit, a luat-o în brațe. Și când era în 
braţele lui, tup pe sobă! V-aţi dat seama că 
tata nu avea nimic, nu era bolnav, doar s-a 
prefăcut. Și așa s-a încheiat prima căsă- 
torie a tatălui meu. 


Mama a venit din Polonia la Petrila 

Mama de unde era? 

Primul bărbat al mamei a fost lăcătuș și 
a montat funicularul de la Aninoasa, la 
Petrila. Era un ungur, Kalman îl chema. In 
1912 a murit. Atunci nu se spunea leuce- 
mie, ci „s-a transformat sângele în apă”. Va 
să-zic', s-au pierdut globulele roșii și au 
rămas numai globulele albe. Leucemia l-a 
terminat. Și atunci au rămas un băiețel, 
Piștu, și sora mea vitregă mai mare, Elsa. 
Mama fusese adusă la Petrila din Polonia 
de un unchi. Era polăciță, cum se spunea. 
Dar era tot nemţoaică, dar vorbea altfel 
germana. Românii din București vorbesc 
într-un fel, cei din Moldova altfel, cei din 
Ardeal au alt grai și secuii (sic!) la fel. Așa 
și mama vorbea germana, dar sucit. 

După moartea primului ei sot, mama s-a 
mutat de la Petrila la Lupeni. De fapt, un 
unchi de-al ei, care era obermaistru la mina 
Lupeni, a angajat-o femeie de serviciu la 
Uzina Electrică. 


Amor la Uzina Electrică. 

Se nasc trei copii 

Mama rămăsese văduvă, cu doi copii. 
Unde a cunoscut-o tatăl? 

Când s-or cunoscut, mama nu mai avea 
decât fetita, băiatul murise, opărit, la vârsta 
de cinci ani. 

Păi s-au cunoscut la Uzina Electrică din 
Lupeni. Tata era ungător, iar mama - feme- 
ie de serviciu. S-au cunoscut și s-or îm- 
preunat. Dar tata încă nu divortase de pri- 
ma nevastă, de dansatoare... De aceea, 
mama nu luase numele tatălui, ci își păs- 
trase numele de fată. O chema tot 
Magdalena Maier... 

Unde locuia noua familie? 

Toţi trei — adică mama, tata și soră mea 
mai mare vitregă — locuiau în Colonia Braia 
din Lupeni. Aici s-a născut prima fetiță a 
noii familii. Acum, când se naște un copil, 
bărbatul poate să-l recunoască și să-l 
treacă pe numele lui. Dar atunci nu știu de 
ce nu se putea așa, iar sora a luat numele 
mamei și s-a numit Margareta Maier. Sora 
mai mare se numea Elisabeta Kalman. Au 
mai trecut doi ani și a mai venit și Irina 
Maier. Apoi, mama rămâne din nou însăr- 
cinată. Atunci mama îi spune lui tata: Să 
știi că terminăm. Dar ce, nu ești în stare să 
te divorțezi? Atunci, du-te la ea! Cu mine 
nu mai stai! Și la copil dau drumul. După 
vreo lună, cu chiu cu vai, a reușit să divor- 
teze de prima nevastă, dansatoarea. Dar 
cu mulți bani, că ea nu voia să divorțeze, 
deoarece avea din altă căsătorie un alt 
băiat și o fată, pe care încerca să-i pună pe 
numele lui tata. Dar tata nu a vrut să-i ia pe 
numele lui. A spus [că] cine i-a făcut să-i 
recunoască. 


Deci, tata divorțează, 

în sfârșit, de prima soție... 

Da. Și așa m-am născut eu, al patrulea 
copil, dar al treilea al mamei cu tata. Și am 
luat numele de Graef. Eu am fost ultimul 
copil. 


Casă nouă pe Lăpușneanu 

Și aţi locuit, tata, mama și patru copii în 
casa de colonie din Braia? 

Am locuit tot în Braia, dar nu în casă de 
colonie, în casa noastră. Tata își cumpă- 
rase pământ, sus în Braia, lângă Pischel. 
Acolo și-a făcut casă, pe strada Alexandru 
Lăpușneanu. Era o casă frumoasă, destul 
de mare, cu două camere. O cameră de 5 
pe 5, cealaltă de 4,5 pe 4,5, bucătăria 4 pe 
4, cămară de alimente și un pic de grădină. 

Erau condiții mai bune decât în casa de 
colonie... Ă 

Da, mult mai bune... In 1930 ne-am 
mutat acolo, în casa noastră. Am început 
clasa |, școala primară, în casă nouă. Acolo 
am stat până când am fost luat. 

Tata și mama lucrau tot la Uzina Elec- 
trică? 

Mama nu mai lucra, că eram mulți copii. 
Doar tata muncea la uzină. 


Ucenic la tăbăcărie. 

Bolnav de febră tifoidă 

Școala ați făcut-o în Lupeni? 

Da, șapte clase. De fapt, eu am făcut la 
unguri până la cinci clase. Atunci, tata, 
dacă a lucrat în piele, a avut o soră la 
Orăștie. Soțul ei, Wolf Robert, avea o 
tăbăcărie. Pe atunci tăbăcarii câștigau foar- 
te bine. Și în 1938 tata m-a trimis să învăţ 
meseria de tăbăcar. Eram în clasa a V-a, 
dar atunci se obișnuia că, dacă aveai patru 
clase, puteai să intri ucenic și mai făceai o 
clasă-două de ucenici și intrai în lume, în 
pâine, fără alte pregătiri înalte. La Orăștie 
mi-a plăcut la atelierul uscat, cu blănuri, dar 
nu mi-a plăcut jos, unde era tăbăcăria, cu 
pieile crude, că trebuiau argăsite cu soluții 
etc. Acolo mirosea groaznic și era mizerie. 
Intr-o zi, am ieșit din atelier și m-am dus în 
dosul atelierului, unde curgea un pârăiaș. 


Era o căldură! Am făcut o groapă și m-am 
scăldat. Și am primit o febră tifoidă de 
„minune... 

Și v-aţi întors la Lupeni... 

M-or dus acasă, cu mașina mică, că eu 
eram terminat, eram foarte grav bolnav. 
Așa am pierdut un an de școală. 

Clasa a V-a... bis. 

Va să-zic”, n-am putut să mă duc în 
clasa a VI-a și trebuia să repet clasa a V-a, 
pentru că nu o terminasem. Tata mi-a spus: 
Dacă ai pierdut un an, nu te mai dau la 
unguri, te dau la români. In fiecare an, tata 
îi plătea directorului de la școala română că 
mă tine neamt la școala maghiară. Și 
atunci am făcut încă o dată clasa a V-a, dar 
la români. Deci, clasele 1, 2, 3, 4, 5 am 
făcut la unguri și 5, 6 și 7 — la români. 
Școala maghiară era în dosul gării vechi la 
Lupeni, către Zsil Colonia. Din Braia um- 
blam până acolo, vă daţi seama? Și erau 
ore înainte de masă și după-masă. Toată 
ziua eram pe drum. Școala în limba ro- 
mână am făcut-o la numărul 1, care mai 
există și acum. 


Ucenic la „Vâscoza” 

După cele 7 clase primare aţi mai conti- 
nuat școala sau v-aţi angajat? 

Școala o terminasem în 1940. Un an 
am stat acasă, am pierdut un an cu joaca 
pe strada. Dar să vă povestesc... In zona 
noastră stătea un farmacist, cu nume de 
ungur, Kelemen. Şi vis-a-vis a stat în chirie 
un inginer de la „Vâscoza”, tot neamt. 
Acesta s-a împrietenit cu tata și vorbeau 
nemțește întotdeauna. Și mă vede pe stra- 
dă, cum mă jucam. Deja trecusem de 15 
ani... Mama îmi zicea Korci, nu Carli, că 
tata era Carli. Și îmi zice dl. inginer 
Stranski: Măi, Korci, tu nu ai de gând să 
mergi la meserie undeva?. li spun: Domnul 


MEMORIA 


21 


22 


Stranski, am avut o ocazie să merg la 
Sibiu, ca strungar la frații Friderich — acolo 
era o fabrică mică de șuruburi și nituri — dar 
mama nu m-a lăsat. Ea a spus că, dacă voi 
pleca, ea va veni bucătăreasă acolo unde 
voi fi cazat și că nu mă va lăsa singur. Și 
atunci am renunţat la Sibiu. DI. inginer mi-a 
spus: Mâine dimineaţă, la ora 8 să fiţi la 
poartă la „Vâscoza”, că vă dau eu de lucru, 
poate și meserie! Şi am mai avut un coleg 
tot neamt, cu care fusesem și la grădiniță și 
la școală și de-odată am terminat. Cu el mă 
jucam pe stradă. Trebuia făcut un compre- 
sor la „Vâscoza” și ne-a angajat la atelier și 
ne-a dat la zidari. Am săpat fundaţia, am 
betonat fundația împreună cu meseriașii. 
După aceea, pe colegul l-o dat cu electri- 
cienii și pe mine cu lăcătușii. Cu ei am mon- 
tat compresorul. Era un compresor de „frig” 
pentru vâscoză, că din vâscoză se făcea 
firul sintetic de mătase, sodă și altele. Pe 
colegul ăsta de la electricieni l-au dat de la in- 
stalatori să izoleze conductele de amoniac. 
In ce an se întâmplau acestea? 
In 1941. 


Evreii cumsecade ai Lupeniului 

Să ne întoarcem la atmosfera interbe- 
lică a Lupeniului, care era o localitate multi- 
etnică, locuită de români, unguri, nemți, 
polonezi, cehi, evrei... 

Da, erau mulți evrei. La școala română 
am avut colegi evrei de-o vârstă cu mine pe 
Bercovici, Hager și Labin. Părinţii lor erau 
negustori, aveau prăvălie proprie. Labin era 
cu stofe și haine de-a gata. Bercovici avea 
vase și unelte casnice (sape, hârlețe, 
lopeţi). Hager era ceasornicar. Cam ei erau 
cu comerțul în mână. 

Pe unde locuiau în Lupeni? 

Erau risipiţi între noi. 

Cum se comportau evreii cu celelalte etnii? 

Erau oameni întelegători. Va să-zic, 
pentru că noi eram patru copiii cu un singur 
salariu în casă, mama mergea cu caietul la 
prăvălie și spunea: Domnul Labin, a venit 
școala, copiii trebuie să meargă la școală. 
Labin spunea: Da, doamnă, trebuie copiii 
îmbrăcaţi. Unde-s copiii? Hai să începem 
cu cel mai mic!. Eu eram acela. Și încer- 
cam pantaloni, haine, una-alta. Apoi, suro- 
rile. La final, făcea socotelile, trecea pe 
caietul mamei totalul și îi spunea: Frau 
Graef, cam cât puteți plăti pe lună?. Mama 
spunea: Păi, her Labin, 100-150 de lei... Și 
cred că nu vă supăraţi dacă, eventual, aduc 
mai mult. Da, da, cu plăcere!... Erau foarte 
amabili. Și noi eram clienți buni, că nu 
tineam cu anii datoria. Căuta mama întot- 
deauna să plătească, pe lună, mai mult 
decât a promis. 

Aveau și sinagogă evreii din Lupeni... 

Da, pe undeva, pe jos în Zsil Colonie, 
pe acolo era. Mi-o amintesc. 


Sălăjan: un business-man român 

Vă amintiţi de vreun negustor român? 

Sus în Braia era unul, Sălăjan. Avea un 
magazin universal. Găseai funie, lant, unel- 
te casnice, dar și brânză, lapte, pâine 
proaspătă, că avea și brutărie. Avea chiar și 
șpecialități, cum zicem noi acum chiflă, noi 
ziceam jerle și cornulețe și covrigi, de tăte. 
Așa că în Lupeni erau și negustori români 
câţiva, dar jidanii aveau comerțul pe mână. 


Liniște interetnică 

Ținând cont de componența multietnică 
a coloniilor miniere, existau probleme inter- 
etnice în Lupeni? 

Când am stat în casa de colonie din 
Braia, nu aveam vecin niciun evreu. Un sin- 
gur evreu locuia lângă noi, când ne-am 
mutat, în partea de sus a Brăii, la casa 


particulară de pe Lăpușneanu. 

In Valea Jiului este o amestecătură de 
nații de numai, din motivul minei. De exem- 
plu, în familia mea, mama a venit din 
Polonia. Unchiul ei era ober. Ober tradus 
înseamnă superior și unchiul mamei a fost 
şef maistru minier la mina Lupeni. Cum 
părinții mamei au murit devreme - întâi 
bunicul, apoi bunica —, la doi ani, mama a 
rămas orfană. Și atunci unchiul acesta (că 
deși era unchiul mamei tot unchi îi spuneam 
și eu) a venit la Lupeni din Polonia. Wagner 
îl chema, și era tot neamt și el. Dacă nu mă 
înșel a adus-o și pe mama în 1902. 

Dar nu îmi amintesc să fi fost proble- 
me de-astea între neamuri, fiindcă în 
Colonia Braia, de exemplu, cum era casă 
dublă, în partea de sus am stat noi, nemti, 
iar în partea de jos a stat unul Bologh, 
ungur pur. Țân minte că mama se împăca 
bine cu doamna Bologh și tata cu Bologh. 
Și băiatul lor mai mare vorbea cu sora mea 
mai mare de mai multă vreme. Dar nu erau 
probleme, repet. 


Aroma pâinii din colonie... 

Cum arăta o stradă din Colonia Braia? 

V-am spus mai înainte că în zona unde 
se află acum Cinematograful Cultural se 
afla pe colțul străzii o pompă. Pe fiecare 
stradă din colonie se afla câte o pompă. Şi 
mai era și câte un cuptor de copt pâine. 
Seara, femeile mergeau la cuptor și scriau 
numele, adresa, numărul. Și în funcție de 
numărul pe care-l aveau, începeau să 
coacă pâine de pe la 5-6 dimineaţa, iar 
după-masa, pe la 5-6 terminau cu coptul. 
Fiecare femeie își făcea aluatul acasă și în 
funcție de numărul de ordine mergea să 
facă pâinea. Mergea cu coșul, uneori și 
copiii duceau fiecare câte un coș. Când 
ajungea la cuptor, mama punea toate 


coșurile la rând pe o băncuţă, care era 
lângă cuptor. Când îi venea rândul, lua o 
lopată mare de lemn, punea făină, punea și 
frunze de varză sau de gulie pe care punea 
aluatul. Și frunzele astea dădea un gust la 
coaja de la pâine. După ce băga pâinea în 
cuptor, se mai uita din când în când la 
pâine cum se coace, o lăsa un timp, apoi o 
scotea și urma altă femeie. Aceasta băga 
mai puține lemne pe foc, deoarece cuptorul 
era încins. 


Vacanţe & timp liber. 

La Palat, la șefăraie. 

Cum vă petreceaţi vacantele? 

Când eram în vacanță?! D-apăi ne 
jucam pe stradă, mergeam sus la cabană, 
la Straja, cu familia mergeam. 

Strand era în Lupeniul copilăriei 
dumneavoastră? 

Era ștrand, dar pe noi nu ne lăsa să 
mergem la ștrand. Era prin jurul minei. 

La Palatul Cultural „Minerul” mergeaţi? 

Cum să nu... Mergeam la teatru de 
copii, la cinematograf la filme pentru copii. 
Ne ducea și cu școala, iar mai târziu ne-au 
lăsat să intrăm și singuri. Doi lei a fost bile- 
tul. Pe vremea aia, când era câte un spec- 
tacol, sala era plină la Palat. Era singura 
distracţie pe vremea aceea... Pe urmă, pe 
timpul comunismului, s-a făcut cinemato- 
graf și în Braia. Imi aduc aminte că chiar în 
colț cu Cinema „Cultural” era o pompă. 

Unde mai ieșeau lupenenii? 

Sâmbătă sau duminică seara, mergeau 
la șefăraie. Era un restaurant al unui evreu, 
Schaffer. Era vis-a-vis de gara veche din 
Lupeni, pe partea cealaltă a drumului. 


1 Mai lupenean 


Ziua Internaţională a Muncii, 1 Mai, 
unde o sărbătoreaţi? 

Cu o zi-două înainte împodobeam 
porțile cu crenguțe de mesteacăn. Tăiam 
vârful de la mesteacăn. Acolo unde era 
iubirea mai drăguță puneam la poartă un 
mesteacăn mai înalt. || băteam în cuie, să 
nu vină altul să-l fure, să-l ducă până 
dimineață la altă fată. 

Și a doua zi, femeile cu fetele împreună 
umpleau coșurile cu prăjituri, cu fripturi, cu 
cozonaci. lar noi, băieții, câte o sticlă-două 
de vin, alţii — o ţuică, mai un sifon-două, pe 
atunci rar se găsea apa minerală. Mer- 
geam la iarbă verde, cu mingea, sus în 
Grafit, cam de unde pleacă telescaunul. 
Acolo era o poiană deschisă și se adunau 
grupuri-grupuri... Că nu numai noi mer- 
geam, tot Lupeniul. Pe urmă, seara, când 
coboram de acolo, era un fel de chermeză. 
In curtea grădiniței era o ciupercă, o filigo- 
rie. Acolo cânta fanfara până la 11-12. Unii 
dansau, alți mai și or beut. S-o distrat 
lumea atunci! 

La Surduc nu mergeaţi de 1 Mai? 

Se mergea și la Surduc când era timpul 
mai fain. Dar noi nu am fost și din cauză că 
noi aveam grădină, iar cei din colonie când 
ieșeau din case nimereau direct în stradă. 
Dacă intrau în curte, acolo erau porcul și 
găinile. In grădina de la casa din colonie 
aveau vreo 2-3 straturi de verdeturi. 


O singură familie, o unică religie 

Ce religie aveţi? 

Eu când m-am născut eram evanghelic, 
după tata. Dar surorile mele mergeau la ore 
de religie la catolici, mama fiind catolică. Și 
atunci mergeam și eu cu ele la orele de reli- 
gie. Intr-o zi, popa mi-a spus: Dar tu Korci 
ce cauţi cu fetele aici? Tu nu ești catolic. 
Domnu' părinte, mama aici mă trimite! Nu 
știu ce sunt..., îi răspund. Să vină tată-tău 
la mine! Și s-o dus tata. Domnul Graef, să 

vedem ce avem de făcut cu copilul, că el nu 
e catolic. Să nu-l derutăm... Daţi-l la orele 
de religie la evanghelici!, spune popa. Tata 
spune: Nu! Mai bine trec eu cu copil cu tot 
la catolici, să nu mai avem două religii în 
casă. Tata era un om foarte, foarte înte- 
legător, calm, nu se enerva așa ușor. Şi 
atunci am trecut la catolici. Şi catolic am 
fost până acum trei ani. Din 21 septembrie, 
acum trei ani, mi-am schimbat religia încă o 
dată, am trecut la penticostali. 

Mai vreau să amintesc ceva, care nu 
tine de religie, ci de limba vorbită acasă. 
Tata vorbea germană pură. Şi atunci zice 
tata către mama: Auzi, știi ce, copiii trebuie 
să învețe limba germană, nu limbă jido- 
vească. Atunci mama s-a enervat. Vecini 
unguri, și s-o pus pe limba maghiară. Eu nu 
pot să spun că limba mea maternă e limba 
germană. Eu pot să spun că e maghiara. 


Paștele. Băieți și fete cu udatul 

Cum sărbătoreaţi Paștele? 

De Paști mergeam la biserică. Femeile, 
fetele făceau mâncăruri, miel umplut, cozo- 
nac, prăjituri. Umpleau coșul și mergeam la 
biserică. Puneau, la rând, coșul cu mânca- 
re, cu ouă roșii, și un kil de vin și o sticluță 
cu ţuică. Și usturoi, și hrean, de toate se 
puneau în coș. Venea preotul și le sfințea. 
Pe urmă, luau femeile coșul și veneau 
acasă, cu apă sfințită, iar dimineața, pe 
nemâncate, luam un păhărel de apă 
sfințită. Apoi ne puneam la masă și mân- 
cam toate bunătățile. Și după-masă, dacă 
era vreme frumoasă, o plimbare, că în Vale 
altceva n-ai de făcut decât plimbare. 

Și pe unde vă plimbaţi? 

Păi, pe strada principală, în jos și în sus. 
Aveam obiceiul să mergem și până la Grafit 
în sus, că era aer curat, ori până la Bărbăteni. 

Cu udatul mergeau băieţii? 


Cu udatul, a doua zi. Parfum, sticluță 
mică. Surorile m-au învățat și poezia. Mer- 
geam și întrebam dacă ne dă voie stăpânul 
casei să udăm trandafirul să nu se vește- 
jească, că s-a anunţat secetă. Cam așa 
spunea poezia. Da, e voie! E voie! Şi când 
nu mai aveam parfum, dădeam cu sticluta 
în cap, iar fetele spuneau: Mulţumesc! 
Mulțumesc!. Eram răsplătiți cu ouă roșii, cu 
prăjitură, când ajunsesem mai mărișori și 
un păhărel de bere sau vin. Cu ţuică nu ne 
prea serveau. 

Exista obiceiul să umble și fetele la udat? 

Da, a treia zi de Paști veneau fetele la 
udat, dar numai la băieți simpatici... Dacă 
te iubea venea, dacă nu, atunci așteptai 
degeaba. Ele nu umblau în grup ca băieţii, 
pentru că fiecare mergea la iubitul ei. Ele 
nu ne udau cu parfum, ci cu apă. Fata îi 
spunea mamei: Vai, Graefi neni, așa mi-e 
de sete, dați-mi, vă rog, un pahar cu apă. 
Nu-l puneţi plin, că nu-l beau chiar atâta... Il 
ducea spre gură și... țuști pe pieptul 
băieţilor! Şi așa trecea Paștele, cu glume, 
cu povești... 


Poveste de Crăciun 

Crăciunul cum îl petreceaţi? Aveaţi brad? 

Da, făceam bradul. Eu am făcut brad 
până acum trei ani, când mi-a murit soția. 

Ce vă povestesc acum se întâmpla în 
casa noastră de pe Alexandru Lăpușneanu. 
La Colonie nu îmi mai amintesc cum a fost 
cu bradul. 

Când eram copil, aveam brad înalt pâ- 
nă în tavan. Momârlanul care ne aducea 
lapte ne aducea de Crăciun și câte un brad. 
Momârlanii aveau pădure și unde era 
deasă, o mai răreau. 

|| împodobeam în seara de Crăciun. 
Odată am luat și bătaie pentru împodobirea 
bradului. Eram prin clasa a IV-a sau a V-a. 


Cu sora mea mai mare făceam curățenie în 
toată casa. Cu o zi înainte de Crăciun nu 
mai aveam voie să intru în cameră, „că vine 
îngerul să găsească curat”. Imi spuneau să 
dorm în bucătărie, unde, de obicei, dor- 
meau tata și mama, pentru că în cele două 
camere dormeam noi, copiii. Intr-o cameră, 
într-un pat dublu, dormeau cele trei surori, 
iar în alta, eu singur. Deci, nu aveam voie 
să intru în cameră, dar se făceau pregătiri, 
se legau bomboanele și altele. Până a 
intrat soră mea în cameră, eu, mai șme- 
cher, am băgat perdeaua la ușă, ca să nu 
se poată închide bine. Am făcut asta ca să 
văd ce se întâmplă înăuntru în cameră. Şi 
așa vedeam pregătirile de împodobire ale 
pomului de Crăciun. 

In Ajunul Crăciunului, tata era schimbul | 
și când venea de la muncă, îi spunea 
mamei că face baie „pentru că mâine avem 
votare și trebuie să mă duc și eu acolo în 
comisie de votări. Și așa că vreau să mă 
scald, să iau curat pe mine și când se 
înserează plec. Că trebuie să fiu acolo, ca 
să pregătim alegerile pentru mâine dimi- 
neață”. Pe noi ne-au scos afară, că atunci 
nu era ca acum ca lumea să aibă baie și tot 
confortul. A adus în casă troaca de spălat, 
oala cu apă caldă, o găleată-două de apă 
rece. Şi acolo s-a scăldat tata. Aveam un 
cearșaf lung pe care îl agăța de o sfoară 
întinsă, ca să nu vedem când face baie, și 
după cearșaf era „vana”. Când a fost gata, 
ne-a chemat înăuntru. Am mâncat cu toții 
de cină. Mama îi spune: No, Carli, e târziu. 
Du-te, să nu te aștepte tovarășii tăi la vot! 
S-a îmbrăcat cu paltonul, și-a luat căciula și 
ne-a spus: Fiţi cuminţi, că dacă sunteți 
cuminţi îngerul vă aduce brad, jucării și 
haine și de toate! Insă eu văzusem cum se 
mișca vârful de la brad. Atunci, mama se 
scapă și îi spune sorei mele mai mari: Nu ai 

închis geamul, că se face prea frig și 
diseară trebuie să facem foc când vine 
îngerul. De fapt, soră mea a deschis gea- 
mul, pe care a intrat tata așa îmbrăcat. De 
fapt, chestia cu secţia de votare a fost o 
minciună, pe care ne-a spus-o nouă, copii- 
lor, ca să nu ştim că el va împodobi pomul. 
De aceea își pregătise și o ladă afară, ca să 
se urce la geam, că era geamul mai înalt și 
în casă un scaun. Pomul era împodobit de 
sora mea mai mare, de tata și de mama. 
Când mama mai ieșea afară, eu mă uitam 
de la distanță, prin crăpătura ușii, și 
vedeam pregătirile. l-am spus: Ai grijă, 
mamă, că ai lăsat îngerul singur!. Ce înger, 
unde?, se făcea mama că nu pricepe. Păi, 
uite-te, că doar se vede vârful de la pom 
cum se mișcă, i-am răspuns. Vai, să știți că, 
probabil acum a intrat, îmi spune mama. 

Când a terminat de împodobit bradul, 
tata a ieșit înapoi tot pe geam și a intrat pe 
ușă şi, ca și cum ar fi venit de la comisia de 
alegeri, și nu din camera alăturată, ne-a 
spus: Vai, am îngheţat! Așa un frig a fost la 
secţia de vot. Eu nu am ce face, și îi spun: 
Da' prea mult ai mișcat pomul acela de la 
secția de votl. Şi ce a încasat tata de la 
bunicul, când s-o eliberat de ucenicia la 
atelierul de curelărie, aia am primit-o eu în 
seara de Crăciun... Mi-a tras un picior în 
fund! Ha! Ha! Ha! Eu eram mai mic, surorile 
deja știau, doar pentru mine făceau tot sce- 
nariul ăsta... 


Greva din 1929. Varianta tatălui 

La greva minerilor din august 1929 de 
la Lupeni, dumneavoastră aveaţi cinci ani... 

Da, aveam cinci ani. Dar îmi amintesc 
foarte bine ce mi-a povestit tata. El lucra în 
1929 chiar la Uzina Electrică. Tata nu mai 
era ungător, se perfecţionase, făcuse școa- 
la de fochist, avea autorizație de cazane 

fixe și mobile. Avea și permis de loco- 
motivă, putea oricând să meargă la CFR 
mecanic de locomotivă. 

Pe 5 august 1929, când a început 
greva, tata era de noapte la Uzina Elec- 
trică. Dimineată, pe la ora 3, povestea tata, 
s-au adunat minerii în curtea uzinei. Ei în- 
chiseseră ușile de fier ale uzinei. Aveau 
niște vizoare, pe care se uitau afară, că 
atunci nu era interfon ca acum. Văzând 
situația, i-a dat telefon la şeful lui, unul 
Radu, și i-a spus: Șefule, gluma se 
îngroașă. Suntem înconjurați de mineri. Bat 
cu pălugi (bete mari - n.n.) în ușă, să des- 
chidem ușa și să oprim uzina. Şeful uzinei 
i-a spus: Dar asta nu se poate. Ce facem 
atunci cu mina? Nu deschideţi ușa, că vin 
eu personal la uzină și vorbesc eu cu mine- 
rii! Voi vedeţi-vă de treabă mai departe, 
după cum e legea! Şi atunci, pe 6 august, 
înainte de 6 dimineaţa, a venit șeful Radu și 
le-a spus la mineri: Fraţilor, voi vă dați 
seama dacă eu mă duc înăuntru și închid 
apa, opresc turbinele, se oprește curentul, 
atunci pompele în mină o' să mai meargă? 
Nu o' să mai meargă. Apa va crește și va 
inunda mina. Voi, mâine-poimâine, unde 
mai lucraţi? De unde câștigați pâinea la 
copii? Atunci, unii mineri s-au îndepărtat, 
au înțeles, dar majoritatea nu. Atunci șeful 
Radu a intrat cumva cu schimbul | cu tot în 
uzină și le-a spus muncitorilor săi: Cei din 
schimbul III îmbrăcaţi-vă, pregătiți-vă și fiţi 
foarte atenţi: eu 10 minute pot să las turbi- 
nele fără apă. Era un canal de evacuat apa 
de la turbine, care ducea până la Jiu. Și de 
la Uzina Electrică până la Jiu e o mică 
distanță. Și atunci a oprit turbinele și cei din 
schimbul III, printre care și tata, au coborât 
în canal, unul, câte unul, pe scăriță și fuga 
până la Jiu. Când a ajuns acasă, dar tot cu 
fuga, tata i-a spus mamei: Bagajul, eu mă 


duc la Câmp (Câmpu lui Neag - n.n.). 
Mama se văicărea, încerca să-l facă să se 
răzgândească. Tata era hotărât: Trebuie 
neapărat să plec de acasă!. 

De ce era așa de imperativ să se 
ascundă? 

Păi, tata auzise că mureșenii o să-i 
caute acasă cu pălugile pe muncitorii care 
nu i-au ajutat pe greviști și care nu sunt la 
grevă și îi vor omori. Va să-zic”, au vrut să-i 
termine pe toți muncitorii care nu i-au parte 
la grevă. De aceea i-a spus mamei: Bine că 
am aflat. Eu plec la momârianul care ne 
aduce laptele, la Câmpu lui Neag. Atunci a 
plecat. A stat acolo trei zile. Imi amintesc și 
eu, care o tineam pe mama de fustă, cum a 
venit la noi acasă unul înalt, solid, cu o 
mustață lungă, groasă și a întrebat-o pe 
mama: Unde-i Graef? E la lucru, îi răs- 
punde mama. O fi ieșit pe undeva, că la 
uzină nu e, zice mureșeanul acela. Mama o 
tinea pe a ei: Acasă nu-i! A! Nu-i acasă?! 
Bine, dacă nu-i acasă, îl găsesc eu. Şi a 
luat păluga, și a intrat în cameră. Patul 
făcut. Și a început să dea cu păluga în pat, 
crezând că tata e acolo, vrând să-l omoare. 
Altul îi spune: Bă, dă-i și sub pat! Poate-i 
acolo! Și a dat cu păluga și sub pat, ca și cu 
coasa, dar tata nu era acolo. Era la Câmpu 
lui Neag. A fost groaznic... 

Dar cine erau mureșenii ăștia? 

Păi, greviștii. 

Așa li se ziceau? 

Cum v-am spus, în Valea Jiului erau 
adunate toate naţiile. Și ei erau din Mara- 
mureș. De aceea, le ziceam mureșeni. 

Pe urmă, s-a întâmplat măcelul... 

Greviştii s-au adunat la hornul uzinei. 
Era și unul Vituș, Vituș Gavrilă, un frate de-a 
lui fusese botezat de mama. Pe urmă, tata 
a venit înapoi. Din familia noastră nu a 
murit nimeni la grevă. 


În căutarea unei meserii 

la „Vâscoza” 

Să ne întoarcem la anul angajării 
dumneavoastră la „Vâscoza”. Suntem în 
anul 1941... 

Deci, din 1941 am lucrat la atelierul 
electric la „Vâscoza” Lupeni. Am fost dat în 
primire la unul Farkaș lon, Janos. El era 
electrician de serviciu în tură și eu îi eram 
dat lui ca să mă învețe meserie. Era un om 
foarte secret. Când era ceva de lucru, eu îl 
întrebam: Janos Bacsi, ce defect este 
acolo? Asta caut și eu, îmi răspundea, 
scărpinându-se în cap. Se învârtea ce se 
învârtea, și-mi dădea o sticlă de apă: Vezi, 
că iar am apă caldă. Adă-mi mie apă rece! 
Nu aveam ce face, luam sticla și mergeam 
să-i aduc apă rece de la poarta 2, care era 
departe de atelier. Când mă reintorc, 
hopa!, centrifuga care fusese defectă mer- 
gea! Il întreb: Janos Bacsi, ce a fost?. După 
ce a băut — că dacă nu-l lăsam să bea apă 
rece era prăpăd de mine... —, Îmi răspunde: 
Am găsit eu defectul... Bine că am reușit. 
Dar nu-mi spunea ce a fost, cum l-a repa- 
rat, nu voia să-mi explice nimic. Azi, așa, 
mâine, așa... Trebuia să fac ceva. 

Primul bărbat al surorii mele mai mici 
era cizmar. Și în '38, când se construi 
„Vâscoza”, la cizmărie nu prea mai mergea 
și atunci s-a angajat la „Vâscoza”. ȘI a luat-o 
și el de la salahor în sus, la fel ca mine. A 
lucrat la izolarea acoperișului. Când a ter- 
minat de izolat, el a făcut cunoștință cu un 
sudor din Cluj, unul Balasz, care era un 
sudor vestit. Și pe cumnatul meu îl chema 
tot Balasz. Și dacă s-au potrivit și la nume, 
cumnatul meu i-a căzut simpatic și l-a luat 
ajutor sudor. Că trebuia cărat aparatul, tre- 
buia întins furtunul, trebuia ținut, mai trebu- 
ia trimis după beutură, după țigări, după 
apă, așa că era nevoie de un om de 

corvoadă. La cumnatul meu i-a mers min- 
tea și trăgea și cu ochiul la meserie. La un 
moment dat, cumnatul meu i-a spus să-l 
lase să se joace și el un pic cu pistolul de 
sudură. Ce să te joci, ar fi cazul să înveți și 
tu meserie! Păi, dacă vrei să mă înveți... Pe 
urmă s-au împrietenit, s-au făcut pertu și i-a 
dat de lucru în continuu. De tăiat, de heftuit, 
nu și de sudat. Odată, văzând că sudorul e 
plecat, cumnatul meu s-a apucat să dea o 
sudură. Când s-a reîntors, sudorul Balasz l-a 
întrebat: Ai tras o sudură, și dacă o să 
curgă, o să-mi crape obrazul pentru tine?! 
Fii fără grijă, că nu o să curgă, că am fost 
foarte atent. Am făcut exact cum ai făcut 
dumneata. Dă-mi voie să mai fac încă una 
în fața dumitale. Așa bine a sudat cumnatul 
meu, că meseriașul Balasz i-a spus: No, 
Bela, de-acum încolo mai scot un aparat de 
sudură pe inventar. Eu mai stau vreo șase 
luni și eu plec la Cluj și o să rămâi în locul 
meu. Bela i-a spus: Dacă dumneata ai 
încredere în mine, eu Îmi dau toată silinţa. 
Și așa cumnatul Bela a devenit sudor. 

In noiembrie 1941, unul Petre, ajutorul 
lui Bela, un alt cizmar din Lupeni, a pus 
ochii pe o curea de transmisie de rezervă 
de la compresor, lată de 30 cm și lungă de 
6 m. Și a pândit până mecanicul de com- 
presor a atipit şi a tăiat cureaua în bucăţi, 
pe care le-a scos afară una câte una, depo- 
zitându-le la Jiu. S-a înfășurat cu ele și așa 
le-a cărat acasă. A doua zi, Petre, ajutorul 
lui Bela, nu a mai venit la muncă. Condu- 
cerea descoperă furtul, îl cheamă pe cum- 
natul Bela, face anchetă. Petre nu mai se 
prezintă la muncă și i se desface contractul 
de muncă. Atunci, cumnatul meu a cerut un 
alt ajutor. Eu mai mergeam pe la locul lui de 
muncă. L-am întrebat dacă nu mă ia pe 
mine ajutor. ȘI, ti-ar plăcea sudura?, mă în- 
treabă cumnatul. Bela Bacsi, decât electri- 

cian la Janos Bacsi mai bine sudor la dum- 
neata, îi spun. In cele din urmă m-a luat pe 
mine ajutor și așa m-am lipit de sudură. M-a 
băgat și la școala de ucenici. Am făcut un 
an jumătate. Nu am terminat trei ani, cât 
era școala, fiindcă ochii fugeau la geam și 
se uitau pe stradă, după fete. Orele le 
făceam după-masă la Școala nr. 1 din 
Lupeni, iar sala avea geamul către oraș. 
Mă uitam la ceas și vedeam că ora nu se 
mai termină odată. Pe mine nu mă tinea 
gândul la școală și am avut prea multe lip- 
suri nejustificate și nu am terminat școala 
de ucenici. Așa că, în total, am făcut șapte 
clase, a V-a de două ori și la maghiari și la 
români, și un an și jumătate școala de ucenici. 


În vremea când suna alarma... 

Ca ucenic la „Vâscoza”, aţi prins anii 
celui de-al Doilea Război Mondial... 

Erau multe alarmări. Chiar când lucram 
la „Vâscoza” mi-amintesc că s-a bombardat 
pe Defileul Jiului, pe la Livezeni. Nu au fost 
pierderi de vieţi omenești, că au bombardat 
pe malul Jiului. In Lupeni nu au fost bom- 
bardamente, însă alarme au fost. Era un 
ofiter, Cozma, care era șeful de la ALA 
(Apărarea Locală Antiaeriană - n.n.) pe 
Valea Jiului. Odată a fost în control la 
„Vâscoza”, când s-a dat o alarmă. Eu lu- 
cram într-un cazan, care era înalt de 16 m. 
Trebuia să-i sudez fundul, pentru că era 
găurit, vitriolul mânca fierul. Eu cu un 
lăcătuș, Moldovan, trebuia să-i punem un 
petic. Lăcătușul a măsurat, eu am tăiat 
afară peticul, am pregătit ca să intre pe 
gaura de vizitare petecul, am băgat autoge- 
nul, electricul. Eram echipat în costumaţie 
de cauciuc, cu glugă, mască de sudură, cu 
ochelari de protecţie, eram asigurat în 
funie. Lăcătușul a spus că nu stă cu mine în 
rezervor ca să înghită și el gazele de la 


sudură. Mă apuc de sudură. La un moment 
dat, mișc de funie, ca să tragă sculele sus, 
ca să nu le trag eu după mine. Lăcătușul nu 
a răspuns la semnul meu. Atunci am urcat 
pe scările interioare ale recipientului, fără 
scule. Am ajuns sus și m-am pus pe margi- 
nea _cisternei. De-odată aud un fluier și 
niște înjurături. Era șeful de la ALA. Ce 
cauţi tu acolo?! Coboară de acolo și du-te 
la adăpost! Eu eram nedumerit, nu 
înțelegeam ce avea cu mine. Coboară de 
acolo, că acum te împușc...!, urlă ofiţerul. 
Când am auzit că mă împușcă, am început 
să cobor și m-am dus la adăpostul antiae- 
fian, până a trecut alarmarea. De-abia 
atunci am văzut cine era ofițerul... 


Hobby-ul tatălui 

- brichetele artizanale 

Tatăl dumneavoastră după ce s-a anga- 
jat ungător, apoi a ajuns cazangiu la Uzina 
Electrică din Lupeni, a mai profesat în par- 
ticular meseria de curelar? 

Nu. Avea alt hobby. Făcea brichete. La 
Uzina Electrică erau tuburi de alamă, care 
trebuiau schimbate după un anumit timp, 
că dacă se fisurau și intra apă la turbină era 
bai mare. Işi făcuse ștanță și din tevile 
astea, tăiate bucăţi mici, făcea brichete. 
Făcea roată de brichete, în interior băga fitil 
și benzină ușoară. Brichetele le mai vindea 
la momârlani, care atâta se minunau când 
le aprindeau. Cum se zice: are cap de 
neamt. Și pe tata îl ducea capul. Eu de la 
tata am moștenit spiritul de meseriaș. 


În ajunul deportării - o consfătuire 

tainică la crâșma Pischel 

Am ajuns în anul deportării dumnea- 
voastră în URSS, ianuarie 1945... 

Eu înaintasem actele pentru a deveni 
sudor autorizat, deoarece eram doar lu- 


crător industrial. Aveam categoria a VII-a. A 
VIII-a o aveau doar șefii de echipă. Lucram 
la alumin, [vă] dați seama?! Făceam ser- 
pentine. Se stricase o serpentină. Condu- 
cerea adusese în ajutor și un sudor, Kapell, 
de la mina Lupeni. Șapte zile am lucrat 
întruna, ajutorul meu mergea în fiecare zi 
acasă la mine după mâncare. Dormeam la 
infirmerie 4-5 ore pe zi. 

In urma războiului, au fost bombardate 
prin Moldova ceva țesătorii. Mașinile de 
țesut erau sparte. Pe una dintre acestea au 
adus pentru a fi reparată la Vulcan, unde 
este acum SSH-ul (Fabrica de stâlpi 
hidraulici, între timp desființată - n.n.). Şi 
atunci, în vara lui 1944, eu am fost detașat 
la Vulcan. Veniseră din Moldova și mese- 
riași și ingineri, iar eu eram sudorul lor. 
Adunam piesele, le potriveam, heftuiam, 
puneam agrafe, fonta e cam pretențioasă 
la sudură... 

Stiati că veți fi ridicaţi? 

Da. Noi știam de seara că vom fi 
ridicați. Soră-mea a avut o colegă la 
„Vâscoza”, Orovetz, care avea un frate, 
Ocsi. Impreună am fost deportaţi. In fine, în 
seara zilei de 14 ianuarie am fost cu Ocsi 
Orovetz și cu Emil Kreitz la crâșma Pischel 
și, în încăperea aia mică, am băut toti trei 
un litru de vin. Am spus: Măi, noi, dacă 
fugim, am avea unde să mergem, dar ce 
facem cu bătrânii? Ne-am hotărât noi să 
mergem la cabană, dar nici acolo nu-i 
bine, că-i prea cunoscut locul. Atunci, poate 
mergem sus la momârlani, dar ce facem cu 
bătrânii? Dacă nu ne găsește pe noi, să-l ia 
pe bătrânul, la 60 și ceva de ani, și să-l 
ducă? Eu unul nu mă duc. Emil: Apăi, dacă 
tu nu fugi, atunci nici eu nu fug. Ocsi, 
văzând că niciunul nu mai vrem să fugim, a 
spus că nici el nu mai fuge. 

Bătăi în geam, cu noaptea în cap. 

Poliţai înlăcrimat... 

Unde vă aflaţi în ziua ridicării, pe 15 
ianuarie 1945? 

Eram acasă, în Lupeni, pe str. Alexandru 
Lăpușneanu, nr. 2. Eu eram acasă, pentru 
că în ziua aia trebuia să iau salariul. Și nu 
m-am dus de la 6 la „Vâscoza”, că ei 
veneau să dea salariul pe la ora 8. Am zis 
că mănânc de dimineaţă, merg să-mi ridic 
banii și dacă mai merg la Vulcan bine, dacă 
nu, ziua de azi e motivată, că iau banii și 
îmi repar niște scule. Aud la geam: cioc, 
cioc, cioc! Atunci, a venit mama în camera 
mea și mi-a spus: Korci, îmbracă-te, că au 
venit să te ia!. Eu știam, că nu dormeam, că 
la geamul meu a bătut politaiul. Știu, 
mamă, știu... Păi, dacă ai știut de ce nu 
mi-ai spus?! Şi au intrat în casă... 

Câţi erau? 

Doi politai și doi jandarmi. Toţi erau 
români de-ai noștri. Un politai a rămas la 
geam, unul a venit la ușă, un militar a 
rămas în față la poartă, la geam, și unul în 
partea cealaltă, ca să nu sar pe geam să 
fug. Işi luaseră măsuri de precauție, ca să 
nu fug. 

Doar pe dumneavoastră v-au ridicat? 

Nu, și pe soră-mea, Margareta. Polițaiul 
de la uşă era din Orăștie și de aceea îl 
cunoștea pe tata. Tata încă lucra, atunci a 
fost de serviciu noaptea. Poliţaiul care ne-a 
ridicat de la locuinţa din Lupeni, de pe str. 
Lăpușneanu, i-a spus mamei: Frau, am 
venit să vă iau copiii!. Și, când a spus asta, 
la politai i s-au umplut ochii cu lacrimi... 

V-aţi făcut bagajul... 

Mă pregătisem, în mare, de seara. 
Aveam Într-o raniță — că eu foarte mult 
umblam la cabană la Straja — mâncare, 
haine... Şi am plecat. 

Școala „I.G. Duca” din Petroșani. 

O întâlnire plăcută... 

Și v-au dus undeva la Lupeni... 

Nu-mi mai amintesc decât că m-au luat 
de acasă și am ajuns la Petroșani, la actua- 
la școală „|.G. Duca”, unde erau strânși toti 
nemții deportați din Valea Jiului. La ușă un 
soldat rus, geamurile erau închise, dar în 
interior ne puteam plimba. 

Aici am întâlnit o fată, cu care vorbeam, 
care era din Petroșani. Eu, înainte de a mă 
angaja la „Vâscoza”, am dat un examen, 
dar nu am reușit la școala de meseriași, ci 
doar la aia de mineri, dar tata nu a spus că 
„miner nu te fac, ci meseriaș”. Și așa am 
cunoscut-o pe Johana, tot nemţoaică. Și ea 
fusese ridicată și adusă la „|.G. Duca”. Și tu 
ai venit, Johana? Nu am venit de bună 
voie, dar a trebuit să vin, glumește ea. Mi-a 
spus că este cu niște prieteni, cunoscuti... 
După amiază, la Școala „|.G. Duca” a venit 
maică-sa cu niște mâncăruri. Când m-a 
văzut mi-a spus: Korci, și pe tine te-au 
adus?! Da, mamă... că aşa îi spuneam. 
Atunci ea zice, văzând-o și soră-mea, 
Margareta: Johana, nu te duci cu prietene- 
le, te duci cu Korci!. Şi împreună am fost în 
URSS, împreună am stat... 


În bou-vagon spre URSS 

De la „I.G. Duca” v-a dus la gara 
Petroșani? 

Da. In gara Petroșani ne-au băgat în va- 
goane de animale, bou-vagoane... Intr-un va- 
gon de ăla mic eram circa 40 de persoane. 

Cum dormeaţi? 

Cât era vagonul, erau priciuri, adică 
scânduri. Două rânduri de priciuri: un rând 
sus, unul jos. lar în mijlocul vagonului era o 
gaură, înconjurată de o pătură, asta era 
WC-ul. Eram și bărbaţi și femei, prieteni și 


neamuri. De exemplu, în același vagon mai 
era familia Masnak, doi băieţi și fata cea 
mică, Angie, care a murit anul trecut, în 
2010, în toamnă. Va să-zic,, în vagoane nu 
ne-au despărțit de neamuri, de prieteni, ai 
stat cu cine ai vrut... 

Dumneavoastră cu sora și prietena... 

Da. In vagon eu am stat pe margine, 
Johana lângă mine, lângă ea soră-mea, 
apoi prietena ei Orovetz și fratele ei și încă 
o fată a lui Krig. Așa că noi, familii și prie- 
teni, am ocupat un rând de priciuri. Trenul 
era păzit de armata sovietică. Am schimbat 
vagoanele la Râmnicu Sărat. Două vagoa- 
ne cu oameni din Valea Jiului au ajuns în 
lagărul nostru, restul fiind bănăţeni, șvabi. 

Cât a durat călătoria deportării? 

Cam două săptămâni, precis nu mai 
știu. Din gara Petroșani am plecat pe 16 
ianuarie. A durat atâta că noi ziua statio- 
nam și mergeam doar noaptea. 


În lagărul Minei 1. Salahor la troliu. 

Se caută un sudor 

Și în URSS unde aţi ajuns? 

Păi, în Donbas, lângă orașul Stalino. 
Lagărul nostru era cam la 4 km de orașul 
Stalino. Ne-a dus în vagoane până în apro- 
pierea Minei nr. 1. Și cu bagajele pe spate, 
am ajuns pe un ger de crăpau pietrele în 
lagăr. Ne-a băgat într-o cameră, într-o 
parte bărbaţii, în cealaltă femeile. 

Intr-o parte era croitoria, baia. A doua zi 
ne-au scos separat în careu. Și atunci ne-a 
selecționat după meserii. Eu m-am anuntat 
ca sudor-lăcătuș. Era un sas care știa 
rusește. Sasul acesta fusese prizonier de 
război în URSS și fugise în noiembrie 1944 
din România. Insă l-au deportat ca neamt 
în ianuarie 1945, cu noi odată. N-a avut 
noroc să scape de Rusia. Și așa a mai fost 


deportat încă cinci ani. 

Și unde v-au repartizat la muncă? 

Sasul acesta nu a știu să traducă ce e 
aia sudură. Degeaba i-am explicat: Mă, 
două fiare, pe care lipsești cu ajutorul car- 
bidului sau oxigenului. El mi-a spus: Aici nu 
există așa ceva. Şi atunci am ajuns la 
transportul greu. 

Ce era acesta? 

Era transport de utilaje grele, muncă 
necalificată. Noi am transportat piesele 
unei mașini de extracție în sala mașinilor 
de la Mina 1. Era un troliu uriaș, eram patru 
la un capăt de manivelă și dincolo alţi patru. 
Și mai erau încă opt rezervă. Era un troliu 
manual de 20 de tone. Troliul trebuia să 
meargă încontinuu, pentru că trăgea o 
sanie de fier „u”, și, dacă opream doar puțin 
troliul, fiind foarte frig, înghețau tălpile sa- 
niei. Şi de aceea trebuia încontinuu învârtit, 
zi și noapte. 

Și cât timp aţi dat la manivelă la acest 
troliu? 

Numai câteva zile. V-am spus că la 
manivelă dădeau opt persoane, iar în tim- 
pul acesta alte opt se odihneau la godin. 
Era un godin mare. Cărbune era și focă- 
reau și stăteau la căldură. Cum luam mâna 
de pe manivela troliului, unul se băga în 
locul meu, și tot așa. O clipă nu a stat tro- 
liul. Și cum stam la foc să mă încălzesc, 
aud zgomot de sudură. Merg acolo și spun 
în românește: Vai de mine ce rău merge. 
Ala care suda spune: Sto? Șto?. Am dat din 
umeri, că nu știam rusește. Acesta era un 
basarabean și a înțeles ce am spus eu. M-a 
întrebat dacă sunt sudor și dacă vreau să 
sudez sania la care lucra. l-am spus că, 
până îmi vine rândul la troliu, o să sudez. El 
a spus să o sudez liniștit, că o să tragă el la 
troliu. Văzând că știu să sudez, merge la 

șeful lui și îi spune că printre salahorii de la 
troliu se află un sudor. l-am spus șefului că 
sunt sudor și autogen și electric. M-a între- 
bat dacă știu să lucrez și în bronz. Eu învă- 
tasem aceasta la „Vâscoza”. Șeful s-a bu- 
curat și mi-a spus că de mâine el o să-mi 
dea de lucru, că o să fiu sudor în atelier și 
când aveau mai multe lagăre de bronz adu- 
nate de la locomotive, eu le sudam. Nu 
doar în bronz lucram, ci și electric, ce era 
nevoie. Eram tânăr și am avut mână 
ușoară. 

Cam cât ați stat la Mina 1? 

Cam un an am lucrat ca salahor și apoi 
ca sudor la Mina 1. 


O zi din viața deportatului Graef 

Cum arăta o zi din viața dumneavoastră 
la Mina 1? 

Ne trezeam de dimineaţă, la ora 6 mân- 
cam, apoi plecam cu convoiul, pentru că la 
ora 7 trebuia să fiu la punctul de lucru. Și de 
la 7 lucram până la 3 după-masa. lar la 3 
după-masa iar venea vahtorița, adică „paz- 
nica”, cu o pușcă fără gloanţe și ne ducea 
înapoi în lagăr. De la atelier în lagăr erau 
câțiva kilometri. In lagăr ne spălam și mer- 
geam organizat la masă. 

Vă mai puneau la lucru în lagăr? 

De multe ori ne mai munceau și în 
lagăr. 


Sora și iubita - șuturi în mină 

Dar sora dumneavoastră lucra tot în 
atelier? 

Nu, soră-mea a fost primăvara la col- 
hoz, la colectiv. Apoi, de acolo a mutat-o la 
mină, în mină, în loc de... pompă. 

Cum adică? 

Va să-zic, cum venea asta? Mina nu 
avea put, era galerie de coastă, un plan 

înclinat. În mina aia erau infiltratii de apă, 
care erau canalizate într-un jomp. lar soră- 
mea avea o găleată. Ea era jos, în jomp. 
Trăgea semnalul, îi băga un vagonet jos, și 
cu găleata încărca vagonetul. Când îl um- 
plea, trăgea semnalul, și trăgeau vagonetul 
în sus. 

Și iubita dumneavoastră, Johana, unde 
lucra? 

Johana lucra în cărbune. După nouă 
luni, din cauza condiţiilor grele de lucru, 
s-a îmbolnăvit de plămâni, iar după nouă 
luni au trimis-o acasă. Și soră-mea și 
Johana au fost trimise acasă după nouă 
luni, bolnave de plămâni. După șapte 
ani, soră-mea a și murit. Se îmbolnăvise la 
rinichi în umezeala din mină. Ea ieșea 
transpirată din mină și până în lagăr erau 
câțiva kilometri, pe care îi străbătea pe 
jos, prin frig sau ploaie, și îi îngheta haina 
pe ea. Boală curată... Dar să vă arăt 
ceva... 


Accident usturător. 

Intervenţie riscantă la înălțime 

Ce ati pățit la picior? 

Eu aveam bocanci 46, iar eu purtam 42. 
Eram la Mina 1, unde sudam niște scocuri. 
Electrodul era o sârmă de 5-6 mm, uns cu 
șlam de carbid. Când era timp ploios nu 
lucram pe șantier și făceam electrozi. Intr-o 
zi mi-a căzut un electrod încins în bocanc și 
mi-a ars piciorul, care mi s-a umflat. După 
accident, o lună m-au tinut în spital. Pe 
urmă m-au scos la lucru tot la Mina 1, tot la 
sudură. Lucram cu un sudor rus, cred că 
avea vreo 120 de kile și vreo 2 metri și vreo 
10 cm. Eu, când am plecat de acasă am 
avut vreo 50-60 de kile, eram un copil, 
aveam 20 de ani și 3 luni. Când am venit 
acasă, am avut 75 de kile, bărbat, ce mai... 


Într-o zi, sudorul ăsta uriaș, care nu-mi 
spunea Gref, ci Grișa, îmi zice că la un turn 
de extracţie trebuia schimbată moleta, și eu 
trebuia să tai găurile, că nu se potriveau 
lagărele. Deoarece încă mă durea piciorul, 
el mă ia pe umeri și mă urcă pe scările 
alea, până sus în turn: Tu nu trebuie decât 
să arzi găurile. Și când trebuie să arzi de 
jos în sus, atunci te leagă în hamuri și te 
dirijează cum ceri tu. Sus am rezolvat și 
mai aveam foarte puţin de tăiat jos. M-au 
legat cu o funie. Eu stăteam în aer ca într-un 
scaun. Și așa mă trăgea ca să ajung eu 
unde trebuia. Am început să tai. După ce 
tăiam câte o gaură, lăcătușul încerca să 
vadă dacă intra bolţul. Și când am terminat 
ultima gaură, au început să mă tragă în 
sus. La un moment dat strigau: Grișa, arde 
pufoaica!. Când am ajuns sus, din cele 
șase toroane în care fusesem asigurat, 
doar unul singur mă mai ținea. Acolo a fost 
viața mea. Şi îi multumesc Domnului că m-a 
ocrotit, că altfel nu mai stăteam ca să vă 
povestesc aici. Sub mine erau 25 de metri 
până la pământ și până în jompul puțului 
încă 100 și ceva. 


În atelierul de lăcătușerie 

Și puteaţi să mai sudaţi, așa accidentat? 

Eu nu puteam să merg, fiind accidentat 
la picior. De aceea sudorul acela uriaș mă 
căra în spate la locurile unde trebuia să 
sudez. Insă asta îl ținea pe el din lucru. Le-a 
spus la șefi să facă ceva cu mine, că nu are 
să-mi dea lucru să stau pe loc, că trebuie 
să umblu. Și atunci m-a băgat la Sculărie, 
tot la Mina 1. Acolo m-am lipit de lăcă- 
tușărie, am învăţat o altă meserie. După 
vreo 2-3 luni m-am refăcut, mi s-a dezum- 
flat piciorul, că în fiecare după-masă mer- 
geam la spital. 


O turnătorie clandestină. 

Love story în lagăr 

Și de la Mina 1 unde v-au mutat? 

Pe urmă am făcut o boacănă... Coman- 
dantul lagărului era un polonez, Celeauski 
Paul. După ce am fost eliberat din sculărie 
și mi-au dat de lucru afară, comandantul a 
fost dat jos. El acasă era mecanic-șef, era 
bun strungar și bun lăcătuș, va să-zic' 
meseriaș, nu doar cu hârtiile. 

Eu, după un timp, mi-am făcut rost de 
aparat de sudură propriu. In Rusia, vă dati 
seama? Sub camera din lagăr era un beci. 
Și în beciul ăla am făcut turnătorie. Am 
furat nisip de turnat. In lagăr mă împrieteni- 
sem cu un coleg sudor din Lupeni, Bernard 
Carol, și cu cumnatul lui, Schmidt Iosif, care 
fusese acasă maistru electrician. Eu cu 
Bernard am stat în aceeași cămăruță. 
Deoarece noi eram sudori și fiindcă ne 
supărau ochii de la sudură, nu puteam sta 
în camera mare, ne-au dat o cameră mică. 
Acolo am făcut atelierul de turnătorie. loșca 
Bacsi la sobă încălzea aluminiul, eu și 
Carol jos îl modelam... 

Ce făceaţi acolo din aluminiu? 

Castroane. Fiindcă mâncam din cutii de 
conserve ruginite. Ofițerii aflaseră deja de 
atelierul nostru și ne dădeau voie să facem 
castroane. Pe urmă am făcut și paturi de 
fier, că paturile de lemn erau pline de 
ploșnițe și păduchi. De păduchi nu era așa 
grav, dar ploșnița era mai grav, că te mânca 
mai rău decât păduchii. Prima dată am 
făcut eu și Carol un pat de fier. Ofițerii ne- 
au întrebat ce și cum: Nu vă e rușine, mine- 
rii stau în ploșnițe, și nu pot să dea cărbune 
și voi... la să le faceți și lor...! Am spus că 
pentru aceasta este nevoie de sudură și de 
material. De la niște spitale bombardate ne- 
au dat aparatul de sudură și materiale 

și ne-am apucat de lucru și nu ne-au mai 
întrebat de atelier. 

Dar care e boacăna? 

La comandamentul lagărului lucra o 
fată din Mediaş, care știa românește. 
Comandatul Celeauski Paul nu vorbea 
decât germana și rusa, și, mă rog, polone- 
za, dar poloneza sucită cu germana. 

Intr-o zi, fata asta, care era și amanta 
comandantului, îmi spune că acesta mă 
roagă să fac nişte castronele de aluminiu. A 
doua zi vine cu niște ridichi și ceapă verde: 
Korci, pentru supliment, dar la Paul să nu îi 
spui nimic. Când a spus asta și a pus dege- 
tul la gură, am înțeles... A treia zi iar a venit 
și tot așa, până când într-o zi am 
îmbrățișat-o și ne-am... împrietenit. Pe 
Celeauski l-a dat jos din comandant de 
lagăr și l-a dat la atelier. Eu am ajuns în 
echipa lui. El era șeful de echipă și lucra 
doar dimineaţa. Fata lucra în trei schimburi 
la altă mină și eu, fiindcă piciorul mi se vin- 
decase, lucram tot pe trei schimburi pe o 
raboteză. Eu montasem cu Celeauski 
freza, raboteza, strungul, toate utilajele. Și 
atunci stăteam într-o cameră toată echipa: 
Kociș, un şofer, eu și unul Schneider, un 
ceasornicar, care mai ciubucărea și el. Eu 
eram pe același schimb cu fata și când s-a 
întâmplat eram schimbul IIl. Boacăna aicea 
s-a întâmplat. Kociș vine la ușă și vede că 
ușa era închisă. Și de aici a început 
tărăboiul. Celeauski a aflat că eu am fost cu 
fata aia din Mediaș. Amenințări și toate 
cele. Conducerea lagărului, auzind de 
poveste, ne-a mutat în altă parte, pe mine 
și pe Celeauski, și nu am mai putut să o 
văd pe fată. 


Neamţul - frate bun cu... polonezul 


Și cum era la locul nou de muncă? 
Rău. Peste tot am lucrat fără bani, însă 

acolo unde ne-a mutat nu ne dădea nici 
mâncare. Trebuia să vindem hainele ca să 
ne luăm de mâncare. 

Și cât aţi stat acolo? 

Vreo șase luni. 

Cu Paul v-aţi împăcat? 

Păi, ne-am împrietenit și lucram omenește. 


Ultima destinaţie - lagărul Borovinka 

Și după alea șase luni unde aţi fost? 

După alea șase luni m-au dat în alt 
lagăr, la Borovinka, unde am întâlnit-o pe 
doamna llonko (gazda întâlnirii cu d-nul 
Graef - n.n.) și cu prietenul ei, Ștefi 
Murarek, cu care apoi s-au căsătorit. Acolo 
am lucrat sudor, magazioner, electrician și 
vulcanizator, patru meserii. 

In lagărul Borovinka am avut parte de o 
ocrotire foarte bună. Inginerul de la garajul 
unde lucram eu, acolo doar la garaj am 
lucrat, a avut grijă de mine, că m-am înțeles 
bine cu el. Dimineaţa aveam de lucru: 
dădeam vaselină, motorină, scule, ce tre- 
buia, apoi nu prea mai aveam [treabă]. 
Șeful acesta de garaj mi-a spus că eu sunt 
ca băiatul lui. Ce se întâmplase? Pe băiatul 
său îl luaseră nemții și dispăruse, nu s-a 
mai întors în URSS. De aceea de multe ori 
m-a ajutat. 

Din lagărul de la Borovinka v-ati eliberat? 

Da. 


Mâncând cu... speranță 

Care a fost regimul alimentar în cei cinci 
ani de lagăr? 

Mâncare era suficientă, dar nu de cali- 
tate. Va să-zic' când a fost varză, a fost 
doar apă și varză, fără rântaș, fără nimic. 
Apă și varză, atât. 

V-am mai spus, la Mina 1 mâncam din 
cutii de conserve, alea erau farfuriile noas- 
tre. Pe urmă, am cumpărat din oraș farfurii 


smălțuite. Pe urmă, am modelat și am tur- 
nat în atelierul nostru artizanal din lagăr far- 
furii din alamă, și așa am făcut farfurii pen- 
tru cantină. 

In cei cinci ani de lagăr în URSS vă mai 
gândeaţi la reîntoarcere? 

Eu nu mi-am pierdut speranța. Am fost 
mereu optimist. Eu eram liniștit, că trebuie 
să lucrăm. Lucram tot timpul: dimineața la 
atelierul minei, după-amiaza, la atelierul de 
sudură din lagăr. 


Zile libere și... ocupate 

Zile libere aveaţi? 

Duminica era zi liberă. Atunci mergeam 
mai târziu la masă. După ce veneam de la 
masă, comandantul de lagăr venea în 
cameră și striga: Vaismahăn! Vaismahăn!. 
Asta știi ce înseamnă? Zugrăvire. Scoteam 
toate boarfele afară. Făceam rost de 
păcură, benzină, motorină. Afumam pereții. 
Ardeam ploșnițele. Alţii procurau var, îl stin- 
geau, îl amestecau, alții confecționau arti- 
zanal pensule din blana unor cojoace rele 
și văruiau. 

La Stalino nu mergeați în oraș? 

Din când în când mergeam în oraș, dar 
nu ne dădea voie în fiecare duminică. Acolo 
mai vindeam cratițe, farfurii, pe care le 
făceam în atelierul din lagăr. Și așa puteam 
supraviețui mai bine. 

Cum erau rușii? 

Mulţi dintre ei erau și oameni buni. 
Mecanicul de la garajul de la Borovinka, 
sudorul care m-a cărat în spate când am 
avut accidentul la picior. Sudorul acesta 
uriaș aducea de acasă 3-4 bucăţi de sfeclă 
roşie, pe cele mai frumoase mi le dădea 
mie să le coc la forjă, și îmi spunea: Ruski 
salum!. Adică, slănină rusească. El primea 
pâine pentru familia sa și îmi rupea din ea 
și îmi dădea și mie câte o bucată. 


Cum a fost reîntoarcerea în tară în 
noiembrie 1949? 

Pe la sfârșitul lui noiembrie ne-am 
întors cu bou-vagon până la Sighet, iar la 
Sighet m-au tinut opt zile în carantină. 
După opt zile ne-a dat bilet de tren, fiecare 
unde voia să meargă. Eu am luat bilet până 
în Lupeni. Unii au luat bilet de la Sighet 
până în Germania. Eu nu am luat... Deci, 
m-am întors la Lupeni cu un tren obișnuit, 
în care erau pasageri și câtiva deportați. 

Pe Grete, amanta polonezului Paul, fata 
pentru care aţi fost mutat din lagăr aţi mai 
întâlnit-o? 

Nu. Eu am plecat la Lupeni, ea la 
Mediaș. Eu dintr-un lagăr, ea din alt lagăr. 
Nu ne-am mai văzut niciodată. 

Ați ajuns în Lupeni... 

Da, m-am dus la casa noastră de pe 
Lăpușneanu, nr. 2. 

Tatăl mai trăia? 

Nu, tata murise în 1948. 

Stiati de moartea tatei? 

Nu am știut, dar am presimţit. El în 3 
noiembrie a închis ochii. 3 noiembrie în 
1948 era într-o sâmbătă (sic!)?. Şi în fiecare 
sâmbătă, în lagăr erau unii cu vioara, alţii 
cu fluierul sau cu gura, și cântam și ne dis- 
tram. Eu am stat într-un colt, băieții îmi spu- 
neau: Hai, măi, între noi. Stau aici... Că nu 
sunt în apele mele... le-am spus eu. Și 
când m-am întors acasă, eu am ținut minte 
asta și am întrebat-o pe mama: Dar când a 
murit tata? In seara de 3 noiembrie, între 8 
și 9... 


' A se vedea pentru detalii „Marian Boboc în dia- 
log cu Magdalena Burger (Flori)”, în Memoria - 
revista gândirii arestate, nr. 111, 2/2020, pp. 28-35. 
* 3 noiembrie 1948 a fost într-o zi de miercuri. 

Așteptând americanii... 
(II) 


Capturarea primilor conducători 

ai bandelor din munți 

La sfârșitul lunii ianuarie și începutul lunii februarie 
confruntările au fost multe și sângeroase. In dimineaţa zilei 
de 8 februarie 1949, orele 6.45, pe un deal abrupt din 
vecinătatea localităţilor Borlovenii Noi și Mehadica, la Vest 
de Domașnea a fost împușcat colonelul lon Ută, în urma 
unei trădări, denunțător fiind Andrei Vădraru', component 
al echipei sale, infiltrat anterior de Securitate. Securitatea 
nu ataca noaptea. Toate ofensivele începeau în zori de zi 
și se încheiau la lăsarea serii. 

Cadavrul a fost învelit într-o foaie de cort, după care, 
balotul legat bine cu sfoară groasă, a fost expediat la 
București, ca un mare trofeu. Deplasarea s-a efectuat cu 
un automobil sovietic de teren tip GAZ-M 20, cu prelată, 
trofeul fiind bine păzit de patru soldați, în fata primejdiei în 
care trupul inert putea să fie recuperat de partizani. In tim- 
pul călătoriei, care a durat multe ore pe șosele viscolite, 
pistolarii au înghețat bocnă, la fel ca umilitul fără de viață 
din faţa lor, pe pieptul căruia stăteau cu tălpile groase ale 
bocancilor „cu măsele”, specifici vânătorilor de munte. 

La autopsie s-au extras din corpul fostului colonel, con- 
siderat bandit subversiv, 72 de gloanțe, număr cu care se 
făleau fruntașii ministerului Afacerilor Interne, premiaţi cu 
sume fabuloase. Medicul legist a consemnat faptul că după 
decesul provocat de primele gloanțe, asupra trupului căzut 
la pământ s-a tras în continuare, dar de la mică distanță, 
pe fondul presiunilor emoționale de moment. In final, cada- 
vrul colonelului lon Ută a fost incinerat la Crematoriul 
„Cenușa”, în cuptorul nr. 1. Fochistul de serviciu la foalele 
de tiraj era bătrânul lon Cerchez, martor la arderea multor 

foste personalități condamnate să dispară 
fără urmă (inclusiv a mareșalului lon 
Antonescu, la 1 iunie 1946). Operaţiunea a 
durat o oră și jumătate, timp în care s-au 
consumat în jur de 420 de kilograme de 
lemne de foc. Fumul albastru al coșului se 
vedea urcând spre cer împreună cu sufletul 
unui martir, care nu a fost legionar, al cărui 
nume îl poartă o stradă din Timișoara, 
deocamdată.’ 

Căciula plină de sânge a colonelului a 
fost înfiptă într-un par din fata Sfatului 
Popular Domașnea, unde a stat timp de 
câteva săptămâni pentru intimidarea trecă- 
torilor. Pe un carton mare plasat mai jos de 
căciulă se distingea o amenintare: „Aceas- 
ta a fost căciula banditului Ută, care și-a 
primit pedeapsa meritată. Părtașii vor avea 
soarta lui!” Pentru a introduce frica și în 
comunele învecinate, căciula plină de sânge 
a colonelului Ută a fost așezată la vedere în 
centrul comunelor Teregova și Cornereva, 
adică în punctele fierbinţi ale confruntărilor, 
localități care, împreună cu Domașnea, au 
reprezentat „Triunghiul Demnităţii”.* Admi- 
ratorii colonelului Ută au afirmat că 
„Adevăraţii eroi nu au nevoie de cimitire. Ei 
vor trăi veșnic în inimile noastre.” 

Tot în ziua de 8 februarie 1949, după un 
schimb prelungit de focuri, comandorul de 
aviație Petre Domășneanu a fost capturat în 
comuna Bolvașnița, la 15 km sud de 
Caransebeș, împreună cu alți partizani anti- 
comuniști, de către un pluton comandat de 
locotenentul de Securitate Vasile Sărățeanu. 
Comandorul nu a fost legionar, dar a fost 
acuzat că a condus o organizație de tip fas- 
cist. O stradă din Timișoara îi poartă nume- 
le, deocamdată. In februarie 1949, întregul 
Banat era sub povara unei ierni grele, cu 
zăpadă din belșug, care făcea ca 
deplasările pe dealuri să fie epuizante. 

La 22 februarie 1949 a avut loc lupta de 
la „Pietrele Albe”, la 8 km est de Teregova, 

dispozitiv coordonat de Gheorghe Ionescu 
și Spiru Blănaru, care au scăpat din încer- 
cuire. In acea luptă au fost uciși Petru 
Anculia, zis Miloi, în vârstă de 26 de ani și 
Gheorghe Urdăreanu, zis Tunariut. Amân- 
doi au fost crucificați pe o scândură a gar- 
dului Sfatului Popular (Primăria) din 
Teregova, unde au stat expuși trei zile, pen- 
tru a înfricoșa populația. 

In prima noapte, atunci când militarul de 
pază intra din când în când să se încăl- 
zească în interiorul clădirii, exista pericolul 
desfigurării cadavrelor de către câinii 
flămânzi în plină iarnă. Acţiunea anihilării 
insurgenților a fost coordonată de slt. 
Gheorghe Vasile Ailoaiei. Culmea parado- 
Xului a demonstrat că, după acel final cum- 
plit, Nastasia, soția lui Urdăreanu va deveni 
o fidelă informatoare a Securităţii, care, în 
schimbul unor sume de bani, va contribui la 
prinderea unor partizani la Domașnea, în 
ziua de 2 noiembrie 1950. 

La rândul său, Spiru Blănaru a fost ares- 
tat la 12 martie 1949 în satul Feneș, încer- 
cuit de trei plutoane de Securitate coman- 
date de căpitanul Gheorghe Mihalcea, loco- 
tenentul Alexandru Mihăilescu și slt. Teodor 
Bahu. La 1 aprilie, restul grupului coordonat 
anterior de Spiru Blănaru a fost redus la 
tăcere.* Supraviețuitorii altor formațiuni vor 
continua lupta, așa cum vom arăta în rân- 
durile următoare. 

După un proces lung și plictisitor, cu 
martori aduși cu forța de Securitate, și care 
nu îi cunoașteau pe inculpaţi, a urmat exe- 
cutia unor dintre membrii acestor „bande 
subversive de tip fascist”, așa cum figurau 
în evidenţele vremii. Impușcarea lor a avut 
loc la Poligonul din „Pădurea Verde”, de 
lângă Timișoara, la 16 iulie 1949, orele 3.30 
și la 2 august. De fiecare dată, cadavrele 
ciuruiților au fost aruncate într-o groapă 
comună. La sfârșitul fiecărei executii, 
comandantul de pluton le-a spus pistolari- 


lor: Tovarăși. Ne-am îndeplinit datoria față 
de partid și clasa muncitoare. Era o formu- 
lare fixă rostită la toate aceste ritualuri.” 

Inainte de „indeplinirea datoriei”, pluto- 
nul de execuţie a fost anunţat, fără nomina- 
lizare, că unul dintre soldaţi are gloanțe 
oarbe. Reprezenta o măsură menită să-i 
ofere fiecărui pistolar impresia că nu el i-a 
împușcat pe cei ce trebuiau reduși la 
tăcere, deși, pentru mulți era o plăcere. Se 
conformau cu gândul la o promovare, de 
plutonier sau locotenent cu leafă mare. Era 
perioada propice în care avantajele erau 
obținute în funcţie de numărul cadavrelor 
pe cap de premiat, un paradox greu de cre- 
zut pentru generaţiile actuale. Ca dată de 
reper, cu o zi mai înainte de rafalele din 
„Pădurea Verde”, au debutat, la 15 iulie 
1949, săpăturile de la „Canalul Morţii”, sub 
digurile căruia zac, în tăcere, neștiuți, sute 
de nefericiti căutați în zadar de urmași. 

Restul partizanilor din Banat au fost 
condamnaţi la multi ani de temniţă grea: Ilie 
Grozăvescu”, Pavel Stoichescu”, Tudor 
Roșuleţ“, Petre Berzescu', lon Berzescu“, 
loan Stoichescu', dar vor fi și ei executați 
în condiții cumplite. 

In luna iulie 1949, Ministrul de Interne, 
Teohari Georgescu, ministrul adjunct, Marin 
Jianu, directorul Securităţii, Gheorghe Pintilie 
și secundul său, Alexandru Nicolschi au luat 
o hotărâre-unicat, de asasinat în masă. Au 
stabilit ca toţi luptătorii din bandele de 
rezistență anticomunistă care fuseseră 
condamnaţi la 15 ani sau la peste 15 ani de 
închisoare să fie executaţi în condiţii discrete. 
Acei lideri ai crimei au considerat că 
instanțele de judecată au fost prea blânde 
și nu i-au condamnat la moarte, singura 
pedeapsă corectă și potrivită cu fapta, în 
opinia acelor decidenți. 

Maiorul Eugen Alimănescu” a fost de- 
semnat pentru a îndeplini acele execuţii 
extrajudiciare la 2 august 1949 și la 10 mar- 


tie 1950. Cei asasinați prin astfel de meto- 
de ilegale au fost 7 partizani din grupul 
Spiru Blănaru, insurgenți care acționaseră 
în Munţii Banatului, 13 din grupul maiorului 
Nicolae Dabija, care luptaseră în Munţii 
Apuseni și 16 curajoși ai rezistenţei antico- 
muniste dobrogene, foști componenți ai 
grupului Gogu Puiu. Cei vizati au fost scoși 
din închisorile Aiud, Pitești și Gherla și 
transferați la Penitenciarul Timișoara. De 
acolo au fost preluaţi de Eugen Alimănescu 
și echipa sa, transportaţi noaptea în locuri 
izolate, pe Dealul Ciura, la 14 kilometri 
Nord-Est de Lugoj, unde a avut loc execuţia 
rapidă și îngroparea nefericiților în zone 
descoperite de săteni. 

Prima execuţie a avut loc la 2 august iar 
cei care au tras în cei șapte partizani ai fos- 
tului grup Spiru Blănaru au fost: maior 
Eugen Alimănescu, locotenent major 
Alexandru Ghiţă, locotenent Mircea Săgeată 
și locotenent Radu Vișan. De față a fost ma- 
iorul de Securitate Zoltan Kling", geamgiu la 
bază, șeful Securității Lugoj, care avea sar- 
cina de a supraveghea finalizarea acţiunii 
criminale. Certificatele de deces ale celor 
șapte împușcați și îngropați într-o groapă 
comună au fost întocmite opt ani mai târziu, 
în 1958, precizând că moartea tuturor a avut 
cauze naturale, infarct și TBC.” 

A doua execuţie s-a desfășurat în 
dimineaţa zilei de 10 martie 1950. Este 
vorba de partizanii anticomuniști din 
Dobrogea. Declaraţia maiorului Alimănescu 
are toate datele relevante și cumplite: „Toţi 
cei 16 au fost aduși de la Penitenciarul 
Timișoara, la Lugoj. Am hotărât să-i 
împușcăm în două serii de câte opt. A doua 
serie a fost mai greu deoarece cei opt 
aveau cătușe nituite și nu aveam sculele 
necesare. Am hotărât să-i băgăm în groapă 
cu cătușe cu tot.” Am adăuga noi, probabil 
având cătușe nituite, nefericiții miroseau 
cumplit din cauza necesităților fiziologice, 

care se prelingeau pe ei în ultimele trei zile 
de la nituire. 

Cei 13 partizani anticomuniști ai grupu- 
lui Dabija, condamnaţi la 15 ani de închi- 
soare, în aprilie 1950 au fost scoși din 
închisori și executați.” Liderii grupurilor 
menționate fuseseră executaţi cu câteva 
luni mai înainte (Spiru Blănaru, la 25 iunie 
1949, în Pădurea Verde, lângă Timișoara, 
maiorul Dabija, la 28 octombrie 1949, în 
Cimitirul Reformaţilor din Sibiu, iar Gogu 
Puiu, la 19 iulie 1948, după ce a fost încer- 
cuit a ales sinuciderea folosind un sac plin 
cu grenade.* 

În 1990, pe acel mormânt larg din 
„Pădurea Verde”, despre care am relatat 
anterior, s-a ridicat o troiță, iar după 24 de 
ani, la 2 august 2014, s-a construit un 
monument conic, simplu, din pământ, cu o 
cruce în vârf. La bază au fost plasate 
plăcile cu datele celor 32 de luptători anti- 
comuniști care s-au sacrificat pentru dem- 
nitatea valorilor naţionale. Dâmbul de 
pământ a costat 200.000 de euro, sumă 
contestată, ca fiind gonflată, față de simpli- 
tatea movilei făcută rapid cu escavatorul*, 
spre bucuria copiilor, care iarna se dau cu 
sania pe acel veritabil derdeluș. 

Tot după 1990, la Teregova, Caransebeș 
și Domașnea s-au ridicat monumente în 
amintirea celor căzuți pentru libertate și 
demnitate. Troiţa de la Domașnea are 10 
metri înălțime, fiind executată de meșteri 
maramureșeni. 

Se observă că guvernanţii nu aplică 
același interes pentru alocarea unor fonduri 
destinate construirii unor monumente. Spre 
exemplu, în memoria partizanilor antico- 
muniști căzuţi pe crestele montane s-au 
ridicat troițe și monumente de dimensiuni 
reduse, cu bani puțini, spre nemulțumirea 
urmașilor. După 2003 guvernanţii români 
au găsit posibilitatea să aloce patru milioa- 

ne de euro, pentru constructia Memorialului 
Victimelor Holocaustului din România, care 
a fost inaugurat la 8 octombrie 2009 în 
Parcul Brezoianu din București, în 
suprafată de 2.894 de metri pătrati, prin 
tăierea a 32 de arbori mari.” 

Văzând ampla dimensiune a șantierului 
care s-a deschis la 9 octombrie 2006 în 
Parcul Brezoianu, Constantin Ticu 
Dumitrescu, președintele Asociatiei Foștilor 
Detinuti Politici din România, a încercat să 
obțină în repetate rânduri de la oficialități o 
suprafață de 28 de metri pătrați, tot într-un 
parc central bucureștean, pentru înălțarea 
unui grup statuar în memoria luptătorilor 
anticomuniști. La 5 decembrie 2008, cu 10 
luni mai înainte de inaugurarea Memoria- 
lului Victimelor Holocaustului a survenit 
decesul petentului Ticu Dumitrescu, în 
vârstă de 80 de ani și șase luni. 

Demersurile au fost continuate de 
Octav Bjoza, următorul președinte al 
AFDPR. In final s-a găsit o soluţie care era 
departe de ce s-a dorit. Grupul statuar 
„Aripi” a fost ridicat în memoria victimelor 
comunismului pe locul statuii lui Lenin din 
Piaţa Presei Libere. Monumentul a fost 
inaugurat la 30 mai 2016. 

Consultat într-o situație asemănătoare, 
Liviu Beriș, Președintele Asociaţiei Evreilor 
din România, Victime ale Holocaustului, inte- 
lectual român de origine evreiască, afirma în 
urmă cu câţiva ani cu multă înțelepciune că 
toți morții au dreptul de a fi prețuiţi în egală 
măsură: „Morţii sunt morți. Nu există morti 
mai importanți și altii mai putin importanți (...). 
In Holocaust au fost aplicate «criterii de 
rasă» și în Gulag «criterii de clasă»".% 

Situaţia s-a clarificat la 30 octombrie 
2017, când parlamentarii majoritari ai Parti- 
dului Social Democrat, conduși de senato- 
rul Șerban Nicolae, au respins propunerea 
ca ziua de 26 octombrie să fie declarată 
Ziua Mișcării de Rezistență Armată Anti- 


comunistă din România. S-a motivat faptul 
că „partizanii au slăbit capacitatea de 
apărare a României, iar actiunile lor au fost 
îndreptate împotriva intereselor țării”. 

* 


Revenind la subiect și aruncând o privi- 
re de ansamblu asupra acestuia constatăm 
că pentru capturarea insurgentilor mentio- 
nati au contribuit multe cadre ale Securi- 
tătii, dintre care menționăm câteva nume: 
doi It. colonei, Ambruș Coloman Francisc”, 
în calitate de director al Regionalei de 
Securitate Timiş-Totontal, Constantin 
Olteanu”, viitor general și ministru al 
Fortelor Armate, trei maiori, Aurel Moiṣ”, 
directorul Securităţii Caransebeș, Vasile 
Hauberger“, Zoltan Kling, directorul Securi- 
tătii Lugoj, cinci căpitani, loan Corcioabă, 
Martin Schnellbach, Narcis Trandaf, Emil 
Diceanu, Cornel Lupușor și cinci sublocote- 
nenti, Gheorghe Bolchiș, Vasile Teodorescu, 
Vasile Ailoaiei, Eugeniu Dincă, Ristea 
Giuchici și alții. 

La 15 iunie 1948, după Naţionalizare, în 
funcţia de prefect al judetului Timiș-Torontal 
a fost numit strungarul Severin Cotoară. In 
anul următor în funcţia de prefect s-a numit 
şeful Comitetului Provizoriu pe întregul 
judet, până la 30 decembrie 1950, când 
Severin Cotoară a fost promovat în alte 
funcţii. Incepând cu ianuarie 1951, în locul 
funcţiei de prefect, rang considerat specific 
burgheziei, a apărut funcţia de Prim-secretar 
al Comitetului Regional Timișoara și 
Președinte al Sfatului Popular Regional 
Timișoara, apoi Banat. In această nouă 
funcţie a fost numit Isac Martin”, cel care s-a 
ocupat de trei obiective majore: Deportarea 
în Uniunea Sovietică a germanilor din 
regiune, deportarea bănățenilor în Bărăgan 
și lichidarea ultimelor „bande” de rezistență 
anticomunistă din Munţii Banatului. Pentru 
succesele înregistrate a fost promovat în 
funcţii importante la București. 


Oficial, la 17 martie 1949, Mișcarea de 
Rezistență Armată Anticomunistă din Mun- 
tii Banatului a fost înăbușită în sânge, dar a 
continuat, în realitate, sporadic, de cei care 
vor fi prinşi mai târziu. 

Comandamentul „Unic” Timiș a hotărât 
ca Batalionul de Securitate Brașov să se 
înapoieze în cazarma sa. Batalionul de 
Securitate Oradea să rămână până la 1 
mai 1949, când va fi înlocuit cu Batalionul 
de Securitate Dej, pentru a continua 
urmărirea bandiţilor scăpaţi neprinși din 
actiunile anterioare.* 

In 12 aprilie 1949 a avut loc la Ministerul 
Afacerilor Interne analiza rezultatelor 
obținute de Comandamentul „Unic” Timiș, 
cu sediul la Caransebeș. Rezultatele 
acțiunilor au fost: A) S-a restabilit ordinea și 
ideea de autoritate. B) Au fost descoperite 
și distruse bandele Ută lon, Domășneanu 
Petre, Lascu lon și Spiru Blănaru. C) Au 
fost prinși în total 56 de banditi (15 morti și 
41 în viață) și 90 de suspecți (gazde- 
tăinuitori). D) Au fost capturate materiale, 
arme și muniții, 2 puști mitralieră, 8 pistoale 
mitralieră, 20 de puști etc.“ 

Pentru prinderea acestora au acţionat 
peste 800 de soldați, ofițeri și subofiteri de 
Securitate și Militie, îndoctrinați că au în 
față numai legionari periculoși, care trebu- 
iau stârpiți sub orice formă. După ce a 
devenit dependent de alcool, locotenentul 
Eugeniu Dincă a excelat printr-o serie de 
acte de indisciplină. Punctul culminant a 
fost atins atunci când a intrat călare pe un 
cal într-un restaurant central din 
Caransebeș. Datorită unor excese bahice 
și ratarea unor misiuni decisive a fost con- 
siderat un potenţial pericol pentru confiden- 
țialitatea acţiunilor Securităţii. In aceste 
condiții, în 1952 a fost trecut în rezervă, la 
vârsta de 22 de ani, repartizat ca funcţionar 
la Intreprinderea de Amenajarea Fondului 
Locativ (IAFL) devenită mai târziu 

Întreprinderea Județeană de Gospodărie 
Comunală și Locativă Dolj - Craiova.“ In 
continuare a beneficiat de o serie de 
imunităţi și privilegii invidiate de muritorii de 
rând, dar fără să provoace vreun rău la 
cineva. Totdeauna a respins tentatia vinuri- 
lor în schimbul băuturilor spirtoase, care îl 
determinau să fie deosebit de simpatic și 
un povestitor desăvârșit. 

Pătruns de nostalgii sau din alte motive, 
amicul nostru, în mod ciudat a purtat pe 
cap mulți ani, o șapcă neagră legionară, cu 
nelipsita cataramă deasupra cozorocului. 
Era acel model de șapcă pe care o purta, în 
perioada 1948-1950, prin satele bănăţene, 
pentru amăgirea vigilenței celor suspecti de 
complicități cu legionarii. In ultimele luni ale 
vietii a fost captivul unei gangrene la picioa- 
re, o putrefacție avansată, din care viermii 
albi erau extrași cu penseta. A fost îngropat 
în Cimitirul „Ungureni”, situat lângă Parcul 
„Romanescu” din sudul Craiovei. 

Tot în acel cimitir, pe piatra funerară a 
unui alt torționar, colonelul de Securitate 
Constantin Oancă, se află scris un epitaf 
sfidător, tinând cont de ferocitatea titularu- 
lui: „Nu fiți orgolioși și lacomi, / Nu luați 
măsuri nedrepte. / Timpul nemilos ne 
judecă. / Fiţi obiectivi, / Fără patimă și 
răzbunare. / Tot aici ajungeti.” Acest 
torționar născut în localitatea Plenita-Dolj, 
în 1905, a fost cizmar pe strada Madona 
Dudu din Craiova. Fiind vechi ilegalist, la 1 
octombrie 1948, deși avea vârsta de 43 de 
ani, a devenit brusc locotenent de Securita- 
te la Regionala Craiova. In 1952 a fost 
transferat la „Canalul Mortii”, unde i-a tortu- 
rat pe câtiva partizani arestaţi în Munţii 
Banatului. Șase ani mai târziu a fost pro- 
movat colonel sub acoperire la „Camera de 
Comert” din București. In august 1992 avea 
o pensie de 20.000 de lei și în urmă un lung 
şir de schilodiţi, deși afirma că nu a făcut 
rău la cineva.* 

Revenind la comuna Domașnea, pentru 
acuzatia că preotii în functie Ilie 
Adamescu” și llie Miloș* au ascuns per- 
soane suspecte în biserica din localitate, 
clădirea Casei Parohiale a fost confiscată, 
la 25 aprilie 1949, după Inviere. Sau moti- 
vele au fost altele. Retrocedarea acestor 
bunuri s-a făcut 52 de ani mai târziu, la 15 
februarie 2001. Despre asediul Bisericii 
Domașnea, din ziua de 21 aprilie 1949, în 
Joia Mare, istoricii nu au confirmat poves- 
tea eroizantă relatată chiar de autorul ata- 
cului, locotenentul Eugen Dincă. Acesta a 
afirmat că fiind beat și mic de statură a pri- 
mit ordin să pătrundă prin fereastra turlei, 
după care a mitraliat grupul de săteni bari- 
cadat în lăcașul de cult. 

La rândul lor, pe toti preoții care erau 
suspectați de complicități cu partizanii, 
Securitatea îi considera, de la sine, legio- 
nari, ancheta făcându-se conform unei 
fraze formulată într-un sens rotativ: „Ești 
legionar pentru că ești teolog și, fiind teolog 
eşti anticomunist, iar a fi anticomunist 
înseamnă a fi legionar”*. 


Anihilarea ultimilor insurgenți 

Luptele au continuat în Banat, deși 
efectivele partizanilor au fost mult mai 
reduse. In noaptea de 21 iulie 1949, un 
grup de partizani l-au împușcat pe secreta- 
rul organizației Frontul Plugarilor, din comu- 
na Luncavita și în noaptea de 1 august a 
fost rănit un soldat de Securitate în Gara 
Domașnea-Cornea. Au urmat represaliile 
firești în astfel de situații. Trădaţi de Elena 
Popa, partizanii lon Duicu“ și Gheorghe 
Cristescu au fost împușcați într-o ambuscadă 
la 30 ianuarie 1950. Au fost lăsaţi, în mod 
intenționat, două zile în fata Sfatului Popular 
Domașnea să-i intimideze pe trecători. 

Unii dintre privitori tremurau îngroziți la 
vederea celor două cadavre batjocorite. 
Alţii loveau cu piciorul trupurile inerte, sub o 


ploaie de înjurături.“ La fel ca în alte cazuri, 
în prima noapte cadavrele au fost expuse 
pericolului de a fi desfigurate de câinii 
flămânzi, în plină iarnă. O altă informatoare 
a Securităţii s-a numit Anastasia Benghia“, 
care a fost executată de alți fugari. Omi- 
siunea de denunț era aspru pedepsită, dar 
și gustul banilor trădării era deosebit de 
atrăgător. 

La 28 februarie 1950, generalul 
Gheorghe Pintilie, șeful Securității și ofițer 
sovietic I.N.U. în România (fost muncitor 
într-un depozit de cherestea din Tiraspol) a 
ținut o cuvântare în fata activului central și 
regional al Ministerului Afacerilor Interne. 
Discursul său s-a referit la folosirea 
eficientă a informatorilor, repetând de mai 
multe ori cuvântul lămuritor de „sculă”: 
„Fiecare meseriaș, fiecare doctor, orice om 
are o sculă și de scula lui se îngrijește. La 
Securitate care este scula noastră? Am 
spus că avem și noi o sculă. Dacă frizerul 
are brici, dacă strungarul are strung, am 
spus că noi avem informatorii noștri. (...) 

Așa cum muncitorul are grijă de scula 
lui, așa avem și noi de informatori — și noi 
trebuie să avem grijă de scula noastră mult 
mai mult. La frizer este sculă moartă, la 
strungar la fel, la noi este sculă vie, trebuie 
să dăm mai multă atenţie. Tot organul nos- 
tru este un creier curat, nu avem nici os, 
nimic. Noi suntem creier și trebuie așa gân- 
dit. Noi suntem creierul de sus până jos."* 

Respectând cronologia, a urmat violen- 
ta deportare în Bărăgan, cu un singur gea- 
mantan, eveniment cernit care a avut loc în 
noaptea de 17/18 iunie 1951. Cei 40.326 
de români suspecți, din cele 258 de loca- 
lități bănăţene aflate la frontiera româno- 
iugoslavă au fost obligaţi să suporte sur- 
ghiunul, pe întinsul Bărăgan, timp de 
peste cinci ani, mulţi murind în cumplita 
iarnă din februarie 1954, cu zăpadă de 
peste șase metri. La finalul experimentului 


nepedepsit vreodată au rezultat 1.700 de 
morți, dintre care 175 de copii nevinovaţi, 
drama vieţii lor nefiind inclusă în programa 
școlară.“ 

In Munţii Banatului, doi dintre liderii par- 
tizanilor anticomuniști care au supraviețuit 
luptelor contra forțelor totalitariste aștep- 
tând să vină americanii, au fost Dumitru 
Ișfănuț, zis Sfărloagă“ și Dumitru Mutașcu, 
zis Fus“. La 29 septembrie 1952 Ișfănuţ a 
murit într-o groapă camuflată într-un grajd, 
din comuna Sadova Nouă, la sud de 
Caransebeș. Inconjurat de soldații Regi- 
mentului 10 de Securitate Orăştie a refuzat 
să se predea, acționând o grenadă în zona 
gâtului, a cărei explozie l-a decapitat. Alte 
surse susţin că soldații au acţionat grena- 
dele. Capul său a fost expediat la București 
cu primul tren, ca un mare trofeu de 
vânătoare, și informatorul Avram Rain“, 
fostul său prieten a primit 100.000 de lei 
(echivalentul a 600 de dolari), pentru suc- 
cesul acțiunii. 

La autopsia efectuată la Caransebeș, în 
cadavrul decapitat al lui Sfârloagă s-au 
găsit 70 de gloanțe trase de soldatii 
Securităţii, care se aflau sub impuls 
emoțional. Medicul legist a consemnat fap- 
tul că asupra victimei s-a tras de la mică 
distanță, când deja survenise decesul, în 
momentul detonării propriei grenade.“ 

In ziua de 12 martie 1953, Tribunalul 
Militar Timișoara a hotărât condamnarea la 
moarte pentru trei partizani capturați tot 
prin trădare. Au fost executaţi la închisoa- 
rea Caransebeș în dimineaţa zilei de 13 
august 1953, ora 4.30, pe fondul sonor al 
ambalării unor motoare, cu scopul de a ate- 
nua zgomotul împușcăturilor. 

Dumitru Mutașcu, zis Fus, fostul om de 
încredere al colonelului Ută a fost împușcat 
într-o încercuire lângă Văliug, la 17 km est 
de Reșița, la 28 noiembrie 1954, după 
șapte ani de lupte aprige și de fugă 

continuă, rezistând conditiilor aspre în fata 
cărora a rezistat. 

Supraviețuitorii au continuat lupta cu 
mult curaj, până la data de 22 aprilie 1954, 
în Joia Mare, când ultimul partizan, Nicolae 
Ciurică® a fost prins în comuna Cornereva, 
trădat de bunul său prieten, Toma Duicu®. 
Partizanul a fost condamnat la 15 ani de 
temniță grea, dar a executat numai 10 ani la 
închisorile Jilava, Aiud și Gherla, fiind eliberat 
în iulie 1964, cu ocazia amnistiei generale." 

Unul dintre cei suspecți de complicitate 
cu partizanii a fost profesorul, fost căpitan 
de infanterie, Gheorghe Datcu, din comuna 
Cornereva. Arestat ca suspect, pentru că ar 
fi oferit alimente insurgenților din munţi, a 
executat la Caransebeș opt luni de închi- 
soare, bătut, înfometat, dar mulțumit că a 
scăpat cu viață. Deși a avut o pedeapsă 
redusă fată de alţi nefericiti, a fost amintit în 
aceste rânduri deoarece s-a numărat prin- 
tre sursele noastre informaţionale, referi- 
toare la luptele existente în acel perimetru 
geografic memorabil prin unicitatea sa.” 

Luptele din Banat au fost transpuse pe 
peliculă în anul 1974, evident ridiculizate, 
într-un fel de realism socialist întârziat. 
Filmul s-a numit Capcana, cu actori de 
primă mână, precum Victor Rebengiuc, în 
rolul legionarului, șef al grupului de parti- 
zani, Ilarion Ciobanu, în rolul maiorului de 
Securitate, fost muncitor într-o fabrică și 
Mircea Albulescu, primarul comunist al 
comunei, în final spânzurat de partizani. 


Consideraţii și divagaţii de final 

Pentru edificarea cititorului au fost 
lăsate spre final anumite detalii, pentru a 
întregi tabloul acelor evenimente greu de 
crezut pentru generaţiile viitoare. 

In zona de conflict deplasările partizani- 
lor prin comune se efectuau numai noap- 
tea, la adăpostul întunericului, deoarece 
satele nu aveau curent electric. Singurele 

felinare cu petrol lampant sau cu ulei de 
rapită, dar cu geamul afumat, cu greu lumi- 
nau, cât de cât, fațadele Sfaturilor 
Populare. Partizanii riscau mult, datorită 
faptului că o lege recentă interzicea toate 
deplasările nocturne. Delatiunea era în 
floare, deoarece, pe de-o parte, legile sta- 
bileau pedepse severe tăinuitorilor, pentru 
omisiunea de denunt, și, pe de altă parte, 
informaţiile valoroase erau plătite cu sume 
pe măsură, deosebit de atrăgătoare, de 
până la 100.000 de lei, menite să-ți vinzi 
aproapele, prieten sau rudă. La 15 august 
1947, după noua reformă monetară, 150 
de lei valorau cât un dolar SUA. 

In timpul zilei, anumite cadre ale 
Securității mergeau prin comune îmbrăcate 
în salopete (combinezoane) negre și largi, 
de tractoriști sau de muncitori forestieri, pe 
cap cu o șapcă neagră, de tip legionar. 
Fiecare avea asupra sa câte cinci pistoale 
de mici dimensiuni-două la șolduri, două la 
subrat și unul la ceafă, lângă guler, armă la 
care să apeleze rapid, dacă era somat de 
partizani să ridice mâinile." 

Ofițerii de Securitate profilati pentru filaj 
trebuiau să folosească numai apa minerală 
adusă de la Buziaș în canistre germane 
oglindate pe interior. S-a considerat că anu- 
mite ape din fântânile comunelor provocau 
deranjamente stomacale, care duceau la 
compromiterea acțiunilor. 

Referitor la punctul fortificat denumit 
Pietrele Albe, o serie de stânci deosebit de 
mari care dacă sunt privite de la distanță se 
prezintă ca un imens meteorit alb, fasci- 
nant, de dimensiunea unei nave transatlan- 
tice de ultimă generaţie, colosul se află pe 
dealul vestic al comunei Cornereva, la 
câțiva km, și la est de Teregova, având în 
jur multă pășune, fără arbori, configurație 
care permitea o vizibilitate suficientă, dar 
necesară unui important punct strategic de 
observare a văilor din jur. 


În fiecare noapte școlile din comunele 
aflate în zonele de conflict armat erau 
păzite de câte un cadru didactic, bărbat, 
conform unui grafic verificat periodic de 
Securitate. Se urmărea ca după lăsarea 
întunericului să nu vină partizanii, pentru a 
se odihni sau să stea la căldură în interiorul 
clădirii. Armele de care dispunea cel desem- 
nat să apere școala se rezumau la o furcă 
sau coasă. lluminatul era asigurat de o 
lampă cu „gaz” (cum se mai numea petrolul 
lampant în vorbirea curentă) și o lanternă, 
accesorii indispensabile locuitorilor din 
aşezările fără curent electric. 

Pentru a-i ajuta pe partizani cu haine 
groase, cu cizme sau cu bocanci cu mole- 
tiere, cu baterii pentru lanternele de buzu- 
nar și petrol lampant pentru felinarele por- 
tative de iluminat, locuitorii comunelor 
pregăteau diferite pachete. Alimentele erau 
introduse în lădite, în scopul de a nu fi ata- 
cate de animalele pădurii. Aceste ajutoare 
erau ascunse noaptea în locuri discrete, 
sub căpițele cu fân existente pe dealuri sau 
în gropi acoperite, de unde erau preluate 
de destinatari. 

Incălțămintea de bază a sătenilor 
„cornerevinţi”, așa cum se recomandau 
locuitorii comunei Cornereva însemna o 
opincă groasă și ieftină confecţionată din 
anvelope auto casate. Potrivită pentru trei 
anotimpuri, constituia ceva nou în materie. 
Era o opincă durabilă, care atenua „reflexo- 
terapia” produsă de vârful pietrelor și se 
remarca printr-o priză sigură pe luciul stân- 
cilor. Asigura stabilitate pe suprafetele 
mlăștinoase și, datorită crampoanelor, faci- 
lita ca urcușul pe dealurile lunecoase să se 
desfășoare cu un efort diminuat. Pe timp 
friguros opincile se puteau folosi înfășurând 
piciorul cu moletiere, de la genunchi în jos. 
Bocancii erau foarte scumpi și se foloseau 
în situații extreme. 

Au existat multe cazuri când o persoană 


de sprijin se prefăcea că duce la păscut, în 
mijlocul pădurii, un vitel, o capră sau o oaie. 
Animalele rămâneau legate de un copac, 
de unde erau preluate de partizani în vede- 
rea sacrificării pentru hrana proprie. 
Strategia era valabilă numai vara și toam- 
na. La un moment dat s-a renunțat la pre- 
pararea hranei la foc deschis, deoarece 
fumul era reperat ușor de efectivele 
Securităţii. In căutare de soluţii s-a apelat la 
câte un copac gol pe interior, pentru a fi uti- 
lizat ca horn, în scopul de a orienta fumul 
într-o direcţie înșelătoare. In final, nici 
această intenţie nu a rezolvat eliminarea 
pericolului iminent. 

Informati despre aceste procedee care 
i-au dus la disperare, primarii comuniști 
monitorizau toate animalele comunelor, 
efectuau lunar câte un recensământ ca să 
constate diferentele animaliere. Erau 
inventariaţi inclusiv câinii, în scopul de a nu 
fi urcati în munţi, în calitate de vestitori care 
să-i avertizeze pe insurgenți asupra perico- 
lelor imediate de a fi prinși de Securitate. 
Prigoniţii au cunoscut această pătimire.* 

Pentru a finaliza aceste rânduri cu trimi- 
tere la titlul ales, este potrivită a fi citată opi- 
nia unui analist competent, afirmaţie care 
seamănă perfect cu vorbele pe care le 
auzeam cu 70 de ani în urmă, în 1948. Este 
vorba de acei ani când îi aşteptam pe ame- 
ricani, cu multă nerăbdare, dar ei nu doreau 
să-i deranjeze pe foștii aliați sovietici, prin a 
ne sugera „descurcați-vă singuri”. In aceste 
condiţii, de puternică similitudine, sâmbătă, 
2 iunie 2018, analistul american, George 
Friedman, președintele publicaţiei de secu- 
ritate Geopolitical Futures, a declarat la 
Sibiu că: „România ar trebui să se concen- 
treze pe consolidarea propriilor capacităţi 
de reacţie militară la Marea Neagră, deoa- 
rece forțele americane nu sunt în prezent în 
măsură să transfere o flotă semnificativă în 
această zonă. Dacă vreti alianță militară, vă 

trebuie armată. Dacă vă bazati pe alianțe 
politice, trimiteti politicienii la război." 

Cu alte cuvinte, „descurcaţi-vă singuri!” 
la Marea Neagră. „Noi nu băgăm trupe să 
încordăm relaţiile cu Federaţia Rusă”. Deci, 
la fel ca acum 70 de ani, istoria se repetă. 
Să ne reamintim că articolul nr. 3, din 
Tratatul încheiat cu N.A.T.O., semnat la 2 
aprilie 2004, precizează, într-un înțeles 
general, că „efortul colectiv de apărare înce- 
pe cu efortul individual al celui care solicită 
apărarea”. Este o recomandare care se 

* Acest text reprezintă un capitol din volumul 
aflat în pregătire, Gloanţe cu dedicație, vol. III. 

' Andrei Vădrariu, născut la 12 aprilie 1909 în 
Mehadica, Caraș-Severin. Agricultor. A fost infil- 
trat în grupul colonelului Uţă și a divulgat 
autorităților locul unde aceștia se ascundeau. A 
fost arestat la 8 februarie 1949 și condamnat la 5 
ani închisoare corecțională. A executat pedeapsa 
în închisorile Gherla, Valea Neagră, Văcărești, 

* Informaţie oferită de locotenentul de Secu- 
ritate Eugeniu Dincă. 

* Informaţie oferită de locotenent de Securitate 
Tiberiu Iliescu. 

* Informaţie oferită de procurorul Nicolae Sava 

trupele de Securitate de la Pietrele Albe, din 22 
februarie 1949. A fost exhumat de echipa de arheo- 

7 Informaţie oferită de căpitanul Gheorghe Datcu, 
învățător, apoi profesor în comuna Cornereva, 
înainte de decesul acestuia, survenit în 1985. 

* Ibidem. 

* Ibidem. 


găsește încă de la înființarea NATO la 4 
aprilie 1949, când în Munţii Banatului se 
duceau lupte aprige. 
- „Per crucem ad lucem”- 
lunie 2018, Laval, Quebec, Canada. 


Pe parcursul lucrării au fost incluse ele- 
mente din „Darea de seamă asupra rezulta- 
telor cercetărilor în problema bandelor din 
munți”, prezentată la 9 mai 1949 în fata con- 
ducerii Ministerului Afacerilor Interne.* 


“ Canalul Dunăre - Marea Neagră. 

“ Ilie Grozăvescu zis Pârvu, născut la 11 de- 
cembrie 1925 în Teregova, Caraș-Severin. Plugar. 
A fost arestat la 10 martie 1949 și condamnat la 3 
ani închisoare corecțională. A executat pedeapsa 
în închisorile Poarta Albă, Capul Midia, Gherla. A 
fost eliberat la 23 martie 1953. Informaţii din fişele 
matricole penale din AANP. (n. red.) 

"2 Pavel Stoichescu zis Știrban, născut la 22 
iunie 1917 în Teregova, Caraș-Severin. Plugar. A 
fost arestat la 5 martie 1949 și condamnat la 25 
de ani muncă silnică. A executat pedeapsa în 
închisorile Gherla, Nistru, Jilava, Alba lulia. A fost 
eliberat la 17 aprilie 1964. Informatii din fişele 
matricole penale din AANP. (n. red.) 

“5 Tudor Roșeţ zis Ciorei, născut la 22 februarie 
1922 în Teregova, Caraș-Severin. Plugar. A fost 
arestat la 5 martie 1949 și condamnat la 20 de ani 
muncă silnică. A executat pedeapsa în închisorile 
Timișoara, Gherla, Nistru, Baia Sprie, Aiud, 
Galaţi, Botoșani, Periprava. A fost eliberat la 24 
iunie 1964. Informaţii din fișele matricole penale 
din AANP. (n. red.) 

“ Petre Berzescu zis Păsulă, născut la 28 
ianuarie 1911 în Teregova, Caraș-Severin. Plu- 
gar. A fost arestat la 13 martie 1949 și condamnat 
la 15 ani muncă silnică, pedeapsă redusă ulterior 
la 12 ani. La expirarea pedepsei a fost internat 
administrativ pentru 72 de luni. A executat pedep- 
sele în închisorile Timișoara, Gherla, Nistru, Baia 
Sprie, Aiud, Formaţiunea 0967 Constanţa, 
Culmea, Jilava, Periprava. A fost eliberat la 6 mai 
1964. Informaţii din fișele matricole penale din 
AANP. (n. red.) 

* lon Berzescu zis Barda, născut la 11 aprilie 


1918 în Teregova, Caraș-Severin. Plugar. A fost 
arestat la 13 martie 1949 și condamnat la 15 ani 
muncă silnică. A executat pedeapsa în închisorile 
Timişoara, Gherla, Nistru, Aiud, Jilava, Galaţi. A 
fost eliberat la 9 martie 1961. Informaţii din fişele 
matricole penale din AANP. (n. red.) 

' loan Stoichescu, zis Cică, născut la 8 august 
1914 în Teregova, Caraș-Severin. Plugar. A fost 
arestat la 2 martie 1949 și condamnat la 10 ani 
muncă silnică, pedeapsă redusă ulterior la 8 ani 
muncă silnică. A executat pedeapsa în închisorile 
Timișoara, Valea Neagră, Oradea, Aiud, 
Peninsula, Cavnic, Baia Sprie, Gherla. A fost eli- 
berat la 1 septembrie 1956. Informaţii din fișele 
matricole penale din AANP. (n. red.) 

" Eugen Alimănescu, născut la 27 iulie 1916 în 
Slatina, Olt. Maior de Miliție, implicat în perioada 
1949-1950, în diferite zone ale ţării, în execuţia a 
zeci de deținuți politici condamnați iniţial la 
pedepse cu închisoarea. Pentru detalii despre 
acțiunile sale a se vedea și Gheorghe Petrov, 
„Crimele Securităţii. Execuţiile din aprilie 1950 de 
lângă orașul Bistriţa și comuna Teaca”, în 
Memoria - revista gândirii arestate, nr. 116, 
3/2021, pp. 50-75. (n. red.) 

* Informatie oferită de căpitanul Gheorghe Datcu. 

* Kling Zoltan, șeful Sigurantei județene Lugoj 
(1947); șeful Statului Major al Jandarmeriei din 
Lugoj (1948); șeful Securităţii din Lugoj (1948- 
1950). Implicat în operaţiunile împotriva partizani- 
lor din Banat. Octavian Roske (coord.), Mecanis- 
me represive în România. 1945-1989. Dicţionar 
biografic. H-L, INST, București, 2004, p. 363. 

* Informaţie oferită de Timoftei Mândru. Acesta 
s-a născut la 14 septembrie 1933 în București. 
Reporter. A fost arestat la 22 iulie 1950 și con- 
damnat la 15 ani temniţă grea, pedeapsă redusă 
ulterior la 12 ani. A executat pedeapsa în închiso- 

DEZBATERE: 


Eroii necunoscuţi 


din munţi (|) 


Evenimentul a avut loc în 23 august 2021, în cadrul Festivalului de Film și Istorii de la 
Râșnov, ediția a XIII-a, și i-a avut ca invitaţi pe Gheorghe Ohnișoru (prof. univ. dr., Faculta- 
tea de Istorie și Geografie, Universitatea „Ștefan cel Mare”, Suceava), Conf. univ. dr, loana- 
Raluca Voicu-Arnăuţoiu (Universitatea Naţională de Muzică, București), Delia Cornea (dr. 
muzeograf, Muzeul de Istorie Naţională și Arheologie, Constanţa), Gabriela Bica (prof. dr. 
Liceul Tehnologic „Sf. Dimitrie”, Teregova), Cornel Jurju (istoric, Cluj-Napoca). Moderator: 
Cosmin Budeancă (dr. habil., Fundaţia Culturală Memoria, București). 


Cosmin Budeancă: Bună ziua doam- 
nelor și domnilor, suntem la Râșnov, la 
Festivalul de Film și Istorii, la o dezbatere 
așteptată de mult timp, Eroii necunoscuţi 
din munți. O temă pe care am tinut 
neapărat să o aducem în fata dumnea- 
voastră în contextul unei dezbateri mai largi 
despre eroi, tema de anul acesta a 
Festivalului. O temă importantă din mai 
multe motive, dar unul dintre cele mai im- 
portante fiind acela că în zona aceasta de 
tară, şi nu numai, au fost grupuri de parti- 
zani, care în anii '50 au opus o rezistenţă la 
instaurarea regimului comunist. Motiv pen- 
tru care am și ales ca astăzi să aducem în 
fața dumneavoastră cinci invitați cu preocu- 
pări de lungă durată în acest domeniu, 
cercetători consacrați, și sunt convins că va 
fi o discuţie care va suscita și întrebări și 
multe curiozități. De altfel, astăzi încercăm 
nu neapărat să lămurim tema rezistenței 
anticomuniste din muntii României, ceea 

ce, sigur, ar fi și foarte dificil în două ore, și 
mai degrabă să vă provocăm ca, ulterior, 
după ce plecați de aici, să încercați să 
descoperiți lucruri interesante care cu 
siguranță vă vor face mândri. Am încercat 
să acoperim geografic toată suprafața 
României, pentru că sunt, poate, excepții 
zonele în care nu au existat, dacă nu gru- 
puri, cel puțin indivizi izolaţi care să se 
opună comunismului în perioada mentio- 
nată, în anii '50. 

O să încep din stânga mea, Cornel 
Jurju este istoric, din Cluj, absolvent al 
Facultății de Istorie și Filosofie la Univer- 
sitatea „Babeș-Bolyai”, preocupat de istoria 
rezistenței din munți încă din anii 1997- 
1998, participant la o serie de campanii de 
cercetare de teren pe acest subiect, 
autor/coautor de studii și volume pe subiec- 
tul rezistenței din zona Munţilor Apuseni. 
Apoi, Gabriela Bica, de asemenea absol- 
ventă a Facultăţii de Istorie și Filosofie din 


Cluj, face parte dintre cei care au făcut pio- 
nierat în domeniul acesta, al cercetării 
rezistenței anticomuniste. Ea vine de la 
Teregova, din Banat, și tema ei de cerceta- 
re la doctorat a fost rezistența din această 
parte a tării. Apoi, doamna loana-Raluca 
Voicu-Arnăuţoiu, care din anii '90, de ase- 
menea, alături de Gabriela, aș putea să 
spun că a făcut o muncă de pionierat în 
cercetarea rezistenței anticomuniste din 
munți. Dumneaei, după cum probabil că 


știți a fost — să spun așa... deși poate părea 
forțat — membră într-un grup de partizani 
anticomuniști, chiar dacă la o vârstă extrem 
de fragedă, și evident că într-o manieră 
inconștientă, în sensul în care nu știa de 
fapt că este acolo și ce fac părinţii domniei 
sale. Apoi o avem pe Delia Cornea de la 
Muzeul Naţional de Istorie și Arheologie din 
Constanţa. Ea este de mulţi ani preocupată 
de rezistența anticomunistă din Dobrogea, 
de comunizarea zonei Dobrogea și a reali- 
zat o serie întreagă de proiecte pe acest 
subiect. Și, nu în ultimul rând, pe domnul 
profesor Gheorghe Onișoru de la Suceava, 
la fel cu preocupări în zona rezistenței anti- 
comuniste încă de la finalul anilor '90 și, în 
special după 2000, când s-a înființat 
CNSAS-ul, iar din poziția pe care domnia sa 
a avut-o în acea perioadă a reușit să aducă 
în fata publicului larg o serie de informaţii 
inedite despre rezistența anticomunistă. 
Avem așadar o acoperire geografică 


relevantă și înainte de a le da invitaţilor mei 
microfonul aș vrea să vă spun câteva vorbe 
la modul general despre rezistența anti- 
comunistă și cum s-a articulat ea. La nivel 
ideatic a existat o opoziţie la comunism 
încă înainte de august 1944, imediat ce tru- 
pele sovietice au intrat pe teritoriul 
României. Și de aici domnul Onișoru chiar 
va puncta acest lucru, au apărut primii ger- 
meni ai opoziției armate. Evident, după 
aceea, odată cu instaurarea regimului 
comunist, contextul politic, social, econo- 
mic, nu au făcut altceva decât să catalizeze 
nemulțumirea populaţiei şi, pe fondul 
naționalizărilor, a colectivizării agriculturii, a 
valului masiv de arestări din 1948, a 
epurărilor din armată, în multe zone din 
tară au apărut astfel de nuclee de opoziție, 
unele, cumva, forțate chiar de autorităţile 
comuniste și generate de dorinţa lor de a-i 
elimina din societate pe liderii comunităților. 
O să începem cu domnul Gheorghe 
Onişoru. Fiecare dintre invitaţi va prezenta 
un grup sau rezistenţa dintr-o anumită zonă 
a țării, și ulterior vom vorbi și despre ce s-a 
întâmplat cu aceste grupuri și modul în care 
după '90 au fost memorializate, valorificate 
educaţional sau de altă manieră. Dar am ales 
să începem cu domnul Gheorghe Onișoru 
pentru că în zona de Nord-Est a României 
au apărut primele semne ale unei rezis- 
tente armate la comunism în contextul în 
care, cum spuneam, armatele sovietice au 
intrat pe teritoriul României încă din vara 
anului 1944. Domnule profesor, vă rog! 
Gheorghe Onișoru: Bună ziua. Mă 
bucur să văd că sunt atât de mulți invitaţi, 
mă bucur să văd mulţi tineri, inclusiv 
studenţi de-ai mei, pe care îi salut, și că 
sunt pe acest podium împreună cu trei dis- 
tinse doamne și cu un coleg de la Cluj. li 
mulțumesc lui Cosmin pentru că m-a invitat 

la această frumoasă poveste care se 
întâmplă deja de ani buni la Râșnov. Voi 
încerca să mă înscriu în cele 10 minute. 
Sigur că profesorul din mine nu mă lasă să 
intru direct în subiect pentru că trebuie, 
măcar într-un minut, să vă spun că, așa 
cum a arătat și profesorul Budeancă, acest 
fenomen al rezistenței este unul extrem de 
important, pentru că România în perioada 
dictaturii comuniste nu a avut, ca Ungaria, 
un 1956, nu a avut un 1968, ca în 
Cehoslovacia, nu am avut o mișcare 
Solidarnosc ca în Polonia. In schimb, noi 
am avut această rezistență anticomunistă 
în munţi, care este un fenomen care ne 
individualizează în „lagărul socialist”, ca să 
folosesc această sintagmă împământenită. 
De asemenea, mai este o chestiune care 
trebuie spusă de la început, și anume faptul 
că acest fenomen al rezistenţei, în mod ine- 
vitabil aș spune, a adunat tot felul de 
oameni în munți, au dispărut diferențele 
politice, nu mai erau țărăniști, liberali, 
regaliști, antonescieni, legionari ș.a.m.d., 
erau oameni care luptau împotriva regimu- 
lui de tip sovietic. Și sigur că au fost cazuri 
în care sub această mască, să îi spunem, 
s-au ascuns si grupuri de infractori care nu 
au urmărit în niciun caz chestiuni de ordin 
politic, ci pur și simplu au jefuit la drumul 
mare. Din această cauză subiectul este 
unul extrem sensibil și el trebuie tratat ca 
atare. Pentru că noi lucrăm acum cu docu- 
mentele care ni le-a lăsat Securitatea și tre- 
buie să fim foarte atenţi ce scria un ofițer în 
1949, vara, și în ce context scria. Am avut 
această șansă - eu și cu doamna 
Arnăuţoiu chiar am fost de la început în 
echipa Memorialului Sighet, de când s-a 
depus proiectul la Consiliul Europei — de a 
prinde încă în viață multi dintre eroii, dintre 
cei care au luptat, și atunci am avut a doua 

sursă foarte importantă: istoria orală. Sigur 
că apoi intervine istoricul, care trebuie să își 
pună amprenta, să arate că este serios, și 
că ceea ce scrie, nu scrie pentru doi ani 
sau pentru plăcerea unui guvern sau a unui 
ministru sau pentru a face plăcere unei săli 
sau unui tip de auditoriu. 

Acum, intrând în subiect, o să vă spun 
că mișcarea de rezistență anticomunistă în 
România a început, într-adevăr, în 
Bucovina. Și nu spun asta doar pentru că 
sunt profesor la Universitatea „Ștefan cel 
Mare” din Suceava, ci pentru că aici a exis- 
tat un plan întocmit încă din iarna anului 
1943-1944 de către mareșalul Antonescu, 
celebrul plan „1111”, care prevedea ca în 
momentul în care trupele sovietice [ajun- 
geau în zonă] — ceea ce era deja inevitabil, 
frontul din '43 înainta implacabil către Berlin 
- să se organizeze în spatele frontului, în 
zonele muntoase, grupuri de partizani pe 
modelul lui Tito din Iugoslavia, care să rămâ- 
nă în spatele frontului. Ideea lui Antonescu 
atunci, care era o iluzie, era că el va putea 
să oprească trupele sovietice pe celebrul 
aliniament Focșani - Nămoloasa - Galaţi. 
Era o poveste, pentru că în momentul acela 
Uniunea Sovietică era aliată cu Statele 
Unite și Marea Britanie și probabil că în 
două săptămâni de bombardament avioa- 
nele americane ar fi făcut praf toată 
România. Prin 1980, un grup de istorici 
militari conduși de llie Ceaușescu au scos 
o carte 200 de zile mai devreme! în care 
arătau că dacă se rezista cum voia 
Antonescu, al Doilea Război Mondial s-ar fi 
prelungit cu 6 luni. Sunt povești de adormit 
istoricii militari. Problema este că acest 
plan „1111” a pornit pe 10 martie 1944, cu 
10 zile înainte ca trupele sovietice să treacă 
Prutul. La Soroca” au venit două mari 
unități, conduse de generalii ajunși apoi 


mareșali foarte cunoscuţi, Gheorghi Jukov? 
și Ivan Konev‘ (Jukov a condus apoi 
Armata Roșie, iar Konev este cel care a 
ocupat Berlinul). Cele două mari unități au 
spart frontul atât pe malul Nistrului, intrând 
în Basarabia, cât și pe linia Cernăuţiului, 
asta după ce trupele germane au cedat în 
mod rușinos la Uman’. Asta se petrecea pe 
data de 10 martie. Trupele sovietice au 
intrat foarte ușor și trebuie spus că 
Botoșaniul, Dorohoiul au fost ocupate încă 
din primele zile. Cu un efort destul de mare, 
în jur de 20 martie s-a reușit o primă stabi- 
lizare a frontului pe o linie care pornea de la 
Rădăuţi - Târgu Neamt și apoi se ducea 
Târgu Frumos - lași - Chișinău și apoi 
cobora pe Nistru la vale. 

In acest context, împreună cu coman- 
damentul german, la Sadova: a fost organi- 
zat un centru de pregătire la care au parti- 
cipat... eu am identificat până acum 65 de 
oameni, dar probabil că sunt mai multi, 
care au făcut efectiv lecţii de cum se duce 
un război de gherilă, un război de partizani. 
Și primul grup care s-a constituit, este gru- 
pul lui Vladimir Macoveiciuc”, care este un 
erou. Pe când eram președintele CNSAS- 
ului am scos, la un moment dat, un volum, 
primul volum în care am urmărit o istorie a 
„bandelor”, să le spunem, din munţi, a par- 
tizanilor, și volumul s-a chemat „Bande, 
bandiți și eroi*. Pentru că ei apar sub nu- 
mele de „bandiţi” în documentele Securită- 
tii, absolut toti. Și chiar după ce au căzut și 
au fost arestaţi și bătuți... [formula de adre- 
sare era:] „Spune tu, banditule”... Dar 
marea lor majoritate au fost eroi. 

Vladimir Macoveiciuc a fost, fără îndo- 
ială, un erou. El este cel care a obținut, pro- 
babil, cel mai mare succes din istoria 
rezistenței anticomuniste, în sensul că 
având informaţii, a făcut o ambuscadă în 


pădurea Haciungul Mare, pe 15 mai, dacă 
nu mă înșel... - memoria istoricului stă în 
fige (zâmbește și verifică un document - 
n.n.) — da, pe 15 mai, ambuscadă în care 
au căzut 7 ofițeri sovietici de Mare Stat 
Major, care aveau la ei documente, hărţi, 
instructaje, cifruri, și care erau păziți de 
două plutoane, deci 54 de soldaţi înarmaţi 
până în dinți. Deci toţi cei 61 au fost 
împușcați. Tot materialul a fost luat și pre- 
dat la Sadova. Este cea mai mare victorie a 
partizanilor, însă, repet, într-un context în 
care ei acționau, într-adevăr, în spatele unui 
front. Această etapă s-a încheiat la 23 
august 1944, în momentul în care România 
întrând în tabăra Naţiunilor Unite, datele 
problemei s-au schimbat, și practic aceste 
grupe și-au încetat rezistența, pentru că nu 
mai aveau punctele de unde să se aprovi- 
zioneze. Planul „1111” practic murise din 
cauze naturale. 

Urmează o a doua etapă destul de 
redusă din punct de vedere temporal în 
primăvara și vara lui 1945, atunci când noi 
grupe și o echipă se adună lângă acest 
Vladimir Macoveiciuc, care devenise deja un 
erou în zonă, fiind cunoscut, respectat și aju- 
tat de populaţie. Atunci se pun baze noi de 
rezistență în Munţii Bucovinei, și se mai 
petrece un fenomen. Și aici aveți grijă cei 
care sunteți mai tineri și studiati acest feno- 
men. Au fost două momente în care au fost 
parașutați în România foști membri ai 
Mișcării Legionare, în '45 și apoi în '51-53. 
Sunt două etape diferite. Pe 25 martie '45 în 
zona Munţilor Bucovinei a fost parașutat un 
grup de opt persoane, condus de Ovidiu 
Găină”, care a luat legătura cu Macoveiciuc. 
In august '45 acționau deja împreună, însă 
în toamnă, Ovidiu Găină a primit dispoziţii să 
se retragă la București. Motivul este foarte 
simplu... în acea vară începuseră negocieri- 

le între Teohari Georgescu” și Nicolae 
Pătrașcu", șeful Mișcării Legionare, finalizat 
prin celebrul pact între legionari și comuniști 
din decembrie 1945, care a dus, practic, la 
trei ani în care legionarii s-au retras din 
această luptă directă împotriva regimului. 

In aceste condiții, Macoveiciuc a rămas 
singur, iar familia lui a fost supusă la tot 
felul de privaţiuni. Până la urmă a fost 
încercuit și s-a împușcat pe 8 iunie 1946. 

Rezistenţa propriu-zisă începe odată cu 
restul tării în toamna lui '48 și ea este 
legată de două nume mari din Bucovina: 
Constantin Cenușă” și Vasile Motrescu“. 
Cenusșă a fost arestat, a evadat, s-a întâlnit 
cu Motrescu care, de asemenea, fusese 
arestat, a evadat. S-au întâlnit prin '48. In 
'51 au decis amândoi să se predea, pentru 
că rezistența începuse să devină fără 
niciun fel de orizont. Cenușă a rezistat 
temnițelor, a fost eliberat în '64 și a fost 
găsit spânzurat în șopronul casei lui la trei 
zile după eliberare, probabil ca să nu vor- 
bească. Motrescu are o întreagă poveste. 
El a fost împușcat în 1958, asta după ce 
fusese capturat in '51 și trimis de către tru- 
pele de Securitate în Muntii Făgărașului, în 
tentativa de a ajuta Securitatea la prinderea 
grupului Gavrilă Ogoranu“. A ajuns în con- 
tact cu acesta, dar a făcut în așa fel încât a 
transmis că este însoțit de niște ofițeri de 
Securitate și toată chestiunea a dispărut. 
Apoi Motrescu s-a întors în Bucovina și, 
o să vedeţi ce însemna și cât de tristă era, 
de fapt, viata unui partizan. Mulţumesc fru- 
mos. Sper că am reușit să mă încadrez... 

Cosmin Budeancă: Și eu vă multu- 
mesc, și pentru contextualizarea mai largă. 
Oricum o să revenim. Sigur, rezistența în 
zona Bucovinei a fost una extrem de im- 
portantă. Domnul profesor practic a punctat 

foarte, foarte pe scurt, și a dat doar câteva 
nume, însă subiectul este analizat, s-au 
publicat volume, s-a publicat acest jurnal 
foarte interesant într-adevăr, documente... 
Cine are curiozitatea poate să găsească o 
serie întreagă de materiale din care să își 
creioneze o imagine mai amplă despre 
ceea ce a însemnat rezistența în această 
parte a tării. 

Aș propune să mergem în continuare 
cu Delia Cornea, cu zona Dobrogea și pen- 
tru că, ulterior, practic după '44-'45 și mai 
ales după '46-48, rezistența începe să se 
coaguleze în toate regiunile și atunci ele- 
mentul cronologic nu mai este unul relevant 
în ordinea invitaţilor. Aș propune la tehnic 
să dea drumul la slideshow. 

Delia Cornea: Bună ziua și mulțumesc 
organizatorilor pentru invitație. Este o mare 
bucurie să participăm din nou la conferințe 
live, să fim fizic. Dacă se poate materialul... 
Eu am venit cu un studiu de caz „Nicolae 
Fudulea'”, pentru că, de obicei, când se 
vorbește despre rezistența anticomunistă 
din Dobrogea se vorbește despre Gogu 
Puiu”, și se cunosc mai puține lucruri despre 
Nicolae Fudulea. Tot așa, simt nevoia să 
spun dintru început câteva lucruri, să con- 
textualizez această mișcare de rezistență. 

Pentru Dobrogea au existat anumite 
particularități. In primul rând, Dobrogea a 
fost lipsită de cadrul acesta natural care a 
ajutat în alte cazuri mișcarea de rezistență. 
Cred că aţi fost măcar o dată în Dobrogea, 
Muntii Dobrogei nu au o înălțime mare. De 
fapt, în zona Pădurii Babadag s-a coagulat 
această mișcare. Un al doilea aspect, pe 
care tin neapărat să îl subliniez este faptul 
că Dobrogea a fost ocupată de trupele 
sovietice și aici a funcționat, până către 
1958, cea mai importantă garnizoană 
sovietică din tară. Deci aici funcţiona, prac- 


tic, Comandamentul Superior al trupelor 
sovietice pentru întreg sectorul de Sud-Est. 
Din păcate n-am putut să aflu prea multe 
informaţii despre modul în care acest fapt a 
avut implicaţii directe în reprimarea mișcării 
de rezistență anticomunistă din Dobrogea, 
pentru că nu am reușit încă să intru în 
Arhivele Militare de la Pitești să mă docu- 
mentez pe această temă. De asemenea, 
profesorul Marian Cojoc, cel care a și des- 
chis linia acestei cercetări pentru Dobrogea, 
sublinia faptul că aici a existat un număr 
mare de ofițeri și, mai ales de ofiţeri din rân- 
dul marinei care au activat în diferite gru- 
puri de rezistență, mai ales Regionala 
Marea. Sigur, numărul acesta mare de 
colonii, lagăre de muncă, care a coincis cu 
perioada în care s-a deschis proiectul 
Canalului Dunăre - Marea Neagră, consi- 
derăm că a avut o anumită influență în 
acest sens. Şi, nu în ultimul rând, aș zice eu 
că a fost foarte important — cel puţin pentru 
grupările din Tulcea, și mai ales pentru 
mișcarea aceasta, „Haiducii Dobrogei” — 
elementul predominant a fost elementul 
macedonean. Şi chiar am întâlnit în dosare- 
le pe care le-am cercetat la CNSAS faptul 
că mulţi dintre ei erau rude. De altfel Secu- 
ritatea așa îi și urmărea. Avea tabele cu 
rudele din fiecare comună și probabil așa 
s-a și reușit infiltrarea lor. 

Aici am scos trei hărţi în care, cred eu, 
că sunt sintetizate foarte bine aceste gru- 
puri de rezistență. Hărțile au fost făcute în 
toamna anului 1950, pentru Dobrogea fiind 
marcate rămășițele „grupului Fudulea”. 
Pentru că în toate documentele și în toate 
hărţile pe care le-am identificat așa apar 
„grupul Fudulea”. De fapt, acești doi fraţi, 
Nicolae și Dumitru Fudulea“, apar ca fiind 
cei care au ridicat aproape 52 de comune și 
de sate din Tulcea și din Constanţa. 


Aici aveţi o hartă făcută de ofițerii de 
Securitate privind nucleul din satele Vasile 
Alecsandri, Sinoe, Ceamurlia de Sus și 
Ceamurlia de Jos, sate care sunt, de altfel, 
și astăzi populate și au o comunitate foarte 
puternică de aromâni. 

Despre frații Fudulea primul dosar și cel 
mai timpuriu pe care l-am găsit este dosa- 
rul care îl are ca lider de grup pe Tache 
Gheorghe”. Atunci, în vara anului 1948, s-au 
făcut primele arestări. La vremea respec- 
tivă, Cușa Fudulea, cum apare el, era con- 
ducătorul grupării din comuna Testemelu, 
deci din Vasile Alecsandri. Cușa Fudulea și 
Cușa lancu” sunt singurii care au scăpat 
din acest prim lot şi încep o serie de întâlniri 
conspirative, în mod special în satul Vasile 
Alecsandri, unde se afla și Gheorghe 
Fudulea. Și, pe de o parte sunt dosare 
penale, pe de altă parte sunt fonduri docu- 
mentare care ne relevă modul în care 
aceștia au actionat. In primul și în primul 
rând, v-am spus, din punctul meu de vede- 
re, un element cheie au fost aceste legături 
de rudenie. De asemenea, mi se pare foar- 
te ciudat că fraţii Fudulea, deși erau agri- 
cultori, simpli plugari, totuși, au avut o foar- 
te mare autoritate în rândul macedonenilor. 

După documentele Securității, undeva 
în primăvara anului 1949 au loc mai multe 
întâlniri între Gogu Puiu și frații Fudulea, 
lancu Ghiuvea”, lancu Beca” și Nicolae 
Hașoti“. Practic, din aprilie 1949 încep și 
ciocnirile, ca să zic așa, mai puţin cu trupe 
de Securitate, ci cu milițienii, cu cei din pos- 
turile locale. Și se pare că ei erau urmăriți 
la vremea respectivă. In mod, aș zice eu, 
foarte ciudat, exact la un an după ce s-au 
făcut primele arestări, la 19 iulie 1949 are 
loc acea încercuire a lui Gogu Puiu și aces- 
ta moare. Şi de data aceasta frații Fudulea 
reușesc să scape de arestare și au stat 

ascunși un timp în Pădurea Babadagului. 
Se pare că prinderea lor s-a realizat în 
primăvara anului 1950, pentru că un cio- 
ban, Nechita Nazarie“, găsise întâmplător 
adăpostul celor doi fraţi. A fost o confrunta- 
re de patru ore. In cele din urmă Dumitru 
Fudulea a fost rănit foarte grav și a murit, 
Nicolae Fudulea fiind prins și dus la sediul 
Securităţii din Constanţa. Am scos și câte- 
va fotografii din dosar, care ni-l arată pe 
Nicolae Fudulea predându-se trupelor de 
Securitate. Puteţi vedea în aceste fotogra- 
fii, de asemenea, obiecte care au fost 
găsite de Securitate în această ascunză- 
toare a fraților Fudulea, inclusiv o candelă. 
Mi se pare greu de crezut să stai câteva 
luni de zile în astfel de gropi, însă mai avem 
un caz celebru, este vorba de Pariza Hristu, 
care a stat ascuns într-o groapă săpată în 
curtea părinților săi timp de mai multi ani. 

Revenind la Nicolae Fudulea, trebuie 
spus că acesta a reușit să evadeze la câte- 
va luni după arestare. Mi se pare foarte 
interesant că într-o adresă pe care Peniten- 
ciarul Constanţa a trimis-o la București, se 
anunța: „Astăzi, 7 septembrie ora 1 [a] eva- 
dat din penitenciar condamnatul politic 
Fudulea Nicolae”. Deci așa apare în tele- 
grama respectivă „condamnatul politic 
Fudulea Nicolae”. Cei doi care au încercat 
evadarea, Stere Grasu” și Fudulea Nicolae, 
s-au folosit de un prilej și au reușit, parțial, 
să fugă, pentru că doar Fudulea a reușit să 
scape. Stere Grasu se pare că s-a acciden- 
tat și a doua zi regăsim o telegramă, o 
adresă din 8 septembrie 1950, în care se 
cerea scutirea taxei de înmormântare pen- 
tru Stere Grasu, deci acesta fusese prins și 
executat. 

Pe Nicolae Fudulea îl regăsim pentru 
un timp ascuns, se pare, la un sătean din 
Cobadin. Intre timp, autoritățile comuniste 

au demarat o amplă operatiune de prindere 
a acestuia. S-au multiplicat 250 de exem- 
plare [dintr-o fişă], făcută din fotografia lui și 
din datele de identificare. S-a făcut chiar o 
adresă către Directia Generală a Peni- 
tenciarelor și către Securitatea București 
pentru a se lua contactul cu autorităţile din 
Republica Bulgaria, pentru că fraţii Fudulea 
veniseră din comuna Ahmatlar din Bulgaria, 
și se credea, iniţial, că s-au ascuns acolo. 

Aceasta este fișa de care v-am zis că a 
fost multiplicată și distribuită în întrega tară 
pentru a fi găsit fugarul Nicolae Fudulea. 
De asemenea, sunt informaţii din dosarele 
de Securitate că a fost ascuns și de alți ma- 
cedoneni. l-am regăsit, de exemplu, pe frații 
Stere Alexe” și Dumitru Alexe”. Stere Alexe 
a fost și omorât în timpul anchetelor în timp 
ce Dumitru Alexe a făcut 14 ani de închi- 
soare, și pe fișa lui matricolă apare acest 
fapt, că l-a găzduit pe Nicolae Fudulea. 

Ultima arestare a lui Nicolae Fudulea se 
realizează în noaptea de 24 martie 1952 în 
satul Calfa”. Se pare că nu a fost o con- 
fruntare directă cu trupele de Securitate. El 
a încercat să părăsească această comună, 
care oricum era încercuită de trupele de 
Securitate și inițial se pare că a reușit să 
meargă până la marginea satului fără să fi 
fost atacat, însă ulterior a fost împușcat în 
picior, imobilizat și arestat de Securitate și 
din acest moment nu se cunoaște exact ce 
s-a întâmplat cu el. 

O altă sursă de la care am mai aflat 
unele informaţii este Nicolae Ciolacu” și 
carte sa numită Haiducii Dobrogei, în care 
puncta importanța pe care acest om, 
Nicolae Fudulea, a avut-o în organizarea 
Mișcării de Rezistență Anticomunistă din 
Dobrogea. Și am să-mi permit să citez ceea 
ce spunea: „Nicolae Fudulea a dat Secu- 
rității comuniste multă bătaie de cap și a 

făcut pe mulți români să reziste la acţiunile 
partidului comunist, care lucra la distruge- 
rea neamului românesc. Trădătorii de 
neam și tară erau satisfăcuți că banditul și 
haiducul Nicolae Fudulea a căzut”“. 
Despre Nicolae Fudulea v-am zis, din 
păcate, nu se cunosc foarte multe infor- 
matii. In general Mișcarea de Rezistență 
Anticomunistă din Dobrogea a fost, ca să 
zic așa, un pic mai putin cunoscută și în 
general când se discută despre această 
temă se perpetuează anatema pe care 
comuniștii au aruncat-o. Nu toți au fost 
legionari. Şi chiar dacă au fost unii membri 
ai Mișcării Legionare, asta nu înseamnă că 
ei nu au luptat împotriva regimului comu- 
nist. Sunt cel puţin 12 loturi care au fost 
arestate în perioada 1949-1950, pe care 
deja le-am publicat. După părerea mea, au 
fost undeva la peste 20 de loturi, care au 
însumat în primul rând elemente românești 
și macedonene, dar și elemente din etnia 
turco-tătară, categorii profesionale diferite, 
predominând mai ales agricultorii (țăranii) 
şi ciobanii, cel puţin pentru Mișcarea 
Haiducii Dobrogei. Și cred eu că sunt încă 
foarte multe lucruri de aflat despre această 
Mișcare de Rezistență din Dobrogea, însă, 
din păcate, v-am zis, în afară de profesorul 
Marian Cojoc, eu mai încerc, în măsura în 
care timpul mi-o permite... să mă ocup de 
studierea acestui fenomen. Dar, din păcate, 
nu a existat o preocupare constantă în 


această direcţie şi, în general, când se 
vorbește despre Mișcarea de Rezistență 
Anticomunistă din Dobrogea, se vorbește 
mai mult despre Gogu Puiu. Dar sunt și ast- 
fel de eroi, i-am putea numi, precum fraţii 
Fudulea, care iată că și-au adus o 
contribuție importantă. Mulţumesc mult. 
Cosmin Budeancă: Mulţumesc și eu, 
Delia. In continuare o să-i predau microfo- 
nul doamnei Voicu-Arnăuțoiu. Va vorbi des- 
pre rezistența pe versantul sudic al Munţilor 
Făgăraș. A existat, așa cum a menționat 
mai devreme și domnul Onișoru, pe ver- 
santul nordic, un grup extrem de important, 
condus de lon Gavrilă Ogoranu, de care cu 
siguranță că aţi auzit. Din considerente de 
spațiu și de format al panelului n-am putut 
să includem și alte grupuri importante, însă, 
așa cum spuneam, intenţia noastră nu este 
să acoperim În integrum acest subiect — ar fi 
fost, de altfel, imposibil — ci doar să vă stâr- 
nim curiozitatea. Doamna Arnăuţoiu, vă rog. 
loana-Raluca Voicu-Arnăuţoiu: Foar- 
te pe scurt, Grupul de la Nucșoara, cum 
este cunoscut, condus de Toma Arnăutoiu”, 
a fost cel de-al treilea grup de rezistență din 
sudul Făgărașului și și-a început activitatea 
în martie 1949, după ce membrii primelor 
două, fuseseră, în mare parte, arestaţi. In 
iarna anului 1948, colonelul Arsenescu*, 
care se afla la București, și care era în con- 
tact cu oameni apropiați lui Toma 
Arnăuţoiu, l-a contactat pe acesta, urmă- 
rind să formeze un nou grup de rezistență 
în sudul Făgărașului. Toma Arnăuțoiu, fost 
militar de carieră, trecut în rezervă în urma 
epurărilor pe criterii politice, are mai multe 
discuții cu colonelul Arsenescu, un foarte 
înfocat susținător al ideii izbucnirii unui 
război între puterile occidentale și Uniunea 
Sovietică. Preconizând o rezistență de 
scurtă durată, în martie 1949 amândoi 

pleacă spre Nucșoara unde deja începu- 
seră unele pregătiri, în sensul că fuseseră 
amenajate două adăposturi, un fel de mici 
cabane, în care ar fi trebuit să se ascundă 
cei 16 membri ai grupului propriu-zis de 
partizani și se depozitaseră alimente. 

Lucrurile, precum știm, n-au decurs 
conform planurilor inițiale. In vara anului 
1949 grupul se divizează din cauza proble- 
melor create de acţiunile trupelor de 
Securitate, venite în zonă pentru a-i aresta 
pe cei fugiţi, dar și datorită opiniilor diferite, 
în ceea ce privește modul în care grupul 
trebuia să fie organizat și a tacticii care tre- 
buia adoptată pentru a putea supraviețui în 
munți. O parte dintre membrii grupului ră- 
mân alături de Toma Arnăuţoiu, ceilalţi ală- 
turi de colonelul Arsenescu, care în toamna 
anului 1949 pleacă din zonă, și va sta as- 
cuns într-o comună, lângă Câmpulung, 
până în 1960 când este arestat și condam- 
nat la moarte. După plecarea lui, oamenii 
rămași alături de el au fost arestati, 
anchetați și condamnați la închisoare. 

Cei rămași alături de Toma Arnăuţoiu, 
respectiv Petre Arnăuţoiu“, familia Jubleanu 
(Titu*, Maria” și fiul lor Constantin), Maria 
Plop”... vor schimba tactica acţiunilor lor şi 
modul de supraviețuire. Și-au dat seama că, 
urmau să înfrunte greutăţile unei perioade 
mai lungi de timp decât cea preconizată, cu 
ierni grele. Pentru că în Făgăraș nu sunt ier- 
nile pe care le cunoaștem noi, pline de far- 
mec, cu zăpadă numai bună de ski, ci unele 
în care, în locurile inaccesibile în care își 
aveau ei adăposturile, nu te puteai deplasa 
dintr-un loc într-altul pentru că urmele pe 
zăpadă puteau fi o bună călăuză pentru 
batalioanele Securităţii, care deja împân- 
zeau zona și făceau „muncă de scotocire”, 
cum o numeau ei în documente. 

Intr-o primă perioadă, în anul 1949, au 

existat confruntări ale grupului cu trupele 
de Securitate. Ele vor fi, cu trecerea anilor, 
din ce în ce mai puține, după părerea mea 
din două motive. In primul rând pentru că 
echipamentul partizanilor, și mă refer în pri- 
mul rând la procurarea armelor și muniției, 
începe să fie o mare problemă. Armele se 
defectau și ei nu mai aveau de unde să 
facă rost de altele și nici de muniţia 
necesaă. In al doilea rând numărul mare de 
arestări făcute în rândul celor care formau 
rețeaua de săteni care îi ajutau cu hrană și 
îmbrăcăminte, în special oamenii din satele 
comunei Nucşoara, dar și din comunele 
învecinate, i-au pus în situaţia de a fi din ce 
în ce mai izolaţi. Deci viata lor începe să fie 
tot mai grea și se transformă, până la urmă, 
într-un fel de luptă pentru supraviețuire. 
Din grupul rămas, primul a fost arestat 
Titu Jubleanu, după ce, soția lui, Maria, a 
fost omorâtă într-o confruntare cu trupele 
de Securitate, care i-au surprins chiar lângă 
ascunzătoarea lor. In urma acestui incident, 
datorită anchetelor dure la care a fost 
supus Titu Jubleanu, Securitatea află unde 
sunt ascunzătorile și unde au fost depozita- 
te rezervele de alimente pentru iarnă. 
Fotografiile făcute atunci, în 1951, sunt și 
astăzi în dosarele din Arhiva CNSAS. Nu 
doar cei din grup rămân din ce în ce mai 
puțini; vor continua arestările în rândul 
celor care îi ajutau, câteva zeci dintre ei 
ajungând în închisori... Printre aceștia, în 
1950 va fi arestată și familia Rizea, 
Elisabeta“ și Gheorghe Rizea” și nu vor 
mai reveni la Nucșoara, Elisabeta până în 
1956, iar bărbatul ei până după 1960. 
Condiţiile în care sunt obligați să supra- 
viețuiască cei din grup devin din ce în ce 
mai grele... Din cauza acestora nu provo- 
cau confruntări cu Trupele Securităţii, ci 
doar ripostau când erau încercuiți sau 


atacati. Putem spune că au dus, în mare 
parte, o luptă defensivă, de supraviețuire. 
Un eveniment care le-a prelungit mult 
existența, a fost găsirea grotei de la Râpele 
cu Brazi, adăpost în care se vor ascunde în 
ultimii șase ani ai existenţei lor, din 1952 
până în 1958 când vor fi capturați. Docu- 
mentele Securităţii ne arată ce strădanie 
extraordinară a fost din partea acestei insti- 
tutii extrem de puternice, să captureze un 
grup care rămânea din ce în ce mai restrâns. 
In 1958, un plan extrem de abil al Secu- 
rității a dus la arestarea ultimilor supra- 
vieţuitori. El prevedea montarea sistemelor 
de ascultare, adică a unor microfoane, în 
casele câtorva oameni urmăriți, inclusiv în 
cele două camere în care au fost lăsaţi să 
locuiască după ce au venit din prima lor 
perioadă de detenție, lon“ și Laurentia 
Arnăuţoiu“, părinții fraților Arnăuţoiu. Prin 
ascultarea timp de doi ani a discuţiilor de 
fiecare zi, Securitatea a reușit să afle și să 
pună cap la cap câteva elemente esen- 
tiale... Așa au ajuns la concluzia că Grigore 
Poinăreanu, fost coleg de școală cu Toma 
Arnăuţoiu, ajuta grupul ani de zile. Fiind 
șantajabil datorită slăbiciunilor lui, a fost 
constrâns să devină agent al Securității. 
Datorită ajutorului dat de Poinăreanu, 
Securitatea a reușit să-i aresteze pe frații 
Arnăuțoiu și i-a obligat să-i conducă la adă- 
postul de la Râpele cu Brazi. Aici, Securita- 
tea i-a somat pe Maria Plop și pe Constantin 
Jubleanu să se predea. S-a predat Maria 
Plop şi a coborât din acunzătoare împreună 
cu copilul ei și a lui Toma Arnăuţoiu, născut 
aici, la Râpele cu Brazi. Constantin (Tică) 
Jubleanu a refuzat să se predea și a fost 
ucis în schimbul de focuri cu trupele de 
Securitate. Arestaţii au fost duși la sediul 
Securităţii din Pitești, unde au început 
anchetele, care au durat un an. Au mai fost 


arestați peste 100 de oameni din Nucșoara 
și împrejurimi. Anchetele au durat atât de 
mult și pentru că, pe măsură ce erau 
anchetați mai mulţi oameni din zonă, 
Securitatea afla tot mai multe lucruri, mai 
ales din confruntările dintre anchetați și 
reluau anchetele pentru a-i forța pe oameni 
să declare ce ascunseseră sau omiseseră 
să spună. 

După anchete au început procesele, 
care s-au încheiat cu 16 condamnări la 
moarte și alte peste 100 de condamnări ale 
celor judecaţi în cinci loturi. In funcţie de 
ceea ce a decis Securitatea, pedepsele au 
fost de la închisoare pe viață până la cea 
mai mică, de 3 ani, pe care, de obicei, au 
luat-o rudele celor care au fost implicaţi. 

Trebuie să subliniez rolul excepțional pe 
care l-au avut femeile, patru dintre ele mem- 
bre ale grupului, mai mult de 30 implicate în 
rețeaua de ajutor a grupului. Ele au fost, într- 
o primă perioadă, mai puţin vizate de 
Securitate, așa că a fost mai ușor ca prin ele 
să se fie transmise mesaje, cărate arme, ali- 
mente, obiecte de îmbrăcăminte. 

Aș vrea, de asemenea, să mentionez 
că pe măsură ce a făcut arestări și a des- 
coperit ascunzătorile unde se adăposteau, 
care erau în alte locuri decât cele în care 
trăiau propriu-zis, Securitatea a făcut foto- 
grafii. Există dosare cu zeci de fotografii, nu 
numai legate de grupul de la Nucșoara, dar 
și de alte grupuri. In felul acesta am putut 
să reconstitui, și cu ajutorul lor, povestea și, 
în 2009, printr-o expoziție, care atunci era o 
premieră, să pot, la 50 de ani de la proce- 
sele și execuțiile celor din grupul de la 
Nucșoara, să arăt publicului cum a fost 
existența lor în cei mai bine de nouă ani cât 
au rezistat. Pentru prima dată publicul a 
putut să vadă cum arătau ascunzătorile, 
mesajele scrise, manifestele, bonurile care 

consemnau alimentele luate de la stâne și 
cabane forestiere etc. Când am publicat 
prima ediţie a cărții de documente“ am citat 
și un fragment din cartea lui lon Gavrilă 
Ogoranu, în care descrie cum era alcătuită 
o ascunzătoare de alimente, un „bordei”, 
cum i se spunea, a grupului Arnăuţoiu, pe 
care l-au găsit în drumurile lor, partizanii de 
pe versantul nordic al Făgărașului. A lăsat 
și un bilet înăuntru crezând că îl poate con- 
tacta pe Toma Arnăuţoiu. Nu s-au întâlnit, 
însă, niciodată. 

Aș face o scurtă completare la cele 
spuse de domnul Onișoru, referitor la gru- 
pul trimis în munti de către Securitate. El a 
fost format din iniţiativa și ordinul lui 
Alexandru Nicolschi... și, conform docu- 
mentelor găsite de mine la CNSAS, cei trei 
așa ziși partizani trebuiau să răspândească 
zvonul că sunt fugari urmăriţi și în felul 
acesta să-și poată îndeplini misiunea de a 
intra în legătură cu grupul Arnăuţoiu. Sunt 
rapoarte ale Securităţii în care sunt men- 
ționate zecile de kilograme de alimente 
care au fost depozitate în așa zisele lor 
ascunzători, ca acești „partizani” să poată 
să-și îndeplinească misiunea în condiții 
bune. Ei s-au întâlnit întâmplător cu grupul 
condus de lon Gavrilă Ogoranu și, până la 
urmă, Motrescu a divulgat faptul că au fost 
trimiși în munti de Securitate și au sfârșit 
cum au sfârșit. 

Metodele Securităţii „s-au adaptat” ca 
să spun așa, recurgând la strategii diaboli- 
ce și mă refer la introducerea unor agenti 
sub acoperire în viețile private ale unor per- 
soane urmărite sau la folosirea narcoticului 
care a dus, de fapt, la imobilizarea și prin- 
derea fraților Arnăuţoiu. In filmul care a fost 
prezentat mai devreme“ aţi văzut cum șeful 
Securităţii din Pitești îi descrie efectele, 
într-un document autograf adresat unui 

„domn căpitan” — eu bănuiesc că e vorba 
de căpitanul, pe atunci, Nicolae Pleșiţă“, 
care îi era subordonat și căruia îi atrage 
atenția să nu spună nici unui alt ofiter că 
acest narcotic va fi folosit. Când mi-au 
povestit oamenii că s-a folosit un narcotic 
ca să poată fi prinși fraţii Arnăutoiu n-am 
crezut, mi s-a părut că, totuși, ține de o 
poveste care a circulat atunci. Când am 
găsit documentul cu descrierea efectelor 
lui, mi-am dat seama că imaginaţia mea e 
foarte slabă față de metodele inventate și 
folosite de ei. Interceptarea scrisorilor, 
oameni care erau trimişi „sub legendă”, 
cum spuneau ei, ca să fie, știu eu, 
vânzători la magazinul sătesc sau așa ziși 
„arheologi” care cercetau nu știu ce 
rămăşiţe istorice prin satele comunei 
Nucşoara sunt numai câteva dintre meto- 
dele folosite de Securitate. 

Revenind la derularea ultimei părți a 
evenimentelor, după încheierea anchetelor 
au început procesele. Cel al primului lot a 
fost foarte rapid. A început în mai 1958, 
recursul a fost respins după o lună de zile, 
avocaţii inculpaţilor aproape n-au avut 
acces la dosare. Acuzaţii n-au avut, practic, 
voie să administreze probe sau martori. 
Benone Milea“ în memorii succesive adre- 
sate autorităţilor se plânge de faptul că nu 
au fost admiși martorii lui, care ar fi putut, 
prin declaraţiile lor, să îi ușureze cumva 
pedeapsa. Condamnat în 1950 la 25 de ani 
de închisoare, a fost, ca și Titu Jubleanu, 
rejudecat, condamnat la moarte și execu- 
tat, deși el a stat în închisoare din 1949, 
când a fost arestat, până în 1959 când a 
fost executat. 

Am să mai adaug doar faptul că toti 
condamnaţii la moarte s-au adresat Marii 
Adunări Naţionale și au cerut comutarea 
pedepsei. Nici unui condamnat nu i s-a 


comutat pedeapsa, nici măcar celor care 
nu au făcut parte efectiv din grupul de 
rezistență. Marea Adunare Naţională a 
comunicat Ministerului Justiției în 18 iunie 
1959 că pedepsele au rămas aceleași și, în 
aceeași dată, la orele 21, au început 
execuțiile. M-am tot întrebat de ce s-au 
făcut cu atâta grabă? S-ar fi putut afla că 
Marea Adunare Naţională n-a comutat 
pedepsele? Ar fi putut cineva interveni? 
Cine ar fi putut interveni? In orice caz, toată 
epopeea aceasta s-a încheiat cu împus- 
carea în noaptea de 18 spre 19 iulie 1959, 
la Jilava, a celor 16 condamnaţi la moarte. 

Cosmin Budeancă: Mulţumesc. 

Intr-adevăr, o poveste cu final tragic. De 
altfel, povestea aceasta poate fi replicată 
aproape la toate grupurile de partizani anti- 
comuniști. In ceea ce privește metodologia 
folosită de Securitate, ea a fost una extrem 
de complexă. Găsim elemente de similitu- 
dine în funcţie de diverse grupuri, chiar și 
legate de folosirea narcoticelor, care au mai 
fost utilizate și în cadrul altor grupuri, cum a 
fost grupul Șușman, în Banat de asemenea. 
Și pentru că am menţionat Banatul, o să îi și 
predau microfonul Gabrielei Bica. 

Gabriela Bica: Mulţumesc. Inainte de a 
încerca să punctez cele mai importante 
momente ale rezistenței anticomuniste din 
Munţii Banatului, vreau să mărturisesc că 
această temă a devenit pentru mine o 
muncă de suflet, dincolo de o muncă de 
cercetare, având în vedere că în ultimii 30 
de ani am avut privilegiul, și am privilegiul, 
de a locui în zonă, în mijlocul comunităților 
care au dat un important prinos de sânge, 
dincolo de ceea ce au suferit ani de zile 
urmașii celor care au avut curajul să se 
implice atunci și să mărturisească credința 
în valorile democraţiei și să demonstreze 
curaj necondiționat. 


În Munţii Banatului primii germeni, așa 
cum ati spus și aici, ai rezistenţei anticomu- 
niste s-au născut în perioada ce a urmat 
actului de la 23 august 1944, când foști 
membri ai Mișcării Legionare... Și trebuie 
să recunoaștem asta, deși, știu că este un 
subiect sensibil, subiectul Mișcării Legio- 
nare, dar oamenii aceia simpli, mulţi dintre 
ei oameni de bază ai comunităţilor din sate- 
le bănățene, care au fost implicaţi în 
Mișcarea de rezistenţă, și cu care am reușit 
în parte să stau de vorbă în anii '90... s-au 
implicat din tot sufletul. In iarna anului 
1944, un bucovinean refugiat în Banat, un 
tânăr care își dorea foarte mult să devină 
avocat, care fusese student la lași și a lup- 
tat pe frontul de Est, rănit, a ajuns la o 
școală de ofițeri din Lugoj. Insă momentul 
23 august 1944 l-a determinat să dezerteze 
şi să se refugieze în zona Caransebeșului. 
Este vorba despre tânărul Spiru Blănaru“, 
cel care a fost contactat, după ce fusese 
parașutată o echipă formată din șase 
membri, între care și Filon Verca” (un bă- 
nățean dintr-o localitate din apropierea 
Caransebeşului, din Petroșniţa), ca îm- 
preună să mobilizeze membrii Mișcării 
Legionare din zonă, pentru a primi alte 
echipe de legionari, care urmau să fie 
parașutate, venind din Germania. Acele 
echipe trebuiau să desfășoare acțiuni de 
sabotaj pentru a provoca Armatei Roșii cât 
mai multe pagube. Cam aceasta a fost 
misiunea lor iniţială, deși românii, care au 
făcut parte din aceste echipe, spun că ei își 
doreau, de fapt, să pună bazele unei miș- 
cări care să contribuie la înlăturarea arma- 
tei sovietice și, ulterior, a regimului comu- 
nist din România. 

Este perioada aceasta, a sfârșitului 
anului 1944 și prima parte a anului 1945, 
când, Spiru Blănaru se apropie de oamenii 

din Domașnea, și nu mai pleacă de aici, 
pentru că s-a căsătorit cu fiica lui Nicolae 
Horescu“, unul dintre șefii legionarilor din 
zonă. Așa cum s-a spus, după ce a fost 
acea înțelegere a lui Nicolae Pătrașcu cu 
guvernul Groza“, legionarii se retrag. Insă, 
urmează anul 1946. Practic este un alt 
moment când se încinge, să zic așa, con- 
fruntarea dintre comuniști și anticomuniști. 
Acum regimul comunist își propusese să 
acapareze puterea și se știe că lucrul aces- 
ta se va întâmpla prin fraudarea alegerilor 
din 19 noiembrie 1946. Insă foarte impor- 
tant este că pe tot parcursul campaniei 
electorale — o campanie electorală foarte 
ciudată, care a început la 2 iunie 1946, fără 
a se ști, de fapt, încă, data exactă a alege- 
rilor — regimul comunist nu a făcut altceva 
decât a urmărit să blocheze și să încerce 
să înlăture și să micșoreze, pe cât era posi- 
bil, influența oamenilor politici ai opozitiei. 
Și acum este momentul când colonelul loan 
Uţă*”, inginerul Aurel Vernichescu' și avo- 
catul loan Târziu” sunt nevoiţi să se 
retragă din Lugoj, pentru că li s-au înscenat 
diverse crime... Lugojul fiind centrul județu- 
lui Severin în perioada respectivă... Ei au 
fost nevoiţi să se retragă spre Vârciorova, 
în apropierea Muntelui Mic, inginerul 
Vernichescu, fiind originar din această 
zonă. Este momentul când se încropește 
aici o organizaţie care, de fapt, în ce con- 
sta? Trebuia să îi ţină în legătură cu tot 
ceea ce se întâmplă în jur, erau oameni 
care aveau misiuni de curierat, și este o 
perioadă când încă beneficiau și de anumi- 
te legături în structurile statului comunist. 
Un alt moment, să zic așa, care a dus la 
creșterea numărului celor care erau hotă- 
râti să lupte împotriva comunismului, a fost 
anul 1948, mai ales, după alegerile organi- 
zate în 28 martie 1948, pentru constituirea 

Marii Adunări Nationale. Este momentul 
când multi locuitori ai Banatului au intrat în 
conflict cu organele statului pentru că au 
refuzat să meargă la alegeri. Dacă în 1946 
regimul a făcut tot posibilul să îi determine 
pe oameni să nu participe la scrutin, acum, 
în 1948, îi obliga să meargă pentru că, 
spun rapoartele oficiale, trebuia să se de- 
monstreze atașamentul larg al populaţiei 
față de noul regim instaurat, având în vede- 
re că monarhia fusese înlăturată. Anul 
1948 este anul când pădurile din Munții 
Semenicului, Țarcului, Munţii Cernei, prac- 
tic toti munții Banatului sunt plini de oameni 
care, din diverse motive, s-au retras în 
aceste zone. Pe de altă parte, în satele de 
la poalele acestor munţi se constituie 
adevărate organizații de sprijin, grupuri de 
sprijin, și aici aș vrea să amintesc organi- 
zatia notarului lonescu* din Teregova, care 
a avut o adevărată structură de luptă, or- 
ganizată pe celule. Erau grupaţi în cei tineri 
și cei vârstnici. Cei vârstnici erau cei care 
luau deciziile și care îi coordonau pe cei 
tineri. Momentul de constituire al acestei 
organizaţii a fost marcat prin depunerea 
unui jurământ de credință... pentru că, așa 
cum s-a mai spus și aici, așteptau un 
moment al începerii unui război între est și 
vest, și în acel moment fiecare dintre cei 
care au depus jurământul să fie conștient și 
voluntar să pornească la luptă. 

Un alt moment important în evoluția 
acestei mișcări anticomuniste a fost 1949, 
când putem spune că a fost anul de 
maximă dezvoltare, prin numărul de grupuri 
formate și persoane care au fost implicate, 
dar, totodată, este și momentul de început 
al sfârșitului. 

Așa cum a spus și domnul profesor 
Onișoru, acestor grupuri li s-au atașat, într-un 
moment sau altul, din diverse motive, și 


persoane care nu au avut neapărat 
motivatii politice, și tocmai acestea s-au 
dovedit a fi punctul slab al organizaţiilor. 
Într-un asemenea context a fost declanșat 
un incident pe care trebuie să îl mentionez. 
In seara de 12/13 ianuarie au fost arestaţi 
doi membri ai organizației din Teregova, 
care au fost duși în postul de jandarmi, au 
fost supuși interogatoriilor, și urmau să fie 
preluaţi de Securitate, motiv pentru care 
ceilalți au hotărât să îi elibereze. Și s-a 
organizat, în noaptea de 12/13 ianuarie, 
atacul asupra postului de jandarmi care, 
de fapt, era în cadrul primăriei din 
Teregova din acel moment. Chiar dacă nu 
a fost, din punct de vedere militar, o con- 
fruntare foarte periculoasă, să zic așa, 
totuși, regimul a fost deranjat de aceasta 
pentru că au considerat că organele statu- 
lui nu se implică suficient. A fost momentul 
când autoritățile comuniste au luat măsuri 
drastice și au înființat acel Comandament 
Unic Timiș (cu sediul în Caransebeș), care, 
de fapt, s-a dovedit în perioada următoare 
foarte eficient. In felul acesta au căzut toti 
liderii politici ai rezistenței anticomuniste 
din acea perioadă. Este vorba despre Spiru 
Blănaru, colonelul loan Uţă, despre ingine- 
rul Aurel Vernichescu, cel care s-a despăr- 
tit, la un moment dat, de colonelul Ută, 
îndreptându-se spre Vârciorova, unde pre- 
gătea, în martie 1949, participarea la o miş- 
care insurecțională. Și sunt câteva infor- 
matii că ar fi existat legături cu grupul din 
Făgăraș. Și cei din Făgăraș așteptau sem- 
nalul din Banat pentru începerea acestei 
insurecţii. Dar nu a mai avut loc insurecția 
pentru că în momentul în care trebuiau să 
ajungă ajutoarele pentru declanșarea 
acțiunii, au sosit, de fapt, mașinile Securi- 
tății și oamenii au fost arestati. 

Practic din 1949 începe o a doua etapă 


a rezistenței în Banat. Dacă în prima parte 
(1947-1949) oamenii s-au concentrat pe 
acea pregătire în așteptarea americanilor și 
a unui conflict între est și vest, urmează 
apoi perioada anilor 1950-1954, până în 
1962, când se consideră că a fost prins ulti- 
mul partizan din Munţii Banatului; este o 
mișcare anticomunistă, dar altfel, este mai 
pitorească, dacă aș putea spune așa. Acum 
se afirmă eroi de tipul lui Sfârloagă*, Fus“, 
Ciovică”, Chera*, Dârloni”, care, practic, 
poate că au fost mai mult pe placul 
populației, hărțuind foarte mult autoritățile 
și chiar ajungând la unele crime. De aceea, 
au devenit „urmăriţi foarte periculoși”. De 
exemplu, în cazul lui Sfârloagă, Dumitru 
Ișfănuț pe numele său, porecla era Sfârloagă, 
au încercat să-l imobilizeze, așa cu narco- 
tic, dar pentru că era robust, era om de la 
munte, acesta nu și-a făcut efectul. Și 
atunci au folosit metoda aceea a trădării. 
Gazda lui l-a trădat și nu a mai avut scăpare. 
Sau în cazul lui Dumitru Mutașcu, zis Fus, 
din Verendin; omul murise, din diverse moti- 
ve, dar autoritățile speriate nu au îndrăznit 
să se apropie de ascunzătoarea lui înainte 
de a arunca grenade în interiorul acesteia. 
Ce a rămas în urma mișcării de rezis- 
tentă? A rămas multă suferință, au rămas 
copii care își așteptau părinții, sau au ră- 
mas, până în zilele noastre, oameni dispă- 
ruti cărora nu li se cunoaște nici astăzi locul 
de veci. Tocmai de aceea, acele acţiuni ale 
Institutului de Investigare a Crimelor 
Comunismului“ au fost și sunt extrem de 
necesare..., în felul acesta, nu doar că se 
restabilește un adevăr istoric, dar se 
aşterne și o liniște în sufletele acelora care 
au suferit în acei ani. Multumesc. (aplauze) 
Cosmin Budeancă: Mulţumesc și eu, 
Gabriela. Pentru că timpul este înaintat și 
încă mai avem anumite subiecte interesan- 

te pe care vrem să le discutăm, o să dau 
imediat microfonul colegului meu Cornel 
Jurju, care vă va vorbi despre un studiu de 
caz din rezistența din Munţii Apuseni, res- 
pectiv despre grupul lui Teodor Șușman. 
Cornel Jurju: Bună ziua. Mulţumesc or- 
ganizatorilor pentru invitaţie, dumneavoas- 
tră pentru că sunteți prezenţi. Nu o să fie 
chiar un studiu de caz, ba dimpotrivă, vreau 
să am o intervenţie mai puțin amprentată de 
stilul documentarist istoriografic. Intr-adevăr, 
vreau să mă refer la grupul Șușman de la 
Răchițele, din judetul Cluj, din Munţii Apu- 
seni, dintre orășelele de munte Huedin, 
Beiuș, Câmpeni. Voi vorbi despre grupul 
Șușman și pentru că oarecum sunt mai 
apropiat de această parte a rezistenței anti- 
comuniste, pentru că eu m-am născut și am 
crescut lângă Huedin, cam la 30 de km de 
Răchițele. Asta nu înseamnă că am aflat 
prea multe lucruri despre grupul Șușman, 
doar o mică, mică povestioară de familie, 
pe care am decriptat-o abia anul trecut. 
Bunica mea -— pentru că pe bunici n-am 
prea apucat să îi cunosc — îmi spunea că 
bunicii mei când erau prieteni, când erau la 
un pahar de ţuică, se întâmpla seara să 
iasă afară și să strige „Trăiască grupul de la 
Piciorul Porcului!. Nu ştiam ce-i Piciorul 
Porcului, ce-i ăla grup. Am aflat abia anul 
trecut dintr-un document al Securităţii: la 
Piciorul Porcului, pe Masivul Humpleului, era 
unul dintre adăposturile grupului Șușman. 
Mai multe despre grupul Șușman am 
început să aflu abia în 1997, când am ajuns 
prima dată în Răchițele cu câțiva prieteni, 
colegi, tineri. Absolviserăm recent Faculta- 
tea de Istorie din Cluj, eram îndrumați de 
profesorul Doru Radosav”, și am început o 
cercetare de istorie orală focalizată pe gru- 
purile de rezistență din regiunea Huedi- 

nului. Era o zi de noiembrie, era soare, și 
atunci am făcut primul pas pe poteca me- 
moriei luptătorilor anticomuniști din grupul 
Șușman. A fost o potecă pe care am întâlnit 
persoane care mi-au marcat viața. Lucreția 
Jurj”, care a făcut parte din grupul Șușman 
patru ani, a fost condamnată la muncă sil- 
nică pe viaţă, și-a pierdut soțul, cumnatul, 
dar a fost singura persoană din grupul 
Șușman care a supravieţuit comunismului, 
și am avut privilegiul și șansa de a o cu- 
noaște, și de a o întâlni împreună cu 
Cosmin. Am întâlnit alți oameni care au fost 
arestați în calitate de sprijinitori, de susti- 
nători ai partizanilor: Vasile Moldovan“, 
Leontina Moldovan“, Catrina Giurgiu“, 
Teodor Suciu a Volcii® ș.a.m.d. li tin minte 
pe fiecare dintre ei. A fost prima mea întâl- 
nire atunci, acolo în Răchițele, cu cei care 
au rezistat împotriva comunismului. 

Fiind pe aceeași potecă a partizanilor și 
a memoriei, am trecut prin luminișuri în 
care am surprins secvențe din ceea ce a 
însemnat viața motilor de altă dată, oameni 
simpli, oameni a căror existență se confun- 
da cu muntele, oameni care îl aveau dea- 
supra lor pe Dumnezeu, pe Creator, dar în 
rest ei credeau că pentru viața lor și a fami- 
liei lor, și a copiilor lor, ei sunt singurii res- 
ponsabili. Prin felul lor simplu de a fi, mie mi 
se pare că ei au ridicat ștacheta libertăţii la 
un nivel foarte greu accesibil. Și din acel stil 
de viață a lor, de fapt, s-a născut, până la 
urmă, și o atitudine de respingere și de 
rezistență în fața comunismului. 

Pășind pe aceeași potecă a memoriei, 
cred că am înțeles diferit conţinutul unor 
atitudini și, cred, sensul și semnificaţia unor 
cuvinte care împestrițează astăzi foarte 
mult discursul public din România, dar 
facem recurs la ele și suntem, de multe ori, 


superficiali și, cred, ipocriti. Mă pot referi, 
de pildă, că n-a trecut de mult Olimpiada, la 
ce a însemnat rezistența fizică și capacita- 
tea acelor oameni de a supraviețui. Au fost 
luni întregi, noapte de noapte, în care 
membri grupului Șușman au parcurs între 
15 și 25 de km având Securitatea pe urme. 
Imi amintesc de un alt membru al grupului 
Șușman, mai putin cunoscut, Onet Roman”, 
care, rătăcindu-se de ceilalţi colegi în iarna 
anului 1954, a stat singur din 2 decembrie 
până în 8 aprilie într-un bordei de pe Ma- 
sivul Muncelului, absolut singur, și a reușit 
să supraviețuiască. 

Aș mai putea să vorbesc despre solida- 
ritate. Grupul Șușman — și sunt multe ase- 
mănări cronologice cu grupul Arnăutoiu — a 
fost activ din '48 până în 1958, 10 ani. Au 
rezistat pentru că oamenii, sătenii, le-au 
fost alături. Și vorbim de sute de oameni. Și 
acei oameni care le-au fost alături, au știut 
foarte bine că dacă va fi descoperită de sis- 
temul de represiune orice legătură a lor cu 
partizanii, vor fi arestați, bătuți, torturați, con- 
damnati sau își vor pierde chiar viața. Cu 
toate astea, au ales iubirea aproapelui și le- 
au fost alături, multi dintre ei până la capăt. 

Aș putea să vorbesc apoi — că asta e 
tema acestui festival — de eroism. Și aș 
putea să invoc foarte multe episoade. Mă 
voi referi doar la unul dintre ele. Era vara 
anului 1952, șapte dintre ei, între care și 
Lucreția Jurj, erau încercuiți de două bata- 
lioane ale Securităţii, în munte. Intr-o dimi- 
neață adormiseră — pentru că noaptea 
umblau, și pe zi încercau să mai atipeas- 
că... — era ora 7... au fost surprinși de o 
companie din Batalionul de Securitate 
Oradea. loan Popa Ciota, din Călata, a 
avut o reactie cu totul surprinzătoare și 
pentru ceilalţi, a luat pușca ZB, s-a pus în 
fața acelei companii de Securitate ca să-i 


protejeze pe ceilalţi. Care a fost rezultatul? 
Au scăpat toți cu viață atunci, dar apoi, con- 
form unui raport al Securităţii, trupul lui 
Ciota a fost străpuns de câteva zeci de 
gloanțe de armă automată și armă ZB. 

Și mai putem vorbi de onoare. Cei din 
grupul Șușman au făcut un legământ pe 
care au încercat să îl respecte cu totii până 
la capăt, ca niciunul dintre ei să nu ajungă 
captiv, să nu ajungă ostaticul regimului 
comunist. Pentru că de gândeau că nu vor 
rezista și binefăcătorilor lor le vor întoarce 
reversul medaliei. Și aici — și am să mă 
opresc imediat — cel mai bun exemplu, 
cred, este cel al fraţilor Șușman, care încer- 
cuiţi de Securitatea de la Florești“, în noap- 
tea de 1/2 februarie 1958, deși trupele de 
Securitate au făcut tot ce au putut să îi 
prindă vii, nu s-au predat și au ars în acea 
şură incendiată de Securitate... Incendiată 
pe etape, tocmai pentru a-i speria și a-i de- 
termina să iasă din adăpostul lor. Au rămas 
cele două cadavre semicarbonizate, care, 
după părerea mea, reprezintă cea mai zgu- 
duitoare imagine a ceea ce a însemnat 
rezistența comunistă și acele lupte dintre 
partizani și sistemul de represiune. 

Nu am să merg mai departe. Mie perso- 
nal nu mi-e simplu să vorbesc despre 
oamenii aceștia, despre aceste caractere, 
nu doar din grupul Șușman, ci de toti 
ceilalți, pentru că au fost oameni care au 
riscat totul, care au mers până la capăt, 
adică până la sacrificiul suprem. Pentru ce? 
Pentru adevăr, pentru libertate, și pentru că 
ei credeau într-o... — eu așa apreciez — cre- 
deau într-o Românie mai mândră și mai 
onorabilă. Mulţumesc. (aplauze) 

Cosmin Budeancă: Multumesc și eu. 


(continuare în numărul 119) 

Note 

` Înregistrarea dezbaterii poate fi urmărită la 
https:/Awww.youtube.com/watch?v=Rbw_nRWQAPwât=41s. 
Transcrierea a fost realizată de Anda Sima. Intervenţiile pe 
transcriere au fost minimale: corectii minore la unele formu- 
lări, adăugarea în paranteze pătrate a unor cuvinte de legă- 
tură, a unor prenume și marcarea pauzelor generate de 
probleme tehnice prin „[...]”. De asemenea, au fost 
adăugate note biografice sau explicative atunci când am 
considerat necesar. Mulţumiri ACSB Events din Sibiu, care 
a realizat transmisiunea live a dezbaterii. 

1 llie Ceaușescu, Florin Constantiniu, Mihail lonescu, 200 
de zile mai devreme. Rolul României în scurtarea celui de-al 
Doilea Război Mondial, Editura Ştiinţifică și Enciclopedică, 
București, 1984. 

* Localitate în Basarabia, pe malul Nistrului. 

* Gheorghi Jukov (1896-1974). Mareșal sovietic și fost 
ministru al Apărării, considerat unul dintre cei mai mari 
comandanți din al Doilea Război Mondial. 

* Ivan Konev (1897-1973). Mareșal sovietic, s-a remarcat 
în timpul celui de-al Doilea Război Mondial. Ulterior Coman- 
dant Suprem al Forţelor Armate Unificate ale Organizației 
Tratatului de la Varșovia. 

* Uman/Umani, localitate în Ucraina. 

* Localitate în judetul Suceava. 

7 Vladimir Macoveiciuc (1906-1946). Conducătorul unui 
grup de partizani bucovineni care a acționat împotriva tru- 
pelor sovietice. În primăvara lui 1944 a distrus într-o ambus- 
cadă întregul stat major al unei divizii sovietice, ocazie cu 
care a fost decorat de armata germană și i s-a publicat foto- 
grafia în ziare. Descoperit în urma unei trădări, a fost rănit 
la un picior, dar a reușit să scape. La 8 iulie 1946 a fost sur- 
prins în comuna Vicov și împușcat în picior şi torace. În loc 
să fie arestat, i s-a tras un glonţ în tâmplă. Cicerone lonitoiu, 
Victimele terorii comuniste. Arestaţi, torturați, întemnițați, 
uciși. Dicţionar. M, Editura Mașina de Scris, București, 
2004, p. 18. 

* Consiliul Naţional pentru Studierea Arhivelor Securităţii, 
„Bande, bandiți și eroi”. Grupurile de rezistență și Secu- 
ritatea (1948-1968) (în continuare CNSAS, „Bande, bandiți 
și eroi...)”, Editura Enciclopedică, București, 2003. 

° Ovidiu Găină (Stan M. Popescu), născut în Solca, 
Suceava. După ianuarie 1941 s-a retras în exil împreună cu 
alţi legionari și a fost închis în lagărele de la Rostock și 
Buchenwald. După război s-a refugiat în Argentina și a acti- 
vat ca profesor la Facultatea de Psihologie și Psihopeda- 
gogie, Universitatea del Salvador din Buenos Aires. A înfiin- 
tat, condus și editat, începând cu 1980, revista Scrisori Le- 
gionare, și a colaborat la numeroase alte publicaţii. Nicolae 
Hristu, Octavian Daniel, Alexandru Mircea, Intelectualii și 
Mișcarea Legionară, Editura Fundaţiei Culturale „Buna 
Vestire”, București, 2000, pp. 126-127. 

“ Teohari Georgescu (1908-1976), comunist din ilegali- 
tate, membru al Comitetului Central și al secretariatului 
PCR. Una din figurile centrale care au impus comunismul în 
România primilor ani de după război, a fost ministru de 

Interne între 1945 și 1952, când a fost înlăturat de la putere 
de Gheorghiu-Dej. A fost arestat și anchetat timp de trei ani, 
dar eliberat în 1956 și reabilitat în 1968. Comisia 
Prezidenţială Comisia pentru Analiza Dictaturii Comuniste 
din România, Vladimir Tismăneanu, Dorin Dobrincu, 
Cristian Vasile (eds.) (în continuare CPADCR), Raport 
Final, Editura Humanitas, București, 2007, pp. 793-794. 

" Nicolae Pătrașcu (1907-1968). Profesor de istorie, ro- 
mână și franceză. Șef legionar al judetului Sibiu din 1935. 
Colaborator apropiat al lui Horia Sima între 1938-1944, 
secretar general al Mișcării Legionare în 1940. În perioada 
1939-1940 și 1941-1944 s-a aflat în Germania. În 1944 s-a 
întors în țară. A fost arestat la 26 mai 1948 și condamnat la 
muncă silnică pe viață, pedeapsă redusă ulterior la 25 de 
ani muncă silnică. A executat pedeapsa în închisorile Aiud, 
Jilava, Văcărești. A fost eliberat la 1 august 1964. A murit în 
condiții suspecte în 1968. Nicolae Hristu et altii, op. cit., p. 
226; fișa matricolă penală din Arhiva Administraţiei Naţio- 
nale a Penitenciarelor (în continuare AANP). 

* Constantin Cenușă (1911-1964). A fost rănit pe frontul 
de Est și decorat cu „Virtutea Militară” și „Crucea de Fier” 
germană. Și-a ajutat consătenii să se refugieze în păduri, 
din fața sovieticilor. A fost arestat în august 1948 și a reușit 
să evadeze. În septembre 1950 a fost condamnat în contu- 
macie de Tribunalul Militar lași și s-a predat la 29 august 
1951. A fost condamnat la muncă silnică pe viată în 1952. 
A executat pedeapsa în închisorile lași, Suceava, Ministerul 
de Interne, Gherla, Pitești și Jilava. A fost eliberat la 4 fe- 
bruarie 1964. La 7 februarie 1964 a fost găsit spânzurat. 
Cicerone lonitoiu, Victimele terorii comuniste. Arestaţi, tor- 
turați, întemnițați, uciși. Dicţionar C, București, Mașina de 
Scris, 2002, p. 79. 

** Vasile Motrescu (1920-1958). Din 1944 a făcut parte 
din grupul condus de Vladimir Macoveiciuc. După moartea 
acestuia a stat ascuns prin păduri, iar la 10 aprilie 1949 s-a 
alăturat grupului condus de Constantin Cenue. În septem- 
brie 1950 a fost condamnat în contumacie la 8 ani închisoa- 
re. S-a predat la 26 iunie 1951. În 1952 Securitatea a încer- 
cat să-l folosească pentru prinderea partizanilor din grupul 
lui lon Gavrilă, din Munţii Făgăraș. | s-a înlesnit evadarea și 
a fost pus în legătură cu trei securiști pe care i-a însoțit în 
munți în căutarea partizanilor. A reușit să îi avertizeze pe 
aceștia din urmă, iar securiştii au fost împușcați. A fugit în 
Bucovina și i s-a alăturat lui Vasile Vatamaniuc. După 
arestarea lui Vatamaniuc, a stat ascuns prin Obcinele 
Bucovinei. În 1956 a fost condamnat la moarte în contuma- 
cie. A fost prins la 13 ianuarie 1958, în urma unei trădări și 
executat la 29 iulie 1958, la penitenciarul Botoșani. 
Cicerone lonitțoiu, Victimele terorii comuniste. Dicţionar. 
M..., pp. 389-390. 

* lon Gavrilă Ogoranu (1923-2006), unul dintre cei mai 
cunoscuți luptători din rezistența armată anticomunistă. A 
activat în zona de nord a Munţilor Făgăraș și nu a fost prins 
de Securitate decât în 1976, fiind eliberat în urma 
intervențiilor din Occident. După 1990 a publicat șapte volu- 


me de mărturii și documente despre rezistența anti- 
comunistă, intitulate Brazii se frâng, dar nu se îndoaie. 

“* Adrian Brișcă, Jurnalul unui partizan: Vasile Motrescu 
și rezistența armată din Bucovina, 1944-1958, Institutul 
Naţional pentru Studiul Totalitarismului, București, 2005. 

“ Nicolae Fudulea (zis Cușa) (1912-1952). La 9 martie 
1950 a fost prins, împreună cu alţi doi luptători antico- 
muniști, Stere Grasu și lon Cotan. A fost condamnat la 
moarte, dar a reușit să evadeze de la penitenciarul 
Constanţa (împreună cu Stere Grasu, acesta fiind, însă, 
împușcat). A stat ascuns până la 28 martie 1952 când a fost 
surprins de Securitate și împușcat. Cicerone lonitoiu, Victi- 
mele terorii comuniste. Arestaţi, torturați, întemnițați, uciși. 
Dicţionar F-G, București, Mașina de Scris, 2002, p. 92. 

” Gogu Puiu (1918-1949). Membru al Mișcării Legionare 
din 1934. Caporal în Batalionul de Gardă al generalului lon 
Antonescu, din 1940 până în 1942, când, descoperit ca 
legionar, a fost trimis pe front. A trecut granița în Bulgaria și 
în 1944-1945 a ajuns în Germania și Austria. În 1945 a fost 
transferat în lagăre în Italia. A colaborat, în Austria și Italia, 
cu serviciile de informaţii francez și american. După un con- 
flict cu un ofiţer austriac a fost condamnat, la 10 august 
1946, la 6 luni de detenţie. A fost eliberat la 1 martie 1947 
și la 28 martie 1947 a plecat spre România. A fost arestat 
la 4 aprilie 1947 la Oradea și condamnat la 1 an de închi- 
soare. Eliberat în iunie 1948 a plecat în Dobrogea și a orga- 
nizat mișcarea de rezistență anticomunistă, devenind 
comandantul partizanilor din zonă. A fost încercuit la 
Cobadin, Constanţa în 18 iulie 1949 și a murit în timpul 
confruntării. Arhiva Consiliului Naţional pentru Studierea 
Arhivelor Securităţii (în continuare ACNSAS), fond 
Documentar, dosar 16729, vol. 7, f. 80; Cicerone lonitoiu, 
Victimele terorii comuniste. Arestaţi, torturați, întemnițați, 
uciși. Dicţionar P-Q, Editura Mașina de Scris, București, 
2006, p. 478; Constantin Ionașcu, Rezistenţa anticomunistă 
din Dobrogea, Editura Ex Ponto, Constanţa, 2000, p. 48. 

' Dumitru Fudulea (zis Nicea) (1915-1950). În februarie 
1949 a fost condamnat în contumacie de Tribunalul Militar 
Constanţa la 15 ani muncă silnică. La 9 martie 1950 a fost 
ucis în urma unei acțiuni a Securităţii, în care fratele său a 
fost arestat. Cicerone lonitoiu, Victimele terorii comuniste. 
Dicţionar F-G..., p. 92. 

"> Gheorghe Tache, născut la 14 aprilie 1904, în 
Macedonia. A fost arestat la 10 iunie 1948 și condamnat la 
15 ani muncă silnică și ulterior la încă 3 luni închisoare 
corecțională. A executat pedeapsa în închisorile Gherla, 
Valea Nistrului, Aiud, Jilava. Constanţa. A fost eliberat la 6 
iunie 1963. Informaţii din fișele matricole penale din AANP. 

= lancu Cușa (1904-1949). Ţăran, unul din conducătorii 
mișcării de rezistență din zona Babadag. Urmărit de Secu- 
ritate, s-a ascuns în casa lui Nicolae Bazac și Nicu Vasile 
(Băltăgești), împreună cu Nicolae Hașoti și Hapa Stere. Li 
s-a descoperit ascunzătoarea și Securitatea a înconjurat 
casa. Au reușit să fugă și s-au îndreptat spre Gălbiori. 
Prinși, în cele din urmă, lancu Cușa a fost împușcat în 

abdomen la 18/19 iulie 1949. Cicerone lonitoiu, Victimele 
terorii comuniste. Dicţionar C..., p. 290; Romulus Rusan 
(coord.), Cartea morţilor din închisori, lagăre, deportări, 
Fundaţia Academia Civică, București, 2013, p. 147. 

21 lancu Ghiuvea (1918-1949). Cioban/ţăran. Partizan. A 
fost arestat la 20/21 iulie 1949, în timpul unei confruntări cu 
Securitatea și condamnat la moarte. A fost executat la 16 
decembrie 1949, pe malul lacului Siutghiol. Cicerone 
lonitoiu, Victimele terorii comuniste. Dicţionar F-G..., p. 221; 
Romulus Rusan (coord.), op. cit., p. 199. 

2 lancu Beca (1905-1949). Țăran. În 1941 a fost con- 
damnat la 5 ani de închisoare pentru activitate legionară. A 
fost arestat la 21 iulie 1949 și condamnat la 15 ani muncă 
silnică pentru că a participat la mișcarea de rezistență din 
Babadag în lotul lui Gogu Puiu. A fost executat la 16 
decembrie 1949, pe malul lacului Siutghiol. Cicerone 
loniţoiu, Victimele terorii comuniste. Arestaţi, torturați, întem- 
nițați, uciși. Dicţionar A-B, Editura Mașina de Scris, București, 
2000, p. 168; Romulus Rusan (coord.), op. cit., p. 199. 

2 Nicolae Hașoti (1910-1949). Țăran. A fost condamnat 
în contumacie la 15 ani muncă silnică. A fost arestat la 21 
iulie 1949 și condamnat la moarte. A fost executat la 16 de- 
cembrie 1949, pe malul lacului Siutghiol. Cicerone lonitoiu, 
Victimele terorii comuniste. Arestaţi, torturați, întemnițați, 
uciși. Dicţionar H-l-J-K-L, Editura Mașina de Scris, Bucu- 
rești, 2003, p. 32; Romulus Rusan (coord.), op. cit., p. 199. 

* Nechita Nazarie. Cioban, îi aproviziona cu alimente pe 
partizanii din zona Babadag. Prins și torturat, la 9 martie 
1950 a condus un grup de securiști la intrarea grotei unde 
se ascundeau partizanii din grupul Fudulea. În urma con- 
fruntării Dumitru Fudulea și Nazarie au fost împușcați, iar 
Nicolae Fudulea, Stere Grasu și lon Cotan arestați. 
Cicerone lonițoiu, Victimele terorii comuniste. Arestaţi, tor- 
turați, întemnițați, uciși. Dicţionar N-O, Editura Mașina de 
Scris, București, 2005, p. 28. 

% Stere Grasu (1918-1950). Țăran, implicat în mișcarea 
de rezistență. A fost arestat la 9 martie 1950 și condamnat 
la moarte. A fost executat pe malul lacului Siutghiol, la 17 
septembrie 1950. Cicerone lonitoiu, Victimele terorii comu- 
niste. Dicţionar F-G..., p. 268; Romulus Rusan (coord.), op. 
cit., p. 203. 

% Stere Alexe (1924-1955). Tăran. A fost arestat la 15 
decembrie 1951 și condamnat la muncă silnică pe viață. A 

executat pedeapsa în închisorile Constanţa, Jilava, Baia 
Sprie, Aiud. A decedat la 3 februarie 1955 în Aiud. În volu- 
mul său, Nicolae Ciolacu amintește despre Stere Alexe, 
care i-ar fi oferit găzduire și ajutor lui Nicolae Fudulea, pre- 
cizând că: „...Imediat, cum l-a denunțat, au venit bestiile 
roșii și l-au arestat pe Stere Alexe și a murit la securitate în 
cele mai grele torturi, chinuiri și schingiuiri. A murit ca martir 
al Neamului Românesc”. Nicolae Ciolacu, Haiducii 
Dobrogei (Rezistenţa armată anticomunistă din Munţii 
Babadagului, Dobrogea) Editura Muntenia, Constanţa 
1998, pp. 272-273. 

* Dumitru Alexe, născut la 15 august 1925 în Negalo- 
han? (Grecia). Plugar. A fost arestat la 18 iunie 1951 și con- 
damnat la 15 ani muncă silnică pentru găzduirea membrilor 
din rezistența anticomunistă. A executat pedeapsa în închi- 
sorile Constanţa, Jilava, Gherla, Aiud, Salcia, Periprava, 
Giurgeni, Văcărești. A fost eliberat la 24 iunie 1964. 
Informaţii din fișele matricole penale din AANP. 

* Sat în comuna Topolog, jud. Tulcea. 

2 Nicolae Ciolacu, născut la 15 august 1902 în Rachi- 
tova, Bulgaria. Plugar. A fost arestat în 1942 și condamnat 
la 3 ani de închisoare. Implicat în mișcarea de rezistență din 
Dobrogea. Rearestat la 24 octombrie 1951 și condamnat la 
25 de ani muncă silnică. A executat pedeapsa în închisorile 
Gherla, Constanţa, Jilava, Aiud. A fost eliberat la 24 iunie 
1964. Informaţii din fișa matricolă penală din AANP. 

“ Nicolae Ciolacu, op. cit., p. 318. 

* Toma Arnăuţoiu (1921-1959). Ofițer de cavalerie, lider 
al grupului de rezistență anticomunistă „Haiducii Musce- 
lului” care a activat pe versantul sudic al Munţilor Făgăraș. 
A fost arestat la 20 mai 1958 și condamnat la moarte. A fost 
executat la 18 iulie 1959 la Jilava. Informaţii din fișa 
matricolă penală din AANP. 

2 Gheorghe Arsenescu (1907-1962), colonel, lider al 
unui grup anticomunist care a activat pe versantul sudic al 
Munţilor Făgăraș. A fost arestat la 1 februarie 1960 și con- 
damnat la moarte. A trecut prin închisorile Jilava și 
Văcărești. A fost executat la 29 mai 1962 la Jilava. 
Informaţii din fișa matricolă penală din AANP. 

2 Petre Arnăuțoiu (1926-1959). Membru al grupului de 
rezistență anticomunistă „Haiducii Muscelului” condus de 
fratele său, Toma. A fost arestat la 20 mai 1958 și condam- 
nat la moarte. A trecut prin penitenciarul Pitești și a fost exe- 
cutat la 18 iulie 1959 la Jilava. 

* Titu Jubleanu (1902-1959). Membru al grupului de 
rezistență anticomunistă „Haiducii Muscelului”. A fost ares- 
tat la 10 iulie 1952 și condamnat la 25 de ani muncă silnică. 
A executat pedeapsa în închisorile Pitești, Jilava, Gherla, 
Peninsula, Aiud. Ulterior a fost condamnat la moarte și exe- 
cutat la 18 iulie 1959 la Jilava. Informaţii din fişele matricole 
penale din AANP. 

% Maria Jubleanu (1910-1951). Ţărancă, membră a gru- 
pului Arnăuţoiu. A decedat în 10 iulie 1951 în luptă cu 
Securitatea. Romulus Rusan (coord.), op. cit., p. 237. 

% Constantin (Tică) Jubleanu (1933-1958). Membru al 

grupului de rezistență anticomunistă „Haiducii Muscelului”, 
alături de părinții săi, Titu și Maria, a fost ucis la 20 mai 
1958, în luptele cu trupele de Securitate. 

* Maria Plop (1927-1962). Membră a grupului de 
rezistență anticomunistă „Haiducii Muscelului”. A fost 
arestată la 20 mai 1958 și condamnată la muncă silnică pe 
viață. A executat pedeapsa în închisorile Pitești, Jilava, 
Miercurea Ciuc. A decedat la 31 ianuarie 1962 în închisoa- 
rea Miercurea Ciuc. 

æ Elisabeta Rizea (1912-2003). Sustinătoare a grupului 
de rezistență anticomunistă „Haiducii Muscelului”. A fost 
arestată la 20 noiembrie 1950 și condamnată la 6 ani închi- 
soare corecțională. A executat pedeapsa în închisorile 
Jilava, Mislea. A fost eliberată la 6 iunie 1956. Rearestată la 
22 iunie 1959 și condamnată la 25 de ani muncă silnică. A 
executat pedeapsa în închisorile Pitești, Jilava, Miercurea 
Ciuc, Arad. A fost eliberată la 29 iulie 1964. Informaţii din 
fișele matricole penale din AANP. A devenit foarte 
cunoscută după 1990, în special datorită interviului realizat 
de Lucia Hossu-Longin pentru Memorialul Durerii și prezen- 
tat la TVR în 1992, respectiv volumului Povestea Elisabetei 
Rizea din Nucșoara urmată de mărturia lui Cornel Drăgoi, 
relatări culese și editate de Irina Nicolae și Teodor Niţu, 
Editura Humanitas, București, 1993. 

“ Gheorghe Rizea, născut la 16 noiembrie 1900 în Nuc- 
șoara, Argeș. A fost arestat la 28 aprilie 1950 și condamnat 
la 15 ani muncă silnică. A executat pedeapsa în închisorile 
Pitești, Jilava, Gherla, Oradea, Aiud, Galaţi, Botoșani. A fost 
eliberat la 18 decembrie 1963. Informaţii din fișa matricolă 
penală din AANP. 

“ loan „lancu” Arnăuţoiu (1887-1962). A fost arestat la 
28 aprilie 1949 și condamnat la 2 ani închisoare corecţio- 
nală. La expirarea pedepsei a fost internat administrativ 
pentru 24 de luni. A executat pedepsele în închisorile Jilava, 
Aiud, Ocnele Mari. A fost eliberat la 10 mai 1953. Rearestat 
la 22 iunie 1958 și condamnat la 18 ani temniţă grea. A exe- 
cutat pedeapsa în închisorile Văcărești, Jilava, Galaţi, 
Pitești, Botoșani. A decedat la 4 august 1962 în închisoarea 
Botoșani. Informaţii din fișele matricole penale din AANP. 

“ Laurentia Arnăuţoiu (1894-1962). A fost arestată la 5 
iulie 1949 și condamnată la 6 ani închisoare corecțională. A 
executat pedeapsa în închisorile Jilava, Mislea. A fost 
eliberată la 3 iulie 1955. Rearestată la 3 septembrie 1958 și 
condamnată la 10 ani temniță grea. A executat pedeapsa în 
închisorile Pitești, Jilava, Miercurea Ciuc. A decedat la 24 
mai 1962 în închisoarea Miercurea Ciuc. Informaţii din fișele 
matricole penale din AANP. 

#2 loana-Raluca Voicu-Arnăuţoiu, Luptătorii din munți. 
Toma Arnăuţoiu, grupul de la Nucșoara. Documente ale an- 
chetei, procesului, detenţiei, Editura Vremea, București, 1997. 

“ Toma Arnăuţoiu, aripa din stâncă., r. Cristina 
Chirvasie, 2021. 

“ Nicolae Pleșiţă (1929-2009). General român de 
Securitate, a condus Direcţia de Informaţii Externe (1980- 
1984), torționar al regimului comunist. 


Obiecte găsite în 
adăpostul fraților 
Nicolae şi 
Dumitru Fudulea 


“ Benone Milea (1927-1959). Muncitor, infiltrat ca mem- 
bru în grupul de partizani Arnăuţoiu, însă nu și-a îndeplinit 
misiunea. A fost arestat la 1 februarie 1951 și condamnat la 
20 de ani muncă silnică. A executat pedepsele în închisorile 
Gherla, Pitești. În 1959 a fost condamnat la moarte și exe- 
cutat la 18 iulie 1959 la Jilava. Cicerone lonitoiu, Victimele 
terorii comuniste. Dicţionar. M..., p. 279; Romulus Rusan 
(coord.), op. cit., p. 283; fișele matricole penale din AANP. 

“ Spiru Blănaru (1919-1949). Avocat, unul din principalii 
lideri ai rezistenței armate anticomuniste din Banat. Născut 
în Galaţi, s-a stabilit în comuna Domașnea. A fugit în munti 
în 1948 alături de Petre Domășneanu și Gheorghe Ionescu. 
A fost prins la 12 martie 1949, condamnat la moarte și exe- 
cutat la 25 iunie 1949 la Pădurea Verde, lângă Timișoara. 
Cicerone lonitoiu, Victimele terorii comuniste. Dicţionar. A- 
B, p. 202; Doina Magheți, Spiru Blănaru. Portret din frag- 
mente salvate, Editura Marineasa, Timișoara, 1998, pas- 
sim, lonut Baias, „Un moldovean în fruntea rezistenței din 
Banat, 8 octombrie 2007, disponibil la http:/Awww.hot- 
news.ro/stiri-arhiva-1020150-serial-sfintii-inchisorilor-spiru- 
blanaru-erou-martir-rezistentei-anticomuniste.htm (accesat 
la 1.11.2021). 

“ Filon Verca, născut în 1915 în Petroșniţa, Caraș- 
Severin. Profesor, membru al Mișcării Legionare. După 
rebeliunea legionară s-a refugiat în Germania și a fost 
închis în lagărul de la Buchenwald. Parașutat în tară la 9 
decembrie 1944 a organizat mai multe acţiuni anticomunis- 
te. Arestat, a evadat din arest și s-a refugiat din nou în 
străinătate în 1948. A scris mai multe cărti și articole. Pentru 
detalii a se vedea Filon Verca, Parașutaţi în România 
vândută, Editura Marineasa, Timișoara, 2000; 
http://www.fgmanu.net/personalitati/personalitati 1 .htm 
(accesat la 28 octombrie 2008). 

“ Nicolae Horescu, născut la 19 septembrie 1900 în Do- 
mașnea, Caraș-Severin. A fost arestat la 7 noiembrie 1949 
și condamnat la 8 ani temniță grea. A executat pedeapsa în 
închisorile Aiud, Gherla. A fost eliberat la 4 noiembrie 1957. 
A fost rearestat la 12 septembrie 1958 și internat adminis- 
trativ pentru 24 de luni. A executat pedeapsa în închisorile 
Culmea, Periprava. A fost eliberat la 22 septembrie 1960. 


Informații din fișele matricole penale din AANP. 

“ Petru Groza (1884-1958), avocat, om politic. Președin- 
te fondator al Frontului Plugarilor (1933-1953), prim-minis- 
tru în mai multe guverne comuniste (6 martie 1945 - 2 iunie 
1952), președinte al Prezidiului Marii Adunări Naţionale a 
Republicii Populare Române (2 iunie 1952 - 7 ianuarie 
1958). CPADCR, op. cit., pp. 794-795. 

æ lon Uţă (1891-1949). Colonel, a luptat în ambele 
războaie mondiale. Fost prefect al județului Severin. După 
mai 1947 a organizat o mișcare de rezistență în zona Munţii 
Tarcului și Cernei. A fost ucis la 7/8 februarie 1949 de către 
Securitate care a încercuit baza partizanilor de lângă 
Mehadia. Theodor Bărbulescu, Liviu Țăranu, „Rezistenţa 
anticomunistă - Cazul colonelului |. Ută”, în Memoria, nr. 44- 
45, 3-4/2003, pp. 127-129. Cicerone lonițoiu, Rezistenţa 
armată anticomunistă din munţii României 1946-1958, 
Editura Gândirea Românească, București, 1993, passim; 
Comisia Prezidenţială pentru Analiza Dictaturii Comuniste 
în România, Mihnea Berindei, Dorin Dobrincu, Armand 
Goșu (eds.), Istoria comunismului din România. Documente 
perioada Gheorghe Gheorghiu-Dej (1945-1965) (în conti- 
nuare CPADCR, Istoria comunismului din România), 
Editura Humanitas, București, 2009, pp. 129-130; Gabriela 
Bica, „Rezistenţa armată anticomunistă din zona Teregova- 
Domașnea-Cornereva-Verendin”, în Mișcarea de rezistență 
anticomunistă din România. Banatul Montan, vol. l, volum 
îngrijit de Valentin Orga și Anda Ifrim, Argonaut, Cluj- 
Napoca, 2015, pp. 26, 42. 

* Aurel Vernichescu (1898-1949). Inginer. Urmărit de 
Securitate, s-a refugiat la Vârciorova în mai 1947, unde a 
format un grup de rezistență armată. A fost arestat la 6 
mai/25 iunie 1949 și condamnat la muncă silnică pe viată. 
A executat pedeapsa în închisoarea Timișoara. A fost ridi- 
cat din ordinul lui Alexandru Nicolschi pentru reluarea 
cercetărilor și executat fără sentință la 2 august 1949 lângă 
Timișoara. http:/Awww.miscarea.net/Brisca.htm (accesat la 3 
iulie 2021); Marius Oprea, Banalitatea răului. O istorie a 
Securităţii în documente, Editura Polirom, lași, 2002, p. 
330; Gabriela Bica, op. cit., pp. 28, 42; fișa matricolă penală 
din AANP. 

* loan Târziu (1906-1958). Avocat. A fost arestat la 29 
aprilie 1951 și condamnat la 15 ani muncă silnică. A execu- 
tat pedeapsa în închisorile Timișoara, Aiud. A decedat în 
1958 în închisoarea Aiud. Cicerone lonitoiu, Victimele terorii 
comuniste. Arestaţi, torturați, întemnițați, uciși. Dicţionar Ș, 
T, T, U, V, W, X, Y, Z, Editura Mașina de Scris, București, 
2010, p. 153; fișa matricolă penală din AANP. 

* Gheorghe lonescu (1899-1952). Notar în comuna 
Teregova, în 1948 a fost unul din organizatorii mișcării de 
rezistență din Munţii Semenic. A fost implicat în mai multe 
confruntări cu Securitatea. A fost prins la 31 martie 1951, 
condamnat la moarte și executat la penitenciarul Timișoara, 
la 7 mai 1952. Cicerone lonițoiu, Victimele terorii comuniste. 
Dicţionar H-L, Editura Mașina de Scris, București, 2003, p. 
151; Gabriela Bica, op. cit., pp. 19-20. 

* Atacul asupra Postului de Jandarmi din Teregova a 
avut loc în noaptea de 12/13 ianuarie 1949 și au fost elibe- 
rati Anculia Moise zis Păsule și Grigore lenășiga zis 
lonescu. Gabriela Bica, op. cit., p. 22. 

* Dumitru Ișfănuţ „Sfârloagă” (1906-1952). Ţăran. A 
făcut parte din grupul de rezistență condus de colonelul lon 
Ută începând din 1948. După prinderea acestuia, a consti- 
tuit un alt grup, alături de Dumitru Mutașcu și frații Duicu. A 
murit în urma unei confruntări cu Securitatea în comuna 
Sadova Noua, la 29 septembrie 1952. CPADCR, Istoria 
comunismului din România..., p. 306, nota 26; CNSAS, 
„Bande, banditi și eroi...”, p. 358. 

% Dumitru Mutașcu „Fus” (1906-1954). Partizan din 
Verendin, Caraș-Severin. A fost condamnat la moarte în 
contumacie. A fost împușcat mortal într-o confruntare cu 
Securitatea la 28 noiembrie 1954. Cicerone lonitoiu, 
Victimele terorii comuniste. Dicţionar. M..., p. 439. 

% lon Caraibot, zis Ciovică (1921?-1952), născut la 
Luncaviţa. Membru al grupului Uţă, iar după destrămarea 
acestuia, în februarie 1949, a supraviețuit ca fugar prin 
păduri alături de alţi partizani (ex. Nicolae Ciurică etc.) până 
în 1952. Se afla în zona localității Domașnea când, fiind 
urmărit de armată, s-a sinucis. Cadavrul a fost luat de mili- 
tari, dus la Caransebeș, unde a fost expus public în fața 
cinematografului „Luna”, apoi incinerat. Nu se cunoaște ce 
s-a întâmplat cu rămășițele sale pământești. 

* loan Laţcu, zis Chera, (?-1949), fiind detinut de drept 
comun, evadează și se retrage în zona deluroasă a 
județului Caraș. În 1947 s-a alăturat mișcării de rezistență 
anticomunistă, devenind chiar liderul unui grup armat. 

* Gheorghe Micșa, zis Dârloni (1916?-1952), din 
Sacoșul Mare, a evadat din Penitenciarul Timișoara unde 
era închis pentru furt. În 1948 s-a asociat cu loan Laţu, zis 
Chera, împreună cu care a întreprins mai multe acţiuni 
armate îndreptate împotriva persoanelor, respectiv 
instituțiilor asociate statului comunist. 

® Se referă la campaniile de investigaţii arheologice 
desfășurate de IICCR/IICCMER în Teregova la 18-19 iunie 
2009 (când au fost căutate osemintele lui Petru Anculia, 
Gheorghe Urdăreanu, lovan Berzescu și Horea Smultea și 
au fost găsite doar ale primilor doi), respectiv în Verendin, 
com. Luncavita, la 19-20 septembrie 2013, când au fost 
căutate fără succes osemintele lui loan lenea. 

* Prof. univ. dr. Doru Radosav a iniţiat cercetările de isto- 
rie orală la Facultatea de Istorie și Filosofie a Universităţii 
„Babeș-Bolyai” din Cluj-Napoca în 1993-1994, acestea 
debutând cu teza de licență a Gabrielei Otescu[-Bica] des- 
pre activitatea grupurilor de rezistență din Munţii Banatului. 
Ulterior au urmat și alte lucrări de licenţă și masterat. În 
1997 a înființat Institutul de Istorie Orală, în cadrul Facultăţii 
de Istorie, primul proiect de cercetare al Institutului, derulat 
între 1997-2000, fiind „Rezistența anticomunistă în 
România. 1945-1989. Cercetare de istorie orală”. Florin 
Cioșan, „Institutul de Istorie Orală din Cluj-Napoca. 

Actualitate și perspectivă”, în AIO - Anuarul Institutului de 
Istorie Orală, 1/1998, Editura Presa Universitară Clujeană, 
Cluj-Napoca, 1999, pp. 11-12. 

* Lucreția Jurj (1928-2004). Membră a grupului de 
luptători anticomuniști „Teodor Șușman”. A fost arestată la 
28 august 1954 și condamnată la muncă silnică pe viaţă, 
pedeapsă redusă ulterior la 25 de ani muncă silnică. A exe- 
cutat pedeapsa în închisorile Oradea, Mislea, Jilava, 
Miercurea Ciuc, Cluj-Tribunal, Văcărești. A fost eliberată la 
23 iunie 1964. Cornel Jurju, Cosmin Budeancă, „Suferinta 
nu se dă la frați”. Mărturia Lucreţiei Jurj despre rezistența 
anticomunistă din Munţii Apuseni (1948-1958), Editura 
Dacia, Cluj-Napoca, 2002, passim. 

® Vasile Moldovan, născut la 25 septembrie 1921 în 
Răchițele, Cluj. A fost arestat la 25 iunie 1954 și condamnat 
la 7 ani închisoare corecțională. A executat pedeapsa în 
închisorile Cluj-Tribunal, Dej, Cavnic, Baia Sprie, Aiud, 
Gherla, Salcia. A fost eliberat la 22 iunie 1961. Denisa 
Bodeanu, Cosmin Budeancă (eds.), Rezistenţa armată anti- 
comunistă din România. Grupul „Teodor-Șușman” (1948- 
1958). Mărturii, Editura Argonaut, Cluj-Napoca, 2004, pp. 
117-135; fișele matricole penale din AANP. 

* Leontina Moldovan, născută în 6 august 1931. 
Casnică. A fost arestată la 2 februarie 1958 și condamnată 
a muncă silnică pe viață, pedeapsă redusă ulterior la 25 de 
ani muncă silnică pentru „fav[orizare] la crimă de 
constit[uire în bandă] în scop terorist”. A executat pedeapsa 
în închisorile Cluj-Tribunal, Miercurea Ciuc, Văcărești. A 
fost eliberată la 14 aprilie 1964. Informaţii din fișa matricolă 
penală din AANP. 

“ Catrina Giurgiu, născută în 1928 în Răchitele, Cluj, fiica 
ui loan Bortoș, membru al grupului Șușman. A fost anchetată 
de Securitate pentru a da informaţii despre grup. Denisa 
Bodeanu, Cosmin Budeancă (eds.), op. cit., pp. 68-77. 

* Teodor Suciu, născut la 9 martie 1925 în Răchitele, 
Cluj. Membru pentru scurt timp al grupului Șușman și apoi 
susținător al acestuia. A fost arestat la 13 noiembrie 1951 și 
condamnat la 7 ani închisoare corecțională. A executat 
pedeapsa în închisorile Cluj-Tribunal, Jilava, Baia Sprie, 
Aiud, Gherla. A fost eliberat la 5 septembrie 1957 cu domi- 
ciliu obligatoriu la Răchitoasa, în Bărăgăn și apoi la Lătești, 
pentru 24 de luni, dar s-a întors acasă după patru ani. 
Denisa Bodeanu, Cosmin Budeancă (eds.), op. cit, pp. 
185-202; fișa matricolă penală din AANP. 

“ Onet Roman (1920-1955). Plugar, membru al grupului 
de luptători anticomuniști Șușman. A fost arestat la 28 
august 1954 și condamnat la moarte. A trecut prin închisoa- 
rea Oradea și a fost executat la 27 iunie 1955. ACNSAS, 
Fond Informativ, dosar 2701, vol. 10, ff. 251, 252; dosar 
256757, vol. 3, ff. 402, 403; fișa matricolă penală din AANP. 

® Localitate în județul Cluj. 

HOREA SAVA 


O fărâmă din lanţul 
fărădelegilor 
comuniste (IV) 


Aici la Gherla am petrecut circa patru luni, de unde, 
aproximativ la începutul lunii iunie, am fost îmbarcaţi în 
tren cu destinaţia Canalului. 

Pot spune că și de data aceasta am avut noroc, căci nu 
mult după plecarea mea s-au petrecut și aici lucruri îngro- 
zitoare. Reeducarea, acea experiență odioasă care a făcut 
atâtea victime nevinovate printre studenții de la Pitești, a 
pătruns și în închisoarea Gherla, unde a murit în 1951 și 
bietul ministru Pană. 

In tren am fost înghesuiți mai bine de 100 de persoane 
într-o jumătate de vagon (cealaltă jumătate fiind împărțită 
la rândul ei tot în două: pentru paza ce ne însoțea și pentru 
celulele carceră în care erau transportați deținuții 
consideraţi periculoși). 

In jumătatea noastră de vagon erau dispuse bănci atât 
pe cele două laturi ale vagonului, cât și alte două rânduri 
de bănci pe mijloc, având spetezele dispuse spate în 
spate. Ghinionul a făcut ca eu să prind loc doar pe spetea- 
za din mijloc, condiţie în care am călătorit, așa cocoțat, 
două zile și două nopți. De ce atâta timp? La Cluj, și nu 
numai aici, vagonul a fost tras pe o linie moartă unde, timp 
de câteva ore, privind printre gratiile gemuletului căptușit și 
acesta cu o plasă de sârmă, am privit mâhnit toată acea 
forfotă de afară ce mișuna în apropierea unei statui, viu 
colorată, ce reprezenta o negresă cu un coș de flori sub 
braț, totul pictat exotic. Întârzierea cu care ne-am continuat 
drumul a făcut ca la București să ajungem în plină noapte. 
Opriti și aici pe o linie de triaj la Chitila, am petrecut o noap- 
te groaznică, încinși de căldura de peste zi, în acel aer 
îmbâcsit din vagon și deshidrataţi din lipsă de lichide. Le- 
am cerut apă pentru a ne potoli setea, ceea ce au refuzat. 

Multumim domnului Nicolae 
Mărgineanu, prin intermediul căruia 
ne-a parvenit acest text memorialistic. 


S-au purtat cu noi la fel de câinește ca și 
hitleriștii ce însoțeau convoaiele de nevi- 
novați. Drumul de a doua zi prin Câmpia 
Bărăganului, în plină arșiță, ne-a mărit și 
mai mult suferința, mai ales că pe parcurs 
s-au mai făcut și alte opriri mai lungi. 

Astfel am ajuns la Cernavodă abia în 
cealaltă dimineaţă în jurul orei 4.30, opriți 
undeva pe câmp, nu departe după trecerea 
podului Saligny. Coborâţi aici, ne-am trântit 
complet sleiți pe iarba moale, în mireasma 
aceea proaspătă din zori, după un drum 
barbar, asemenea acelor transporturi nemi- 
loase pe care cu toţii am avut posibilitatea 
să le urmărim în filmele document despre 
deportările evreilor. A urmat verificarea 
atentă a vagonului, încolonarea noastră, 
numărătoarea și drumul spre Colonia 
Cernavodă, situată undeva sus pe o colină 
înaltă, sub o pază numeroasă. 

Deși morti de obositi — eu cel puţin de-a 
dreptul sfârșit — în loc de a ne permite să ne 
odihnim cât de cât, ne-au trimis imediat la 
curățatul morcovilor și cartofilor pentru 
masa de prânz. La amiază ne-au dat ceva 
ușor de mâncare, pentru a nu ne deranja 
stomacul, având în vedere că pentru toată 
perioada drumului n-am primit decât 500 
gr. de pâine și cam 300 gr. marmeladă. Nici 
după-masă n-am avut dreptul la odihnă, 
fiind trimiși la lucru, fără a ne fixa vreo 
normă, convinși desigur că tot nu vom 
putea da vreun randament. 

Șeful coloniei' mi s-a părut un om destul 
de cumsecade. Munca, cel putin la început, 
a fost de adevăraţi ocnași. Brigada mea a 
fost repartizată nu departe de podul 
Saligny, pe malul dobrogean al Dunării, 
unde sarcina noastră era de a forma diguri 
din piatră pentru protejarea malului fluviu- 
lui. Practic trebuia să ripăm sau să trans- 
portăm cu brațele blocuri din piatră, întregi 


sau sparte, aduse cu basculantele lângă 
mal, de unde le purtam și le aruncam în 
marginea Dunării. Aici mi-am distrus com- 
plet singura mea pereche de pantofi, după 
care am făcut și o rană la călcâiul piciorului 
drept, care prin supurare nu mi-a mai per- 
mis să încalț pantoful, astfel că timp de mai 
bine de o lună am lucrat descult la un picior, 
călcând doar pe vârful piciorului și cu ban- 
daj la călcâi. 

Scăpaţi de această muncă de ocnași, 
am fost mutați mai spre sud unde, dispuși 
pe un bot de deal, pe un teren mai mult 
nisipos, săpând în trepte, trebuia să adu- 
cem pământul la malul Dunării, de unde era 
încărcat în bacuri și transportat pe Dunăre. 
Deși aici munca era incomparabil mai 
ușoară, lucrând pe o costișă de deal, în 
zilele de arșiță trebuia să ne potolim setea 
ce ne chinuia cumplit, coborând cu găleata, 
sub pază, câte unul dintre noi, pentru a 
aduce apa din Dunăre, ca singură sursă. 
Urmarea a fost o adevărată epidemie de 
enterocolită. 

Amintiri din această colonie mi-au ră- 
mas mai puține dat fiind că aici am lucrat 
destul de puţin. Un episod foarte trist însă 
nu-l voi uita niciodată. Intr-una din zile, pe 
când ne întorceam spre seară la colonie, 
unul dintre ai noștri, de la o brigadă din fata 
noastră, a țâșnit din convoi și cu o cruce 
improvizată, dintr-o lopată și ceva adăugat 
cruciș, pe care o ridicase deasupra capului, 
intonând un cântec religios, s-a îndreptat în 
fugă spre albia Dunării. Totul a durat până 
când paznicii noștri au încărcat armele, 
după care l-am văzut pe bietul om răpus la 
câțiva pași, în albia Dunării. S-a improvizat 
imediat o targă din două lopeți și ceva 
îmbrăcăminte înnodată cu care colegii lui l-au 
dus mort la colonie. Nu știu nici cine a fost și 
nici ce taină l-a împins la acest act disperat. 


MEMORIA 


73 


74 


De la Cernavodă am fost transferat la 
Saligny — șeful coloniei era Zamfirescu“, cel 
mai cumsecade șef de la Canal —, o colonie 
aflată la o distanță de 4 km, și repartizat la 
săpături în imediata vecinătate a unui vechi 
cimitir turcesc. Având oroare de hârleț, am 
ales roaba, toată ziua cărând roabele grele 
de pământ și resturi de schelete — craniile 
le-am dispus în piramidă și le dădeam ono- 
rul dimineaţa — peste niște dulapi de 
scândură, dezbrăcat la chiloti, descult și 
șchiopătând încă de pe urma rănii încă 
nevindecate de la Cernavodă, din care 
cauză Călcam încă doar pe vârful piciorului 
drept. În plus eram și foarte slab, muncind 
în plină arșiță de iulie. In această stare 
jalnică m-am trezit într-o duminică cu Jeny 
Radu’ și Eugen Mărgineanu“ (fratele soției 
mele de mai târziu), care aduși proaspăt în 
această colonie, mai bine zis, în trecere 
spre colonia Periprava”, m-au ajutat și au 
cărat și ei câteva roabe în locul meu. 

Normele fixate aici pentru săpături erau 
foarte ridicate, numai că noi, în înțelegere 
cu șeful brigăzii, ce era tot dintre ai noștri, 
înaintam cu săpăturile în diagonală iar a 
doua zi dimineața normam cantitatea exca- 
vată începând de la capătul ce ne avantaja. 

Deși aici la Canal aveam fiecare patul 
lui, până m-am mai obișnuit cu munca, 
nopțile aveam niște coşmaruri de nedes- 
cris, zbătându-mă întreaga noapte între vis 
și realitate, chinuit de obsesia aceleiași 
munci, ce se continua într-o stare complet 
buimacă întreaga noapte. Dimineaţa mă 
ridicam din pat atât de toropit fizic, încât nu 
credeam că voi mai fi în stare de încă o zi 
de muncă. 

Treptat, treptat, însă am început să-mi 
revin, deși am continuat aceeași muncă de 
cărat roaba. 

Legat de această colonie mi-a rămas 
întipărit în minte și un alt fapt. O evadare 

perfect aranjată și reușită a unui tânăr bu- 
cureștean pe nume Magearu, pe care toc- 
mai în acea seară l-am văzut plimbându-se 
meditativ nu departe de gardurile de sâr- 
mă. In acțiunea lui se vorbea că a fost aju- 
tat de afară, unde odată ajuns a fost urcat 
într-un autoturism și a dispărut fără urmă. 
Pentru acest fapt a suferit întreaga colonie, 
pierzând dreptul la scrisoare, la pachet și la 
vizita rudeniilor pe timp de trei luni. 

Pe mine nu m-a afectat prea mult aceas- 
tă măsură, căci eu încă de la Cernavodă 
scrisesem acasă pentru a ști unde mă aflu 
(cu care ocazie am rugat-o pe mama să-mi 
trimită şi o pereche de bocanci, căci nu mai 
aveam ce să mai încalţ) iar scurt timp după 
aceea am fost transferat la colonia de la 
Poarta Albă (șeful coloniei era Timoftet, iar 
adjunct Pavel”), situată la jumătatea drumu- 
lui între Dunăre și Marea Neagră, unde pot 
spune că m-am simtit și cel mai bine. 

Această colonie, răspândită pe o su- 
prafaţă foarte-foarte mare, cuprindea apro- 
Ximativ 5.000 de deţinuţi, având o curte 
enormă în care aveam voie să ne mișcăm 
nestingheriți, prevăzută cu o estradă pentru 
manifestări culturale, la nevoie chiar teren 
de fotbal pentru amatori, apoi mulțimea 
barăcilor din lemn, în care ne-au asigurat 
adăpostul, totul desfășurat pe un teren pri- 
mitiv. Brigada noastră a fost repartizată la 
ripări de linii decovil și de linii tip CFR, 
lucrări nenormate, care de multe ori ne 
dădeau și răgazul de a lucra mai lejer. 

Cei mai norocoși, de fapt și cei mai 
ocrotiți, au fost cei de la Brigada artistică, 
ce lucrau numai în tura de dimineaţă și exe- 
cutau exclusiv descărcări de vagoane, prin 
riparea nisipului, jos din vagon, cu lopețile, 
după ce obloanele au fost date jos. 

Printre artiștii mai cunoscuţi erau la 
acea dată acolo: Mircea Șeptilici*, Horea 
Căciulescu* și violonistul Jean lonescu', 

toți condamnați pentru tentativă de trecere 
a frontierei în Turcia. Tot în această colonie 
lucra atunci pe o basculă și prințul 
Brâncoveanu". 

Barăcile în care locuiam adăposteau 
cam 40 de persoane, fiind prevăzute cu 
paturi metalice suprapuse. Șeful brigăzii, 
Vâlcu, era un fost subofițer, semipolitic, 
adică fusese condamnat pentru port ilegal 
de arme, un om necomunicativ, chiar urâ- 
cios, pe care l-am evitat încă de la început. 
El avea privilegiul de a dormi separat de noi 
într-o cămăruță anume rezervată șefilor de 
brigăzi, aflată în stânga coridorului de intra- 
re în baracă. Seara, acesta ne tinea un fel 
de „moment de reeducare”, impus de 
administraţie, de cca. 20 de minute, în care 
ni se citea un articol cu astfel de subiect, ce 
însă nu era ascultat de nimeni. Eu ocupam 
un pat jos, alături de col. Moraru”, fost 
coleg cu un unchi de-al meu, cu care m-am 
înțeles de minune. Păcat că deși destul de 
tânăr, el a decedat la câțiva ani de la ieșirea 
din închisoare, la Aiud. 

Tot cu noi era și un țăran de pe la Beiuș, 
pe nume Bacoș*. Serile petrecute în com- 
pania glasului său superb erau momente 
de adevărată desfătare. „De ţi-e numele 


Mărie”, „Omule cu caii tăi” etc. sunt cântece 
la care și astăzi mă gândesc cu toată 
duioșia. De foame în această colonie nu-mi 
amintesc să fi suferit, mai ales că am înce- 
put să primesc și pachete de la mama, 
compuse mai ales din dulciuri, slănină și 
carne la borcan. 

Singurul lucru neplăcut era că Admi- 
nistraţia a investit ca brigadier-șef pe colo- 
nie pe Stănciugel', un tigan cu o statură 
impresionantă și cu mâinile supradezvolta- 
te, în care în mod obișnuit purta un ciomag. 
Apariţia lui făcea să ne ascundem pe după 
barăci de teamă să nu găsească ceva - 
mai știi ce? — ca să se lege de noi. Intâmpla- 
rea a făcut ca odată să asist la o judecată a 
lui: doi inși s-au luat la ceartă, iar al treilea a 
intervenit să-i împace. Observati de 
Stănciugel, i-a chemat pe toți trei după o 
baracă. N-a durat câteva minute și toți trei 
au ieșit cu sânge la nas. Imi amintesc cum 
cel de-al treilea, în timp ce se ștergea la nas, 
a zis: Așa-mi trebuie dacă m-am băgat!. 

Dar dacă în acest caz Stănciugel a 
intervenit pe drept, ne-a fost dat să aflăm 
mai târziu de un act criminal comis de 
acesta, de care în cele din urmă a aflat 
întreaga colonie: într-o dimineaţă, după ce 
ni s-a făcut numărătoarea spre a ieși la 
lucru, am observat că ceva s-a întâmplat, 
căci s-a dispus repetarea numărătorii. Cum 
nici de data aceasta n-au găsit efectivul 
complet, s-a dispus și cea de-a treia 
numărătoare. Cum se vede că nici așa n-a 
reușit, ne-au scos pe absolut toți din colo- 
nie după care ne-au numărat câte unul, la 
intrare. Ce se întâmplase? Mai întâi au fost 
zvonuri, dar apoi când am văzut și faptul că 
Stănciugel a fost trimis să lucreze pe un 
buldozer, ne-am dat seama că se petrecu- 
se într-adevăr ceva foarte grav, ce de altfel 
explica și nereușita număratului. Se vorbea 
că înainte cu câteva zile a fost adus în colo- 

nie un comandor de aviaţie care încă din 
primul moment a avut o dispută mai dură 
cu brigadierul-șef. Acesta, personal sau 
prin oamenii săi, tot deținuți de drept 
comun, ce lucrau la cuptorul de var, l-au 
aruncat pe comandor în cuptorul de var“, 
ceea ce a explicat până la urmă lipsa din 
colonie a unui om. 

N-a întârziat nici pedeapsa divină. Din 
mai multe surse, complet independente, 
am aflat că imediat la eliberarea sa (când, 
nu știu) Stănciugel a fost împușcat mortal, 
în gara Constanţa, de către însăși nevasta 
comandorului. 

Un alt fapt care m-a întristat profund aici 
la Poarta Albă au fost consecinţele unui alt 
act disperat al unui deţinut politic“ — poate 
și cel mai tânăr, ce purta de altfel chipiu de 
liceu — care desigur într-un moment de dis- 
perare a ales moartea. 

Tocmai ne-am reîntors pe seară de la 
lucru, nici n-am apucat încă să intrăm în 
barăci — ne spălam la robinetele din curte — 
când din spatele barăcilor H, unde eram și 
eu cazat, am auzit o rafală de automat. 
Apropiindu-ne pe după barăci (împroșcate 
și acestea de gloanțe) l-am zărit pe bietul 
elev căzut chiar pe linia unde începea zona 
interzisă de trecere, ce reprezenta o fâșie 
de pământ lată cam de doi metri, săpată și 
greblată, aflată încă în incinta coloniei. Abia 
după străbaterea acestei fâșii urma gardul 
de sârmă ghimpată, urmat de o altă zonă 
greblată și de cel de-al doilea rând de 
sârmă ghimpată, deci obstacole imposibil 
de escaladat și încă pe zi, când toată 
această zonă era prevăzută la cele patru 
colțuri ale coloniei cu posturi fixe suspenda- 
te și sentinele cu automate. 

Mă întreb ce inimă a putut avea acel 
ostaș-criminal, pe nume Chiorpec, care 
cocoțat în turela lui de deasupra gardului 
de sârmă putea foarte simplu să zădăr- 

nicească fără sânge gestul copilului, alar- 
mând cu clopotul ce-l avea la îndemână, 
corpul de gardă și pe celelalte sentinele din 
turele. Ar fi salvat astfel un suflet nevinovat, 
pe care numai disperarea l-a adus la acel 
act. Niciodată n-are să-mi iasă din minte 
chipul acelui sărman copil, căzut cu fata 
spre gardul de sârmă, doar cu capul și mâi- 
nile întinse ajuns în zona interzisă. 
Intâmplarea fericită a făcut ca recent (5 
aprilie 1994) să întâlnesc la o rudenie de la 
Alba lulia pe un domn cu care discutând 
diverse, am aflat, la un moment dat, că și 
dânsul se afla la Poarta Albă în vara anului 
1950 când a avut loc acel moment trist cu 
împușcarea de către ostașul Chiorpec a 
acelui nefericit elev. Mai mult, mi-a declarat 
și recompensa ce a primit-o acel ostaș din 
partea conducerii Coloniei: o permisie de 
15 zile și o sumă de bani. Tot de la acest 
fost deținut am aflat de o altă crimă 
petrecută la Poarta Albă, la data de 23 
august 1951 (eu atunci mă aflam deja 
mutat la Colonia Capu Midia) când un fost 
ofițer de cavalerie tot în urma unui act de 
disperare, a ales „sârma””. De data aceas- 
ta însă ostașul, dându-și seama de situație, 
l-a somat de câteva ori să se retragă, fără 
a recurge la armă. Numai că un alt ostaș 
dintr-o altă turela, a tras, ciuruindu-l pe 
deținut. Tot acest domn mi-a spus că soția 
comandorului care l-a ucis pe Stănciugel în 
gara Constanţa a primit doar 5 luni de 
închisoare. El cunoștea toate aceste amă- 
nunte deoarece după ispășirea pedepsei, a 
lucrat ca și angajat civil tot la Poarta Albă. 
Ceea ce, de asemenea, nu voi putea 
uita niciodată sunt zilele geroase dobroge- 
ne ce ne-au înghețat și sufletul din noi în 
acea iarnă 1950/1951, în plin câmp des- 
chis, în care eram nevoiți să lucrăm. N-a 
existat ger, cât de mare ar fi fost, sau oricât 
de tare ar fi bătut crivățul, ca să fim reținuți 


la barăci, deși nu odată s-a întâmplat să nu 
putem scormoni două lopeţi de pământ, 
într-o zi de muncă, atât de înghețat era 
pământul. 

Ar fi fost destul chiar și numai drumul 
ce-l aveam de străbătut până acolo, în tere- 
nul acela de șes deschis, mai ales în zilele 
cu crivăț, când singurul lucru ce-l puteam 
face era să dăm zăpada la o parte, în rest 
stăteam ore întregi zgribuliți, fără mișcare, 
strânși în grupuri, asemenea pinguinilor în 
plină iarnă polară. 

Şi... asta numeau ei condiție de „colo- 
nist’, căci asta spuneau ei că este statutul 
nostru acolo. In realitate, noi nu însemnam 
fiecare luat în parte, decât un simplu „nu- 
măr de ordine” în imensitatea atâtor osân- 
diti, desfășuraţi pe toată suprafața celor 70 
de km cât măsura lungimea Canalului, 
obligaţi la cele mai extenuante munci. 

In nebunia lor de a ne exploata până la 
epuizare totală au inventat, până la urmă, 
titlul de „stahanovist” pentru acei cu 
realizări deosebite. Recompensa ce li se 
acorda acestora — bineînţeles în funcţie de 
cantitatea cu care au reușit să „spargă” 
norma — era favoarea de a sta împreună cu 
soția, câteva ore, o după amiază sau chiar 
o noapte întreagă, într-o baracă anume 
amenajată în acest sens. Vă daţi seama cu 
ce eforturi supranaturale erau împinși unii 
dintre noi să plătească o astfel de favoare. 


Din acel moment au început să apară în 
colonie lopeti din ce în ce mai mari, unele 
de-a dreptul impresionante, cu care nu 
puțini au sfârșit prin a-și ruina sănătatea, ca 
să nu mai vorbim de răul făcut celorlalţi prin 
ridicarea de către Administraţie a normelor 
de săpături. 

Au fost extinse tot atunci și operaţiunile 
manuale de încărcare, descărcare a va- 
goanelor, care în atare situație s-au dovedit 
a fi mult mai eficace, deși în Colonie aveam 
și escavatoare de mare capacitate. Cu o 
mână de lucru atât de ieftină și numeroasă, 
un tren oricât de multe vagoane ar fi avut 
sau permitea frontul de lucru (cu 10 detinuti 
pentru fiecare vagon) ieșea de la încărcare 
în maxim 45 de minute. La astfel de lucrări 
eram dislocati și noi cei de la întreținerea 
liniilor. 

Dar chiar și în aceste condiţii, a deselor 
accidente grave, unele chiar provocate, 
sau chiar a unor crime îndreptate împotriva 
unora dintre noi, convingerea mea nestră- 
mutată este și acum că, oricât de istovitor a 
fost pentru majoritate, Canalul a însemnat, 
fără doar și poate, salvarea noastră, a ace- 
lora care, altfel, eram nevoiti să lâncezim în 
închisoare. 

Munca în aer liber, oricât de istovitoare, 
nu cred să fi ucis pe cineva. Ceea ce a făcut 
victime au fost pedepsele de tot felul, aplica- 
te pentru neîndeplinirea normelor (înjumătă- 
țirea porţiei de hrană, corvezi în timp de 
odihnă etc.) atmosfera de teroare pe unele 
șantiere amplificată prin extinderea „Feno- 
menului Pitești” și la Colonia Peninsula și 
mai ales chinuitoarele întrebări „Oare când 
se va sfârși acest calvar?” sau „Voi mai 
scăpa vreodată de aici?”. In aceste condiții 
nu este de mirare că unii n-au mai rezistat 
psihic și au ajuns chiar la acte disperate. 

Era ceea ce mă chinuia și pe mine în 
ultimul timp. Pedeapsa mea expirase deja 

la 6 aprilie 1951 și nu exista nici un semn 
de a fi eliberat. Ba dimpotrivă, am fost trans- 
ferat la Colonia Capul Midia, fără să mi se 
comunice nici de ce și nici pentru cât timp. 

In acești ani nu exista lege pentru deti- 
nuții politici. Totul era la liberul lor plac. 
Ceea ce nu înțelegeam era — dacă tot nu 
m-au eliberat — de ce a trebuit să mă arun- 
ce în această colonie mizerabilă și atât de 
pestriță? Aici pot spune că era „Turnul lui 
Babel”. Figuri de toate condițiile și toate cu- 
lorile, ridicaţi de acasă și aruncaţi aici fără 
nici o judecată. In majoritate erau țărani 
înstăriți, așa zișii moșieri, intelectuali in- 
dezirabili sau cu poziţii înalte în vechiul 
regim, apoi așa zișii „cazieriști” (foști deținuți 
de drept comun) în majoritate țigani ce au 
comis delicte mai deosebite în trecutul lor și 
mai ales escroci de talie internaţională. 

Urmam apoi noi, politicii, cei ce execu- 
tasem deja pedeapsa penală dictată de 
Tribunalul Militar și care eram trecuţi aici 
pentru a executa o altă pedeapsă supli- 
mentară, așa-zisă „detenţie administrativă”, 
ce în multe cazuri a fost prelungită ani 
apreciabili. 

In sfârșit venea și categoria cea mai 
nenorocită, acea a „egionarilor”. Aceștia 
erau ținuți complet izolați de noi, și 
despărțiți printr-un gard de sârme, în cadrul 
aceleiași colonii, cu care dacă încercai să 
schimbi măcar o vorbă, de după gard, ris- 
cai să ajungi alături de ei. La fel și locurile 
lor de muncă erau cele mai istovitoare, iar 
condiţiile de viată mult sub cele ale noastre. 

Intr-una din zile, pe când ne întorceam 
de la muncă, nu mult în urma noastră ve- 
nea (dintr-o altă direcție apropiată) o 
formaţiune legionară. Tabloul ce mi-a fost 
dat să îl văd depășește și astăzi, în mintea 
mea, credibilul. O ceată zdrențuită de 
oameni istoviți ce înaintau cu pași mai mult 

târâti, mulţi dintre ei aduși în cârcă de către 
cei mai tineri și mai rezistenți, ceea ce a 
făcut ca, la fiecare pas cu care înaintam, ei 
să rămână tot mai mult în urma noastră. 

Acest tablou incredibil m-a umplut de 
milă și indignare. M-am întrebat: ce crime 
au putut face acești oameni pentru a li se fi 
aplicat un regim atât de nemilos? 

Și întrucât în izolarea noastră, viața lor 
ne era atât de necunoscută, unii dintre noi 
vorbeau că înfometarea lor era atât de 
mare încât își smulgeau până și iarba din 
curte pentru a-și pregăti o supă, sacrificând 
chiar și animalele mici ce pătrundeau în 
ograda lor. 

Sosit în această colonie am fost reparti- 
zat la o baracă mare, proaspăt construită, 
ceea ce a făcut să-mi dau seama că spatiul 
coloniei devenise neîncăpător și trebuia 
extins pentru a face față noilor convoaie, ce 
nu conteneau să sosească. 

Cum am pătruns înăuntru și am văzut 
cele două rânduri de priciuri — parcă nes- 
fârşite — mi-am dat seama cu amărăciune 
că aveam să mă întorc la condiţiile primitive 
de odihnă de care avusesem atâta timp 
parte, înainte. Aceasta marcată și de efec- 
tivul mare — în majoritatea țărani — ticsiti 
noaptea în așa hal încât chiar și întoarce- 
rea, de pe o parte pe alta, o făceai cu mare 
greutate. Pentru mine acest lucru mi s-a 
părut cel mai groaznic — peste tot unde am 
fost nevoit să suport acest supliciu — poziția 
mea obișnuită în somn fiind cu genunchii 
adunati. 

Cu munca am fost repartizat nu departe 
de colonie, la Statia de Betonaj, șantier 
condus de un inginer liber, ce locuia în 
acea incintă împreună cu sotia și fiica lor, 
înconjurați și ei între sârmele ghimpate ce 
delimitau întregul șantier pentru paza 
noastră. 


Separat, munca noastră era coordonată 
de către un alt inginer ales dintre noi, fostul 
arh. șef al municipiului Timișoara, pe nume 
Suciu', de al cărui nume se leagă multe din 
lucrările edilitare mai importante din acest 
oraș, ridicat și el ca fost exploatator și adus 
la Canal fără nici o judecată. 

Lucrând pe șantierul supravegheat de 
el, într-o seară, nu știu prin ce împrejurare, 
am ajuns la baraca lui, unde era cazat 
împreună cu ajutorul lui, un neamt, pe 
nume Günter Wagner (sic! Walther n.r.)“, 
când mi s-a făcut o propunere grozavă, 
adică dacă accept să lucrez cu ei ca și pon- 
tator. Este adevărat că lucram pe acest 
şantier, dar nu mă evidenţiasem cu nimic în 
munca mea de ajutor de salahor — ca să zic 
așa — încât să le atrag atenţia. Nu-i mai 
puțin adevărat că marea majoritate a celor 
ce lucrau aici erau țigani, acei „cazieriști” de 
care am amintit mai înainte, fără școală, ce 
te uimeau însă prin agerimea lor. Până 
atunci lucrasem cot la cot cu ei în aceeași 
echipă, așa încât de la ei am aflat și multe 
din isprăvile lor cele mai ciudate. Intr-una 
din zile, unul dintre ei mi-a zis cu indignare 
(și nu a fost singurul): Pe mine de ce m-au 
luat? Eu m-am lăsat de „meserie” de mai 
bine de 20 de ani (se referea la escroche- 
riile lor). Ei aveau dreptate, numai că șanti- 
erele Canalului aveau nevoie de imense 
forțe de muncă, iar o lege care să te apere 
nu exista atunci. 

Ca pontator lucram într-o hală, unde s-a 
amenajat un mic birou, ajutat de tehnicianul 
inginerului, Günter Wagner (sic!), de la 
care am deprins repede ce aveam de făcut. 

Eram mulțumit și foarte împăcat în 
sinea mea de această întorsătură. Ing. 
Suciu era un om trecut de 60 de ani și 
făcea parte din categoria marilor suprapon- 
derali. Intr-o zi ne-a povestit de batjocura 


ce a făcut-o administraţia cu el, la sosirea 
sa în colonie, obligându-l — pentru ca ei să 
se distreze — să alerge într-un cros organi- 
zat între slabi și grași. Cu această ocazie 
ne-a făcut și următoarea mărturisire: ...dar 
să știți, Canalul mi-a salvat viaţa. In liberta- 
te aș fi fost condamnat la o moarte sigură 
din cauza celor peste 130 de kg cât am 
avut când am ajuns aici. 

Numai că binele meu a durat aici foarte 
puțin, căci la un moment dat m-am trezit 
aruncat de administraţie pe un șantier de 
săpături, în tură de noapte. Mi-au dat o 
lovitură groaznică, mai întâi că mă aștepta 
o muncă istovitoare de noapte și apoi pen- 
tru că îmi dădeam seama că nu voi mai 
avea tăria să mai pot rezista psihic. 

Șantierul era situat tocmai la Năvodari, 
la o distanță de cca. 15-20 de km, până 
unde eram transportați cu un tren de marfă. 
Intre noi se găseau și o parte din tiganii cu 
care lucrasem înainte, care până la șantier 
ne distrau cu cântecele lor grozave. 

Munca noastră se desfășura în echipe 
de câte șapte oameni, și consta din 
săpături de pământ ce-l aruncam direct pe 
niște benzi transportoare la capătul cărora 
aşteptau basculantele în care se deșerta 
pământul excavat. Nu-mi mai amintesc 
care era norma fixată, în orice caz, într-o 
noapte se perindau aproximativ 20 de bas- 
culante încărcate cu cca. 2 m cubi de 
pământ pentru o echipă. Când norma nu se 
realiza, pedeapsa era reducerea la 
jumătate a raţiei de hrană și obligarea ca 
dimineaţa, când te întorceai frânt de la 
şantier, în loc de odihnă întreaga echipă să 
fie trimisă la curățatul cartofilor sau a mor- 
covilor pentru masa zilei respective. 

Mie această muncă mi s-a părut mai 
mult decât istovitoare și dacă totuși am 
reușit să mă salvez (deși de la ora 3 


MEMORIA 


79 


80 


dimineaţa eu nu mai eram în stare să mai 
pun un picior pe hârleţ) a fost datorită câtor- 
va țărani din echipă, în frunte cu Ștefan 
loan (decedat în anul 1995 suferind cu fica- 
tul) din comuna Cacova, învecinată cu 
Aiudul, care obișnuiți cu munca pământului 
au tras din greu pentru a îndeplini norma 
întregii echipe. 

Munca noastră începea seara la orele 19 
şi se termina dimineaţa la orele 5, cu o în- 
trerupere de o oră pentru masa de seară, ce 
ne era servită la orele 12 noaptea și consta 
invariabil într-o ciorbă lungă de morcovi, pe 
care ei o numeau „sote” și care ne provoca 
multe deranjuri la stomac aproape tuturor. 

La colonie nu reușeam să ajungem 
înainte de ora 8 dimineața, întrucât depin- 
deam de trenul care avea să ne aducă la 
întoarcere, de drumul ce-l aveam de 
străbătut între șantier și calea ferată, timpul 
de predare a sculelor (lopeți, târnăcoape 
etc.), numărătoarea și paranumărătoarea 
noastră la urcarea și coborârea din tren la 
intrarea în colonie, unde odată ajunși, ne 
spălam și ne pregăteam pentru masa de 
dimineaţă, încât niciodată — cu toată graba 
și oboseala noastră — nu apucam să 
punem capul jos înainte de ora 9,30 
dimineața. Un somn chinuit de zi, pe priciuri 
atât de tari și atât de înghesuiți. 

Timpul de somn era de cca. 6 ore zilnic, 
căci la orele 15.30 suna deșteptarea și din 
acest moment, o nouă zi de chin. Masa de 
prânz consta aproape invariabil dintr-o 
mâncare de mazăre care deasupra era 
aproape înnegrită de gărgărițele ieșite la 
suprafață, pe care trebuia să le înlături mai 
întâi cu lingura. 

Hrana insuficientă și slabă caloric le-a 
produs multora grave carente de calciu. 
Chiar și eu a trebuit să apelez în două rân- 
duri la scaunul stomatologic. Mai întâi la 

închisoare la Alba lulia, unde chinuit de o 
măsea am profitat de aducerea din oraș a 
doctoriței Păcală și am acceptat extracția. 
Numai că după câteva zile am constatat că 
d-na Păcală mă „păcălise”, făcându-mi 
doar o jumătate de extracție, cealaltă parte 
rămânând acolo ca un colț proeminent. Mai 
neplăcută a fost cea de-a doua situație 
când după o altă suferință dentară, de astă 
dată la Colonia Capul Midia, unde nu mult 
după o altă extracție m-a năpădit o hemo- 
ragie puternică. Eram deja ajuns la baracă, 
tocmai sunase şi stingerea. Am dat să alerg 
la cabinetul medical, dar n-am făcut prea 
mulți pași în curtea Coloniei și am fost 
somat de sentinelă să mă întorc la baracă. 
l-am strigat atunci că sunt plin de sânge în 
gură, la care mi-a răspuns să mă întorc la 
baracă și să mă dezbrac la chiloti albi. Abia 
după ce am executat acest ordin mi-a dat 
voie să ajung la infirmerie. 

Dar să trec la ultima perioadă petrecută 
la Capul Midia. 

Se apropia o nouă iarnă. Eram foarte 
amărât și din ce în ce mai deznădăjduit 
văzând că nu se întrezărește nici un semn 
de eliberare. Eram și foarte slăbit după luni 
de zile de muncă noaptea. De îmbrăcat 
eram destul de subțire, iar până când 
mama putea să-mi trimită ceva haine 
călduroase ar fi fost prea târziu. Hotărâ- 
sem, așadar, să schimb pantalonii primiţi 
de acasă pentru eliberare, cu ceva gros 
care să-mi țină de cald. In cele din urmă i-am 
schimbat cu o pereche de pantaloni bufanti 
din pufoaică rusească. N-a durat însă după 
aceea decât foarte puţin, astfel că la 8 
noiembrie 1951, chiar de Sfinţii Mihail și 
Gavril, am fost chemat pentru predarea 
efectelor primite de la colonie. Eram deru- 
tat, nu știam ce va urma, unde mă vor 
duce. Cel mai puțin speram în eliberare. 


Mă gândeam cu teamă că va urma un nou 
transfer, deși, pe de altă parte, eram fericit 
că am scăpat din iadul de acolo. 

In realitate sosise momentul eliberării și 
de aceasta m-am convins când am văzut 
că, urcati într-un camion, vreo 40 de inși 
eram escortați doar de un singur militar 
urcat și el în spate cu noi, purtând pistolul 
la șold iar în mână o servietă ce, desigur, 
conţinea dosarele noastre. 

Ajunși la Constanţa am fost urcati în 
tren, într-un vagon separat de clasa a II-a, 
cu destinaţia București. Eram nespus de 
fericit și am privit tot timpul, nestingherit de 
nimeni, pe geamul compartimentului și nu 
ca până atunci pe un gemuleţ mic cu plasă 
măruntă de sârmă și gratii cum eram purtați 
în transferurile noastre anterioare. 

Numai că, predati odată la Centrul de 
Triere Ghencea-Bucur, prin care ni s-a 
făcut eliberarea, ne-a fost dat să îndurăm 
încă aproape o săptămână de regim din 
cele mai severe. Timpul se înăsprise, prin 
baraca în care eram înghesuiți peste 100 
de persoane pătrundea curentul prin toate 
ungherele, iar gardienii aveau o comporta- 
re cumplită. 

Sfârșitul suferințelor mele a venit, în 
cele din urmă, la data de 11 noiembrie 
1951, într-o zi răcoroasă târzie de toamnă. 
Incă de dimineață de la ora 8 am fost adu- 
nati într-un careu aproximativ 60-80 de per- 
soane, în scopul eliberării noastre. Deși 
atât de nerăbdător de a scăpa de toată tra- 
gedia trăită am fost tinuti în această for- 
matie — în picioare ne-a fost servită și masa 
la gamelă — până spre seară, când după un 
„speech” neascultat de fapt de nimeni, între 
altele au tinut să ne comunice că putem 
merge să ne reocupăm posturile avute, 
ceea ce până la urmă m-am convins perso- 
nal că n-a fost decât o minciună sfruntată. 


Eliberarea noastră a început abia la 
lăsatul serii când, în serii de câte 10 oa- 
meni, din 15 în 15 minute, ne-au dat drumul 
pe rând, probabil pentru a trece neob- 
servati și pentru a nu aglomera ITB-ul. 

Eram mai slab ca niciodată — oricum 
sub 60 de kg — îmbrăcat în pantalonii 
pufoaică ce îmi stăteau oribil. Faptul că 
eram tuns scotea și mai mult în relief figura 
mea suptă. Ajuns la rudeniile mele din 
București, mătușa mea când m-a văzut 
și-a pus mâna la gură în semn de com- 
pătimire, iar Gugu, cățelușul pe care nu-l 
văzusem de trei ani, încă înainte de a mi se 
deschide ușa, doar auzindu-mi glasul, „tot a 
făcut pe e!” de bucurie. 

Am fost introdus direct în bucătărie 
unde am îndepărtat tot ce aveam pe mine, 
apoi la baie, după care vărul meu, Nicu, mi- 
a dat un costum de-al lui, iar un frate de-al 
lui tata, Vidu, mi-a dăruit o pălărie cu care, 
așa tuns cum eram, arătam ca „Niţă” cu 
pălăria lui taică-său. 

Izgonit din București, cu obligaţia ca în 
48 de ore să mă prezint la Securitatea din 
Aiud, unde locuia mama, a doua zi dimi- 
neata am și luat trenul spre Aiud, unde am 
fost întâmpinat la gară de mama, care a 
fost anunţată în prealabil de sora ei de la 
București (telegrafic) despre sosirea mea. 

Ajuns în gară la Aiud, în timp ce o îm- 
brățișam pe mama, primele cuvinte ce le- 
am rostit au fost: Am tras-o, mama lor de 
criminali!. Setea cu care am ținut să rostesc 
aceste cuvinte, cât și momentul ales, spu- 
neau totul”. 

Aici s-a sfârșit cel mai întunecat episod 
din viața mea, deși consecințele condam- 
nării mele au continuat să mă urmărească 
până în ziua de astăzi, dacă ar fi să mă refer 
doar la „stigmatul” de fost deținut politic pe 
care a trebuit să-l port alti 40 de ani, în care 

alți nemernici, cu alte metode, dar la fel de 
murdare, au încercat să-mi tulbure viaţa. 

Prima lovitură a fost stabilirea domiciliu- 
lui meu la Aiud, unde am avut obligația de 
a mă prezenta la Securitate, deși eu eram 
cetățean al Capitalei cu buletin definitiv aici 
și cu serviciu la Banca Naţională. 

De reprimirea mea în serviciul avut, în 
aceste condiții, nici nu mai putea fi vorba. 
La cele două intervenţii ale mele la Banca 
Naţională mi s-a răspuns categoric în sen- 
sul că nu au posturi libere. 

A urmat degradarea militară, din gradul 
de sublocotenent în rezervă de cavalerie, 
în acela de soldat instruit, neținându-se 
cont că pentru obținerea acelei trese eu 
îndurasem rigorile a doi ani de școală 
militară. Aici aș vrea să mentionez zelul pe 
care l-a depus un cadru din cadrul 
Comisariatului Aiud, care după mai multe 
luni de insistente și bune intenții, a reușit să 
obțină repunerea mea în grad, deși în 
nenumărate rânduri l-am rugat să nu se 
mai obosească pentru mine. 

Incercând să-mi iau un serviciu, chiar la 
Aiud, ușile mi-au fost închise pretutindeni 
pentru munci de specialitate, peste tot oferin- 
du-mi-se doar munci manuale necalificate. 

Salvarea mea a intervenit abia după 
cinci luni, când m-am adresat prin cores- 
pondență unei bune cunoștințe și om de 
mare suflet, la care de fapt locuiam în 
momentul arestării mele, Nelu Gabriș%. 
Acesta, mutat între timp cu serviciul de la 
Blaj la Târgu Mureș, în calitatea sa de con- 
tabil-șef la Intreprinderea „Combustibilul” și 
ocolind Serviciul de Cadre a întreprinderii, 
m-a adus la Târgu Mureș, la 3 mai 1952, 
angajându-mă pentru o lună de zile într-un 
post de gestionar la Răstolița, dar utilizân- 
du-mă la birou la Târgu Mureș, cu muncă 
de economist, în cadrul Serviciului Finan- 


MEMORIA 
| Testa piară erezie 


ciar. La împlinirea acestei luni șefa Servi- 
ciului, Papolcsy, comunistă din ilegalitate, 
mulțumită fiind de munca mea, m-a propus 
cadrelor pentru angajare, numai că pentru 
caderistul Pastor — un fost morar - nu a 
contat faptul, declarat de mine, că mama a 
rămas de tânără văduvă cu trei copii 
minori, fără nici o avere, decât o pensie de 
urmaș și nici greutățile materiale prin care 
am trecut până la desăvârșirea studiilor. 
Mintea lui obtuză a reținut doar situația 
mea de fost deținut politic, refuzând înca- 
drarea mea de îndată ce le-am destăinuit 
aceasta, deși în Târgu Mureș era o mare 
lipsă de economiști. 

De atunci, din iunie și până în septem- 
brie 1952, la expirarea fiecărei luni, eram 
eliberat, dar rechemat de fiecare dată de 
către şefa mea de Serviciu - pe 
răspunderea ei — care ca ilegalistă i-a spus 
în cele din urmă caderistului: Dacă te mai 
legi de băiatul ăsta am să te pun pe dum- 
neata să lucrezi în locul lui!. Așa am ajuns 
ca la 1 septembrie 1952 să fiu angajat defi- 
nitiv la această întreprindere regională. 

Intre timp, binefăcătorul meu a fost ridi- 
cat într-o noapte de acasă și dus la Canal, 
fără vreun mandat de arestare sau 
hotărâre judecătorească, iar eu, fugind de 
la serviciu, i-am însoțit soția și bagajele 
acasă la ei, la Blaj. 

Incet, încet, prin sârguință, am început 
să urc treptat, pe parcursul anilor, chiar și în 
funcţii de răspundere, în sectorul econo- 
mic, dar de fiecare dată când ajungeam 
până aici, o mână nevăzută avea grijă să 
amintească conducerii întreprinderilor în 
care am lucrat asupra nivelului până la care 
aveam dreptul să ajung. 

Pe parcursul carierei mele, dosarul meu 
de cadre devenise obiect de speculaţii, după 
cum situaţia politică o impunea, fiind conside- 


rat când „apt de a ocupa posturi de 
răspundere (în momente politice mai relaxa- 
te), când repulsionat din aparatul de stat, 
când situaţia politică se înăsprea. Așa s-a 
întâmplat la Intreprinderea Regională 
„Combustibilul”, așa la Expediţii auto și tot 
așa și la Intreprinderea Transporturi auto, 
deci peste tot unde am lucrat la Târgu Mureș. 
Abuzuri de acest gen nu îi afectau doar 
pe foștii deținuți politici, ci pe toti acei care 
nu au acceptat regulile jocului comunist, în 
care criteriile de selecţionare a cadrelor — 
în special a funcţiilor de conducere sau de 
răspundere - nu avea nimic a face cu 
capacitatea, corectitudinea sau atașamen- 
tul față de muncă. Singurul criteriu „forte” 
care-ti deschidea larg porțile era carnetul 
de membru de partid. Este și motivul pentru 
care, în cele din urmă, milioane de slujbași, 
în mare majoritate oameni onești dar cu 
greutăţi familiale din cele mai diverse, au 
acceptat intrarea în Partidul Comunist, 
temându-se pentru ei și posturile lor. 
Personal nu am acceptat niciodată — 
nici chiar imediat după ieșirea de la închi- 
soare — nici cel mai mic compromis, deși 
mă găseam într-o situație „limită” din toate 
punctele de vedere. De aceea nici nu 
puteam pretinde nici un ajutor din partea 
nimănui. Mi-am văzut cinstit de serviciu, 
chiar bucuros și de acel salariu ridicol de 
390 lei cu care am fost retribuit în primul an. 
Și soția mea a avut probleme, ea fiind 
scoasă din învățământ încă din primul an 
de catedră și încadrată pe un post de plani- 
ficator, la o întreprindere de ultim grad. 
Lipsiţi de un cămin al nostru, am fost 
nevoiți să locuim aproape un an, cu chirie, 
în aceeași cameră cu proprietarii — la familia 
Török, doi oameni în vârstă, dar cu mult 
suflet — pentru ca atunci când, în sfârșit, am 
reușit să obținem o cameră, eliberată de o 


colegă — contra filodormă - să fim alungaţi 
din aceasta în plină iarnă, în decembrie, iar 
lucrurile să ne fie aruncate în curte în timp 
ce nevasta mea se găsea încă la maternita- 
te după nașterea primei noastre fiice, Lidia. 

Am alergat imediat la procurorul-șef 
Tatar, pentru protecţie, având în vedere că 
era vorba de evacuarea lucrurilor unei lehu- 
ze, deci de un act de ilegalitate. Nici n-a 
vrut să mă asculte, aflând că în cauză era 
Biro, șeful de cadre al organizaţiei oră- 
șenești de partid, ce primise repartitie pe 
acea cameră. 

M-am înscris atunci pentru audienţă la 
primul secretar Benkö. Acesta m-a primit și 
tratat la fel de intolerant ca și procurorul, 
cerându-mi să părăsesc orașul și să ne 
întoarcem la Aiud de unde am venit. l-am 
explicat că atât eu cât și soția mea avem 
servicii permanente aici și apoi nu putem 
risca, în plină iarnă, transportarea cu trenul 
a unui copil abia născut. In plus l-am implo- 
rat să-mi permită intrarea în casă doar pen- 
tru o lună de zile, în care l-am asigurat că 
voi căuta să-mi rezolv problema. Doar așa 
l-am înduplecat, căci a pus imediat mâna 
pe telefon și i-a comunicat caderistului lor, 
Biro să-mi predea cheile, cu obligaţia să i le 
restitui după o lună. Notez că între timp am 
aflat că Biro renunțase la această repartiție, 
deoarece făcându-și calculele și-a dat 
seama că spațiul acestei camere era 
neîncăpător pentru mobila ce avea să o 
aducă. Cu toate acestea, când am intrat în 
biroul lui pentru a-mi preda cheia camerei, 
nici măcar ochii nu i-a ridicat asupra mea și 
așa stând pe scaun (citind o carte cu 
coperti groase, roșii) a aruncat cheia pe 
birou, în timp ce a aruncat și o înjurătură pe 
ungurește. 

Ajuns acasă, mi-am introdus lucrurile 
răvășite din curte, după care imediat am 

alergat la magazin de unde am cumpărat în 
rate cea mai ieftină mobilă de dormitor 
(1.250 lei) și apoi mi-am adus acasă sotia 
și fiica de la maternitate. 

Pe parcurs am fost somat, totuși, să 
părăsesc locuința, dar nu de către Biro, ci 
de către un prieten al său care, în cele din 
urmă, ne-a lăsat în pace și el. Astfel am 
ajuns să obținem o locuință a noastră — 
dacă o singură cameră se poate numi ast- 
fel — unde timp de 11 ani (până în 20 ianua- 
rie 1964) am fost nevoiți să trăim cinci per- 
soane, dintre care două fetițe mici, mama, 
care avea grijă de ele, și noi doi. 

In serviciu, de asemenea, nu am cerut 
niciodată nimic nimănui, iar dacă pe parcur- 
sul carierei mele am ajuns să urc uneori 
trepte mai înalte decât îmi permitea situația 
politică — este adevărat, urmate de fiecare 
dată de „căderi” — acestea au fost hotărâte 
de către conducerile întreprinderilor, fără ca 
eu să fi fost consultat. M-am comportat 
întotdeauna cu cea mai mare modestie, iar 
dacă totuși, la un moment dat, am ajuns la 
situația atât de penibilă pentru mine de a 
mă confrunta în instanță cu propria mea 
întreprindere (1966), am făcut-o abia când 
mi-am dat seama că nu mai sunt în stare să 
mai îndur umilințele. 

In raporturile cu Securitatea (capul tuturor 
suferințelor mele) am ocolit (este adevărat, 
nu fără consecințe) cu abilitate și dârzenie 
toate încercările lor de a mă racola (1956, 
1959, 1985, 1989), intenţie la care nu au re- 
nunțat nici după pensionarea mea, punându-mi 
în vedere că încă mă au în atenţia lor. 

La păstrarea echilibrului meu a contri- 
buit în permanență și înțelegerea, chiar 
încurajarea soției mele, atât de greu lovită 
și ea de pierderea în închisoare a tatălui ei, 
care a acceptat întotdeauna cu resemnare 
privaţiunile de tot felul la care a trebuit să 

facem fată, pentru simplul motiv că nu am 
acceptat să ne vindem conștiința. 

Reflectând acum, după mai bine de 41 
de ani scurși de la arestarea mea, pot 
spune că dacă tot mi-a fost dat să îndur o 
asemenea pedeapsă comunistă, aceasta 
n-am meritat-o atât pentru faptul de a fi 
ocrotit, din colegialitate, un biet om hărtuit, 
ce n-a avut — zic eu — altă vină decât că 
şi-a făcut datoria de brav român, nu numai 
pe câmpul de luptă, ci și împotriva a tot 
ceea ce s-a dovedit străin acestui neam 
(plătind aceasta cu viața, la numai 27 de 
ani), ci pentru cu totul altceva: pentru ura 
nemărginită ce am purtat-o în suflet față de 
acest regim crud. 

De mic copil mi s-au întipărit în minte 
cruzimile fără de seamăn de care aflasem 
că au fost săvârșite în Rusia încă din anii 
de început ai bolșevismului, așa încât pen- 
tru mine cuvântul de „comunist” a însemnat 
dintotdeauna „oroare și crimă”, cum de alt- 
fel singuri au dovedit-o și în tara noastră în 
cei 45 de ani de regim, în special în anii 
1948-1964, când aproape că n-a existat 
casă care să nu fi suferit, într-un fel sau 
altul, teroarea regimului. 

Acum când dictatura comunistă s-ar 
părea că a fost sfărâmată, o altă amără- 
ciune îmi inundă sufletul: cum mai este po- 
sibil ca astăzi, la mai bine de un an de la 
înfăptuirea Revoluţiei, atâţia călăi care de 
mult trebuiau să răspundă pentru fără- 
delegile lor, să se mai miște liberi, în văzul 
nostru, nepedepsiţi? 

De ce încă și acum se mai păstrează 
tăcerea asupra atâtor suferințe îndurate de 
acest neam, timp de atâtea decenii? 

Răspunsul — la care mă alătur și eu -l-am 
găsit întâmplător într-una din publicaţiile 
apărute nu de mult, pe care țin să-l repro- 
duc textual: „Deoarece mulți, chiar foarte 


mulți (din cei vinovaţi, ce astăzi mai ocupă 
destule scaune înalte adaug eu) se tem că 
prin mărturisirea adevărului s-ar putea dez- 
vălui lucruri înfricoșătoare petrecute în ca- 
merele de anchete și oribilele închisori și 
lagăre comuniste, ce întrec orice închipuire”. 

Mulţi dintre noi au luat deja această 
inițiativă, așternându-și memoriile chiar 
dacă deocamdată le tin ferecate acasă de 
teama nemernicilor ce încă mai sunt puter- 
nici și capabili de răzbunări. Am făcut-o și 
eu, așternând aceste Memorii care chiar 


Note 

' Toader Vasile Gherasim (1925-2004) coman- 
dant la UM nr. 2 Columbia-Cernavodă (27 iunie 
1950 - 1 noiembrie 1951). Mihai Burcea, Marius 
Stan, Mihail Bumbeș, Dicţionarul ofițerilor și anga- 
jaților civili ai Direcţiei Generale a Penitenciarelor. 
Aparatul central (1948-1989), Editura Polirom, 
lași, 2009, pp. 244-245 (n. red.). 

2? Ca urmare a măririi efectivelor coloniei, la 
comanda unității a venit locotenentul-major Ilie 
Zamfirescu, iar Vasile Gherasim a fost retrogradat 
în funcţia de locţiitor de comandant (1 noiembrie 
1951 - ianuarie 1952). Ibidem (n. red.). 

* Posibil Eugen Radu, născut la 22 ianuarie 
1926 în Meșcreac, Alba. Student. A fost arestat la 
23 mai 1948 și condamnat la 3 ani închisoare 
corecțională. A executat pedeapsa în închisorile 
Pitești, Valea Neagră, Capul Midia. A fost eliberat 
la 3 decembrie 1952. Informaţii din fișa matricolă 
penală din AANP (n. red.). 

* Eugen Mărgineanu, născut la 23 iunie 1926 în 
Obreja, Alba. Student. A fost arestat la 28 martie 
1949 și condamnat la 3 ani închisoare corecționa- 
lă. A executat pedeapsa în închisorile Pitești, 
Valea Neagră. A fost eliberat la 17 mai 1952. Infor- 
matii din fișa matricolă penală din AANP (n. red.). 

*Confuzie cu Peninsula (Valea Neagră). 

Gheorghe Timofte, născut la 12 martie 1914 în 
Nicșeni, Botoșani. A fost comandant al coloniei 
Poarta Albă (2 decembrie 1949 - 18 februarie 
1950; 3 mai 1950 - 23 mai 1951), comandant al 
penitenciarului Mărgineni (1955-1958, 1959- 
1967). Doina Jela, Lexiconul negru. Unelte ale 
represiunii comuniste, Editura Humanitas, 


dacă — așa cum am arătat în introducere — 
nu reprezintă decât o fărâmă din lantul 
fărădelegilor comise în decursul atâtor 
decenii, dezvăluie fapte ce trebuie cuprinse 
în „Marea Carte” a suferințelor acestui 
neam, la alcătuirea căreia va trebui să-și 
aducă contribuția fiecare dintre acei care 
cunosc sau au suferit ororile regimului 
comunist. 


Târgu Mureș, februarie 1991 


București, 2001, p. 280; Andrei Muraru (coord.), 
Dicţionarul Penitenciarelor din România comu- 
nistă (1945-1967), Editura Polirom, lași, 2008, pp. 
249, 377 (n. red.). 

7 Posibil lon Pavel, născut la 8 septembrie 1925 
în Beștepe, Tulcea. De profesie tâmplar. 
Locotenent-major, comandant al formaţiunii 0957 
Ostrov între 1952-1953. In această perioadă 
deținuții erau bătuți fără justificare, cu ranga de 
fier, cazmaua, lopata sau cravașa. În urma tor- 
turilor, între iunie 1952 și martie 1953 au murit 63 
de deținuți. A fost arestat la 25 martie 1953, jude- 
cat în 1955 și condamnat la muncă silnică pe 
viață. A executat pedeapsa în închisorile Jilava, 
Văcărești, Ocnele Mari și Craiova. A fost grațiat și 
eliberat la 16 octombrie 1957. A fost reîncadrat în 
MAI, ca ofiţer de serviciu la penitenciarul Tecuci. 
In mai 1958 a fost transferat la penitenciarul 
Târgșor, iar în aprilie 1959 a fost trecut în rezervă. 
Andrei Muraru (coord.), op. cit., pp. 123, 135-136; 
fișa matricolă penală din AANP. 

* Mircea Șeptilici, născut la 2 august 1912 în 
București. Actor. A fost arestat la 17 iulie 1948 și 
condamnat la 4 ani închisoare corecțională. A exe- 
cutat pedeapsa în închisorile Aiud, Poarta Albă. A 
fost eliberat la 25 noiembrie 1952. Informații din 
fișa matricolă penală din AANP (n. red.). 

° Horia Căciulescu (1922-1989). Actor. A fost 
deținut câțiva ani la Canalul Dunăre - Marea 
Neagră. A murit împușcat în zilele Revoluţiei din 
decembrie 1989 în propria mașină. https://ro. 
wikipedia.org/ wiki/ Horia_C%C4%  83ciulescu 
(accesat la 24.02.2021) (n. red.). 

* Jean lonescu, născut la 26 noiembrie 1921 în 
Londra, Anglia. Muzicant. A fost arestat la 10 de- 
cembrie 1948 și condamnat la 4 ani închisoare 
corecțională pentru trecere de frontieră, pedeapsă 
redusă în urma recursului la 2 ani închisoare 
corecțională. Ulterior a mai fost condamnat la 3 
luni închisoare corecțională pentru înșelăciune. A 
executat pedeapsa în închisorile Tașaul, Poarta 
Albă. A fost eliberat la 1 aprilie 1951. Informatii 
din fișa matricolă penală din AANP (n. red.). 

" Constantin Brâncoveanu, născut la 8 aprilie 
1920 în București. Cazangiu/ agricultor/ func- 
ționar/avocat. A fost arestat la 4 aprilie 1948 și 
condamnat la 3 ani închisoare corecțională pentru 
trecere de frontieră. A executat pedeapsa în în- 
chisorile Văcărești, Poarta Albă. La expirarea ter- 
menului a primit o pedeapsă administrativă de 12 
luni, majorată ulterior cu 3 luni. A executat 
pedeapsa la Capul Midia și Peninsula. A fost eli- 
berat la 16 decembrie 1953. Rearestat la 17 
august 1959 și condamnat la 8 ani închisoare 
corecțională. A executat pedeapsa în închisorile 
„C” MAI, Jilava, Giurgeni, Ostrov, Gherla. A fost 
eliberat la 24 iunie 1964. Informații din fişele 
matricole penale din AANP (n. red.). 

"2 Victor Moraru, născut la 31 iulie 1909 în 
Meșcreac, Alba. Agricultor, fost It.-colonel. A fost 
arestat la 12 iunie 1949 și condamnat la 2 ani 
închisoare corecțională. A executat pedeapsa în 
închisorile Alba lulia, Aiud, Gherla, Poarta Albă. 
La 1 august 1951 a fost internat la Capul Midia. A 
fost eliberat în 1952. Cicerone lonitoiu, Victimele 
terorii comuniste. Arestaţi, torturați, întemnițați, 
uciși. Dicţionar. M, Mașina de Scris, București, 2004, 
p. 369; fișa matricolă penală din AANP (n. red.). 

“3 Posibil Pavel Bacoș, născut la 18 decembrie 
1906 în Valea Mare, Arad. Plugar. A fost con- 
damnat pentru tentativă de rebeliune în 1941. A 
mai fost condamnat la 3 luni cu suspendare pen- 
tru port ilegal de armă (nu cunoaștem anul). A fost 
arestat la 6 ianuarie 1949 și condamnat la 2 ani 
închisoare corecțională. A executat pedeapsa în 
închisorile Gherla, Poarta Albă. A fost eliberat la 1 
aprilie 1951. A fost arestat la 19 iulie 1952 și inter- 
nat la Arad. Nu detinem informaţii despre data eli- 
berării. Rearestat la 19 iulie 1953 și internat admi- 
nistrativ pentru 24 luni. A executat pedeapsa la 
Valea Neagră. A fost eliberat la 27 mai 1954. 
Rearestat la 5 septembrie 1959, a trecut prin 
închisoarea Oradea. Nu detinem informatii despre 
o eventuală condamnare și data eliberării. Infor- 
matii din fişele matricole penale din AANP (n. red.). 

* Marin Stănciugel, supranumit Hercules, 
brigadier la Canal. Comisia Prezidențială pentru 
Analiza Dictaturii Comuniste din România 
(Vladimir Tismăneanu, Dorin Dobrincu, Cristian 
Vasile, eds.), Raport final, Editura Humanitas, 
București, 2007, p. 492 (n. red.). 

* Identitatea deținutului aruncat în cuptorul de 
cărămidă nu e certă. Ar fi putut fi Dragoș 
Rambela, frontierist din București, fiu de general. 
Ibidem (n. red.). 

* Posibil Gheorghe Drăgoi, născut la 27 februa- 
rie 1932 în Bacău. Elev. A fost arestat la 27 iunie 
1949 și condamnat la 3 ani închisoare corecțio- 
nală, pedeapsă redusă cu 1 an. A executat 
pedeapsa în închisorile Bacău, Dorobanţi, Galaţi, 
Poarta Albă. A fost împușcat la 23 martie 1953. 
Pe una din fișele matricole este notat „tentativă de 
evadare” și „deces ne declarat”. Informaţii din 
fișele matricole penale din AANP (n. red.). 

1 lon Mușeţeanu, născut la 19 aprilie 1926 în 
București. Student. A fost arestat la 19 august 
1949 și condamnat la 4 ani temniţă grea. A execu- 
tat pedeapsa în închisorile Jilava, Valea Neagră, 
Poarta Albă. A fost împușcat la 23 august 1951. 
Cicerone lonitoiu, Victimele terorii comuniste. 
Dicționar. M, pp. 438-439; fișa matricolă penală 
din AANP (n. red.). 

* Adrian Suciu, născut la 26 februarie 1894 în 
lam, Careș-Severin. Inginer constructor și arhi- 
tect. A fost arestat la 15 august 1952 și internat 
administrativ (nu e specificată perioada). A execu- 
tat pedeapsa în închisorile Galeș, Peninsula, 
Poarta Albă, Valea Neagră. In 1954 i s-a fixat 
domiciliu obligatoriu în Mălini, Botoșani. Cicerone 
loniţoiu, Victimele terorii comuniste. Arestaţi, tor- 
turați, întemnițați, uciși. Dicţionar. S, Mașina de 
Scris, București, 2008, p. 486; fișa matricolă 
penală din AANP (n. red.). 

** Gunter Walther, născut la 13/23 decembrie 
1914 în Sibiu. Măcelar. A fost arestat la 7 martie 
1952 și internat administrativ pentru 12 luni. A 
executat pedeapsa la Capul Midia. A fost eliberat 
la 7 martie 1953. Informaţii din fișa matricolă 
penală din AANP (n. red.). 

2 loan Gabriș, născut la 28 aprilie 1910 în Blaj. 
Contabil. A fost arestat la 16 august 1952 și inter- 
nat administrativ pentru 36 de luni. A executat 
pedeapsa la Galeșu, Onești, CTB, Târgu Mureș. A 
fost eliberat la 26 februarie 1954. Informaţii din 
fișele matricole penale din AANP (n. red.). 

Cifre. Ani. Întâmplări. O viață plină. O voce prețuită de cei care ascultau Radio Europa 
Liberă. Un glas care i-a încurajat pe români în vremuri încercate. Vocea pe care Mircea 
Carp o împrumutase atât Vocii Americii cât și Europei Libere ca să ne aducă mesajul lor 
de înțelegere și încurajare dinspre cele două limanuri după care tânjeam. 

Deja clasicul „Să auzim numai de bine! a devenit un îndemn, un sprijin chiar, o spe- 


ranță că totul este bine! 


Mircea Carp, bun prieten cu Banu Rădulescu, cooptat de acesta în Consiliul consultativ 
încă din 1990, a fost alături de Memoria - revista gândirii arestate de la primele numere, și 
rămâne în continuare aproape de noi, dincolo de granițele geografice. 


Mircea Carp s-a născut la Gherla, la 28 
ianuarie 1923. 

In vremea aceea tatăl său, Constantin 
Carp, era ofițer cu gradul de It. colonel și 
comanda un divizion de Cavalerie; mama 
sa, Ecaterina, fusese născută Catargi și era 
strănepoata lui Lascăr Catargi. Datorită 
faptului că tatăl său fiind ofițer era obligat 
să-și schimbe garnizoanele, Mircea Carp 
face clasele primare la Botoșani și Sibiu. 

Primele două clase liceale la Liceul 
„Gheorghe Lazăr” din Sibiu. Următoarele 
patru clase le face la liceul militar „General 
Macarovici” din lași, iar ultimile două clase 
la liceul militar „Nicolae Filipescu” de la 
Mănăstirea Dealu (mutat ulterior la 
Predeal); acolo își ia bacalaureatul. Intră la 
Școala de ofițeri de cavalerie/tancuri, pe 
care o face în Germania (1942-1944). 

In primăvara anului 1943 își face stagiul 
militar pe frontul de Răsărit. După reîn- 
toarcerea în Armata Română, a luptat pe 
frontul de Apus. A fost rănit și decorat de 
mai multe ori. La 9 august 1946 e dat afară 
din armată și trecut în „cadrul disponibil” 
împreună cu alți 9.000 de ofițeri. Un an mai 
târziu, în august 1947, a fost arestat pentru 

activitate anti-comunistă. 

In ianuarie 1948, imediat după abdi- 
carea fortată a Regelui Mihai, s-a refugiat 
în Apus, reușind cu mari greutăți să treacă 
granita. Ajuns în Austria, lucrează mai întâi 
în cadrele Armatei Americane, aflată atunci 
acolo. In iunie 1951 obtine o viză specială 
care îl ajută să emigreze în Statele Unite. 
La New York lucrează la „Comitetul pentru 
o Europă Liberă” și devine redactor la pos- 
tul de radio Vocea Americii. 

In 1969 devine șeful serviciului român al 
postului de radio Vocea Americii; în aceas- 
tă calitate îl însoțește în România pe 
președintele american Richard Nixon 
(august 1969); este prima călătorie din cele 
alte 14 călătorii de serviciu făcute în România. 

In 1978 trece la postul de radio Europa 
Liberă din München; la scurt timp devine 
adjunctul directorului departamentului 
românesc. 

In vara lui 1995 se pensionează (la 
puțin timp postul Europa Liberă s-a mutat la 
Praga). 

A colaborat la editarea cărții Captive 
Romania apărută în engleză la New York în 
1956. 


a 


3 , E Courtesy Photo 


A scris cartea Vocea Americii în 
România 1969-1978, care cuprinde amintiri 
despre cele 14 călătorii de serviciu efectu- 
ate în România, apărută și în România în 
mai 1997. 

Toate luările sale de cuvânt la posturile 
Vocea Americii şi Europa Liberă formează 
o impresionantă arhivă, surse foarte impor- 
tante de documente marcând istoria noas- 
tră contemporană. 

A fost decorat de Regele Mihai de două 
ori: în 1944 cu Coroana României și în 
2015 cu Crucea Casei Regale. 

La Biblioteca Centrală Universitară din 
Cluj există un fond „Mircea Carp”. 

Laureat al premiilor ARA (Academia 
Româno-Americane de Arte și Științe), 
după 1989. 

La 1 decembrie 2000 a fost decorat de 
către președintele Emil Constantinescu cu 
Ordinul „Steaua României” în grad de 
comandor, „pentru contribuţia cu totul 
deosebită adusă promovării democrației și 


culturii române în lume”. 

Ca amănunte biografice mai notăm că 
în 1949 a fost căsătorit cu Heidi, născută 
Meyerweissflog; din această căsătorie s-a 
născut Mihai. Heidi a decedat în 1972; 
după moartea acesteia, Mircea Carp s-a 
recăsătorit în 1977 cu Gabriela, născută 
Dumitrescu, critic de artă, bine cunoscută 
în Occident. A fost reprezentanta Memo- 
rialului Sighet în Germania. 

Fiul său, Mihai Carp, a început să se 
afirme ca o reală personalitate; a lucrat la 
ambasadele americane din Berlin, 
Chișinău și București, iar din septembrie 
1997 a fost cooptat în Biroul politic al se- 
cretarului general NATO; îmbucurător pen- 
tru noi este faptul că iubește cu patimă 
România, nedezmințându-l pe tatăl său; el 
a poposit deseori în România, declarând că 
aici este casa sa. 

Unde ar da Dumnezeu ca toti copiii exi- 
latilor noștri să manifeste aceeași dragoste 
pentru țara noastră! 

FLORENTINA TONIȚĂ în dialog cu MIRCEA CARP 


„Atunci aveam la îndemână, 
ca armă, doar microfonul” 


„Aici Mircea Carp, să auzim numai de bine!” 

Vocea celebră de la Vocea Americii sau Europa Liberă. 

Născut în Gherla, pe 28 ianuarie 1923, Mircea Carp 
este românul cu cetățenie americană care trăiește la 
Munchen. Tata era originar din lași, iar mama, Ecaterina 
Carp, „era născută Catargi, din familia vestiților oameni de 
stat și diplomați români”, spune însuși Mircea Carp, jurna- 
listul pentru care viaţa, la 99 de ani, nu și-a strâns în cufăr 
toate provocările. Plecat din România comunistă în anul 
1948, trece prin Austria și ajunge, în 1951, în Statele Unite 
ale Americii. Lucrează pentru Vocea Americii. Revine în 
Europa după 22 de ani, la München, de unde transmite o 
vreme pentru Vocea Americii, apoi se va transfera la 
Europa Liberă, unde rămâne până la sfârșitul activităţii 
(1955), ca director asistent. 

Viața și-a consumat-o fără limite. Și astăzi, în vremuri 
tot mai potrivnice, rămâne conectat la viață, la frumuseţile 
ei, la fiecare colţișor de lume din care păstrează amintiri. 
Un spirit viu, într-o minte de aristocrat, Mircea Carp dove- 
dește încă o rigurozitate mentală, o disciplină a profesiei 
greu de atins și, mai ales, greu de înțeles în zilele noastre. 
| se spune, de altfel, decanul de vârstă al jurnalismului 
românesc de calitate. 


„Botoșaniul cel vechi era în vremea 

aceea un oraș al culturii” 

Domnule Mircea Carp, ne-aţi obișnuit ani la rând, la 
Europa Liberă, „să auzim numai de bine”, chiar dacă nu 
întotdeauna veștile din țară erau încurajatoare. De 
Botoșanii copilăriei dumneavoastră aţi rămas, se pare, ire- 

Interviu realizat în vara anului 
2021 și publicat în revista Hyperion, 
nr. 7-8-9 / 2021. 


Florentina Toniţă, 

de profesie muzeograf, 

de 17 ani jurnalist. 

Debut cu poezie în 1998, 

în revista Colloquium. 

Debut în volum Lacrimi de 
nisip (Editura Parnas, lași, 
2003) — Premiul Filialei Bacău 
a Uniunii Scriitorilor din 
România. Alte cărți publicate: 
La drum cu îngerii (reportaje; 
Clubul Saeculum, Beclean, 
2007), Forma păsării 

(poezii; Editura Axa, Botoșani, 
2012), Şi cine este aproapele 
meu (roman, Editura Junimea, 
lași, 2013). 

Colaborări cu articole 

și interviuri literare în presa 
locală, naţională și 
internaţională. 


mediabil îndrăgostit. Știm că aţi revenit la Botoșani și după 
ce părinții au părăsit nordul Moldovei. 

Odată, întors de pe front, în primăvara anului 1943, în 
loc să-mi continui drumul și să mă duc la București, unde 
mă aștepta mama, mă cuprinsese dorul de Medelenii 
copilăriei mele — Botoșani, așa că am hotărât să mă duc 
acolo să-mi revăd prietenii și locurile dragi ale copilăriei. 
Ajuns la Botoșani, m-am urcat într-o trăsură condusă de un 
bătrân evreu, pe care l-am rugat să mă ducă pe strada 
Agafton, la Conu Vasile Pilat. Birjarul mi-a răspuns că se 
vede că nu am mai fost pe acolo demult, că strada Agafton 
nu mai este așa cum a fost, că lucrurile s-au schimbat și că 
familia Pilat nu mai locuia acolo, ci în altă parte a orașului, 
unde de altfel m-a și condus. l-am găsit pe cei trei Pilati, 
conu' Vasilică, duduia Elena și pe Liuca. Am dat buzna 
peste ei, dar toți s-au bucurat mult să mă revadă. Am 
rămas acolo două zile, bucurându-ne cu depănarea amin- 
tirilor noastre și mai ales de cele cu Liuca, de aventurile 
noastre „tarzaniene”, de orele de joacă la familia Ranet, 
desigur cu Măriuca, sau cele din grădina minunată a co- 
nului Blebea. 

Ati avut aici, la Botoșani, și un prieten cu care mai târ- 
ziu, în viață, de multe ori v-aţi intersectat: Adrian Marino. 

Impreună cu Liuca, noi am petrecut multe vacanțe de 
vară împreună la Botoșani, iar mai târziu și cu verișorii ei, 
Adrian și Dan Marino. Familia Marino locuia la lași, avea 
oarecare probleme de a-și stăpâni năstrușnicii fii. Pentru 
a-i linişti pe cei doi fraţi zburdalnici de felul lor, și care nu 
se înțelegeau deloc intre ei, familia îi trimitea cu rândul sau 
pe amândoi la duduia Elena Pilat, la „Botșeni”. Duduia 
Elena știa cum să-i strunească, dar în același timp îi făcea 
plăcere să-i aibă în casă alături de Liuca. Casa lor era o 
casă mare și frumoasă, elegant aranjată, cu o grădină 
superbă, adevărat parc, împodobită de la poartă până la 
intrare cu alei de trandafiri înalți și parfumati, pe care noi, 
copiii, îi admiram de fiecare dată când treceam printre ei, 
dar ne bucuram și de acei trandafiri speciali, mai ascunși 
de ochii noștri, din care duduia Elena făcea dulceata pe 
care o gustam cu mare plăcere. 

Când am mai crescut, și apoi, în anii petrecuți des 
împreună, s-a cimentat între noi o prietenie de lungă 

Cu nelipsiții mei prieteni de joacă Liuca (Pilat) și Dănică 
(Marino) 


durată, mai ales între mine și Adrian (care 
era de vârsta mea), dar care s-a transfor- 
mat, în cele din urmă, în cea mai mare 
dezamăgire a vieţii mele, neiertându-i 
niciodată faptul că s-a înrolat mișelește în 
slujba celor care trădau exilul românesc, 
trădând înseși sentimentele mele și ale 
familiei mele. După cum se știe, e bine să 
nu spui niciodată „niciodată” și mai ales să 
nu scrii niciodată „niciodată”! Așa cum am 
aflat din informatii ulterioare, și așa cum am 
spus chiar în interviurile pe care le-am dat 
eu mai târziu, mi-am revizuit, în parte, 
reacția mea. 

Cum erau Botoșanii din punct de vede- 
re cultural? 

Botoșaniul cel vechi era în vremea 

aceea un oraș al culturii. Avea școli primare 
precum aceea la care am învățat eu 
(Școala numărul 4) cu neîntrecutul „dom” 
învățător Manoliu, licee precum „A.T. 
Laurian”, dar și un teatru în piata principală 
a orașului, mai mic decât cel de la lași, dar 
frumos, și cu o istorie pe care am aflat-o în 
timpul revenirilor mele la Botoșani. Şi aces- 
ta este doar un aspect despre Botoșaniul 
cultural. Nume celebre atestă acest lucru, 
iar legat de teatru am aflat că pe la 1848 
boieri și cucoane din Botoșani jucau teatru 
în scopuri filantropice, iar sumele erau folo- 
site pentru a ajuta săracii, iar în 1858, un 
număr de 70 de boieri și negustori au adre- 
sat Ministerului de Interne o petiție prin 
care cereau „înființarea și statornicirea unui 
teatru la Botoșani”. Cât despre piesa 
„Fântâna Blanduziei” (printre primele piese 
dramatice în limba română), prezentată în 
1885 de Teatrul Naţional din București la 
Botoșani cu participarea marilor actori 
Aristizza Romanescu și Constantin Nottara, 
Veronica Micle scria „în Botoșani entuzias- 
mul și ovaţiile nu au lipsit”. Mai amintesc că 
au trecut pe acolo Agatha Bârsescu și 
Constantin Tănase. lar de-a lungul anilor 
încă mulţi alti actori importanți. 

Teatrele mari veneau vara în turneu la 
Botoșani și printre ele se afla și Teatrul 
„Comedia” al marelui Constantin Tănase. 
Desigur, când eram copil, eu nu am partici- 
pat la aceste spectacole, dar părinții mei 
îmi povesteau despre acestea. „Venirea lui 
era un eveniment deosebit la Botoșani, atât 
prin spectacolele pe care le dădea, cât și 
prin participarea întregului ansamblu - nu 
numai a actorilor, dar și a celor mai tinere 
dansatoare. Mi-au povestit părinţii un eve- 
niment deosebit de amuzant: la o petrecere 
la care a participat tot ansamblul lui 


Tănase, la restaurantul principal din 
Botoșani, s-a deschis ușa cea mare și a 
intrat în local căpitanul Chirculescu pe calul 
lui alb, moment în care, cu o inspiraţie de 
moment, marele Tănase a început să 
cânte: «La calul bălan, la calul bălan, cu 
șaua-i verde...» Cântecul a făcut ocolul 
României de atunci și a fost cântat în tot 
felul de localuri și la diferite petreceri; a fost 
chiar numele unui spectacol dat de 
Constantin Tănase la Teatrul «Cărăbuș» 
din București.” 

Constantin Tănase avea să devină 
curând un personaj incomod pentru 
comuniști. L-aţi văzut vreodată pe scenă, la 
Botoșani sau în altă parte? 

Chiar dacă atunci eram copil și nu am 
fost la spectacole, am avut ocazia să văd 
ansamblul marelui Tănase mai târziu, la 
București. Dar atunci lipsea marele come- 
diant, care fusese arestat deoarece își per- 
misese să caricaturizeze momente legate 
de prezența unor puteri străine în România 
în timpul războiului. Versurile care au dus la 
arestarea lui au fost „Rău a fost cu «was ist 
das» / Da-i mai rău cu «davai ceas»”. Multe 
din cupletele sale de mare succes au fost 
scrise de un botoșănean, lon Pribeagu, 
pseudonimul literar al lui Isac Lazarovici. 

Nici Securitatea nu a putut să-l țină 
departe pe marele Tănase de public, elibe- 
rându-l destul de repede, iar reapariția sa la 
teatrul său, „Cărăbuș”, a avut un foarte 
mare succes. Din cauza nasului său mare, 
unul dintre momentele amuzante de la 
începutul spectacolelor era că „apărea un 
nas și apoi... Tănase, la un sfert de ceas”. 


"Fragment din Mircea Carp, Aici Mircea Carp, să auzim 
numai de bine!, Editura Polirom, lași, 2012, p. 27. 


„Strict informativ, obiectiv, precis, 
concis, nepolitizat, 
nepropagandistic, combatant, critic” 
Jurnalismul. Astăzi i-am spune derapaj 
sau formă fără fond, atunci când dezbate- 
rea lasă în urmă subiectul și devine o 
simplă și marginală (sau „gălăgioasă”) 
sfadă între interlocutori. Dacă ne-aţi preda 
astăzi, domnule Carp, principiile jurnalis- 
mului de la Europa Liberă, care ar fi 
liniile/ideile care v-au format ca om de 
presă și care astăzi lipsesc cu desăvârșire? 
Jurnalismul de la Radio Europa Liberă 
a fost și cred că va rămâne fidel principiilor 
de toleranță și democrație, corectitudine, 
dar nu neutralitate; echilibru, dar nu 

indiferență, așa cum am mai spus-o cu 
ocazia relansării digitale a Radioului 
Europei Libere în 2019. 

Respectate și ascultate în anii comunis- 
mului cu frică, sub pernă, pe ascuns, cu 
urechea lipită de aparat, cu interes și 
emotie, cu bruiaj, uneori „hârâit”, cu întreru- 
peri mai scurte sau mai lungi, Radio 
Europa Liberă și Vocea Americii (amintesc 
aici și de Vocea Americii datorită faptului că 
acolo mi-am făcut un timp ucenicia) au 
jucat un rol pozitiv și au constituit o 
prezență radiofonică anticomunistă înainte 
de 1989. După 1989, Radio Europa Liberă 
a continuat în forme moderne adaptate 
epocii tehnologiei digitale și internetului, cu 
multă credibilitate și cu o comunicare mult 
mai ușoară și liberă în sfârșit pentru cei ce 
acum ascultă, citesc, comentează sau scriu 
postului. S-au adus împreună textele vechi, 
arhivele vechi, cu fotografii vechi și noi, cu 
video-uri, podcasturi, blog-uri etc., totul 
contribuie foarte bine devenind exemple și 
mijloace de învățare pentru generațiile noi 
și desigur pentru a aminti epoca de 
cenzură, de nedorit a se repeta vreodată. 
Nu pot să spun că liniile care ne-au format 
(unii aveau mai mult talent, alții mai puțin — 
pentru noi toți de acolo a fost o formare 
continuă și permanentă la locul de muncă) 
lipseau cu desăvârşire, dar ce pot eu să 
spun sigur este că jurnalismul de atunci era 
un jurnalism american și occidental, ceea 
ce însemna: strict informativ, obiectiv, pre- 
cis, concis, nepolitizat, nepropagandistic, 
combatant, critic, clar. 

Eu comentam politica externă, aveam 
programe, aveam un sistem al meu, că de 
la începutul programului găseam câte o 
frază de politică externă din România pe 
care să o transmit ca un fel de deschidere 

de program și puteam să îmi spun părerea 
despre acea situaţie, lucru care a prins bine 
la conducerea americană, astfel putând să 
împac și capra și varza. 

La Vocea Americii trebuia să ținem 
seama în anumite prezentări și de politica 
Statelor Unite. La Europa Liberă prezentam 
situaţia așa cum era. De la început până la 
sfârșit, Europa Liberă era independentă, 
autonomă. 

Vă las pe dumneavoastră, dragii mei 
ascultători sau cititori, să reflectaţi și alegeti 
ce prisosește sau ce lipsește jurnalismului 
de azi. In plus, aș vrea să adaug că jurna- 
listul de la aceste posturi nu făcea un jurna- 
lism beletristic sau chiar teatral, cum se 
observă adesea în ziua de azi. Intre latura 
umană și cea ideologică se păstra un echi- 
libru pentru a menţine conștiința liberă și 
lucidă. 

Dezbaterea însemna pentru noi infor- 
mare, cunoaștere, corectitudine, respect, 
educaţie și bun simt. Sfada, cum spuneți 
dumneavoastră, de fapt dezbaterea, 
însemna argumentare corectă, lucidă, 
clară, la subiect, echilibru, referiri stricte la 
fondul problemei discutate, comunicare cu 
un vocabular corect, pe înțelesul tuturor. 
Picătura minusculă de umor pe ici, pe colo, 
trebuia să înlăture încrâncenarea interlocu- 
torilor/lui și, câteodată, chiar pe aceea a 
prezentatorului. 

Domnule Mircea Carp, cu voia 
dumneavoastră aducem în mijlocul dialo- 
gului nostru câteva fragmente din vechi 
mărturisiri. De pildă, cum era sectia română 
a Europei Libere de la New York prin anii 
'50, extras din interviul acordat în 14 iulie 
2020 Ilenei Ghiurchescu: „...anumite pro- 
grame, ca Revista presei sau comentarii și 
altele trebuia să le înregistram pe discuri. 


Acestea nu se citeau live, pentru ca să nu 
se facă greșeli, ca să fie ușor de corectat 
(...), dar marea tragedie era că trebuia să 
repeți de atâtea ori ce aveai de citit, ca să 
nu faci greșeli pe disc, fiinacă atunci trebuia 
închis discul și luat de la început”. Povestiţi, 
de asemenea, cum de la microfonul 
Radioului Europa Liberă au vorbit mulţi, 
foarte mulţi romani, „de la vlădică la 
opincă”. Amintiţi într-o altă convorbire de 
Majestatea Sa Regele Mihai și membri ai 
familiei regale, de oameni politici și de 
cultură, dar și de români aflaţi în exil: minis- 
trul de externe Constantin Vișoianu, genera- 
lul Nicolae Rădescu - ultimul prim-ministru 
al unui guvern român liber înainte de 
instaurarea regimului comunist din 
România, omul politic și diplomatul Grigore 
Gafencu, scriitorul Vintilă Horia, monsenio- 
rul Bârlea, matematicianul Constantin 
Corduneanu, savantul George Palade, 
soprana Viorica Cortez Guguianu, studenții 
revoluționari veniţi special de la Timișoara 
în 1989. Amintiţi, deopotrivă, de Noël 
Bernard, Monica Lovinescu și Virgil 
lerunca, Neculai Constantin Munteanu și 
Emil Hurezeanu, loana Crișan, loana 
Bernard și lon Ioanid, Mircea Vasiliu și Tomi 
Bărbulescu, Raluca Petrulian și Nestor 
Rateș. Pe cine mai adăugaţi astăzi acestei 
impresionante liste? 

Nu pot să nu îl pomenesc acum pe 
Cornel Chiriac, care culegea în timpul 
nopții, din localuri, cea mai bună muzica 
modernă cu care hrănea, în emisiunea sa 
„Metronom”, sute de mii de tineri din 
România cu muzica interzisă de regimul 
comunist. 

Şi, last but not least, amintesc pe regre- 
tatul Vlad Georgescu, a cărui moarte 
rămâne neelucidată până în ziua de azi, 


A 


fără a uita însă pe niciunul dintre crainici, 
comentatori, colaboratori, personal tehnic 
cărora le aduc respectul și prețuirea mea. 

Noi, cei de la Europa Liberă și Vocea 
Americii, sperăm că ne-am făcut datoria cu 
mult simt patriotic, dacă acest cuvânt nu 
deranjează astăzi, și cu cele mai frumoase 
sentimente românești și de țară. Noi sun- 
tem aceia care atunci aveam la îndemână, 
ca armă, doar microfonul și rămânem o 
voce prețuită de unii, temută de altii, 
rămânem glasul care i-a încurajat pe 
români în acea perioadă. Astăzi, în era 
digitală, alături de microfon și de experiența 
noastră, aveți cele mai moderne mijloace 
de comunicare, democraţie și libertate. 


Mesajul colii albe de hârtie 

Jurnalismul înseamnă - mai ales la 
acest nivel și în astfel de timpuri ale istoriei 
-— și momente unice, dintre acelea care se 
lipesc de inimă și nu se mai desprind 
niciodată. Aţi avut parte, desigur, și de ast- 
fel de întâmplări... 

Un gest memorabil și onorabil din tre- 
cut, pe care doresc să-l amintesc sau să-l 
reamintesc, este acela când a fost ales 
președinte David Dwight Eisenhower 
(președinte al Statelor Unite ale Americii - 
n.n. F.T.), în 1953. Noi am avut impresia că 
eliberarea țărilor est-europene bate la ușă, 
dar cum lucrurile s-au desfășurat altfel, eu 
și un grup de colegi jurnaliști de la sectiile 
est-europene ale Europei Libere de la New 
York am adresat o scrisoare lui Eisenhower, 
de fapt o coală mare albă de hârtie 
semnată jos de câte un reprezentant de la 
fiecare din secție, care voia să însemne, de 
fapt, că oamenii din țările căzute sub regi- 
mul sovietic nu își puteau exprima părerea, 
dar că își exprimau speranța că se vor 
schimba lucrurile în politica Statelor Unite. 
Mesajul colii albe de hârtie a ajuns la 
destinaţie și a impresionat chiar și unele 
ziare americane, care au publicat-o pe 
prima pagină. 

Și ne întoarcem la presa de azi... 

Părerea mea, tin să subliniez, este că 
presa de astăzi, nu numai din România — 
deci de peste tot în lume — nu este atât de 
obiectivă pe cât ar trebui să fie. Sunt ziare, 
programe radio, emisiuni radio și TV etc., 
care uneori Își fac faima din a prezenta arti- 
cole, discuţii politice, documentare, unde 
uneori comentatorii aduc în sprijinul 
informaţiilor pe care le comunică (unui 
public mai mult sau mai puțin educat și cu 
așa-ziși experți sau oameni politici și 
aceștia mai mult sau mai puţin culti, mai 
mult sau mai puțin documentati), prezen- 
tând cu precădere punctele de vedere ale 
realizatorilor. De multe ori mijloacele 
media, din dorința de avea o audiență cât 
mai mare, denaturează o informaţie adu- 
când oameni pe care realizatorul/realiza- 

toarea emisiunii îi dorește prezenti, punând 
în plan inferior obiectivitatea și corectitudi- 
nea informatiei/subiectului sau chiar ade- 
vărata dezbatere de opinii. Bineînțeles, mă 
refer la acele cazuri pe care le consider 
regretabile. 

Așadar, prefer să auzim mai degrabă, 
pe toate canalele media, numai de bine! 


„A fost un proces complex 

și de lungă durată de distrugere 

a Armatei” 

Libertate. Cum s-au schimbat de-a lun- 
gul timpului înțelesurile acestui cuvânt? 
Sau, mai exact, când anume s-au produs 
aceste răsturnări de sens? Ce însemna în 
anii '40-50 din secolul trecut libertatea? 

Nu putem vorbi de libertate atunci când 
o țară - România - al cărei factor 
constituțional, regele, este șantajat sau 
supus șantajului, când ministrul de externe 
al țării ocupante, omul șefului de stat străin 
- Stalin — îi bate cu pumnul pe birou și 
ordonă ca până la o anumită oră să fie for- 
mat un guvern nou, străin, guvernul comu- 
nist Petru Groza. 

Nu se poate vorbi de libertate atunci 
când o țară — România — este supusă unei 
comisii zisă „aliată”, dar în realitate, titlul 
comisiei este Comisia aliată (sovietică) de 
control. 

Nu putem vorbi de libertate într-o tară - 
România - în care instituțiile de stat sunt 
desființate sau subjugate ocupantului. De 
pildă, scurt timp după 1944, ierarhia 
militară tradiţională de la noi a fost supusă 
cenzurii și aparatului de îndoctrinare 
comunistă. Mă refer aici la înființarea 
departamentului Direcţia Superioară de 
Cultură, Educaţie și Propagandă - DSCEP 
— în vederea democratizării armatei, mai 


târziu transformată în Inspectoratul 
General al Armatei pentru Educaţie, 
Cultură și Propagandă - IGAECP - trans- 
format și acesta în Direcţia Superioară 
Politică a Armatei, în vederea pregătirii poli- 
tico-ideologice a militarilor. 

Vă propun să zăbovim mai mult aici. Să 
vorbim despre Onoare. Ca ofițer al Armatei 
Române, ca om de radio, ca român, astăzi, 
într-o țară europeană, cum aţi defini onoa- 
rea și, mai ales, la ce duce lipsa ei? Aţi 
văzut oameni care au preferat să se 
prăbușească decât să renunțe la onoare? 

Armata, 9.000 de ofițeri, au fost dati 
afară, epuraţi de la început: o serie de 
generali și colonei, mulţi pentru că au luptat 
în războiul din Răsărit, mulţi eroi de război. 
Apoi a avut loc deblocarea ofițerilor activi, 
din care marea majoritate veteranii de 
război care au luptat atât în Răsărit, cât și 
în Apus, și apoi trimiterea în lagăre a trupe- 
lor române luate prizoniere. A fost un pro- 
ces complex și de lungă durată de distruge- 
re a Armatei, pentru ușurarea instalării unui 
nou sistem, sistemul dictatorial comunist. 

Mai mult, au fost create structuri noi cu 
scop informativ, structuri de poliţie politică, 
ce urmăreau cadrele militare şi care strecu- 
rau în rândul acestora neîncrederea, suspi- 
ciunea, trădarea. 

Militarii epuraţi au fost înlocuiți cu indi- 
vizi analfabeți, dar cu „origine sănătoasă”, 
unii chiar făcuți generali, s-a renunţat la 
tradițiile militare, iar armata s-a transformat 
în una nouă, în care erau incluse cunoscu- 
ta divizie „Tudor Vladimirescu” - 1.500 de 
oameni, apoi „Horia, Cloșca și Crișan”, care 
au fost aservite sistemului politic de tip 
sovietic. Militarii români din vechea armată 
au fost anchetați (sau unii nu), condamnati 
la pedepse grele, executaţi, unii aruncaţi în 


lagăre și foarte mulţi au sfârșit în închisorile 
comuniste. Au fost înființate „tribunalele 
poporului”, o nouă instanță de judecată 
care dădea sentințele conform ideologiei 
dictaturii comuniste. 

Concret, cine au fost acești militari care 
au suferit pentru că își făceau datoria? 

Constantin Pantazi (ministrul de 
Război), Dumitru Popescu (ministru de 
Interne), Constantin Vasiliu (comandantul 
Jandarmeriei ), arestaţi în 23 august 1944, 
sau generali și alţi ofiteri dintre cei 100.000 
de militari români luati prizonieri și aruncaţi 
în lagăre și închisori. Printre ei sunt unii pe 
care i-am cunoscut sau sub comanda alto- 
ra am luptat în al Doilea Război Mondial, 
precum Radu Gheorghe, Traian Stănescu, 
Alexandru sau Radu Corne, Gheorghe 
Ciolaki, Aurel Aldea, Mihai Racoviță, Radu 
Roșculeţ, Radu Rosetti, lon Negulescu, 
Constantin Carp, Dumitru Tudose, 
Constantin Trestioreanu, George Spulbatu, 
Tudor Greceanu, Horia Agarici, contraami- 
ralul Horia Macellariu, generalul Gheorghe 
Avramescu (împușcat pe loc în 1945, fără 
proces, de către sovietici). Și lista 
continuă... 

Este rolul manualelor de istorie să-i 
menționeze pe acești martiri, ca să nu fie 
uitaţi niciodată, este rolul mass-media de a 
difuza adevărul istoric, este rolul și datoria 
de onoare a fiecărui român de a cunoaște! 


(Fotografii din arhiva personală 
Mircea Carp) 

GIULIO MEOTTI în dialog cu SERGIU 
KLAINERMAN 


„Am plecat din România 
comunistă în Occident 

şi acum lupt cu o ideologie 
asemănătoare” 


„Am rămas extrem de surprins când am părăsit 
România, la 25 de ani, și, ajungând în Occident, mi-am dat 
seama că persoanele cele mai instruite pe care aveam să 
le cunosc erau ostile democraţiei occidentale.” 

Născut la București într-o familie de comuniști evrei în 
1950, Sergiu Klainerman este recunoscut azi ca unul dintre 
cei mai importanți matematicieni americani (e unul dintre 
„geniile” Premiului MacArthur). A contribuit la studiul ecua- 
țiilor diferenţiale parțiale hiperbolice și predă la Princeton 
University. De ceva timp, Klainerman e prins într-o luptă nu 
cu numerele, ci cu apărarea libertății de exprimare. În 
Newsweek, Klainerman a scris un editorial foarte dur împo- 
triva propriului rector, Christopher Eisgruber, care vorbise 
despre „rasismul sistematic” în facultățile sale. „Il numesc 
diversitate și incluziune, dar semnifică mai puţină diversita- 
te de opinii și mai multă diviziune și excluziune”, explică 
Klainerman. „Marxismul a fost tare potrivit în individualiza- 
rea unor carente ale capitalismului, dar a fost teribil în a 
oferi soluții. Marxiștii erau obsedati de ideea de a prelua 
puterea și, de fiecare dată când au făcut-o, rapid a existat 
o convergență spre o formă oribilă de totalitarism. 
Capitalismul s-a dovedit a fi mai potrivit decât își imaginau 
marxiștii, pe de o parte datorită adaptării sale. Aceasta a 
adus o nouă formă de critică, care începe cu Antonio 
Gramsci, și care s-a bazat pe ideea că marxiștii trebuie să 
direcționeze atacurile la cultura hegemonică prin interme- 
diul căreia capitalismul deține puterea. Această atenţie 
către critica societăţilor occidentale cu o ultimă intenție de 
a o slăbi și distruge e continuată de școala din Frankfurt, 
cu „critica teoretică”, adusă în Statele Unite la sfârșitul ani- 

Sergiu Klainerman, 

născut la 13 mai 1950 în 
București, este profesor de 
matematică la Universitatea 
Princeton (din 1987). 
Cunoscut pentru contribuțiile 
sale la studiul ecuaţiilor dife- 
rențiale hiperbolice și al rela- 
tivitătții generale. 

Intre 1980-1987 a predat la 
Universitatea New York. 
Membru al Academiei 
Naţionale de științe a Statelor 
Unite ale Americii (2005), al 
Academiei Franceze de Științe 
(2002) și al Academiei 
Americane de Arte și Științe 
(1996). Membru al American 
Mathematical Society, laureat 
al Premiului „Bâcher 
Memorial”, decernat de 
American Mathematical 
Society (1999) „pentru con- 
tribuţiile sale la ecuațiile 
hiperbolice neliniare”. 
Co-redactor-șef al revistei 
Publications Mathématiques 
de l'IHES (2010-2011). 
https://ro.wikipedia.org/wiki/Ser 
giu_Klainerman (accesat la 
4.01.2022). 


Giulio Meotti 

este editor cultural pentru |l 
Foglio, jurnalist și scriitor ita- 
lian, născut în Arezzo. 

A absolvit Filosofia la 
Universitatea din Florenţa 
Jurnalist la || Foglio din 2003. 

A scris numeroase cărţi dintre 
care amintim: Non smetteremo 
di danzare. Le storie mai rac- 
contate dei martiri di Israele 
(Nu ne vom opri din dans. 
Povești nespuse ale martirilor 
din Israel) (Premio Capalbio), 
La fine dell'Europa (Sfârșitul 
Europei) (Premio Capri), La 
tomba di Dio (Mormântul lui 
Dumnezeu), Notre-Dame brucia, 
(Notre-Dame arde), Israele. 
L'ultimo Stato europeo (Israel. 
Ultimul stat european), Hanno 
ucciso Charlie Hebdo (L-au 
ucis pe Charlie Hebdo), II sui- 
cidio della cultura occidentale 
(Suicidul culturii occidentale), 
L'Ultimo Papa d'Occidente? 
(Ultimul Papa al Occidentului?) 
și L'Europa senza ebrei 
(Europa fără evrei). 


lor '30, și care a găsit o nișă în colegii.” O teorie pe care, în 
1962, György Lukács o numise sarcastic „Grand Hotel 
Abgrund” (Abis). 

Faptul că s-a născut într-o familie comunistă l-a plasat 
pe Klainerman într-o poziţie privilegiată de la care să 
observe sistemul. 

„Am fost intoxicat de mituri eroice despre cum 
comuniștii altruiști ar construi cea mai bună societate 
posibilă în timp ce spărgeau zadarnica rezistenţă a reacțio- 
narilor recalcitranți. Mi-au spălat creierul că Uniunea 
Sovietică e modelul tuturor virtuților, până în punctul în care 
la opt ani am rămas șocat când l-am auzit pe un băiat mai 
mare de pe strada mea spunând lucruri rele despre URSS. 
Pot să mă raportez la acel moment în toate evoluțiile mele 
ideologice. Hotărât să mă conving că acel băiat nu avea 
dreptate, am început să ascult cu atenţie orice fel de critică 
la adresa Uniunii Sovietice și mai mult la comunism în 
general, cu speranţa că ar putea fi dezmințită. Fratele meu, 
mai mare decât mine, îi bombarda pe părinți cu întrebări 
referitoare la stupiditatea propagandei care i se prezenta la 
școală. Tatăl meu, care trebuie că începuse să aibă îndoieli 
față de sistem din timpul petrecut la Moscova sub Stalin, în 
timp ce se pregătea să își ia licentia în medicină, era în 
defensivă și supărat. Și preocupat că discuţiile noastre ar 
putea fi monitorizate de Securitate. Răspunsul său era că 
noi nu aveam idee de cât fusese de rău regimul precedent. 
Aceasta nu m-a ajutat să îmi alung îndoielile.” 

Un alt șoc, mai mare, a avut loc mai târziu, la 15 ani. 
„Când am citit în franceză intuneric la amiază, de Arthur 
Koestler. Cartea, inspirată din procesele marilor epurări 
staliniste, m-a șocat până în adâncul ființei mele. De acolo, 
redeșteptarea a mers destul de repede. Am devorat 1984 
și Ferma animalelor a lui Orwell, și-mi amintesc intens 
excitația și frica. L-am putut citi, în franceză, pe Soljeniţin. 
Și îndoielile au devenit provocări la adresa ideologiei 
comuniste. Un alt element important care a dus la 
redeșteptarea mea a fost Radio Europa Liberă, post de 
radio finanțat de Statele Unite care a transmis în Europa de 
Est. Il ascultam cu tatăl meu, care deja se lămurise cum stă 
treaba. Acest post de radio era fereastra noastră spre 
lume. Dar, până la urmă, nimic n-a fost mai important decât 
experienta directă a vieții în România lui Ceaușescu.” 

Rutina cotidiană. „Îmi amintesc intens 
senzaţia de a trăi într-o lume schizofrenică, 
cu două realități opuse. Aceea oficială, 
împărtășită de dimineaţa până seara, prin 
radio, televiziune, ziare, filme și cărti, în 
clasă și la întâlnirile oficiale de la școală. 
Era o celebrare a marilor realizări ale 
conducătorului și a recunoștinței unanime; 
cu excepția câtorva trădători reacționari. 

A doua realitate a fost experiența 
personală a lipsurilor de toate felurile, a 
cozilor interminabile la mâncare, a privirilor 
obosite și abătute de pe stradă și a elogiilor 
făcute automat la adresa partidului și a poli- 
ticilor la care am fost constrânși. Era o rea- 
litate a muncii forțate, așa-zise voluntare, 
pentru că gospodăriile colective înființate 
cu forța de regim erau teribil de inadecvate. 
Era realitatea ipocriziei răspândite, a cinis- 
mului, a corupției și a disperării, dar și a 
rezistenței tăcute a populației, care se 
manifesta în glume și expresii private de 
dezgust, între prieteni apropiaţi și în familii. 

Azi, diferite forme de teorii critice pseu- 
domarxiste domină departamentele acade- 
mice occidentale, Gender Studies, African 
American Studies, Ethnic Studies Sociology 
etc. „la orice grup identitar și poti găsi o teo- 
rie critică, de la rasă la feminism și la peda- 
gogia critică, la cea care blamează raportul 
dintre profesor și elev și care, după Paolo 
Freire, e ca acela dintre colonizator și colo- 
nizat. Aceste teorii furnizează căile pentru 
eliberarea de sub structura de putere 
dominantă. Ele sunt conectate prin „inter- 
secţionalitatea” care pretinde ca identitățile 
de gen, sex, rasă, dizabilitate, aspect fizic, 
înălțime și greutate să se combine pentru a 
crea discriminare sau privilegiu. Adăugați o 
viziune apocaliptică a schimbării climatice 
şi o mare doză de absolutism moral și de 
ură pentru capitalism și veti obține garnitu- 

rile principale ale fenomenului woke. E unul 
dintre cuvintele-cheie ale anului 2020. 

„Spre deosebire de Școala de la 
Frankfurt, ancorată în idealurile Iluminis- 
mului, aceste noi teorii critice sunt influen- 
tate de o viziune postmodernă, conform 
căreia adevăruri și judecăți morale depind 
de contextul istoric și social. Prin urmare, 
individualismul, ocupația, familiile stabile, 
gândirea logică și obiectivitatea științifică 
sunt caracteristici ale albilor și orice 
tentativă de a afirma că sunt virtuți univer- 
sale e considerată rasistă. Asemenea de- 
clarații au apărut recent într-un grafic la 
Smithsonian National Museum of African 
American History and Culture și în media, 
precum New York Times sau în programele 
despre diversitate, în principalele instituţii 
guvernamentale precum Departamentele 
de Stat și al Tezaurului, FBI, departamente- 
le militare, laboratoarele naţionale sau 
marile companii. 

In ciuda imperfecţiunilor trecute și 
actuale, civilizația occidentală are o remar- 
cabilă capacitate de a se corecta și de a se 
îmbunătăți, generând, în același timp, 
extraordinare progrese în cunoașterea și 
condiția umană, pe care le-am văzut în ulti- 
mele veacuri. Statele Unite au atras milioa- 
ne de imigranți, inclusiv pe mine, pe baza 
reputației de a fi o tară care pune în valoare 
libertatea și premiază munca și talentul, 
fără a ține cont de rasă, etnie, sex sau reli- 
gie. Cu intenţia de a divide persoanele în 
funcţie de identitate, incapabilă de a vedea 
ceva pozitiv în istorie, obsedată de a dez- 
gropa orice formă ascunsă de opresiune, 
de cele mai multe ori imaginară, și pregătită 
să condamne orice opoziție la ideologia sa, 
mișcarea woke este un grav pericol nu 
numai față de integritatea universităților 
noastre, ci și a tării.” 


Ibrahim Kendi, unul dintre principalii 
lideri ai mișcării woke, a spus că „Nu există 
idee nonrasistă”, ci doar „idei rasiste și idei 
antirasiste”. Această afirmaţie „este ana- 
loagă preceptului leninist conform căruia 
cei ce nu sunt cu noi sunt împotriva noas- 
tră”, spune Klainerman. „Toate universită- 
tile au investit mult, de atâţia ani, în diversi- 
tate și incluziune. A fost o adevărată expan- 
siune din punct de vedere administrativ cu 
singura funcţie de a încuraja o diversitate 
mereu mai mare. Universitățile creează 
profiluri de profesori, jurnaliști și administra- 
tori care continuă să promoveze ideologia 
prin intermediul societăţii. In centrul comu- 
nismului erau egalitatea radicală și justiția 
socială în disprețul clar al libertății. Pentru 
părinții mei, doar comunismul putea salva 
lumea de la exploatare, rasism, război și 
inegalitate economică. Dar, paradoxal, 
comunismul a produs societatea în care 
exploatarea și inegalitatea erau debordan- 
te. Am învăţat din trista istorie a părinților 
mei, care se simțeau complet trădați de sis- 
tem, că societățile care sacrifică libertatea 
în numele egalităţii le pierd pe amândouă." 

In România, Elena Ceaușescu, care 
avea șapte clase, dar era și soția dictatoru- 
lui Nicolae Ceaușescu, a fost omagiată în 


universități. „România, ca și celelalte tări 
comuniste, avea un dublu sistem de valori: 
unul bazat pe merit și un altul bazat pe acti- 
vismul politic. Elena Ceaușescu a devenit 
membru al Academiei de Științe în calitate 
de chimist. O glumă spunea că-și căuta 
încă diploma de liceu. In numele diversităţii 
și al incluziunii, universitățile americane, 
încă cele mai bune din lume, urmăresc un 
parcurs similar de autodistrugere. Când 
profesorii nu mai sunt angajați pe merit, ci 
în mod preferenţial, excelența academică 
decade. După un anumit punct, declinul nu 
mai este gradual, iar colapsul este o des- 
criere mult mai potrivită.” 

Klainerman crede că rezistenţa la woke 
este necesară. „Persoanele care se opun 
au început să se organizeze în numele 
libertății academice, al neutralității rasiale, 
etnice și religioase. La Princeton, un grup 
de profesori, inclusiv eu, creează o organi- 
zatie pentru libertatea cuvântului pe modelul 
oferit de NATO pe principiul că «un atac la 
libertatea unuia e un atac față de toţi». Toti 
membrii se vor ridica în apărarea unui coleg.” 

Cancel culture a dominat anul 2020. 
„Vrea să slăbească instituțiile culturale ale 
democraţiilor occidentale. In aceasta au 
reușit chiar foarte bine. Au creat o ideologie 

suficient de puternică pentru a putea trece la 
următorul stadiu, demolând ceea ce rămâne. 
Dar mă îndoiesc de faptul că o pot face.” 

Gândul i se întoarce la autorul 
Arhipelagului Gulag, care a vorbit la 
Harvard în timpul Războiului Rece. „Am 
recitit discursul lui Soljeniţin din 1978, inti- 
tulat O lume împărțită. Trebuie să admit că 
îmi scăpase o mare parte a semnificației. 
Este un aspect tragic al condiţiei umane ca 
aspiratii importante și nevoi precum liberta- 
tea, justiția, egalitatea, siguranța persoa- 
nei, spiritualitatea și exprimarea sinelui să 
fie, dacă nu în mod extrem în contradicție 
între ele, cel puțin într-o situație de conflict 
perpetuu. Egalitatea radicală, imaginată de 
marxism și de ideologia woke este în con- 
trast cu natura umană; ea e incompatibilă 
atât cu libertatea, cât și cu justiția și poate fi 
impusă doar prin forță. Nu este o întâmplare 
că proprietatea privată și familiile burgheze, 
principalele surse de inegalitate în orice 
societate, dar și însemnați garanti ai libertății 
individuale, au fost scoase în afara legii de 
Marx în Manifestul Partidului Comunist. 

Și aspiraţiile spirituale pot duce la anu- 
larea libertăţilor și la conflicte teribile. Dar 
absența religiei poate fi și mai proble- 
matică, deoarece persoanele tind să umple 
golul cu religii fanatice și necondiționate de 
fidelitatea fată de textele antice. Pentru 
mulți, fenomenul woke este o nouă religie 
postmodernă.” 

„_ Raţiune și credință, spune Klainerman. 
„In absenţa rațiunii, credința ne poate duce 
în afara căii celei drepte, dar rațiunea fără 
credință se învârte-n loc, e sterilă. Lumea 
crede că ştiinţa sau matematica e bazată 
pe rațiune, dar acest lucru e pur și simplu 
greșit. O teoremă matematică e prezentată 
ca o lungă secvență de argumente logice, 
dar nu este modul în care matematicienii 

ajung la adevăr. Orice teoremă nouă înce- 
pe cu un act de credință. Johannes Kepler, 
ca mistic, era obsedat că lumea fizică ar 
putea fi explicată de matematică și la fel 
Copernic, Galileo, Leibnitz și Newton. 
Dumnezeu vorbea prin intermediul nume- 
relor. Și credința care dă scop și direcţie e 
rațiunea care ține sub control credința. 

E semnificativ faptul că tocmai con- 
cepția filosofică a gânditorilor raţionaliști, 
începând cu Descartes, în opinia căruia 
adevărul vine descoperit doar de rațiune, a 
dus la concluzia opusă întruchipată de rela- 
tivismul radical al postmodernilor precum 
Foucault și Derida. Cred că succesele 
extraordinare ale civilizației occidentale se 
datorează unui echilibru norocos, de multe 
ori imperfect, uneori fărâmiţat, între aspi- 
rațiile umane, facilitat de un echilibru precar 
între rațiune și credință. Cum a fost obser- 
vat de Soljenițin, diferiți factori, incluzând 
noile drepturi promovate de stânga, au 
alterat echilibrul între libertate și responsa- 
bilitate. Acel proces, amplificat de tamburul 
constant al criticii neo-marxiste la valorile și 
formele culturale, repetată papagalicește de 
către media și Hollywood, a dus la epuiza- 
rea capitalului uman și la colapsul credinţei. 
Nu doar al credinței în Dumnezeu, cum 
scrie Soljenițin, ci în destinul nostru comun. 
Proiectul woke e periculos, dar conducătorii 
noștri par a fi ori determinaţi să-l urmăreas- 
Că, ori prea lași ca să i se opună. Procesul 
de degradare e rapid.” 


* Interviul, realizat de Giulio Meotii, a fost publi- 
cat cu titlul „Gulasch marxista” în revista italiană |! 
Foglio, în 23 noiembrie 2020, și poate fi accesat 
la https://mww.ilfoglio.it/cultura/2020/11/23/ news/ 
gulasch-marxista-1461311/.. li mulțumim d-lui 
Corneliu Constantinescu pentru semnalare. și 
obținerea acordului de publicare a versiunii în 
limba română. Pentru traducere îi mulțumim d-nei 
prof. Elena Delia Dumitrică. 

NICOLAE EMILIAN DRANCA 


Regalitatea în viziunea 
lui Corneliu Coposu 


În perioada 23 martie - 1 noiembrie 2021 Fundaţia 
Corneliu Coposu, în parteneriat cu Fundaţia Academia 
Civică și Fundaţia Hanns Seidel a organizat ediția a VI-a 
a Concursului de eseuri dedicat studenților și elevilor, 
având ca temă, la alegere Proiectele de tară ale 
României: monarhie și/sau republică (1866-2021). Proiec- 
tul monarhic; proiectul republican - o cercetare comparată 
sau Corneliu Coposu și regalitatea. 

Juriul concursului a fost format din Ana Blandiana 
(scriitor, președinte al juriului), Doina Alexandru (jurnalist), 
Dan Pavel (profesor de științe politice), loana Boca (isto- 
ric), Tudor Călin Zarojanu (scriitor și jurnalist). 

Incepând cu acest număr al revistei, prin amabilitatea 
Fundaţiei Corneliu Coposu și a d-lui lon-Andrei Gherasim, 
președintele executiv al acesteia, vom publica, pe rând, 
eseurile care au câștigat locurile III-I. 


„Profund îndurerat de trecerea în veșnicie a lui 
Corneliu Coposu, mă alătur în doliu familiei sale [...]. 
Dimensiunea sa etică l-a impus ca un necontestat reper și 
simbol al valorilor esenţiale ale neamului nostru. 
Autoritatea sa morală a constituit coloana vertebrală a 
structurilor care, din decembrie 1989, au reunit toți româ- 
nii dornici să scoată țară din impas.” Acesta este mesajul 
M.S. Regele Mihai | trimis din Elveţia cu ocazia funeraliilor 
urmașului lui luliu Maniu, președintele Partidului Naţional 
Țărănesc Creștin Democrat, Corneliu Coposu.' Relaţiile 
dintre el şi Casa Regală de România au fost de lungă 
durată. Născut la Bobota, județul Sălaj, în 1914, Corneliu 
Coposu a crescut într-o familie și într-un mediu unde 

monarhia reprezenta deja de secole nu 
numai o tradiție, ci chiar elementul central 
al vieții politice, al dinamicii sociale și cultu- 
rale a statului. In 1914, Transilvania încă 
făcea parte din Imperiul Austro-Ungar și 
deși ea se va uni cu Regatul României 
patru ani mai târziu, diferențele dintre cele 
două societăți (cea transilvăneană și cea a 
vechiului regat) au fost și încă sunt vizibile. 
Politicienii pe care fosta provincie austro- 
ungară i-a dat României Mari se vor 
diferenţia pe parcursul timpului prin multi- 
ple aspecte fată de politicienii din vechiul 
regat. In timp ce Regatul România (în spe- 
cial în perioada 1878-1918) a suferit 
influențele societăţii franceze, acolo unde 
mare parte din elita politică și-a făcut stu- 
diile, Transilvania a fost influențată de so- 
cietatea germană, iar cei trei prim-miniștrii 
ardeleni din perioada interbelică 
(Alexandru Vaida-Voevod, luliu Maniu și 
Octavian Goga) și-au făcut studiile la 
Viena și Budapesta. Transilvania, 
Bucovina și Banatul nu au suferit 
influențele secularizării din Franţa și nici 
desconsiderarea vechilor tradiţii, ceea ce 
francezii numesc  lancien regime. 
Dimpotrivă, în Ardeal importanţa bisericii a 
rămas constantă (mai ales dat fiind faptul 
că există o mare diversitate de culte și con- 
fesiuni, unele dintre ele unice în istoria 
creștinismului și care nu s-au răspândit 
dincolo de hotarele sale mai repede de 
secolul XX: unitarienii), de asemenea 
atenția acordată monarhiei, Casei 
Imperiale de la Viena, al cărei suveran din 
1868 era Kaiser und Konig (împărat al 
Austriei și rege al Ungariei). Politicienii 
români din Ardeal veniţi la București în 
1919 erau în majoritate foști deputaţi în 
Parlamentul de la Budapesta, catolici sau 
greco-catolici, de diferite profesii liberale, 

cu o gândire reformistă (politica „porţilor 
deschise” promovată de Partidul Naţional 
Țărănesc, în special prin economistul Virgil 
Madgearu, poate fi considerată un bun 
reper în această direcţie), dar profund 
atașați valorilor naţionale caracteristice 
istoriei poporului român. 

Corneliu Coposu s-a născut într-o fami- 
lie de preoți greco-catolici din Transilvania, 
tatăl său fiind atât preot cât și deputat 
român pe listele Partidului Naţional Român 
în Parlamentul de la Budapesta. Deși 
șapte generaţii înaintea sa au fost preoți (o 
parte din mormintele familiei Coposu pot fi 
vizitate și azi în curtea bisericii din satul 
Bobota), iar el la rândul său ar fi fost 
hărăzit unui asemenea destin, Corneliu 
Coposu a urmat, totuși, după Liceul greco- 
catolic „Vasile cel Mare” din Blaj, cursurile 
Facultăţii de Drept din Cluj. In 1930 a 
absolvit această facultate, iar în 1933 a 
obținut doctoratul în Drept. După obținerea 

doctoratului devine secretar particular al lui 
luliu Maniu, funcţie pe care a ocupat-o 
până în 1947. Insă mai importantă decât 
funcţia pe care a deținut-o a fost relaţia 
specială dintre el și președintele PNȚ și 
prim-ministru al României. luliu Maniu a 
fost un mentor pentru Corneliu Coposu, nu 
numai în materie de politică, ci în toate 
dimensiunile vieții. 

Una dintre cele mai importante dimen- 
siuni, poate cea mai importantă, o 
reprezintă conduita morală. Corneliu 
Coposu a crescut într-o societate în care 
principiile și valorile morale aveau o 
anumită greutate. Loialitatea era consi- 
derată o adevărată virtute, asemenea sin- 
cerităţii și onestităţii. De altfel, pentru el 
unul dintre principiile călăuzitoare în viața 
politică era morala creștină (alături de 
dreptatea socială, patriotismul luminat și 
democraţia desăvârșită). Morala în esenta 
sa este o caracteristică de bază a perso- 
nalității sale, care-l deosebește de marea 
majoritate a clasei politice atât din perioa- 
da interbelică, cât și din perioada post- 
belică, inclusiv până în actuala tranziţie de 
„convalescenţă” post-decembristă.? 

Corneliu Coposu a rămas atașat valori- 
lor creștine și monarhice pe parcursul a 81 
de ani, la fel cum a rămas loial idealurilor 
naționale și oamenilor alături de care s-a 
format ca jurist, ca jurnalist și ca om politic. 
In ceea ce privește Casa regală și legătura 
sa cu monarhul, s-ar putea scrie o carte, 
deoarece aceasta nu este doar o relaţie 
bazată pe un calcul politic, ci un altfel de a 
fi, un altfel de a exista în lume. In primul 
rând, existența monarhului în societatea 
interbelică prezintă toată structura acelei 
lumi reduse în miniatură sa, un microcos- 
mos ce redă foarte bine ceea ce este un 
macrocosmos. Structura fiintei umane 

poate fi prezentată sub forma unei structuri 
cuaternare pe patru nivele: om - societate 
- cosmos - Dumnezeu.* Monarhul/monar- 
hia poate asigura nu numai echilibrul poli- 
tic, dar și echilibrul socio-economic, ase- 
menea unui pilastru construit pe aceste 
valori fundamentale (om - societate - cosmos 
- Dumnezeu) și pe care, la rândul său, le 
susţine și le protejează. 

Dincolo de echilibrul politic și stabilita- 
tea economică, s-a apelat și în 1866 la 
impunerea unui suveran dintr-o monarhie 
străină, iar necesitatea și eficiența unei 
asemenea soluţii nu au întârziat să apară. 
Desigur, aprecierea și conştientizarea 
valorii monarhului presupun un pas 
esenţial pentru fiecare societate. Dacă am 
defini conștiința drept „spaţiu al realității”, 
iar omul drept rezultat al propriilor expe- 
riențe avute în acest spațiu, putem privi 
istoria sa (biografia sa) din trei perspecti- 
ve ontologice: prima ar fi o privire am- 
bientală, de acomodare (Umsicht), cea de 
a doua este o privire de înțelegere 
(Rucksicht), iar cea de a treia o privire de 
transparență (Durchsichtigkeit). Aceste trei 
perspective enunțate de Martin Heidegger 
(Umsicht, Rucksicht, Durchsichtigkeit”) pot 
corespunde celor trei vârste ale omului. 
Astfel putem încerca să observăm evoluția 
viziunii omului politic Corneliu Coposu în 
ceea ce privește monarhia în succesiunea 
celor trei perioade. 


Umsichi, privirea ambientală 

Prima privire a omului politic este și 
prima percepție pe care și-o face despre 
lume. Aceasta se poate contura deja în pri- 
mii ani de viață. Așa cum am menţionat, în 
familia Coposu elementul monarhic era 
omniprezent, alături de cel ecleziastic. In 
mod inevitabil Corneliu Coposu a cunoscut 


Corneliu Coposu și familia regală. Versoix, mai 1990 
(https://mww.corneliu-coposu.eu) 


aceste valori perene încă din timpul 
copilăriei, iar pentru el lumea există prin și 
grație acestor valori. În anii '90, un jurnalist 
român făcea o observaţie pertinentă, afir- 
mând că națiunile, statele, fie ele monarhii 
sau republici, prosperă „în principal pentru 
că popoarele lor au un sistem de valori în 
care cred, grefat pe o tradiție și o istorie 
autentice, adică pe care le-au creat ele 
însele, nu le-au fost impuse de alţii”. Într- 
adevăr tradițiile românești din Transilvania 
erau autentice, iar istoria pe care Corneliu 
Coposu a învățat-o în perioada interbelică 
la liceul din Blaj și la universitatea din Cluj 
nu a fost distorsionată, așa cum avea să 
se întâmple 20 de ani mai târziu sub regi- 
mul comunist. În primii ani ai copilăriei lui 
Corneliu Coposu, pe tronul României s-a 
aflat regele Ferdinand (1914-1927), iar 
după moartea acestuia pe tron a urcat 
Mihai |. Referitor la acel moment, Corneliu 
Coposu a declarat, 70 de ani mai târziu 
într-un interviu, că la cunoscut pe Regele 
Mihai | încă de la prima sa învestire. „Pe 
Regele Mihai l-am cunoscut de altfel de la 
prima lui proclamare, când, la moartea lui 
Ferdinand, a fost proclamat rege al 
României sub regenta instituită de Regele 
Ferdinand. La ora aceea, e vorba de 1930, 
Mihai avea 8 ani. L-am urmărit tot timpul 
pubertății și adolescentei lui. În 1930, când 


a venit tatăl său din exil, l-a detronat, 
făcându-l Mare Voievod de Alba-lulia și a 
rămas în calitate de principe moștenitor 
până la abdicarea Regelui Carol al II-lea, 
care s-a întâmplat în septembrie 1940.” 

Fiind de vârste apropiate, simpatia și 
respectul pe care i-l purta pot fi ușor de 
înțeles cu atât mai mult cu cât mentorul 
său politic, luliu Maniu, a depus jurământ 
de credință Regelui Mihai | în decembrie 
1928, cu ocazia formării primului guvern 
Maniu. De asemenea, detronarea din 6-7 
iunie 1930 nu a fost privită cu ochi buni de 
Corneliu Coposu, atât timp cât printre 
urmările ei a fost și demisia lui luliu Maniu, 
deoarece Carol al II-lea nu și-a respectat 
angajamentele fată de țară și fată de pro- 
priul fiu. Desigur, în ceea ce privește 
evoluția evenimentelor din anii '30 părerile 
sunt împărțite, însă un lucru este cert: luliu 
Maniu a fost unul dintre primii lideri politici 
care s-au opus tendințelor autoritare ale 
Regelui Carol al II-lea” și va rămâne de 
neclintit timp de 10 ani, până în clipa în 
care suveranul, recunoscându-și eșecul 
atât în politica internă cât și cea externă, a 
abdicat. 

Din poziția de secretar particular al lui 
luliu Maniu, Corneliu Coposu și-a păstrat 
atașamentul față de Mihai | și de monarhia 
constituțională, însă s-a situat mereu în 
opoziție fată de Carol al II-lea? Într-un 
interviu acordat după 1990 unei jurnaliste 
din Suedia, Corneliu Coposu explică foarte 
bine rolul suveranului și atașamentul său 
față de valorile democratice, mai ales într-o 
situație critică. Așadar, perioada dificilă de 
după decembrie '89, precum și cea a anilor 
'30, au nevoie de aceeași soluţie 
prezentată în câteva cuvinte de Corneliu 
Coposu: „cred că atașamentul la monarhia 
constituțională depășește stadiul de 

afecţiune, stadiul sentimental. În mod 
pragmatic poporul român are nevoie de un 
factor care să înceapă acţiunea de stabili- 
zare. Or, dacă aruncăm o privire peste pei- 
sajul politic al societății românești, se vede 
că nu există nimeni care să aibe vocaţia de 
a invoca pe seama lui acest element cata- 
lizator. Acest factor de stabilitate nu poate 
fi decât Regele!" 

După abdicarea Regelui Carol al II-lea, 
survenită în septembrie 1940, reinvestirea 
Regelui Mihai | nu a ajutat foarte mult 
România, dat fiind faptul că acesta a fost 
marginalizat și pus într-o „situaţie de infe- 
rioritate” fată de Mareșalul lon 
Antonescu." Practic, partidele politice au 
fost interzise din 1938, iar orice fel de 
opoziție s-a dovedit a fi relativ eficientă 
până în 1944.* Referitor la acest act, într- 
un discurs politic din 1946, Corneliu 
Coposu amintea: „a 1 aprilie 1938 el 
(PNȚ) a fost dizolvat de guvernul dictato- 
rial al ex-Regelui Carol. Regele și-a pierdut 
coroana, dar partidul a supravietuit.” Din 
acest fragment putem deduce faptul că din 
punct de vedere politic Partidul Naţional 
Țărănesc (și implicit linia sa politică) avea 
o importanță sporită în gândirea lui 
Corneliu Coposu, spre deosebire de 
monarh, care avea un rol bine stabilit și pe 
care trebuia să-l respecte. Concluzionând 
această prezentare a piedicilor puse în 
cale PNȚ-ului, oratorul conchide într-un 
mod încurajator și simbolic pentru colegii 
săi, anticipând oarecum ceea ce avea să 
urmeze: „La 23 ianuarie 1941, generalul 
Antonescu l-a desființat din nou. El și regi- 
mul lui s-au prăbușit, noi am rămas.” 

Când s-a ivit posibilitatea ca partidele 
politice să-și reia activitatea, iar statul 
român, după o pauză de șase ani, să 
revină la o monarhie constituțională, PNT a 

fost readus pe scena politică de cei care 
„au rămas neclintiți lângă steag”. După 
actul de la 23 august 1944, când Regele 
Mihai a jucat un rol crucial, la orice alt act 
important sau „moment cheie” din următorii 
trei ani, suveranul a cerut sfatul liderului 
Partidului Naţional Țărănesc. „Regele 
Mihai, la orice fel de măsură importantă, îl 
consulta pe Maniu și eu îl însoteam ori de 
câte ori era invitat” sau cerea o audiență la 
rege. In toată această perioadă, din august 
1944 și până la arestarea noastră din iulie 
1947, contactele cu regele au fost multu- 
mitoare (sic).”” Din această relatare reiese 
faptul că între cele două personalități au 
existat mai multe întrevederi în perioada 
1944-1947.'* Corneliu Coposu îl va reve- 
dea pe Regele Mihai abia după o „pauză” 
de 43 de ani, timp în care în România s-a 
instalat regimul comunist, iar regele a fost 
nevoit să abdice și să plece în exil. 

Din acești primi ani ai vieții lui Corneliu 
Coposu observăm cum omul politic își con- 
struiește propria structură de valori și prin- 
cipii. Aceleași valori și principii pe care le 
are și luliu Maniu și aceleași idealuri 
naționale care coincid cu interesele naţiunii 
române. Printr-o privire ambientală, de 
acomodare, numită de Martin Heidegger în 
Sein un Zeit drept Umsicht, omul politic 
devine conștient de spaţiul ce-l înconjoară 
și de structura și valorile pe care se 
bazează lumea sa. Prin această acomoda- 
re cu spaţiul și prin această asumare (nu 
doar simpla proclamare) a principiilor, omul 
politic își construiește propria identitate. 
Prin recunoașterea și conştientizarea 
realităţii — societatea română postbelică, 
monarhia constituțională, pluripartidismul — 
şi prin afirmarea propriei identități, 
Corneliu Coposu a reușit să înfrunte orice 
pericol. In baza acestor temeiuri el a fost 


considerat de cei care l-au cunoscut drept 
un om de principii, corect, onest, iar pute- 
rea sa era bazată în special pe autoritatea 
sa morală. Cel mai vizibil pericol din 
perioada postbelică a fost instalarea unui 
regim comunist și odată cu el eclipsarea 
realităţii, a adevăratei structuri de valori a 
societății române, de la nucleul de bază a 
acesteia — familia — și până la ultimul edifi- 
ciu instituțional — Casa regală." 


Rücksicht, privirea către sine 

Pe parcursul celor 17 ani de pușcărie 
(1947-1964%) și în timpul celor 26 de ani 
de urmăriri, supravegheri, interogatorii și 
scurte retineri, în ciuda umilințelor și a 
neajunsurilor, Corneliu Coposu a înfruntat 
regimul comunist, a păstrat și susținut pro- 
priile principii și valori. Rücksicht în filoso- 
fia lui Heidegger se poate traduce prin inte- 
riorizare, o privire către sine, un mod de a 
te refugia, de a supravietui, de a te opune 
transformărilor din jurul tău.” 

Supravieţuirea pentru deținuții politici în 
condițiile crunte din pușcăriile comuniste 
era aproape imposibilă.” Totuși, Corneliu 
Coposu, conform mărturisirilor sale, a avut 
convingerea că va supraviețui regimului 
comunist și va fi martorul destrămării 
„imperiului sovietic”*. De asemenea, mai 
avea de îndeplinit un legământ fată de luliu 
Maniu. „Nu am avut și n-am să am nicio- 
dată intenția să-mi părăsesc țara. De altfel 
acest gând și convingere a fost și este 
sfântă pentru mine.” In 1947 după aface- 
rea nenorocită și penibilă de la Tămădău, 
mă aflam împreună cu Maniu în casa dr. 
Jovin, care era încercuită și se aștepta 
arestarea noastră dintr-o clipă în alta. 
Maniu mă însărcinase să plec pe înserat 
să iau contact cu Leucuţia și cu Gigi 
Solomon. M-am pregătit și am plecat, dar 


înainte de a ieși pe ușă, Maniu m-a chemat 
de o parte și am vorbit cu el între patru 
ochi, circa un sfert de oră. M-a îmbrățișat și 
mi-a spus: tu ești ca și copilul meu, poate 
într-o zi și în locul meu. Prin orice vom 
trece, să nu te gândești o clipă să-ţi 
părăsești țara, indiferent prin ce situaţii vei 
trece și ce se va abate peste noi. Fiecare 
generaţie își are oamenii ei și fiecare 
generație în astfel de timpuri face sacrificii 
și jertfe. Eu sunt sigur că voi sfârși 
întemnițat de comuniști. Iti cer să-mi 
urmezi exemplul. [...] a doua zi am fost 
arestați amândoi și nu ne-am mai văzut. 
Dar legământul l-am făcut și-i voi fi fidel 
toată viața.”* 

Regele și Casa regală erau importante 
atât pentru programul politic al PNȚ cât și 
pentru doctrina sa, iar acest lucru iese în 
relief din documentele partidului lui Iuliu 
Maniu redactate imediat în anii postbelici. 
„Daca istoria monarhiei noastre începe din 
1866 (sic!), nu este lipsită de interes nici în 
epoca premergătoare, deoarece monarhia 
s-a arătat, cu stăruință trebuitoare, tocmai 
pentru a împiedica dezmăţul politic ce 
huzurea sub puterea unor înrâuriri străine 
de interesele neamului nostru. [...] Drumul 
tării sub monarhie a însemnat ridicarea 
patriei. [...] Așa cum la 23 August n-a 
greșit, nu va greși nici atunci când va tine 
cumpăna între curentele politice, între par- 
tide, având ca orientare dorința poporului, 
voința naţiunii române.” 

Asemenea opinii le împărtășeau marea 
majoritate a membrilor PNT. Graţie acestor 
perspective, deși la o primă vedere regimul 
comunist părea mai greu de suportat, la o 
a doua privire observam că, din aceleași 
puncte de vedere, era vizibilă lipsa unui 
fundament legal al regimului comunist și 
astfel prăbușirea sa iminentă. 


MEMORIA 


109 


110 


Modul în care Corneliu Coposu a deve- 
nit liderul țărăniștilor și, după aceasta, pre- 
şedintele PNȚCD, nu mai rămâne o 
enigmă datorită dosarelor realizate de 
Securitate. In ciuda politicienilor din exil 
care au dorit și s-au proclamat drept conti- 
nuatori ai lui luliu Maniu și ai lui lon 
Mihalache, în cazul lui Corneliu Coposu a 
fost o recunoaștere unanimă din partea 
celorlalți membri PNȚ a calităților, meritelor 
și funcţiei sale. Din dosarele Securităţii 
reiese că în „perioada de detenţie, a res- 
tricțiilor domiciliare, Coposu Cornel a 
adoptat o atitudine refractară, refuzând 
orice contact cu organele de stat. Această 
comportare și funcţia ce a deținut-o în par- 
tid, au fost determinante în fața foștilor 
țărăniști din tară și străinătate, care l-au 
considerat ca cel mai potrivit pentru a pre- 
lua conducerea PNȚ.” 

După ieșirea din pușcării, foștii membri 
PNȚ (partidul fiind scos în afara legii în 
urma Consiliului de miniștrii din 30 iulie 
1947) s-au reîntâlnit și au discutat despre 
actualitatea și veridicitatea opiniilor lor poli- 
tice chiar și după trecerea anilor grei de 
închisoare. Desigur, aceste întâlniri au fost 
urmărite și supravegheate de Securitate și, 
nu de puţine ori, foștii deţinuţi politici s-au 
ales cu noi procese și noi arestări. Astfel, 
spre exemplu, în anii '70, în urma unor 
asemenea discuţii private între Corneliu 
Coposu și apropiații săi, Securitatea a 
desfășurat o acţiune de urmărire a liderului 
țărănist numită „Himerele”, iar Corneliu 
Coposu a fost numit „Coltan” sau în alte 
locuri găsim și numele de „Călinescu” sau 
„Cortez”.* Acţiunea s-a finalizat cu un pro- 
ces penal în urma căruia Alexandru Bratu, 
un apropiat colaborator al lui Corneliu 
Coposu, a primit din nou 10 ani de închi- 
soare, precum și Camil Demetrescu. De 

asemenea, în anii '80 Securitatea a des- 
fășurat acțiunea de urmărire „Utopia”, care 
s-a încheiat oficial în 1987, iar în cadrul 
său Corneliu Coposu era numit „Utopicul”. 
In ciuda tuturor acestor neplăceri suferite 
în timpul regimului comunist, fostul secre- 
tar al lui luliu Maniu a rămas ferm, 
păstrându-și opiniile politice și principiile 
morale de o viață. Astfel, el a susținut în 
continuare importanța monarhiei consti- 
tuționale și temeinicia unei asemenea for- 
me de guvernământ. Desigur, a încercat să 
fie cât mai prudent şi să acționeze cu tact, 
fiind conștient de faptul că era în per- 
manență urmărit (spre exemplu un ofiter 
de Securitate nota: „este deosebit de pru- 
dent având și o inteligență superioară, 
descifrează uneori acţiunile și măsurile 
dirijate de autorități împotriva sa”), iar în 
cadrul interogatoriilor la care era supus de 
Securitate, răspunsurile sale erau replici 
date regimului comunist. 

Viziunea politică a lui Corneliu Coposu 
depășește realităţile societății comuniste și 
ale regimului republican care a fost creat în 
acea perioadă pentru prima dată în 
România. Liderul naţional-țărănist, în virtu- 
tea valorilor și ale politicii promovate de 
P.N.Ţ. și în special de luliu Maniu“, iden- 
tifică alţi factori de stabilitate care pot con- 
stitui cadrul prielnic în care societatea să 
se dezvolte. „Instabilitatea republicilor a 
readus în preocuparea oamenilor cu răs- 
pundere necesitatea unui factor de durată 
și continuitate, care este monarhul.” 

Tot în timpul represiunii comuniste, mai 
exact în anii de pușcărie, Corneliu Coposu, 
pentru a-și menţine memoria activă, dinco- 
lo de proiectele de lege, constituții, limbi 
străine și poeme pe care le exersa, a 
încercat să compună, la rândul său, pro- 
priile poeme, iar unul dintre cele mai fru- 


moase, „Ruga” a fost cunoscut abia după 
1989 și versurile sale au fost transpuse și 
în muzică.* 

Ruga: Cerne, Doamne, liniștea uitării / 
peste nesfârșita suferință / Seamănă întin- 
deri de credință /și sporește roua îndurării 
/ Răsădește, Doamne, dragostea și crinul / 
în ogorul năpădit de ură /și așterne peste 
munti de zgură / liniștea, iertarea și seninul. 


Durchsichtigkeit, privirea 

transparentă 

„Răsădește, Doamne, dragostea și cri- 
nul/ în ogorul năpădit de ură” constituie o 
posibilă cheie de lectură prin care poate fi 
descifrată viziunea lui Corneliu Coposu în 
contextul unei societăți schimbate în mod 
radical de un regim impus de „imperiul 
sovietic” și care a supraviețuit timp de cel 
puțin 45 de ani. Ce poate reprezenta aici 
„Crinul”, dacă nu altceva decât simbolul 
prin excelență al monarhului? Prin acest 
poem poate fi deslușită perspectiva 
existențială a autorului său, ein andere 
Weltanschauung, o viziune politică bine 
fundamentată ontologic. Politica poate fi 
expresia perfectă a celor trei căi de 
căutare a adevărului: iubirea, arta și 
știința.“ Insă o asemenea politică este 
radical opusă tipului de politică predicat de 
N. Machiavelli, și genului Realpolitik, iar 
astfel atitudinea/politica lui Corneliu 
Coposu este criticată și chiar considerată a 
fi idealistă, fiind practicată de extrem de 
puține persoane. 

Biografiile celor două personalități isto- 
rice, Corneliu Coposu și Regele Mihai |, se 
intersectează și în cel de al zecelea dece- 
niu al secolului XX, împotriva tuturor piedi- 
cilor ce le-au fost puse în cale.* Cu cât 
înaintau mai mult în vârstă, cu atât simpa- 
tia populară creștea, în mod paradoxal 


invers proporțională cu simpatia purtată de 
clasa politică din acei ani. Astfel, Corneliu 
Coposu, în ultimii cinci ani din viată (1990- 
1995), a avut șansa de a reveni pe scena 
politică și de a reactualiza partidul lui Iuliu 
Maniu.” La 8 ianuarie 1990 a fost înscris 
primul partid politic din România post- 
comunistă: Partidul Naţional Țărănesc 
Creștin și Democrat. Incă de la primele 
declarații politice ale partidului, au fost 
menționate importanta revenirii la 
Constituţia din 1923 și, prin acest demers, 
întoarcerea suveranului care încă trăia în 
exil și pe care românii parcă îl uitaseră în 
cei 45 de ani de dictatură. Corneliu 
Coposu s-a declarat monarhist încă de la 
primele interviuri acordate și a sustinut 
revenirea la monarhie asemenea unei 
necesități politice și istorice. Principalii 
reprezentanți ai PNȚCD, în special foștii 
detinuti politici care au supraviețuit puș- 
căriilor comuniste și anilor de dictatură, au 
considerat că printr-o „restauraţie” va fi 
reinnodat firul istoriei de acolo de unde el 
a fost rupt în 1945-1947.* Insă marea ma- 
joritate a populaţiei avea alte păreri politi- 
ce, drept dovadă faptul că nici în decem- 
brie '89, nici în martie-iunie 1990 și nici în 
principalele evenimente organizate de 
opoziție în Piaţa Universităţii nu a fost 
amintită posibilitatea revenirii Regelui 
Mihai | în România ca șef al statului. 

In desfășurarea ulterioară a evenimen- 
telor politice din 1990 și până în 2013, inte- 
resul pentru Casa Regală a apărut pe fun- 
dalul decredibilizării instituţiei prezidenţiale 
şi dezamăgirii provocate de toți președinții 
români. De asemenea, rezultatele modes- 
te ale republicii au provocat resentimente 
și aversiuni față de această formă de 
guvernământ” și în mod inevitabil simpatii 
pentru o monarhie constituțională. Aceste 

simpatii nu provin în totalitatea lor dintr-o 
convingere riguroasă cultivată prin edu- 
catie și prin tradiție, așa cum a fost în cazul 
lui Corneliu Coposu. In primul rând, liderul 
PNȚCD s-a născut într-o societate în care 
suveranul, Kőnig und Kaiser, s-a situat 
deasupra oricărui alt simbol al Imperiului 
Austro-Ungar și totodată reprezenta chin- 
tesența acestei societăţi. În al doilea rând, 
el a crescut într-un regat în perioada de 
maximă dezvoltarea economică și cultu- 
rală a sa. Cei 45 de ani cât a durat regimul 
comunist“ nu au reușit să schimbe opțiu- 
nea monarhică a omului politic Corneliu 
Coposu.“ El a văzut mereu în monarh sin- 
gurul arbitru și garant inconturnabil al inte- 
resului naţional. În virtutea acestui crez el 
s-a expus, asemenea regelui, unor multi- 
ple pericole în perioada 1990-1995. În pri- 
mul rând a devenit tinta mai multor ziare 
care l-au numit trădător și nepatriot, de 
asemenea casa sa s-a transformat în 
„popas” pentru minerii care au îngrozit 
Bucureștiul în anii 1990-1991. În această 
perioadă el s-a întâlnit cu Regele Mihai | 
de cel putin 4-5 ori, atât în România cât și 
în Elveţia.“ Dintre aceste întrevederi, la o 
primă privire cea mai fructuoasă pare a fi 
vizita Regelui cu ocazia Sărbătorilor de 
Paşte din 1992. Atunci Corneliu Coposu 
l-a însoțit pe Rege în fiecare localitate în 
care acesta s-a deplasat. Este important 
de amintit faptul că Regele Mihai a venit la 
invitația călugărilor de la Mănăstirea 
Putna, pentru a participa alături de ei la 
sărbătorile pascale și, de asemenea, pen- 
tru a participa la actul de canonizare a 
voievozilor români Ștefan cel Mare și 
Constantin Brâncoveanu. Conform meto- 
dologiei canonizărilor existente până la 
acea dată, voievozii nu puteau fi canonizaţi 
decât în prezența suveranului. 

Deși liderul PNȚCD a participat la toate 
evenimentele alături de Rege, celelalte 
partide istorice și opoziția în ansamblul său 
nu a știut să valorifice acest moment unic, 
iar astfel a ratat încă o șansă de a-și face 
cunoscute valorile și principiile pe care își 
fundamentează programul politic.“ Între 
PNȚCD și Regele Mihai | raporturile au 
fost cât se poate de cordiale în timpul vieții 
lui Corneliu Coposu. Cu ocazia primului 
congres al naţional-țărăniștilor de după 
decembrie '89, Regele Mihai | a trimis un 
mesaj prin care era recunoscută lunga 
istorie a acestui partid mai mult absent 
decât prezent în guvernele României, dar 
mereu viu și activ. „In anii grei ai subjugării, 
zeci, sute de mii de membri ai partidului, 
de la cei mari la cei mai mici, au rămas sta- 
tornici în devotamentul lor pentru cauza 
democrației. Știu bine ce preț a avut 
păstrarea acestei credințe în valorile noas- 
tre tradiționale şi cunosc curajul, eroismul 
de care ei au dat dovadă în cruntele 
temnițe și lagăre ale comunismului român, 
unde multi dintre ei, adevăraţi martiri și nu 
numai țărăniști — mă gândesc la luliu 
Maniu, lon Mihalache, Dinu Brătianu — au 
plătit cu însăși viaţa lor.” 

Așadar, dacă încercăm să ajungem la o 
concluzie finală pentru relaţia dintre 
Corneliu Coposu și suveran, respectiv 
viziunea liderului PNȚCD asupra monar- 
hiei, pot fi menţionate următoarele lucruri. 
În primul rând, Corneliu Coposu s-a născut 
într-un mediu unde tradiţiile au fost respec- 
tate cum se cuvine, iar prin atașamentul 
față de valorile familiei sale devenea, în 
mod inevitabil, atașat de Casa regală. În al 
doilea rând, educaţia sa, dobândită într-un 
mediu scolastic, mai mult german decât 
român, atât la școala primară urmată la 
Bobota, la liceul greco-catolic din Blaj, cât 


şi la universitatea din Cluj i-a permis culti- 
varea și consolidarea atașamentului față 
de monarhia constituțională. Studiile în 
științe juridice l-au ajutat să înțeleagă mai 
bine mecanismul funcţionării acestui sis- 
tem politico-economic și astfel să participe 
prin forțe proprii la dezvoltarea și îmbu- 
nătățirea sa. In al treilea rând, el s-a lansat 
în viata politică fiind sprijinit de un prim- 
ministru al României, luliu Maniu, pe care 
l-a însoțit timp de 14 ani ca secretar parti- 
cular.“ Această ucenicie de 14 ani alături 
de o personalitate precum Maniu a fost 
decisivă pentru evoluţia ulterioară a lui 
Corneliu Coposu. Poate acestei perioade i 
se datorează fidelitatea de o viață fată de 
Regele Mihai |. De asemenea, poate aces- 
tor ani li se datorează și cei 17 ani de puş- 
cărie pe care i-a făcut, precum toate perse- 
cutiile și lipsurile pe care le-a îndurat. In al 
patrulea rând, activitatea sa politică, atât în 
perioada interbelică, cât și în putinii ani 
postbelici în care a fost într-o relativă liber- 
tate, Corneliu Coposu s-a aflat în slujba 
Casei regale atât prin acțiunile sale con- 
crete, cât și printr-un real exercițiu al 
conștiinței de sine pe care l-a insuflat și 
celorlalţi tineri politicieni din epocă. 
Această activitate a fost continuată și în 
clandestinitate din 1947 până în 1989, prin 
prudență și tenacitate, pentru a nu suferi și 
mai mult de pe urma represiunilor comuniste. 

Insă tot acest parcurs este realmente 
vizibil abia după decembrie '89. Astfel, la 
începutul anilor '90, într-o aparentă demo- 
cratie, Corneliu Coposu a revenit pe scena 
politică susținând, argumentând și militând 
pentru restauratie, pentru revenirea la un 
sistem politic legitim, care nu putea fi altul 
decât cel al Regatului României bazat pe 
Constituţia din 1923. In acest cadru politic 
ideal, suveranul este o piesă indispen- 


sabilă. În realitate este piesă esenţială, 
asemenea jocului de șah, însă cu men- 
țiunea că nu trebuie făcută confuzia între 
regele-simbol (în deplinătatea atribuţiilor 
sale) și regele-om (ceea ce implică persoa- 
na sa indiferent de vârstă, sex, origine 
etnică, viața personală, studii, etc).“ 
Desigur, raportul dintre cele două concepte 
este important, regele-om are o influență 
capitală asupra ceea ce trebuie să fie 
regele-simbol. Indiferent din care perspec- 
tivă am privi regele, Corneliu Coposu era 
de neclintit în crezul său monarhic, opțiu- 
nea sa politică fiind justificată și bine 
întemeiată, cu atât mai mult cu cât în anii 
'90 această opțiune era singura alegere 
legitimă. 

Orice alegere este și o renunțare. După 
moartea lui Corneliu Coposu, survenită la 
11 noiembrie 1995, a urmat victoria 
Convenţiei Democrate Române în alegeri- 
le din 1996. Insă CDR nu a respectat pro- 
iectul fondatorului său, revenirea la monar- 
hie. Elita politică din România nu a ales 
monarhia, iar astfel a renunţat la propria sa 
legitimitate. Ceea ce după mai bine de 30 
de ani devine tot mai evident este faptul 
că, făcând alte alegeri, renunțându-se la 
monarhie, la legitimitate, în mod inevitabil 
politica din România nu a renunțat la 
vechiul mecanism perpetuat și după 
decembrie '89, iar marea majoritate a poli- 
ticienilor a perpetuat aceleași practici și 
metode lipsite de o minimă seriozitate, 
legalitate, onestitate și demnitate. 

' Arhiva Fundaţiei Corneliu Coposu, http:/Amww.cor- 
neliu-coposu.ro. 

2 Într-un discurs tinut în Belgia la 7 iunie 1990, Regele 
Mihai considera că „Dacă România are nevoie de o lungă 
perioadă de convalescenţă, mă tem de ce se va întâmpla în 
cursul acestei perioade.” Citat în Ivor Porter, Mihai I al Ro- 
mâniei. Regele și tara, Editura Alfa, București, 2006, p. 230. 

* Eric Voegelin, Religiile politice, Editura Humanitas, 
București, 2010. 

* Ibidem, idee reluată și în Autobiographische 
Reflexionen, Wilhelm Fink Verlag, Munchen, 1994. 

* Martin Heidegger, Fiinţă și timp, Editura Humanitas, 
București, 2012. 

ê Eugen Șerbănescu, „Coroana la Caschetă”, în 
România liberă, 6 mai 1995. 

7 Corneliu Coposu, Confesiuni. Dialoguri cu Doina 
Alexandru, Editura Anastasia, București, 1996, p. 170. 
Acest pasaj rămâne oarecum confuz, din el se poate 
înțelege ca Regele Mihai | a fost proclamat pentru prima 
dată în 1930, însă în realitate Corneliu Coposu a 
menţionat anul 1930 deoarece atunci l-a cunoscut pe 
rege, el cunoscând foarte bine data primei proclamări a 
Regelui Mihai 1: 20 iulie 1927. 

* Deși a fost și unul dintre primii care l-a sustinut pentru 
revenirea pe tron. Cu toate acestea, „împotriva abuzurilor și 
încălcărilor de lege, săvârșite sub dictatura lui Carol, d-l Iuliu 
Maniu a înaintat 37 de memorii de protest”. Raport politic al 
PNȚ redactat și prezentat de Corneliu Coposu, 3 iulie 1946. 
Arhiva Consiliului Naţional pentru Studierea Arhivelor Secu- 
rității (ACNSAS), fond Informativ, dosar 5062, vol. 3, f. 74. 

* Corneliu Coposu, Confesiuni... p. 170. g 

“Silvia Constantinescu, Am cunoscut un erou. Intâlniri 
cu Corneliu Coposu, Editura Silvia & Octavian Fârlag HB, 
Finner6dja, Sweden, 2013, p. 25. 

"Corneliu Coposu, Confesiuni... p. 170. 

* „Domnul președinte Maniu a trimis «Conducătorului» 
29 de proteste scrise, împotriva politiei interne și externe 
a celor două dictaturi patronate de Antonescu.” Raport 
politic al PNȚ organizaţia pentru Transilvania și Ardeal 
rostit de Corneliu Coposu la 3 iulie 1946. ACNSAS, fond 
Informativ, dosar 5062, vol. 3, ff. 61-86. 

“ Ibidem. 

“ Ibidem. Peste mulți ani, în 1990, Corneliu Coposu ar 
fi putut rosti din nou aceeași alocuţiune, doar putin 
nuanțată. De aceasta data fiind vorba de regimul comu- 
nist, care s-a prăbușit după 43 de ani, însă PNŢ-ul 
rămânând pe scena politică chiar și după această lungă 
perioadă. 

1 ACNSAS, fond Informativ, dosar 5062, vol. 3, ff. 61-86. 

“Corneliu Coposu a fost mereu alături de luliu Maniu în 
deplasările și vizitele pe care acesta le efectua, fapt ates- 
tat și în multiple documente din arhiva Sigurantei, preluată 
ulterior de Securitate și păstrate în prezent la CNSAS. 
Spre exemplu, la 19 mai 1947, la locuința ambasadorului 
Angliei, A. Holman, vine în vizită luliu Maniu, însotit de 

Corneliu Coposu. Nota din 20 mai 1947, în ACNSAS, fond 
Informativ, dosar 5062, vol. 3, f. 2. 

"Corneliu Coposu, Confesiuni.., pp. 170-171. 

“ Aceste întâlniri sunt confirmate și de dosarele întoc- 
mite pe numele lui Corneliu Coposu de fosta Securitate și 
aflate în arhiva CNSAS. Din perioada 1944-1947 sunt 
păstrate fișele realizate de fosta Siguranță în urma 
acțiunilor de supraveghere a lui Corneliu Coposu și a 
anturajului său. Primele fișe din dosarele lui datează din 
1939, datorate primei sale arestări. In total, dosarele sale 
aflate în Arhiva CNSAS numără peste 98 de volume, însă 
ele nu sunt complete și trebuie abordate în mod critic, 
neuitând că au aparținut poliției politice. „Este esențial 
așadar să nu uitam că arhivele oferă istoricilor decât 
adevăruri parţiale, limitate, selectate și deformate. 
Bineînțeles, arhivele nu au nici o vina în această privința. 
Hiba, dacă se poate vorbi despre așa ceva, se leagă de 
caracterul limitat și relativ al cunoașterii istorice, ca și de 
dorința noastră faustică, poate excesivă, de a ști cât mai 
mult.” Sorin Mitu, Transilvania mea, Editura Polirom, lași, 
2013, pp. 52-53. 

2 Despre fenomenul de eclipsare/eclipsă a realităţii 
sociale, economice, politice și culturale prin instaurarea 
unui regim autoritar/totalitar a vorbit pe larg Eric Voegelin 
într-un eseu din anii '70 intitulat chiar „Eclipsa realității” (în 
original „Eclipse of reality”. Eseul a fost scris în engleză 
datorită faptului că autorul preda deja în Statele Unite ale 
Americii. O ediţie recentă în limba germană este Eric 
Voegelin, Realitâtsfinsternis, Mattes & Seitz Verlag, Berlin, 
2010, Erste Auflage. 

“La aparenta sa eliberarea, într-un referat întocmit la 
15 iunie 1962, Generalul maior Negrea Vasile rezuma ast- 
fel vinovăția lui Corneliu Coposu: „Susnumitul după 
desfiintarea PNȚ a iniţiat și aprobat o serie de acţiuni 
dușmănoase îndreptate împotriva regimului nostru demo- 
crat popular, activând camuflat din îndemnul și după 
instrucţiunile lui Iuliu Maniu. În perioada mai-iunie 1947 
mai mulți membri din Tineretul universitar PNȚ au redactat 
și multiplicat câteva mii de manifeste cu conţinut 
contrarevoluţionar, iar mijloacele de multiplicare le-au fost 
puse la dispoziție cu aprobarea numitului Coposu Cornel. 
Pentru aceste fapte la 15 iulie 1947 a fost arestat și con- 
damnat la 15 ani detenţie grea prin sentința 876/1955 a 
Trib. Militar teritorial București, pedeapsă care expiră la 9 
iulie 1962. "ACNSAS, fond Informativ, dosar 509, f. 3. 
„Logica” evenimentelor, a vinovăţiei și mai ales a ispășirii 
pedepsei, așa cum este redată de generalul de Securitate 
este tipică raționamentului polițiștilor din „Procesul” lui 
Franz Kafka, unde oricine poate fi vinovat de orice indife- 
rent de ce ar fi făcut. 

21 În acest context observația lui Elias Canetti asupra 
tăcerii personajului politic este cu desăvârșire utilă și 
importantă: „Tăcerea izolează: cine tace este mai singur 
decât cei ce vorbesc. în felul acesta i se atribuie puterea 
însingurării. El este păzitorul unei comori, iar comoara 


este în el. Tăcerea se opune transformării. Cel ce se află 
pe postul de santinelă interioară nu se poate îndepărta de 
acolo. Cel care tace poate să se prefacă, dar într-un mod 
rigid. El poate purta o anumită mască, dar ține ferm de ea. 
Fluiditatea transformării îi este interzisă. Efectul ei este 
prea incert; nu se poate prevedea unde ajunge dacă se 
lasă în seama ei. [...] Prin tăcere totul încremenește. Omul 
tăcut are avantajul că ceilalți abia așteaptă ca el să se 
exprime. | se acordă mai multă greutate. Exprimarea lui e 
concisă, izolată și se înrudește astfel cu porunca.” Elias 
Canetti, Masele și puterea, Editura Nemira, București, 
2000, p. 251. 

* Nichifor Crainic, unul dintre intelectualii interbelici 
care au supraviețuit torturilor comuniste, în amintirile sale 
a descris astfel închisorile: „Dacă aveai neșansa să fii pe 
timp de toamnă-iarnă, atunci trebuia să-ți supui organis- 
mul unui efort deosebit. Mâncarea ti se da s-o mănânci 
fără lingură. Daca consta din zeamă mai puteai să te 
descurci, dar când era un arpacaș erai nevoit să iei 
conținutul cu mâna. În al doilea rând, frigul de acolo, din 
acele camere mari, uneori fără geamuri la ferestre, te 
făcea să tremuri permanent.” Ce se poate spune despre 
cei care au cunoscut câte 17 ierni la rând în aceste 
condiții, asemenea lui Corneliu Coposu, care a stat și în 
închisoarea de la Râmnicu Sărat cu regimul special de 
izolare totală, iar pedepsele frecvente cu le descrie astfel: 
„Carcerele erau niște sicrie, dispuse pe verticală, în ziduri. 
În loc de ușă, se trăgea peste tine un oblon. Nu te puteai 
așeza pe jos; nici măcar să-ți moi genunchii, să te lași pe 
gambe nu era cu putință; atât de strâmte... Carcerele 
cunoscute mie se aflau, la vreme de iarnă, în curte; pereti 
de tablă, la partea inferioară suficient de distanti de baza 
lor metalică, pentru ca vântul înghețat să circule în voie. 
Oroarea celor încastraţi în pereți îmi pune un nod în gat.” 
Citat în Teodora Stănescu-Stanciu, „Carcera”, în Octavian 
Roske (coord.), Enciclopedia regimului comunist. Repre- 
siunea, vol. |, Institutul National pentru Studiul 
Totalitarismului, București, 2011, pp. 271-272. 

* Silvia Constantinescu, op. cit. p. 10. 

* In acest context apare o noua interogaţie, care este 
semnificația acestei convingeri „sfinte” pentru omul politic, 
în cazul de fată pentru Corneliu Coposu. Prin sfânt, aici se 
poate înțelege nu numai sacru ci și esențial, eidos, încar- 
narea esenței istoriei în realitatea politică. Eric Voegelin, 
La nouvelle science du politique. Une introduction, Seuil, 
Paris, 2000, pp.175-177. Corespondentele între sfânt și 
eidos au fost făcute de Platon în dialogul Eutyphron, iar 
ceea ce este considerat sfânt, poate servi ca model pentru 
a judeca diferitele acţiuni și a le defini ca sfinte sau nu. 
Eidos înseamnă forma (valoare „ontologica” pentru 
Aristotel) și specie (valoare „logică” pentru Platon), iar în 
filosofia contemporană eidos este definit ca esență, „ceea 
ce se află în propria ființă a unui individ ca quid al său”. 
Edmund Husserl, în „Idei pentru o fenomenologie pură“, în 
Marco Drago, Andreea Boroli (coord.), Enciclopedie de 


filosofie și științe umane, Editura All, București, 2007, p. 271. 

5 Așa reiese dintr-o Notă informativă din 14 octombrie 
1971, conform căreia Corneliu Coposu ar fi făcut această 
mărturisire unei cunoștințe, care ulterior a informat 
Securitatea. ACNSAS, fond Informativ, dosar 149087, vol. 
3, ff, 199-201; Un alt moment exemplar pentru dârzenia și 
fermitatea lui Corneliu Coposu s-a consumat în 1965, 
când Securitatea a încercat să-i propună diferite mici pri- 
vilegii, călătorii: „lar au mers la masă și l-a întrebat dacă s-a 
mai gândit la realizările actualului regim la care Coposu a 
răspuns negativ. Apoi persoana i-a propus o călătorie în 
Oltenia, unde ea avea treabă cca. o săptămână, tot pentru 
a vedea Coposu realizările regimului și a-și face o părere 
despre ele. Coposu a refuzat spunând că are treabă la 
serviciu. Apoi i-a propus un concediu la mare cu tot con- 
fortul și cu mașina pentru el și soția lui, respins de Coposu, 
deoarece nu ar avea drept la concediu în acest an. S-au 
despărțit, persoana spunându-i că o să-l mai caute.” Notă 
informativă din 23 mai 1965. ACNSAS, fond Informativ, 
dosar 5062, vol. 2, f. 30. 

% Climent Vornicu, „Monarhul”, în Țărănismul, 18 fe- 
bruarie 1947, citat în Vasile Niculae, lon llincioiu, Stelian 
Neagoe, Doctrina țărănistă în România. Antologie de texte, 
Editura Noua Alternativă, București, 1994, pp. 301-302. 

7 ACNSAS, fond Informativ, dosar 149087, vol. 1, f. 10. 

% În 1969, în timpul unei acţiuni de filaj, Securitatea l-a 
numit „Cortez”: „Notă privind filajul numitului Coposu 
Cornel poreclit «CORTEZ», cu domiciliul în cal. Dudești 
nr. 86 efectuat în ziua de 29.V.1969, de la ora 5.45 la 
21.00.” ACNSAS, fond Informativ, dosar 5062, vol. 1, f. 98. 

2 ACNSAS, fond Informativ, dosar 149087, vol. 1, f. 2. 
„Coposu este inteligent și foarte fals, precaut, cântărește 
orice cuvânt ce-l spune.” Notă informativă, 28 februarie 
1964. ACNSAS, fond Informativ, dosar 5062, vol. 2, f. 35. 

“Un apropiat al său, Gheorghe Mocanu, Într-o discuţie 
cu un viitor informator al Securităţii îl descrie astfel pe 
Corneliu Coposu: „E singurul om care vrea să se menţină 
«curat». [...] Chiar dacă nu se mai schimbă nimic, să mer- 
gem totuși pe linia lui Maniu, aceea de a nu face nici un 
compromis cu «asasinii» de ieri (comuniștii), care cred că 
li s-au uitat crimele și vor să dea «mână cu mână».” Notă 
informativă, 3 martie 1966. ACNSAS, fond Informativ, 
dosar 5062, vol. 2, f. 90. 

* Notă informativă, 30 martie 1970, Sursa „Ovidiu”. 
ACNSAS, fond Informativ, dosar 149087, vol. 3, ff. 259- 
262. Asupra lui Corneliu Coposu precum și asupra altor 
persoane, monarhia parcă ar fi exercitat o atracţie mistică, 
iar el a văzut în persoana regelui ceva asemănător filoso- 
fiei lui E. Kantorovitz: „corpul regelui, corp dublu, conform 
teologiei juridice constituite în Evul Mediu, având în vede- 
re că el comporta, pe lângă elementul tranzitoriu care se 
naște și moare, un altul, ce supraviețuiește trecerii timpului 
și se păstrează ca suport fizic și totuși intangibil al regatu- 
lui; în jurul acestei dualități, înrudite la origine cu modelul 
cristologic, se organizează o iconografie, o teorie politică 

a monarhiei, mecanisme juridice ce diferențiază și în 
același timp leagă persoana regelui și existența coroanei 
ca și un întreg ritual ce culminează cu momentele plenare 
ale încoronării, funeraliilor sau ceremoniilor de supunere.” 
E. Kantorovitz, The King's Two Bodies, 1959, citat de 
Michel Foucault în A supraveghea și a pedepsi. Nașterea 
închisorii, Editura Humanitas, București, 1997, pp. 63-64. 

= http:/Awww.corneliu-coposu.ro/articol/index.php/3423- 
ruga/ (accesat la 4.02.2022). 

“ Un alt filosof contemporan, spre exemplu, Alain 
Badiou, consideră că politica, asemenea celorlalte dimen- 
siuni ontologice, constituie, la rândul său, o cale spre afla- 
rea adevărului. Alain Badiou, Peut-on penser la politique?, 
Editions du Seuil, Paris, 1985. 

* Spre exemplu Regele a fost nevoit să lucreze ca pilot, 
iar Corneliu Coposu, după 17 ani de pușcărie, a lucrat în 
construcții. În această direcţie, un ofiter de Securitate 
nota: „A învățat munca de betonist la CANAL. Munca fizică 
și cele două drumuri (spre șantier și înapoi acasă, care-i 
lua aproape 2 ceasuri) i-am arătat că nu mai este apt de a 
face o muncă grea.” ACNSAS, fond SIE, dosar 19578, ff. 1-5. 

* Nicolae Stroescu-Stinișoară a surprins în această 
perioadă portretul lui Corneliu Coposu într-un mod exem- 
plar: „Mi-amintesc de prima vizită pe care ne-a făcut-o 
Corneliu Coposu la Europa Liberă. Descendentul luptă- 
torilor pentru Unirea Ardealului, cel trecut prin 17 ani de 
temnițe comuniste, Președintele Partidului Naţional 
Țărănesc renăscut, apariție de distincţie și sobră eleganță 
pășea pe coridoarele noastre ferm și alert, cu chipul dăltuit 
într-o expresie de rezistenţă liniștită și nerevocabilă, care 
putea însă reflecta, — de pildă în contact cu oamenii aces- 
tei staţii de radio aliate cu visele lui neveștejite — o înseni- 
nare și zâmbetul serios-jucăuș al camaradului de arme.” 
lulian Andrei Crăciun, „Interviu-eveniment. Nicolae 
Stroescu-Stînișoară: De la Washington, Departamentul de 
Stat îl soma pe Coposu să nu se retragă din alegeri”, în 
Adevărul, 10 mai 2013, http://adevarul.ro/cultura/is- 
torie/nicolae-stroescu-stinisoara-1_518cfdfb053c7dd83f8 
8e25a/ index.html (accesat la 26.12.2021). 

“ Dinu Zamfirescu: „foștii membri ai partidelor istorice, 
foștii detinuti politici, acești oameni urmăreau să înnoade 
firul istoriei acolo unde a fost rupt de comuniști [...] or nu 
s-au gândit să țină seama [...] de această transformare de 
mentalități din cadrul societăţii românești. Interviu realizat 
de autor cu Dinu Zamfirescu, București, decembrie 2012. 

“ Cele mai relevante sunt protestele ce au început din 
2009 pe fundalul crizei economice și a restructurărilor 
administrative efectuate în acel an. 

% Într-o discuție cu un apropiat, care ulterior a destăinuit 
totul Securităţii, Corneliu Coposu făcea o analiza corectă 
a ceea ce însemna comunismul în România: „In ceea ce 
mă privește nu sunt un partizan al regimului. Consider sis- 
temul perimat. Socialismul nu este în stare să organizeze 
producţia și nici productivitatea. Sub aspect economic 

suntem în urma tuturor tărilor capitaliste. În S.U.A. de pildă 
ajutorul de șomaj este de câteva ori mai mare decât sala- 
riul unui inginer de la noi, în ceea ce privește puterea de 
cumpărare. De unde s-a prezis moartea capitalismului, 
iată că-i imităm metodele de producţie.” Pe parcursul 
discuţiei, Corneliu Coposu mărturisește faptul că el 
cunoaște foarte bine limba maghiară și ascultă radio 
Budapesta prin care află mai multe lucruri despre 
Occident decât ceea ce ajunge și se cunoaște în 
România. Notă informativă, 19 septembrie 1967, agentul 
„Bucurescu lon”. ACNSAS, fond Informativ, dosar 5062, 
vol. 1, f. 17. 

% „Căci nu trecuseră decât câteva minute și el mi-a 
spus: «Domnule Stînișoară, vreau să știi că scopul meu 
politic este refacerea României ca monarhie constitu- 
țională parlamentară, prin readucerea Regelui Mihai în 
Țară. Aceasta este în interesul Țării, pe care nu numai că 
așa o putem reface în instituţiile ei istorice și democratice, 
dar îi asigurăm și debarasarea de urmările comunismului 
și crearea unei societăți libere și prospere.» Mi-am dat 
seama imediat că liderul naţional, cu ecouri stilistice din 
dreptul roman, ținuse să-mi încredințeze proiectul lui isto- 
ric (și urgent) concret, dintru început și departe de orice 
curiozități jurnalistice și ne jurnalistice. De altfel, în temeiul 
realismului său ardelenesc dar și al nivelului lui de infor- 
mare confidențială foarte ridicat, Corneliu Coposu a plecat 
tot timpul de la convingerea existenței mai vechi a unor 
urechi ale Bucureștiului în redacţia noastră de la 
München. «l-am spus Regelui», a continuat Corneliu 
Coposu, «că eu sunt atât de convins că nu putem reface 
România decât cu ajutorul lui, încât, chiar presupunând că 
el nu ar vrea să revină definitiv pe tronul Țării și lăsând la 
o parte faptul că eu sunt regalist, cred că ar trebui să 
facem un contract cu el să vină pentru cinci ani ca să 
reuşim să scoatem căruța din noroi. Regele mi-a răspuns, 
cu umor: ‘Vrei să mă angajezi ca mercenar?»”. lulian 
Andrei Crăciun, art. cit., în loc. cit. 

“ Tudor Călin Zarojanu, Viaţa lui Corneliu Coposu, 
Editura Mașina de Scris, București, 2005, pp. 145-165. 

“ Alexandru Gussi, „Revenirea la regalitate - între 
soluție și utopie”, în Revista 22, 30 iulie - 5 august 2013. 

* Mesajul adresat Congresului PNȚCD de Majestatea 
Sa Regele Mihai, http:/Awww.corneliu-coposu.ro/ (acce- 
sat la 26.12.2021). 

“ Această proximitate care s-a creat între cei doi 
oameni politici, pe de o parte datorită diferitelor legături de 
familie, aceleiași religii și acelorași locuri de baștină, iar pe 
de altă parte datorită opțiunilor politice și idealurilor demo- 
cratice a contat mult mai mult pentru personalitatea lui 
Corneliu Coposu decât raportul dintre funcţii, președinte 
PNȚ - secretar. 

“ Alexandru Gussi, art. cit., în loc. cit. 

Uitarea înseamnă 


o nouă condamnare... 


Un proiect de recuperare 
a „memoriei încarcerate” 


În demararea acestei serii de documentare video am 
pornit de la constatarea că, la data declanșării pandemiei 
de SARS CoV-2, în martie 2020, exista o slabă producţie 
de materiale culturale digitale. Operatorii culturali — 
asociaţiile, muzeele, teatrele, filarmonicile, bibliotecile, au 
conștientizat acest neajuns și au reușit, în scurt timp, să 
regândească oferta pentru consumatorii de cultură. In al 
doilea rând, proiectul „Uitarea înseamnă o nouă condam- 
nare” vine să suplinească nevoia de informare a tinerei 
generaţii despre ce a însemnat represiunea comunistă din 
România, un proiect educaţional care apelează la noi teh- 
nici de diseminare a informaţiei. 

Proiectul s-a derulat de-a lungul anului 2021, iar cele 
10 episoade ale seriei urmăresc să aducă în spaţiul public 
mărturiile directe ale foștilor deținuți politici bihoreni care 
au cunoscut ororile Gulagului românesc. Seria a fost 
gândită, de asemenea, în strânsă legătură cu Memorialul 
„Rezistență și Represiune în Bihor”, amenajat în corpul K 
al Cetăţii Oradea. Memorialul este unul dintre puţinele 
spaţii muzeale din România dedicate în exclusivitate 
memoriei foștilor detinuti politic“. Din păcate, pe perioada 
stării de urgență, acest spaţiu a fost închis, ulterior, în sta- 
rea de alertă a avut loc o scădere drastică a numărului de 
vizitatori, iar în ce privește proiectele educative care se 
derulau în cadrul Memorialului acestea nu au mai putut fi 
desfășurate. 

In acest context, am decis să facem un pas în afara 
Memorialului și să ne apropriem de elevi, studenți, 
potenţialii vizitatori, și prin tehnologia pe care o avem la 
dispoziție. Am decis să mergem noi spre publicul vizitator 

care nu mai putea să ne treacă pragul Memorialului, reali- 
zând documentare video care puteau fi accesate, fie de 
acasă, fie din sălile de clasă. La un click distanță, cei 
interesaţi sunt transportaţi într-o lume a întunericului, a 
suferinței, a poveștilor ireale despre cumplitele orori din 
închisorile comuniste. Cei care relatează au trăit toate 
aceste experiențe, iar mărturiile lor sunt cu atât mai valo- 
roase cu cât sunt documente incriminatoare ale abuzurilor 
săvârșite în timpul fostului regim. 

Proiectul „Uitarea înseamnă o nouă condamnare” înce- 
put în cadrul Școlii de vară Astra, organizat de Festivalul 
de Film și Istorii Râșnov și sustinut de Black Sea Trust, și 
a beneficiat și de o finanțare asigurată de Asociaţia Cei 40 
de Mucenici, Clubul Monarhiștilor Bihor și donaţii ale copii- 
lor foştilor detinuti politic - Adorjan Doina, Bulugea Doina, 
Copăcian Dan, Neagoe Eugenia și Suciu Mihaela. Bugetul 
total alocat a fost de 10.000 de lei. Ca parteneri amintim: 
Asociaţia Foștilor Deținuți Politici din România - Filiala 
Bihor; Muzeul Țării Crișurilor - Complex Muzeal; 
Departamentul de Ştiinte Politice și Ştiinţele Comunicării și 
Departamentul de Istorie din cadrul Facultăţilor de Istorie, 
Relaţii Internaţionale, Ştiinţe Politice și Științele 
Comunicării de la Universitatea din Oradea. 

Primul episod a fost postat pe canalul de YouTube 
Memora Rezistenței, în 9 martie 2021, iar următoarele 
nouă episoade au fost urcate, succesiv, în prima sâmbătă 
din fiecare lună, tot pe acest canal. Data de 9 martie nu a 
fost aleasă întâmplător, fiind Ziua Foștilor Detinuti Politic, 
când în calendarul ortodox se prăznuiește sărbătoarea 
celor 40 de Mucenici din Sevastia*. 

Protagoniștii celor 10 episoade sunt foștii deținuți politic 
bihoreni Traian Bodea, Vasile Rus, Mircea Tulvan, loan 
Brazdă, Mircea Pârvu, Eugeniu Sarca, Nicolae Bordașiu, 
Tiberiu Șerban, Papp luliu și loan Filip. O parte din inter- 
viuri au fost realizate în urmă cu 10 ani, iar altele în cursul 
anului 2021. Mulţi dintre intervievaţi, din păcate, nu au mai 
apucat să vadă documentarele, deoarece au decedat. Insă 
urmașii lor, dar și colegii de suferință, s-au bucurat de 
acest act reparatoriu. 

Dificultatea a reprezentat-o selectarea și editarea 
materialelor filmate. Nevoia de rememorare, de a mărturisi 
a fost imensă, intervievaţi descătușându-se pentru prima 

dată în fata camerei de filmat, fără inhibitii. 
Astfel, acești mărturisitori s-au dovedit a fi 
foarte generoși în a relata despre viata lor, 
despre cumplitele experiențe trecute prin 
carcerele comuniste. Insă, pentru a nu îi 
obosi nici pe cei care urmăresc documenta- 
rul, am convenit ca fiecare episod să aibă 
în jur de 20 de minute. Am respectat un 
tipar al interviului, intervievaţii trebuind să 
răspundă la câteva întrebări cheie puse de 
„reporter”/istoric: datele de identificare, 
informaţii despre familie, cum au perceput 
instaurarea regimului comunist, cum au 
fost arestaţi, unde s-a desfășurat ancheta, 
care au fost condițiile de detenţie de la 
Securitate, prin ce penitenciare au trecut, 
care au fost cele mai grele momente din 
închisoare, cum s-a realizat intregrarea în 
societate după eliberare etc. Au fost 
momente în care intervenția cercetătorului 
a fost minimă, intervievatul povestind tot ce 
avea pe suflet. 

Primul episod, „Adolescentul în zeghe”, 
îl are ca protagonist pe beiușeanul Traian 
Bodea, arestat la 15 ani. Reacţia de revoltă 
a liceanului din Beiuș a survenit pe fondul 
Revoluției din Budapesta, care a izbucnit 
pe 23 octombrie 1956, când studenții 
maghiari au ieșit pașnic pe străzi, însă 
revolta lor a fost înăbușită în sânge de tru- 
pele sovietice. Tânărul a scris 14 manifeste 
pe care le-a lipit în mai multe locuri din 
Beiuș. A doua zi a fost arestat, ulterior fiind 


Fotografie din timpul filmării, Traian Bodea și autoarea 


condamnat la 3 ani și 6 luni închisoare. A 
trecut prin închisorile Oradea, Cluj, Aiud, 
Ocnele Mari și Mărgineni. 

Episodul 2, „Lupta pentru o Românie 
Independentă (0.R.1.)%, îl are în centrul 
atenției pe Vasile Rus, un tânăr de la Liceul 
Industrial din Oradea. Acesta s-a născut la 
5 septembrie 1928, în Ciutelec, jud. Bihor. 
Era elev în penultimul an de liceu când a 
acceptat să se încadreze în Organizaţia 
România Independentă (O.R.I.), care i-a 
avut ca principali actori pe elevii Liceului 
„Alexandru Roman”, ai Școlii Normale 
Română Unită, Liceului Industrial Oradea și 
ai Liceului „Emanuil Gojdu”, toate din 
Oradea. Vasile Rus a făcut parte dintr-un 
lot cu alţi 21 de tineri și a primit o condam- 
nare de 3 ani, fiind închis în penitenciarele 
din Oradea, Cluj, Târgșor și Gherla. 

Al treilea episod, lansat în Săptămâna 
Mare, „Patimile unui student nereeducat”*, 
vorbește despre experiența carcerală a lui 
Mircea Tulvan. La data arestării, 10 iunie 
1948, acesta era student în anul Il la 
Facultatea de Silvicultură din București. A 
fost acuzat că ar fi făcut parte dintr-o „uni- 
tate subversivă”. In realitate, el ne-a preci- 
zat că nu a activat în nicio organizaţie 


Mircea Tulvan și soţia 


subversivă. „La cantina unde se servea 
masa exista un radio la care tinerii ascultau 
ultimele noutăți din viața politică”, 
povestește acesta. A primit o condamnare 
de 3 ani, fiind închis la Ministerul de 
Interne, Jilava, Poarta Albă, Bicaz. A trecut 
prin reeducare de la Pitești și Gherla. 

Al patrulea episod, „Lecţia demnității”, 
spune povestea lui loan Brazdă. Tânărul, la 
data arestării, era absolvent al Liceului 
Comercial din Oradea, secţia Metalurgie, 
promoția 1947/1948. La fel ca fratele său, 
Aurel, a fost încadrat în Organizaţia „G4. 
Securitatea l-a vizitat acasă, la 20 martie 
1949, însă loan Brazdă a reușit să sară pe 
geamul casei și să se ascundă. Trei zile 
mai târziu, la 23 martie, s-a hotărât să se 
predea securistului care se afla în casă și o 
păzea pe mama sa. A fost dus la 
Securitatea din Oradea, de pe strada 
Republici, acolo unde „beciurile erau făcute 
mici, foarte înguste”. A primit o condamnare 
de 2 ani și a trecut prin închisorile Oradea, 
Cluj, Văcărești, Jilava, Târgșor și Gherla. 

Al cincilea episod, „Un tânăr țărănist din 
«fieful» lui Maniu”, îl are protagonist pe 
Mircea Pârvu. Născut în localitatea 
Giurtelec, o localitate învecinată cu 


Bădăcin, l-a cunoscut, în tinerețe, pe Iuliu 
Maniu. În 10 mai 1945, împreună cu 
sătenii, s-a deplasat la Șimleul Silvaniei cu 
prilejul  manifestaţiilor dedicate Zilei 
Regalităţii, fiind reținut și dus la 
Comisariatul Rusesc, pe motiv că a rupt 
steagurile sovietice. Preşedinte al 
Tineretului Național Tărănist - plasa 
Șimleu Silvaniei, Mircea Pârvu a devenit și 
membru al Organizaţiei „Stânca de granit”. 
A fost anchetat la Securitatea din Cluj, apoi 
judecat și condamnat la 16 ani închisoare. 

Al șaselea episod - „«Gherla» noastră 
cea de toate zilele. Eugeniu Sarca™; este 
povestea relatată de Eugeniu Sarca, elev 
în clasa a Vl-a la Liceul „Alexandru 
Roman”. El a fost recrutat în Organizaţia 
România Independentă de către unul dintre 
colegii de școală. A primit o condamnare de 
2 ani și 6 luni, dar a executat 3 ani. A trecut 
prin închisorile de la Oradea, Cluj, Târgșor, 
Gherla. La Târgșor, condiţiile de detenţie 
au fost relativ uşor de îndurat. In schimb, la 
Gherla, a cunoscut cumplitul experiment al 
reeducării. El își amintește că, la început, li 
s-a interzis să vorbească între ei, apoi au 
fost tintuiti pe prici, fără să se poată mișca. 
O altă metodă de tortură a fost să-i oblige 
să stea culcaţi pe jos având alături un plan- 
ton, fiind tinuti în această poziție chinuitoa- 
re până ce aveau impresia că le „intră un 
cui în cap”. Un coleg de cameră a fost ținut 
patru zile și patru patru nopți, în picioare, 
nedormit. 

Al șaptelea episod, „Un OM cu mare 
putere de iubire”, îl are în centru pe stu- 
dentul la Teologie Nicolae Bordașiu, născut 
în Săbolciu, jud. Bihor, în familia preotului și 
învățătorului Gheorghe Bordașiu. Tânărul 
Nicolae a frecventat Mănăstirea Sf. Antim, 
unde s-a născut mișcarea spirituală „Rugul 

Părintele Alexandru Dulca și autoarea 


5 v A 
AR ili ai Lea, 


Casa părintească a părintelui Nicolae Bordașiu 

Aprins”. El a pus bazele și a fost numit chiar 
președintele Asociaţiei Tineretului Ortodox 
Studenţesc — ATOS și în acest fel a intrat în 
atenţia Securităţii. A redactat niște fluturași- 
manifeste împotriva manifestaţiei de 1 Mai, 
care era în sâmbăta Paștelui. Fiind averti- 
zat că urmează să fie arestat, s-a refugiat, 
în 1948, la Timișoara și s-a ascuns. Acolo 
s-a pregătit să fugă peste hotare, însă a 
renunțat la acest vis la sfatul părintelui 
duhovnicesc Arsenie Boca. Revenit pe pla- 
iurile natale, s-a ascuns timp de 7 ani în 
gospodăriile fraților tatălui său din Husasău 
de Criș. La 18 iulie 1955 a fost arestat și 
condamnat la 10 ani temniță grea. A trecut 
prin închisorile din Timişoara, Jilava, 
Oradea, Constanţa și Aiud. 

Al optulea episod, „Tinerețe înfrântă în 
temnițele comuniste”, este povestea lui 
Tiberiu Şerban, elev în clasa a XI-a la 
Liceul „Alexandru Roman” din Oradea, 
încadrat în Organizaţia România 
Independentă. A fost ridicat din sala de cur- 
suri și dus la sediul Sigurantei Oradea, de 
pe Strada Republicii nr. 52. Acolo a fost 
amprentat, i s-au luat șireturile și banii și a 
fost introdus la subsolul clădirii. A fost con- 
damnat la 2 ani și 6 luni închisoare. 
Transferul la Penitenciarul Gherla, în plin 
proces de reeducare, a însemnat pentru 
Tiberiu Șerban unul dintre cele mai cumpli- 
te experiențe. 

Al noulea episod — „Lungul drum spre 
libertate””, prezintă întâmplările carcerale 
ale lui Papp luliu, ospătar, care s-a hotărât, 
în vara anului 1960, ca împreună cu fratele 
său Ştefan, să treacă frontiera înot. Au tra- 
versat Dunărea în noaptea de 2 august 
1960 și au fost prinși de autoritățile sârbești 
care i-au predat celor românești. A fost 
condamnat la 8 ani închisoare, iar fratele lui 
la 10 ani. A trecut pe la Securitatea din 


Tiberiu Șerban și cu autoarea 


Timișoara, penitenciarele Gherla, Jilava și 
Periprava. A fost pus în libertate la 24 iunie 
1964. După eliberare a lucrat ca ospătar, 
apoi șef de sală la hotelurile din Băile Felix. 
Are o fiică, Cecilia, și un nepot. 

Ultimul episod — „Examenul de maturi- 
tate din închisorile comuniste”, este 
povestea lui loan Filip. Acesta era elev în 
clasa a VII-a la Liceul „Alexandru Roman” 
din Oradea când a fost recrutat de Nistor 


Note: 


1 Seria de filme documentare „Uitarea înseamnă o nouă 
condamnare”, https://oradeaindirect.ro/seria-de-filme-docu- 
mentare-uitarea-inseamna-o-noua-condamnare/ (accesat 
la 10.01.2022). 

2? Memorialul „Rezistență și Represiune în Bihor”, 
http://Awww.memoriarezistentei.ro/memorialul-rezistenta-si- 
represiune-in-bihor/ (accesat la 9.01.2022). 

* Cristina Liana Pușcaș, Ziua Foștilor Deținuți Politici la 
Oradea - Parastas în memoria mucenicilor României, 
https:/Awww.crisana.ro/stiri/eveniment-1/ziua-fostilor-deti- 
nuti-politici-la-oradea-parastas-in-memoria-mucenicilor- 
romaniei-128296.html (accesat la 10.01.2022). 

“Ep. 1: Adolescentul în zeghe. Traian Bodea, 
https:/MWwww.youtube.com/watch?v=9Yk1chcH1Kc (accesat 
la 20.01.2022). 

*Ep. 2: Lupta pentru O Românie Indepentendă 
(O.R.1.). Vasile Rus, https:/Awww.youtube.com/watch?v= 
SALH _ujiuTs (accesat la 20.01.2022). 

“Ep. 3. Patimile unui student nereeducat. Mircea Tulvan, 
https:/MWwww.youtube.com/watch?v=c5xULYOMIaQ (accesat 
la 27.01.2022). 

Bădiceanu să se alăture Organizaţiei 
România Independentă. Arestat direct din 
sala de clasă, alături de alţi colegi, a fost 
dus şi încarcerat la sediul Sigurantei 
Statului din Oradea. A primit o condamnare 
de trei ani, dar a executat patru ani de 
detenție. A trecut prin închisorile Oradea, 
Cluj-Tribunal, Târgșor, Aiud, Peninsula, 
Capul Midia. 


7 Ep. 4: Lecţia demnităţii. loan Brazaă, https://www.you- 
tube.com/watch?v=YHTSfxqhs80 (accesat la 27.01.2022). 

° Ep. 5: Un tânăr țărănist din „fieful” lui Maniu, 
https:/AWwww.youtube.com/watch?v=eLkSNIEAFXs (accesat 
la 27.01.2022). 

“Ep. 6: „Gherla” noastră cea de toate zilele. Eugeniu 
Sarca, https://www.youtube.com/watch?v=IPYYYmeRcrk 
(accesat la 31.01.2022). 

“Ep. 7: Nicolae Bordașiu Un OM cu mare putere de iubi- 
re, https:/Awww.youtube.com/watch?v=fbk7tCJrYc8 (acce- 
sat la 31.01.2022). 

"Ep. 8: Tinerețe înfrântă în temnițele comuniste. Tiberiu 
Șerban, https:/Awww.youtube.com/watch?v=tQRk RJOPSUE 
(accesat la 31.01.2022). 

* Ep. 9: Lungul drum spre libertate. Papp luliu, 
https:/Mwww.youtube.com/watch?v=I0GVZyMiky0 (accesat 
la 1.02.2022). 

“Ep. 10: loan Filip. Examenul de maturitate din închiso- 
rile comuniste, https://www.youtube.com/watch?v=gsg 
SMMWmo-E (accesat la 1.02.2022). 

LANSARE DE CARTE 


Mihai |. Grâjdeanu 


Istoria comunismului în România 


Inceputurile 


În 15 decembrie 2021 începând cu ora 
18 Fundaţia Culturală Memoria a organizat 
lansarea romanului grafic interactiv semnat 
de Mihai |. Grăjdeanu, Momente din istorie 
- Istoria comunismului în România. 
Inceputurile, Editura Fundaţiei Culturale 
Memoria, 2021. 

Mihai Grăjdeanu este autor și profesor 
de bandă desenată, romane grafice, artist 
colaborator al Comisiei Naţionale a 
României pentru UNESCO; iniţiator a mul- 
tiple proiecte editoriale, precum: Comics 
Didactic, Legendele Dacilor și BD Historia; 
inițiator al Olimpiadei de benzi desenate 
sub egida Comitetului Olimpic și Sportiv 
Român. A susținut ateliere de benzi des- 
enate în cadrul festivalurilor, în școli, 
muzee și teatre din întreaga tară. Este 
inițiatorul și co-organizatorul Salonului BD - 
„Povești din București în benzi desenate” la 
Muzeul Municipiului București (2014 - pre- 
zent) și curatorul seriei de expoziții „Maeștri 
ai benzii desenate românești” la Palatul 
Sutu și Casa Filipescu Cesianu - Muzeul 
Vârstelor. Mai multe detalii despre activita- 
tea sa pot fi găsite la http://mihai bd.blog- 
spot.com/. 

Lucrarea reprezintă o premieră pentru 
spațiul românesc și a fost gândită pentru 
orele de istorie din școli, licee și facultăți. 


momentt | PIETONI 


Cu această ocazie Mihai Grăjdeanu a 
prezentat banda desenată ca instrument de 
lucru în procesul de predare a istoriei, res- 
pectiv acest roman grafic care poate repre- 
zenta un auxiliar pentru orele de istoria 
comunismului, și a făcut și o demonstraţie 
practică. 

Au luat apoi cuvântul câteva cadre 
didactice care predau opționalul de istoria 
comunismului la clasă și au avut, de-a lun- 
gul timpului, rezultate remarcabile cu elevii: 
prof. Mihai Stamatescu, Școala Aletheea, 
București (cel care a propus programa cur- 
sului opțional de Istoria comunismului, 
aprobată de Ministerul Educaţiei și 
implementată încă din 2008; co-autor al 
manualului O istorie a comunismului din 
România); prof. dr. Maria Riţiu, Colegiul 


Naţional „Emil Racoviţă”, Cluj-Napoca; 
prof. Janina Burlacu, Liceul Teoretic 
„Alexandru loan Cuza”, București; prof. 
Dorin Răduţi, Colegiul Naţional „Mihai 
Eminescu”, Petroșani; prof. Camil lonescu, 
Colegiul Naţional „Dr. loan Meșotă”, 
Brașov. 

Este important de menţionat că o parte 
dintre cei menţionaţi anterior au și folosit 
acest roman grafic la clasă și chiar au avut 
amabilitatea să ofere scurte texte de reco- 
mandare pentru coperta 4. 

Pe marginea subiectului s-au pronunţat 
şi o serie de elevi care au parcurs și folosit 
lucrarea. Aceștia au fost de la Colegiul 
Naţional „Dr. loan Meșotă”, Brașov, 
Colegiul Naţional „Emil Racoviță”, Cluj- 
Napoca, Școala Aletheea, București. Pe 
lângă aceștia, au existat întrebări în scris 
din partea publicului, respectiv o intervenţie 
din partea unei studente de la Facultatea 
de Istorie a Universităţii din București. 

„Romanul grafic «Istoria comunismului 
în România» prezintă istoria pe înțelesul 
elevilor, prin conceptul de bandă desenată 
aplicată, un concept inițiat și publicat mai 
întâi în seria revistelor Comics Didactic. 
Studierea în gimnaziu, liceu și facultate, 


prin benzi desenate, a regimului comunist 
din România în cazul de faţă, este un 
exemplu semnificativ de învăţare a istoriei 
abordând memoria colectivă.” afirmă Mihai 
|. Grăjdeanu. 

Atât evenimentul cât mai ales dialogul 
cu publicul care a asistat la lansare a evi- 
dențiat nevoia de astfel de lucrări care să 
ajute atât cadrele didactice în procesul de 
predare, cât și elevii/studenții în cel din 
învățare. In acest sens Fundaţia Culturală 
Memoria și-a propus să continue colabora- 
rea cu Mihai |. Grăjdeanu în vederea reali- 
zării și a altor romane grafice care să aco- 
pere teme importante din trecutul commu- 
nist: rezistența din munţi, colectivizarea 
agriculturii, detenţia politică, revolta muncito- 
rilor de la Brașov din 15 noiembrie 1987 ș.a. 

Moderatorul întâlnirii a fost Cosmin 
Budeancă, redactor-șef, Memoria - revista 
gândirii arestate. 

Evenimentul s-a desfășurat online prin 
intermediul platformei zoom. Cei care 
doresc pot urmări o înregistrare la adresa: 
https://youtu.be/nPHPxAmak_E. 


Cosmin Budeancă 


DEZBATERE 


Istoria comunismului: 


Brașov 1987 


O retrospectivă alternativă 


Joi, 27 ianuarie 2022, începând cu ora 
18, Fundaţia Culturală Memoria, în parte- 
neriat cu Muzeul Ororilor Comunismului în 
România - MOCR și BD Historia - Benzi 
desenate istorice, a organizat o dezbatere 
despre cum demersurile expoziționale, fil- 
mul documentar și banda desenată pot fi 
instrumente în procesele educative privind 
perioada comunistă. Dezbaterea a fost, de 
asemenea, un eveniment conex al Expozi- 
tiei „Seismograf *77”, organizată de MOCR 
la Veranda Mall (Obor) din București. 

In cadrul discuţiilor o atenţie aparte i s-a 
acordat Revoltei muncitorilor de la Brașov 
din 1987, în contextul în care în această 
toamnă se aniversează 35 de ani de la 
ceea ce este considerat a fi o „prefaţare” a 
ce avea să se întâmple în decembrie 1989 
— căderea regimului comunist. De altfel, 
pentru a marca acest moment plin de curaj 
al muncitorilor brașoveni, Fundaţia Cultu- 
rală Memoria și Muzeul Ororilor Comunis- 
mului în România și-au propus ca până la 
finalul anului să organizeze mai multe eve- 
nimente pe această tematică. 

Participanţii la eveniment au fost: 

Alexandru Groza - istoric, manager al 
Muzeului Ororilor Comunismului în Româ- 
nia, doctorand al Facultăţii de Istorie, Uni- 
versitatea din București, bursier Fulbright, 
specializat în cercetarea fenomenului 
comunist român din perspectiva relaţiilor 

internaționale româno-americane în perioa- 
da 1965-1989. Membru al grupului de cer- 
cetare Korean Institute for National 
Unification, Coreea de Sud, Project Mana- 
ger al expozițiilor Searching (1,2,3) și Born 
Before Raised After (BB-RA89), Manager 
de proiect la Ferestroika Experience, Mu- 
seum of Family Life in Communism. Cadru 
asociat la Facultatea de Litere, Univer- 
sitatea din București. Coautor, alături de 
Adrian Cioroianu, al volumului Elena a 
României - Regina-Mamă. Regina Suferin- 
tei și a speranței (Editura Curtea Veche, 
București, 2018). 

Irina Hasnaș Hubbard - artist plastic, 
doctor în muzeologie, muzeograf la Muzeul 
Ororilor Comunismului în România. Master 
în Museum Exhibition Planning and 
Design, Philadelphia, SUA; Formator la 
cursuri de muzeografie, curatoriat și 
educație muzeală la INCFC. A organizat 
ateliere de artă pentru copii și de interpre- 
tare artistică a istoriei recente pentru tineri. 
A participat la expoziții de artă plastică, de 
grup și personale. A colaborat la proiecte 
culturale și sociale cu diverse comunităţi 
(ex: la redeschiderea Muzeului de Etno- 
grafie din Topliţa și a Muzeului Arta Lemnu- 
lui din Câmpulung Moldovenesc, la organi- 
zarea și curatoriatul Expoziţiei Inovative cu 
Obiecte Restaurate „Regina Maria la 
Teatru” a Teatrului Naţional București. 


Dan Adrian Ionescu - arhitect de interior 
și artist vizual. Asistent universitar în cadrul 
Universității de Arhitectură și Urbanism „lon 
Mincu” București, Facultatea de Arhitectură 
de Interior, Catedra Proiectare de Interior și 
Design. Pasionat de videoproiecții și video- 
mapping, lucrează pentru numeroase 
spectacole de teatru și dans contemporan, 
atât conținut video cât și proiecţii mapate 
pe decor. In ultimul timp, atracţia pentru 
instalații audio/video, a devenit din ce în ce 
mai prezentă, atenţia îndreptându-se către 
sistemele holografice ce estompează gra- 
nita dintre real/ireal, tangibil/intangibil. Ală- 
turi de colegii din echipa URBISON (arhi- 
tect Adina Anghel și manager de proiect 
Ciprian Balș), a proiectat și a propus atât 
designul expozițional, cât și sistemele de new 
media pentru Expoziţia „Seismograf '77”. 

Liviu Tofan - jurnalist cu un stagiu de 20 
de ani în redacţia postului de radio Europa 
Liberă. Ca autor de cărți de investigaţie a 
publicat A patra ipoteză. Anchetă despre o 
uluitoare afacere de spionaj (Editura 
Polirom, lași, 2012) și Șacalul Securităţii. 
Teroristul Carlos în solda spionajului romă- 
nesc (Editura Polirom, lași, 2013). Cea mai 
recentă carte a sa este Ne-au ținut în viață. 
Radio Europa Liberă 1970-1990 (Editura 
Omnium, București, 2021). Este și realiza- 
tor de filme documentare, dintre care 
menţionăm Brașov 1987. Doi ani prea 


devreme (Premiul UCIN 2017 pentru cel 
mai bun film documentar de televiziune). 

Mihai |. Grăjdeanu - autor și profesor de 
bandă desenată, romane grafice, artist 
colaborator al Comisiei Naţionale a 
României pentru UNESCO; iniţiator a mul- 
tiple proiecte editoriale, precum: Comics 
Didactic, Legendele Dacilor și BD Historia; 
iniţiator al Olimpiadei de benzi desenate 
sub egida Comitetului Olimpic și Sportiv 
Român. A susținut ateliere de benzi des- 
enate în cadrul festivalurilor, în școli, 
muzee și teatre din întreaga tară. Este 
inițiatorul și co-organizatorul Salonului BD - 
„Povești din București în benzi desenate” la 
Muzeul Municipiului București (2014 - pre- 
zent) și curatorul seriei de expoziții „Maeștri 
ai benzii desenate românești” la Palatul 
Sutu și Casa Filipescu Cesianu - Muzeul 
Vârstelor. 

După discuţiile despre Expoziţia 
„Seismograf '77” și filmul „Brașov 1987. Doi 
ani prea devreme”, Mihai I. Grăjdeanu a 
prezentate elemente din romanul grafic 
interactiv Momente din istorie. Istoria 
comunismului în România. Vol. II. Revolta 
anticomunistă de la Brașov - 15 noiembrie 
1987, care urmează a fi publicat la Editura 
Fundaţiei Culturale Memoria. 

Moderatorul întâlnirii a fost Cosmin 
Budeancă, redactor-șef, Memoria - revista 
gândirii arestate. 

Evenimentul s-a desfășurat online prin 
intermediul platformei zoom și a putut fi 
urmărit și în direct pe paginile de facebook 
ale Fundaţiei Culturale Memoria, Muzeului 
Ororilor Comunismului în România și Radio 
România Cultural. Cei care doresc pot 
urmări o înregistrare a dezbaterii la adresa 
https:/Wwww.youtube.com/mwatch?v=En1Fa 
dGQ_Bo. 

Cosmin Budeancă 

CONFERINȚA-DEZBATERE 


Deportarea etnicilor germani 
din anul 1945 în Uniunea Sovietică. 
Intre istorie și memorie 


Evenimentul a fost parte dintr-o serie 
dedicată istoriei etnicilor germani din 
România și a fost organizat de Primăria 
Municipiului București și Casa de Cultură 
„Friedrich Schiller”, în parteneriat cu 
Fundaţia Culturală Memoria și în colabora- 
re cu Forumul Democrat al Germanilor din 
România (F.D.G.R.) Forumul Regional - 
Regiunea  Extracarpatică și F.D.G.R. 
București. 

Programat inițial pentru 3 februarie, a 
fost reprogramat pentru 10 februarie 2022, 
ora 17.30. 

In cadrul evenimentului au luat cuvântul 
Dr. Nicolae M. Constantinescu (președinte 
Fundaţia Culturală Memoria, director 
Memoria - revista gândirii arestate), Dr. 
habil. Cosmin Budeancă (redactor șef, 
Memoria - revista gândirii arestate) - online, 
Dr. Klaus Fabritius (Președintele F.D.G.R. 
Forumul Regional - Regiunea Extracar- 
patică). Coordonatorul proiectului și mode- 
ratorul întâlnirii a fost Aurora Fabritius. 
llustrația muzicală a fost asigurată de Duo 
pianistic Ana și Marius Boldea. 

Dr. Constantinescu a făcut un scurt 
excurs asupra problematicii deportărilor, de 
la primele semnale care au apărut și până 
la efectele asupra comunităților și a făcut, de 
asemenea, câteva referiri la materialele pu- 
blicate în Memoria - revista gândirii arestate 

DEPORTAREA ETNICILOR GERMANI 
IN ANUL 1945 

N UNIUNEA SOVIETICA. 

ÎNTRE ISTORIE ȘI MEMORIE 


pe această temă. El a rememorat și câteva 
amintiri din perioada în care era elev, și 
când la școala unde învăţa s-a suspendat 
studierea limbii germane. Acesta și-a 
încheiat prezentarea cu următoarele cuvin- 
te: „Cred cu tărie că vremurile pe care le- 
am trăit și le-am amintit aici nu se vor mai 
reîntoarce. Dar pentru aceasta este nevoie 
de cât mai multe mărturii din partea celor 
care le-au trăit, transmise în special tinere- 
tului.” 

Cosmin Budeancă a făcut o prezentare 
a temei deportărilor din perspectiva români- 
lor din mai multe comunităţi mixte din zona 
de sud a Transilvaniei. llustrând expunerea 
cu scurte fragmente de interviuri de istorie 
orală, a oferit informaţii despre atmosfera 
în comunități înaintea deportărilor, cum s-a 
petrecut deportarea, încercări de sustrage- 
re, momentul plecării, care au fost motivele 
deportării în viziunea românilor, păreri și 
supoziţii despre destinația călătoriei, 
comunităţile după deportare, întoarcerea 
acasă, reinserția socială și profesională a 
celor deportaţi, povești despre deportare. 


În partea a doua a expunerii a prezentat 
materialele pe această temă apărute în 
numerele 110, 111, 114, 118 din Memoria - 
revista gândirii arestate. Numărul mare și 
consistenţa acestor articole evidenţiază 
importanța care se acordă în cadrul 
Fundaţiei Culturale Memoria subiectului 
deportării etnicilor germani în Uniunea 
Sovietică, dar și efectelor pe termen scurt, 
mediu și lung, atât pentru comunitățile ger- 
mane, cât și pentru societatea românească 
în ansamblu. 

In contextul pandemiei de Covid-19, 
participarea publicului la eveniment a fost 
limitată conform reglementărilor în vigoare 
la maxim 30% din capacitatea sălii, cu res- 
pectarea regulilor de distanţare fizică. Dez- 
baterea a fost, însă, transmisă și online prin 
intermediul platformei Zoom, iar cei care 
doresc să urmărească o înregistrare a 
acesteia o pot face și pe canalul de youtu- 
be al Casei de Cultură „Friedrich Schiller”: 
https:/Wwww.youtube.com/watch?v=F8jcAP 
XHIVw. 

RĂZBOIUL DE PE NISTRU DIN 1992 


Un subiect de actualitate 


w g= 


În 5-6 martie 2021, Asociatia 
Natională a Tinerilor Istorici din Moldova, 
Facultatea de Filologie și Istorie din 
cadrul Universitătii Pedagogice de Stat 
„lon Creangă”, Chișinău și Fundatia 
Culturală Memoria au organizat Confe- 
rinta Internaţională „Războiul de pe Nistru 
din 1992: cauze, desfășurare și con- 
secințe”, pentru a marca 29 de ani de la 
începerea conflictului. Ideea proiectului a 
apărut la ediţia a IX-a a Școlii de Vară 


Astra, organizată în cadrul Festivalului de 
Film și Istorii Râșnov (www.ffir.ro). 
Conferința s-a desfășurat în regim online, 
din cauza pandemiei de COVID-19, iar 
lucrările prezentate au fost publicate, cu 
sprijinul Black Sea Trust, în revista Plural. 
Journal of the History and Geography 
Department, „lon Creanga” Pedagogical 
State University, vol. 9, no. 2/2021 (dispo- 
nibilă și online la https://plural.upsc.md/? 
page_id=1267). Cele 15 lucrări, la care se 
adaugă și două recenzii, acoperă o 
tematică diversă, contribuind la mai buna 
înțelegere a conflictului, atât din perspec- 
tiva cauzelor, cât și a contextului în care 
s-a desfășurat, ori a consecințelor. 

Cu ocazia evenimentului din 2021 s-a 
stabilit organizarea unei noi întâlniri în 
2022, cu ocazia împlinirii a 30 de ani de la 
declanșarea conflictului. Astfel, în 4-5 
martie 2022 s-a desfășurat Conferința 
științifică internaţională „Războiul de pe 
Nistru din 1992: 30 de ani după...”, în for- 
mat online). Scopul a fost de a reuni 
reprezentanți ai mediului academic, ai in- 
stituțiilor guvernamentale, politicieni și 
experți din cadrul societății civile, care să 
ofere o analiză critică asupra Războiului 
din 1992, prin plasarea lui într-un context 
regional și să examineze poziţiile actori- 


CONFERINȚA ȘTIINȚIFICĂ INTERNAȚIONALĂ 
Războiul de pe Nistru din 1992: 30 de ani după... 
4-5 martie 2022, Chișinău, Republica Moldova 


Ukraine 


Transnistri 


lor cheie în procesul de soluţionare a 
conflictului. 

Tema s-a dovedit mai mult decât 
actuală dacă avem în vedere că la 24 
februarie 2022 Rusia a atacat Ucraina, la 
28 februarie Ucraina a cerut aderarea la 
Uniunea Europeană, la 3 martie Repu- 
blica Moldova și Georgia au semnat și ele 
cereri de aderare la UE, iar în 4 martie 
Tiraspolul a cerut recunoașterea inde- 
pendenței Transnistriei fată de Moldova. 

In program au fost cercetători consa- 
crați de la instituții de prestigiu din Repu- 


blica Moldova, România, Canada, 
Georgia, Irlanda, Polonia, Ucraina, 
Ungaria: Oxana  Alistratova (NGO 


Interaction), Nicolae Arnaut (SNSPA), 
Marcel Bencheci (Institutul de Cercetări 
Juridice, Politice și Sociologice), Victoria 
Bevziuc (USM, FRIȘPA), Viorel Bolduma 
(UPS „lon Creangă”), Mariana Bordian 
(USM, FRIȘPA), Igor Bucataru (Moldova), 


Cosmin Budeancă (Fundaţia Culturală 
Memoria), Carolina Budurina-Goreacii, 
(USM), Anatoli Buzev (Academia Militară 
a Forțelor Armate „Alexandru cel Bun”), 
Lilian Carp (Parlamentul R. Moldova), 
Victor Catan (Asociaţia Internaţională a 
Ofiterilor Organelor de Drept), Svetlana 
Cebotari (USM), Viorel Cibotaru (Institutul 
European de Studii Politice din Moldova), 
Ludmila Coadă (ULIM), Constantin 
Corneanu (Asociaţia Europeană de Studii 
Geopolitice și Strategice „Gheorghe l. 
Brătianu”, București), Stanislav Covalischi 
(USM), George Damian Mocanu (Centrul 
European de Studii în Probleme Etnice, 
Academia Română), Alexandr Grigorievici 
Davidenko (Asociaţia Internaţională a 
ofițerilor organelor de combatere a crimei 
organizate „CENTR”, Ucraina), Magdalena 
Dembinska (Political Scienece, Université 
de Montréal, Canada), Marius 
Diaconescu (Universitatea din București), 
Vyacheslav Dykhanov (Rusia), Igor Grosu 
(Parlamentul Republicii Moldova), Serhii 
Hakman (Centrul regional Cernăuţi de 
perfecționare a calificării), Keith 
Harrington (Maynooth University Ireland), 
Diana Hirbu (USM; Institutul Naţional de 
Informaţii și Securitate), Mariana latco 
(USM), Aleksander llnicki (Akademia 
Ekonomiczno Humanistyczna w 
Warszawie), Arina Kraijdan (CICDE pe 
lângă CEC), Anatoliy Kruglashov 
(Chernivtsi Yuriy Fedkovych National 
University, Ukraine), Aurelian Lavric (Aca- 
demia Militară a Forţelor Armate 
„Alexandru cel Bun”), Vakhtang Maisaia 
(Caucasus International University, 
Georgia), Mihai Melintei (Universitatea 
„Lucian Blaga” Sibiu), Silviu Miloiu 
(Universitatea  „Valahia” Târgovişte), 
Alexandru Mitru (Inspectoratul Şcolar 

Județean Dâmboviţa), Radu Moldovan 
(România), Cristina Morari (USM), Ivan 
Moroz (Institutul de Ecologie și Geografie, 
Chișinău), Sergiu Musteată (ANTIM, UPS 
„lon Creangă”), Leonid Moscviciov, (R. 
Moldova), Adrian Nae (Centrul Român de 
Studii Ruse, Universitatea din București), 
Nataliia  Nechaieva-Yuriichuk (Yuriy 
Fedkovych Chernivtsi National Univer- 
sity), Viacheslav Olitskyi (Department of 
History of Ukraine, Sumy State Pedago- 
gical University), Rodica Panta (Faculta- 
tea Relaţii Internaţionale, Științe Politice 
și Jurnalism, Chișinău), Yuliia Podriez 
(Sumy State Pedagogical University), 
Adrian Pogăcian (ReThinking Europe), 
Alexandru Postica (Promo LEX, ICJSP), 
Natalia Putină (USM), Alexandru Roman 
(USM), Oleg Serebrian (Guvernul Repu- 
blicii Moldova), Octavian Sergentu (Uni- 
versitatea  „Hyperion”, București), 
Alexandru  Solcan (FRIȘPA, USM), 


Adrian Pogacian 


Marian Soroceanu (Academia de Admi- 
nistrare Publică, Chișinău), Igor Șarov 
(USM), Larisa Talmazan (USM), Serheii 
Teleshun (Asociaţia Internaţională a 
ofițerilor organelor de combatere a crimei 
organizate „CENTR”, Ucraina), Valentina 
Teosa (Moldova State University), 
Viacheslav Tsivatyi (Taras Shevchenko 
National University of Kyiv), Viorica Țicu 
(ULIM), Marius  Văcărelu (SNSPA), 
Veress Csongor Balázs (Mathias 
Corvinus Collegium, Hungary), Pavel 
Vintilă, (FRISPA, USM), Syed Ali Wasif 
(USM), Augustin Zapuhlih (USM). 
Evenimentul a fost organizat de Aso- 
ciația Naţională a Tinerilor Istorici din 
Moldova (ANTIM), Centrul pentru Studii 
de Securitate Managementul Crizelor 
(CSSMC), Asociatia Română pentru 
Studii Baltice și Nordice, în parteneriat cu 
Facultatea de Relaţii Internaţionale, 
Științe Politice și Administrative a 


SERGIU SUVAC 


igor Soroceenu 


Vyacheslav Di 


USM, Facultatea de Filologie și Istorie Târgoviște, Fundaţia Culturală Memoria. 
a Universităţii Pedagogică de Stat La finalul conferinței s-a adoptat și o 
„lon Creangă”, Universitatea „Valahia” rezolutie având următorul conţinut: 


STOP RĂZBOIUL DIN UCRAINA!!! 


În perioada 4-5 martie 2022, la Chișinău, a avut loc Conferinţa științifică internatio- 
nală „Războiul de pe Nistru din 1992: 30 de ani după...”. Reprezentanţi ai mediului aca- 
demic și ai instituţiilor guvernamentale, politicieni și experți ai societății civile din peste 
10 state au analizat critic războiul de pe Nistru din 1992, plasându-l într-un context 
regional larg, au examinat pozițiile actorilor cheie în procesul de soluționare a conflic- 
tului și au discutat despre impactul războiului asupra comunităților de pe ambele maluri 
ale Nistrului. Cu regret constatăm că scenariul aplicat de Rusia în 1992 împotriva 
Republicii Moldova se aplică în prezent împotriva Ucrainei. Astfel, participanţii la con- 
ferință condamnă invazia militară a Rusiei în Ucraina, prin care s-au încălcat flagrant 
suveranitatea, independenţa și integritatea statului vecin și solicită oprirea imediată a 
focului, retragerea soldaților și tehnicii militare ruse de pe teritoriul Ucrainei. 


Chișinău, 5 martie 2022 


ATEA A 


viorel Boiduma George Daman hbra Mebrtei Csongor Veress > 


| Stanislav Covais Burdila Olga Francisco Castro 


Vyacheslav Diha |a | Aurelian Lavric 

EVENIMENT COMEMORATIV 
La Biserica Coltea în 21 decembrie 2021 


În 21 decembrie 1989 clopotele Bisericii Colțea 
au fost trase pentru a aduce la cunoștința tuturor că 
și la București un grup de cetățeni au luat decizia 
de a ieși în stradă și a-și ridica vocea împotriva 
regimului comunist. 

Mihail lanaș, cel care a avut atunci inițiativa, a 
trimis în 15 septembrie 2014 o scrisoare către 
Patriarhul Bisericii Ortodoxe Române, Preafericitul 
Părinte Daniel, în care a prezentat acest moment 
important al evenimentelor din decembrie 1989 și a 
solicitat ca, în semn de respect fată de cei care și- 
au jertfit viața pentru libertate și democrație în tim- 
pul dictaturii comuniste, în fiecare an, în 21 decem- 
brie, să se ţină un moment de reculegere și să se tragă clopotele Bisericii Colțea. 

In 21 decembrie 2021 la ora 18 Fundaţia Culturală Memoria a organizat la Biserica 
Colțea un moment de reculegere, recunoștință și comemorare a jertfelor din 21 decembrie 
1989. La slujba de pomenire a asistat și Mihai lanaș (care respectând tradiţia a tras din 
nou clopotele) și dr. Nicolae Constantinescu (medicul Revoluţiei, care în decembrie 1989 
a operat la Spitalul Colțea ore în șir, salvând mai multe vieți). Lor li s-au alăturat foști 
revoluționari și câțiva bucureșteni care încă mai cred că sacrificiul celor ce au ieșit în stradă 
în decembrie 1989 pentru libertate merită tot respectul și recunoștința noastră. 

PODCAST 
Memoria pământului românesc... continuă 


În 21 decembrie 2021 jurnalista 
Mădălina Corina Diaconu în colabora- 
re cu Fundaţia Culturală Memoria, a 
lansat podcastul „Memoria pământului 
românesc... continuă”. Scopul proiec- 
tului este de a-i ajuta pe cei interesaţi 
de istorie și cultură ca, prin intermediul 
interviurilor și reportajelor audio, să regăsească și să redescopere ideile și valorile româ- 
nești. Proiectul își propune, totodată, să continue și să înnobileze, prin intermediul meto- 
delor moderne, moștenirea întâlnirilor pe unde radio aduse, cu mulți ani în urmă, de istori- 
cul și omul de radio loan lon Diaconu. 

Pentru a marca și comemora ziua de 21 decembrie 1989, primul episod al podcast-ului 
l-a reprezentat un interviu cu Mihai lanaș, cel care a tras clopotele Bisericii Spitalului 
Colțea în urmă cu 32 de ani. Până la momentul publicării acestui număr de revistă au fost 
postate 10 materiale. 

Cei interesați pot urmări podcast-ul „Memoria pământului românesc... continuă” la 
https://dmclici.podbean.com/. 


Fundaţia Culturală Memoria 
pe INSTAGRAM 


Chiar dacă ne ocupăm să aducem la 
lumină trecutul recent, suntem bine ancorati 
în prezent și privim în permanență către vii- 
tor. Și pentru că în domeniul comunicării 
schimbările sunt rapide și de impact, 
încercăm să ținem pasul cu ele, să păstrăm 
contactul cu cei interesaţi de proiectele 
noastre, dar să fim deschişi și spre alte 
categorii de public. Așadar, începând cu 21 
decembrie 2021 activitatea Fundaţiei 
Culturale Memoria poate fi urmărită și pe 
Instagram  (https:/Awww.instagram.com/fun- 
datiaculturalamemoria/). 

IN MEMORIAM 


Florin 
Constantin 
Pavlovici 


„Ar trebui să ne bucurăm” — îmi spunea, 
cu puțin timp înainte de a pleca spre 
imensitățile stelare, colegul și prietenul meu 
- „le-am trăit pe toate: sfârșitul războiului, 
ocupația sovietică și colhozul, vânătoarea 
de oameni, nimicirea elitelor, pușcăria, 
comunismul și prăbușirea lui... suntem 
norocoși." Așa e! Toate-ntr-o viată de om al 
cărei ultim deceniu, a fost, pentru el, o luptă 
crâncenă cu suferința. Jocul destinului ne-a 
adus împreună pe băncile Facultăţii de 
Ziaristică, apoi pe banca acuzaților ca 
dușmani înrăiți ai poporului, adoratori ai 
putreziciunilor numite Baudelaire, Verlaine, 
Tristan Tzara, în bolgia Jilavei, la digul bles- 
temat din Insula Mare, laolaltă cu mii de 
alte năpârci strivite de vigilenta etc... 

Când l-a aruncat rânjind drăcește pe 
bandit după gratii, Securitatea nu și-a închi- 
puit la ce pericol își expune mincinoasa 


Note 

* S-a născut la 14 martie 1936 în Concești, 
Botoșani. A urmat Facultatea de Filozofie - secţia 
Ziaristică, pe care a absolvit-o în 1958. A fost arestat 
la 2 februarie 1959 și condamnat de Tribunalul Militar 
București la 5 ani închisoare corecțională pentru 
„uneltire contra ordinii sociale”. A executat pedeapsa 
în închisorile și lagărele de muncă MAI, Jilava, Gherla, 
Ostrov, Salcia, Giurgeni, Periprava. A fost eliberat la 
31 ianuarie 1964. Ulterior s-a înscris la Facultatea de 
Limbi Germanice, Universitatea București. 

imagine de „apărătoare a cuceririlor popo- 
rului muncitor”. Ghemul de monştri numiti 
Drăghici, Nicolschi, Enoiu, caraliii culeși 
dintre putorile satului și șuții mahalalei, zbi- 
rii criminali de la Salcia, Periprava, Gherla 
n-au știut că îi pun ocnașului în brate mate- 
ria primă din care se va naște o 
capodoperă: Tortura pe înţelesul tuturor!. 
Nu trebuia mai mult pentru intrarea în 
marea literatură, precedente ilustre o dove- 
desc — iar Tortura... își așteaptă, răb- 
dătoare, traducătorii în limbi de circulaţie 
universală. Scriitorul i-a adăugat Frica și 
pânda* şi Viscolul și păianjenul’, alte 
evocări ale urâciunii cu care ne-a împroșcat 
comunismul, mărturiile alcătuind, tustrele, 
temelia pe care Florin Pavlovici și-a durat o 
amintire mai tare decât moartea. 


Alexandru Mihalcea 


' Florin Constantin Pavlovici, Tortura pe înţelesul 
tuturor, Cartier, Chișinău, 2001; Fundaţia Academia 
Civică, București, 2011. 

* Frica și pânda, Editura Muzeului Naţional al 
Literaturii Române, București, 2009; Contemporary 
Literature Press, 2014, ediţie online, disponibilă la 
https://editura. mttic.ro/ florin-pavlovici-frica.html. 

* Viscolul și păianjenul, Fundaţia Academia Civică, 
București, 2014, 2020. 


IN MEMORIAN 


Valentin Istrate 
(George) Sarry 


S-a născut la 8 ianuarie 1928, în 
Constanţa, într-o familie mixtă, tatăl - 
Dumitru, de origine greacă, iar mama - 
Louisa Baker, englezoaică. Constantin N. 
Sarry, fratele mai mare al tatălui său, era 
proprietarul celui mai longeviv ziar din oraș, 
Dobrogea jună, președinte al Camerei de 
Comerţ și Industrie și important cetățean al 
comunității. 

A fost arestat la 17 noiembrie 1949, pe 
când era funcționar la Consulatul Englez 
din Constanţa și condamnat la 15 ani 
muncă silnică pentru crimă de înaltă 
trădare. A trecut prin închisorile Constanţa, 
Malmaison, Văcărești, Jilava, Aiud, Baia 
Sprie, Cavnic, Oradea. A dat ajutor celor 14 
evadați de la Cavnic din noaptea de 6/7 
iunie 1953. 

După ce la mina Cavnic fusese „refăcut 
fizicește”, în penitenciarul de la Oradea 
rememorează că „ajunsesem o epavă, cred 
că am slăbit 20 de kg” și „nemaiputând 
rezista regimului de exterminare (frig și 
foame)”, a decis să-și pună capăt zilelor. A 
luat un ciob de sticlă din geam și și-a tăiat 
venele de la o mână, însă după ce și-a pier- 
dut cunoștința, a fost descoperit, probabil 
de un gardian, și dus la infirmeria peniten- 
ciarului. 

Timp de 11 ani a fost supus celor mai 


crude și josnice condiții de detenție, până la 
4 martie 1960, când a fost eliberat. In anul 
următor a emigrat în Canada, unde a fost 
primit cu braţele deschise de comunitatea 
românească de la Montreal. In 1963 s-a 
căsătorit cu Esther, cu care a avut două 
fiice, Kathy (Jim) și Doris (Giuseppe). Timp 
de mulţi ani și-a câștigat existența ca 
maşinist. 
A revenit în vizită în tară în 1986 și 
1989, iar după Revoluţie, în 1992 și 1994. 
In 2010 și-a publicat în Canada cartea 
de memorii, Viaţa mea - amintiri din Închi- 
soare și libertate, cu o prefață de Doina 
Jela. 
A plecat la cele veșnice la 29 ianuarie 
2022. 
Dr. Cristina Liana Pușcaș 


Viata EE 


amintiri 
din închisoare si din libertate 
George Sarry 
Viata mea - Amintiri 
din închisoare și 
din libertate, 
prefață de 
Doina Jela 
Editura Dépôt légal 
- Bibliothèque et 
Archives nationales 
du Québec, 2010. 

MIHAIL MIHAILIDE 


Recuperarea „AT numele 
„pri beg | lor” celor „proserişi” 
culturii române 2 


Pentru iubitorii literaturii artistice și a celor mai puțini, 
care prin profesie și-o permiteau, precum Cehov, doar ca 
„amantă”, apariţia revistei Manuscriptum în anul 1970 a 
fost o surpriză și o bucurie. Director era acad. D. 
Panaitescu Perpessicius (22.10.1891 - 21.03.1971), Al. Ileana Corbea-Florescu 
Oprea (1931-1983) - adjunctul său, iar între redactori, dacă (sub redacţia): 
bine îmi amintesc, se aflau Romulus Vulpescu, poetul care, Nicolae Florescu- 

A Ş , g RA „în numele celor proscriși”, 

traducând din franceză pe Villon, Rabelais, Moliere, Editura Jurnalul literar, 
Baudelaire... aproape că le-a egalat talentul, editoarea Bucureşti, 2021 
Diana Cristev și Corin Eugen Grosu, care fusese secretar 350 p. 
de redacţie la Revista Fundațiilor Regale. Se anunţa o perio- 
dicitate trimestrială, bazată pe fondul din ce în ce mai bogat 
al manuscriselor, fotografiilor, corespondenței scriitorilor 
români, tezaur însă prea puţin cercetat. lar pe coperta | a pri- 
mului număr — alegere inspirată — chipul acelui „rege-al poe- 
ziei, vecinic tânăr și ferice (...) veselul Alecsandri”. Structurarea 
sumarului, variată, părea plină de seducătoare promisiuni. 
După Programul nostru, expus de director urmau: comenta- 
rea unor scrisori de-ale lui Panait Istrati către Romulus 
Cioflec; rubricile Per aspera... ad astra - V. Voiculescu, 
Garabet Ibrăileanu; Scriitori români în arhive străine, dar și 
în arhivele românești și, evident textul de „forță”: M-or troieni 
cu drag aduceri aminte - închinat bardului de la Mircești, la 
80 de ani de la moartea sa, semnat de însuși Perpessicius. 
De-a lungul deceniilor însă, ritmicitatea apariţiilor a avut de 
suferit: și în acest caz, istoria recentă își punea „amprenta” 
în mod defavorabil asupra culturii... 

Mi-am reamintit de această prețioasă bijuterie publicis- 
tică primind, de curând, o carte-florilegiu de texte jurnalis- 
tice intitulat: „...în numele celor «proscriși»” (Editura Jurna- 
lul literar, 2021), remarcând pe coperta simplă dar elegan- 
tă, numele autorului Nicolae Florescu (1942-2013). Or, din 

nr. 4/1973, Manuscriptum anunta ca direc- 
tor pe Al. Oprea (Perpessicius devenea 
„fondator”) iar între redactori apărea nume- 
le menționat. Ceea ce a fost, credem, un 
mare beneficiu pentru completarea colecti- 
vului redacțional. 

Scriitor, critic și istoric literar, promotor 
al adevăratelor valori naționale, editor și 
jurnalist onest și curajos, anticomunist con- 
vins și nu conjunctural, cum atâția s-au 
declarat după '89, a resuscitat și condus 
de-a lungul vieţii sale publicaţii culturale, în 
speță Jurnal literar, inițiat de G. Călinescu, 
autorul volumului-monument Istoria litera- 
turii române de la origini până în prezent 
(Editura Fundaţia Regală pentru Literatură 
și Artă, 1941). „Divinul critic” îi fixase și 
Jurnalului liniile directoare, încă din 1939. 
Urmându-le, Nicolae Florescu și-a pus, 
retoric întrebarea: „Se poate scrie o istorie 
a literaturii române astăzi, făcând abstrac- 
ție de literatura exilului anticomunist din ulti- 
ma jumătate de veac?” A încercat să umple 
acest hiatus, „reușind să pună în drepturi 
fenomenul literar românesc al exilului”. 

Prefațatoarea, profesoara Dana Dad a 
avut prilejul de a-l întâlni pe Nicolae 
Florescu într-un moment de răscruce al de- 
venirii sale intelectuale. Rememorează spi- 
ritul combativ, elanul vital — „purtat ca un 
stindard îngeresc într-o realitate căzută în 
agonie și decăzută din punct de vedere moral 
și etic (...)”, pasiunea pentru muncă, „ochiul 
iscusit al cercetătorului care explorează din- 
colo de cuvânt”, „puterea de a se jertfi pe sine 
până la epuizare”. („Dincolo de timp”) 

Volumul cuprinde patru capitole. Primul, 
Publicistica e cel mai amplu. Autorul ur- 
mărește îndeaproape și comentează (cel 
mai adesea critic şi retrospectiv, corect) — 
pas cu pas — evenimentele politice și con- 
secințele economice, sociale și edu- 


cațional-culturale ale acestora, începând 
(și îndeosebi) cu anul 1990, până în 
octombrie - decembrie 2012. Al doilea capi- 
tol cuprinde Anchete și interviuri. Urmează 
Dialoguri esențiale: „Sadoveanu, o iubire 
de o viață”, text care constituie cel de-al 
treilea capitol. lar ultimul, al patrulea, sub 
semnăturile lui Gheorghe Grigurcu, Virgil 
lerunca, Alexandru Herlea, Liliana Corobca, 
Ștefan lon Ghilimescu, Bujor Nedelcovici și 
Barbu Cioculescu — însumează o suită de 
portrete consacrate autorului. Criticul 
Ruxandra Mihăilă, rotunjește potrivit volu- 
mul cu eseul „Intoarcerea lui Aristarc”. 


Interviuri și anchete literare 

Câteva titluri sugerează subiectele con- 
tondentelor intervenții ale ziaristului de 
excepție care a fost Nicolae Florescu, luări 
de poziție fată de evenimentele din dece- 
niul următor momentului decembrist '89. 
Exemplificări: „Adevărata față” a celor care 
s-au cățărat la putere în disprețul și uitarea 
victimelor, justificându-și arivismul, de- 
altminteri exercitat de-a lungul vieții; alege- 
rile trucate din „duminica orbului”; „Ura 
împotriva culturii” (Mineriada din 13-15 
iunie 1990); „Criza morală” (care se adaugă 
celei economice și politice); articolul-eseu: 
„Pentru întoarcerea proscrișilor” (1992) — 
sugerează poate și titlul volumului — în care 
autorul exprimă irefutabila constatare: 
„Tragedia de azi a românilor nu constă în 
suita numeroaselor crize - de la cea 
alimentară la cea energetică și de la cea 
gramaticală la cea prezidenţială. In spatele 
acestora există o gravă și greu recu- 
perabilă criză de valoare, amplificată și de 
dezastruoasa criză morală, ce îngăduie 
transformarea unui vajnic «activist utecist», 
într-un «autor» de discursuri naționale și de 
conferințe de presă bâţâitor-adormitoare 

(...) Nu avem specialiști, dar avem o 
mulțime de oameni cu diplome. Nu avem 
valori, dar avem securiști și activiști în pos- 
turi cheie ale vieții științifice, sociale, politi- 
ce, culturale și academice românești. 
Soluția salvării intelectuale și morale a 
acestui popor va veni odată și cu recupera- 
rea reală a valorilor exilului.” 

„Problema naţională” cuprinde o analiză 
a conflictului interetnic de la Târgu Mureș, 
soldat cu victime și numeroase agresiuni 
fizice: „Ceea ce dezvăluie acum minorita- 
tea maghiară din România aparține, prin 
urmare, unui program politic pregătit cu 
grijă la Budapesta, îndelung și tenace sus- 
ținut în fața Europei și a lumii, nu altfel 
decât a fost lansat și cel din '40, acum ca și 
atunci fiind revendicate, punct cu punct, 
exact aceleași «argumente» ale unei așa- 
zise «desnaţionalizări» a acesteia sub 
«opresiunea» în primul rând lingvistică, a ro- 
mânilor. Așadar, mijloacele propagandistice 
întrebuințate sunt identice cu cele de acum o 
jumătate de veac, spre atingerea, prin diver- 
siune, a unicului scop: cel teritorial. (...)” 

In suita de interviuri, se detașează cel 
cu răspunsuri la întrebările scriitorului disi- 
dent Pavel Chihaia în legătură cu obiective- 
le reapărutei publicaţii călinesciene Jurnal 
literar (8 ianuarie 1990). Una dintre temele 
abordate — „recuperarea valorilor românești 
aflate în exil”, de la nume de rezonanță mon- 
dială, precum: Mircea Eliade, Constantin 
Brâncuși, Emil Cioran, Eugen Ionescu, 
Vintilă Horia, George Enescu, la contempo- 
ranii bilingvi, exilați de teroarea comunistă 
a ultimelor decenii ale secolului trecut, pre- 
cum sibianul Adolf Armbruster, brașovea- 
nul Walter Biemel, pictorul de origine ro- 
mână Radu Mayer, Eugen Drăguțescu, 
cărturarul Camilian Demetrescu, artist 
plurivalent cu tapiterii expuse la Palatul 

Pontifical (v. Memoria, 2/1999), lon Vlad și 
alţii, „care servesc dialogul cultural românesc 
contemporan cu celelalte culturi europene”. 
Un alt deziderat al intervievatului care, 
în acel moment conducea Jurnal literar, era 
„rescrierea adevărată și integrală a literatu- 
rii și a tradiţiilor culturale religioase”. Aceste 
obiective dominante sunt reiterate într-un 
dialog cu acad. Augustin Buzura, președin- 
te atunci al Fundaţiei Culturale Române, 
care îi solicită un interviu pentru Curierul 
românesc, publicaţie a Fundaţiei; textul, 
„necenzurat” se reproduce abia acum în 
versiune integrală: recuperarea literaturii 
din timpul dictaturii comuniste și nu numai a 
prozatorilor, dar și a unor poeți de exceptie, 
critici și esteticieni literari, filosofi 
(numeroși, pe care îi enumeră). „Recu- 
perarea nu vizează astfel doar umplerea 
golului, ci cunoașterea, definirea a ceea ce 
suntem cu adevărat, sub raportul creati- 
vității intelectuale, în această jumătate de 
veac. Cine își permite să ne lase cu dezin- 
teres criminal să ne simțim încă atât de 
săraci și schilodiți sufletește, cum a vrut și 
chiar ne-a cioplit comunismul?” își încheie 
unul din răspunsuri Nicolae Florescu (iulie 
2000). Urmează un interviu realizat de 
Marin Diaconu, publicat în Viața 
Românească (septembrie 2002), una din- 
tre întrebări fiind: (M.D.) — „Ce credeți des- 
pre viața literară românească a ultimilor 
ani?” (N.F.) — „Ce pot să cred despre ceva 
ce nu există. O «viaţă literară» indică o acti- 
vitate spirituală, o efervescenţă creativă, o 
mișcare de idei, o dezbatere de probleme. 
Ea trebuie, este obligată să afirme o nouă 
generaţie de scriitori, eseiști, comentatori 
literari, o profundă conștientizare a publicis- 
ticii naționale și a procesului editorial des- 
fășurat între aceiași parametri. Constataţi 
dvs. altceva astăzi decât însingurarea, în- 


străinarea, provincialism și perpetuarea se- 
chelelor comuniste ale «cântării României»?” 
La rubrica Aldine din România liberă 
(15 februarie 2008) se publică, sub 
semnătura lui Dan Stanca, o discuţie, 
cumva „bilanţieră” după 18 ani, cu directo- 
rul revistei Jurnal literar, „într-un peisaj 
publicistic atât de divers și confuz?” (D.S.), 
pe aceeași obsedantă idee: literatura exilu- 
lui anticomunist. La radio („Scriitori la 
microfon”), Georgeta Drăghici deschide 
dialogul cu autorul volumului „Inapoi la 
Aristarc” — care reprezintă (...) „o întoarcere 
la considerentul moral al criticii. Cartea 
aceasta, în primul ei volum, și-a început 
drumul având ca subtitlul Rezistenţa prin 
cultură. Discutia radiofonică, precum și 
următoarele emisiuni conduse de aceeași 
realizatoare (G.D.) vor fi analize profunde, 
făcute cu patos de Nicolae Florescu, pe 
marginea fenomenului literar, a istoriei lite- 
rare românești în strânsă legătură cu istoria 
țării, a recunoașterii și nerepetării greșelilor 
și compromisurilor unor scriitori (ex: Cazul 
lon Caraion) — a reevaluării atitudinii etice a 
lui Mihail Sadoveanu, cel care „După intra- 
rea armatei sovietice, marea armată roșie, 
în 3 iunie 1940, în Basarabia și Bucovina 
de Nord publicase, în numele scriitorilor 
români, o pagină de tragedie și îmbăr- 
bătare, în același timp, a conștiinței româ- 
nești. Acest fapt nu se pierde și nu trebuie 
uitat.” După aceea, Sadoveanu a scris 
Mitrea Cocor, dar revenirea sa la normalitate 
o reprezintă Nicoară Potcoavă, „o carte- 
testament, o carte despre moarte”. Singurul 
lucru care trebuie luat în considerare, 
opinează criticul și istoricul literar va fi 
„numai și numai opera” (...), „un scriitor este 
atâta vreme cât condeiul lui există pe hârtie. 
După aceea, el încetează să mai existe!” 
„Sadoveanu, o iubire de o viață” este, 


de asemenea, o amplă discuţie înregistrată 
și reprodusă în Jurnal literar (după definiti- 
va plecare a criticului). Sunt mărturiile 
Crisulei Ștefănescu (poetă, traducătoare, 
dramaturg, exilată în Germania) după o 
vizită acasă la familia Nicolae Florescu și 
lleana Corbea (critic literar, autoare 
împreună cu N.F. a „serialului” de succes 
„Biografii posibile”), apoi o altă întâlnire la 
Freiburg unde soții se documentau cerce- 
tând arhivele Bibliotecii Române, în fine, din 
nou la București, în vara anului 2012, când 
criticul lucra la cartea despre Vintilă Horia și 
studia lucrări ale scriitorilor români din exil 
(Capitolul III „Dialoguri esenţiale”, octombrie 
2011 - iunie 2013). Discutia specializată, te- 
mele de estetică literară, proiecte ale scriito- 
rului, nu pot fi din păcate sintetizate, din 
rațiuni de spaţiu și inerentă sărăcire a 
conținutului, în rândurile unei prezentări de 
carte destinate publicului larg. 


Schite de portret 

e Gh. Grigurcu scrie despre Jurnal lite- 
rar că, de-a lungul anilor, a fost una dintre 
„cele mai curate reviste” pe care le-a 
cunoscut, fapt datorat personalităţii celui 
care a fost ctitorul publicației, regretatul 
Nicolae Florescu. („O revistă curată”, 
Revista Mozaicul, nr. 11-12/2020). 

* „Tineretul erou ne-a pus o grea povară 
pe umeri: cea a responsabilității față de 
destinul viitor al patriei. O asemenea 
sarcină nu se poate realiza însă cu opor- 
tuniști și «șmecheri» ai conjuncturii, cu pro- 
fitorii de situaţii politice, cu aventurieri ai 
răzvrătirii. Aceste temeri exprimate în 
ianuarie 1990 s-au verificat ciclic până azi, 
și Nicolae Florescu n-a trecut sub tăcere 
niciuna dintre anomaliile actualei puteri.” 
(Virgil lerunca, Cronica  Optimistului. 
Europa Liberă, 21 decembrie 1990) 

* „Demn şi integru, impermeabil com- 
promisurilor, convins de justețea cauzelor 
pe care le apără și pentru care niciun sacri- 
ficiu nu era prea mare, generos și altruist, 
gata să te ajute cu toate mijloacele pe care 
le avea la dispoziție, începând cu un sfat 
sau cu o informaţie, discret, modest, rezer- 
vat și chiar sfios, în unele circumstante, 
Nicolae Florescu a fost o personalitate de 
excepție în care morala și profesionalismul, 
etica și estetica se găseau intim înlănţuite.” 
(Alexandru Herlea, Casa Românească, 
Paris, 6 decembrie 2014) 

e „(...) Personajul cu care s-a identificat 
cel mai mult și din care a făcut un model 
exemplar și demn de urmat a fost Aristarc. 
(...) (Liliana Corobca, „Nicolae Florescu - 
un Aristarc inflexibil'”, Jurnal literar, 
ianuarie-martie 2014) 

e „Nicolae Florescu a fost cercetătorul 
de un profesionalism absolut și omul 
providențial, grație căruia sacrificiul exilului 
anticomunist pentru libertate, adevăr și 
dreptate, pentru o literatură autentică, a 
putut fi, în sfârșit, cunoscut și, într-o 
măsură, însușit în țară ca o componentă a 
grouna-ului nostru cultural.” (Ştefan lon 
Ghilimescu, „Jurnal literar, o instituție 
culturală unică”, Mozaicul, nr. 11-12, 2009) 

e „Numeroase numere ale revistei au 
fost consacrate dezțăraților și pribegilor, și 
aceasta poate să constituie meritul esenţial 
al gândirii şi al orientării unei publicații, 
după aproape o jumătate de secol de igno- 
rare voită a celor care au fost nevoiți să 
părăsească România.” (Bujor Nedelcovici, 
„Jurnal literar - o publicaţie de opinie și ati- 
tudine intelectuală”, Casa Românească, 
Paris, 6 decembrie 2014). 

* „Mă îndreptățesc să cred că-i cunosc 
pe cei doi bărbaţi care conlocuiesc în 
Nicolae Florescu. (...) Imprejurarea că sunt 
reuniți într-o singură ființă este un simplu 

detaliu într-o existentă în care, unul dintre 
ei a trăit tot timpul sub unghiul estetic, iar 
celălalt sub aspectul etic, ambele existente 
intersectându-se într-o remarcabilă perso- 
nalitate.” („Nicolae Florescu - între estetic și 
etic”, Barbu Cioculescu). 

In câteva pagini care încheie volumul 
mai sus prezentat, Ruxandra Mihăilă, fostă 
colegă de redacţie, mai bine de două dece- 
nii, la Manuscriptum, își amintește că, pre- 
luând conducerea publicaţiei, Nicolae 
Florescu a stabilit de la început o ștachetă 
profesională foarte sus. „Bun istoric literar, 
și tot atât de pasionat, impunea, cerea, pre- 
tindea rigoare și informare fără rest”; (...) 
„s-a poziționat ferm în opţiunile politice în 
momente încă foarte incerte, când schim- 
barea bruscă de la început de la întuneric 
spre lumină, chiar dacă cernută, ne-a ispitit 
pe mulți să acceptăm, la început, formule 
de compromis, numai să ne vedem 
eliberaţi, cel putin vizual, de imaginile de 
coșmar care ne bântuiau.” (...) „Nicolae 
Florescu a fost un creator de reviste literare 
de prim rang în publicistica culturală 
românească.” „Manuscriptum - revista 
înființată de cărturarul Romulus Vulpescu, 
remarcabil reprezentant al acribiei filologice 
şi a zestrei culturale romanice — a devenit, 
în mandatul lui Nicolae Florescu, cea mai 
importantă publicaţie de istorie literară a 
României anilor '70”. Prin instituţia Jurnalul 
literar, literatura exilului s-a redefinit în 
raport cu acasă, configurând o structură 
ovoidală literaturii române în ansamblul ei.” 

Dincolo de bogăţia ideatică -— critică, 
teorie, etică și estetică literară — cuprinsă în 
acest volum (350 p., redactor, Ileana 
Corbea Florescu), la capătul lecturii, citito- 
rul relativ tânăr va fi beneficiarul unor infor- 
matii de istorie literară și culturală (nume de 
autori, opere citate, atitudini/controverse) 
ocultate decenii, în perioada comunistă. 


APARIȚIE EDITORIALĂ 
OMUL-ARIPĂ 


Volum îngrijit de Cristina Chirvasie 


A apărut la Editura Fundaţiei Culturale 
Memoria, volumul Omul-aripă, cel de-al 
doilea al Colecţiei Revoluția Modelelor, 
inițiată și coordonată de Cristina Chirvasie. 
Lucrarea își propune să fie o provocare și 
un îndemn la acţiune, la trecerea de la 
cuvânt la faptă, făcând apel la mărturisirile 
unor oameni frumoși, porniţi în aflarea 
armoniei și a frumuseții adevărului. Cine 
este omul-aripă? Este cel care își 
preschimbă căutarea în purtare a Crucii și 
se răstignește între lumea aceasta și 
veșnicie, într-o bună măsură, prin asuma- 
rea harului și înmulțirea talantului său. 

Colecţia Revoluţia Modelelor este un 
apendice al filmelor realizate în cadrul pro- 
iectului cu același nume și conţine trans- 
crierile convorbirilor realizate cu ocazia 
filmărilor, acestea din urmă putând fi vizio- 
nate pe site-ul www.revolutiamodelelor.ro. 

Volumul Omul-aripă este o suită de 
mărturisiri care pleacă de la o copilărie 
trăită în vreme de război, urmată de o 
naștere marcată de vremurile prigoanei 
comuniste, apoi de experiențele de viață 
ale unor trăitori ai culturii Invierii. Vieti duse 
cu temeritate, demnitate, asumare, 
îmbrăcate în veșmintele alese ale valorilor 
autentice, cuprinse în mărturisiri care ne 
învață care este adevăratul preț al vietii și 
al libertăţii, ce înseamnă calea și rostul, 


curajul și împlinirea chemării fiecăruia. 

In acest volum sunt prezenți: regizorul 
Nicolae Mărgineanu (cu mărturisiri despre 
tatăl său, psihologul Nicolae Mărgineanu, 
pătimitor în temniţele comuniste); violonista 
și cercetătoarea loana-Raluca Voicu- 
Arnăuţoiu, fiica locotenentului Toma 
Arnăuțoiu și a Mariei Plop, membri ai 
Grupului de rezistență anticomunistă de la 
Nucșoara; teologul și eseistul Costion 
Nicolescu (cu istorisiri despre părintele 
Dumitru Stăniloae, poetul loan Alexandru și 
pictorul Horia Bernea); iconografa Raluca 
Prelipceanu (salvatoarea unei biserici de 
pe Valea Arieșului); scriitorul Mircea 
Stanciu (care ne vorbește despre cuvintele 
şi meseriile pierdute). 


Omul - aripă 

Colecţia Revolutia 
Modelelor. Volumul 2, 
Coordonator Cristina 
Chirvasie. Interviuri cu 
Nicolae Mărgineanu. 
loana-Raluca Voicu- 
Arnăutoiu, Costion 
Nicolescu, Raluca 
Prelipceanu și regretatul 
Mircea Stanciu. Editura 
Fundaţiei Culturale 
Memoria, București, 


2022, 200 p., 25 lei. 
Pentru detalii și comenzi: htips://www.revistamemoria.ro/ 
omul-aripa-revolutia-modelelor-vol-2/ 

Anatol Petrencu 

Rusia, 2019: „Acesta a fost un an greu...” 

- monografie. 

Chișinău, 2020, 296 p. A 

Monografia este compusă din două părți. In prima 
este expusă politica externă a Federaţiei Ruse, în special 
fată de fostele republici sovietice, astăzi state indepen- 
dente. In cea de-a doua parte a studiului sunt analizate 
problemele interne, cu care s-a confruntat societatea și 
administrația rusă în anul 2019. In Anexe au fost incluse 
câteva recenzii de carte precum și câteva documente. 
(Anatol Petrencu) 


Anatol Petrencu // lon Negrei 
Suveranitatea Republicii Moldova: Concept și realitate 
Centrul de Excelenţă Institutul de Istorie Socială 

„ProMemoria”, Chișinău, 2020, 352 p. 

Pe data de 23 iunie 2020 s-au împlinit 30 de ani de la 
adoptarea de către Sovietul Suprem al RSS Moldova, a 
Declaraţiei de Suveranitate. Cu acest prilej Centrul de 
Excelență INIS „ProMemoria” din cadrul Universităţii de 
Stat din Moldova a organizat o conferință științifică 
interuniversitară on-line cu genericul „30 de ani de la pro- 
clamarea Suveranităţii RSS Moldova”. La eveniment au 
fost invitaţi și au participat cu comunicări deputaţi ai 
Parlamentului Independenţei - martori și participanţi la ela- 
borarea și promovarea documentelor premergătoare 
Declaraţiei de Suveranitate a RSS Moldova - cunoscuți 
istorici, juriști, economiști din Republica Moldova (RM) și 
România. 

Mehedinţiul sub vremi 

Editată de Asociaţia Foștilor Deținuți Politic Filiala 
Mehedinți. Anul |, Nr. 2, 2021, 116 p. 

S-au împlinit în 2021 70 de ani de la deportările în 
Bărăgan care, prin ineditul, amploarea, cruzimea și 
urmările lor nefaste în viața economică, socială și politică a 
României au avut dimensiunea unui adevărat cutremur 
social. Cei mai mulți deportați s-au întors în Banat și 
Oltenia în cursul anului 1956. Acolo au găsit dezastru, și au 
luat-o pentru a treia oară de la capăt. 


lon |. Lapedatu 

De la Sibiu la Alba lulia 1916-1918, volum îngrijit și 
postfață de loan Opriș, Editura Oscar Print, București, 
2021, 249 p. 

In cartea de față — cu preluări directe din mărturii deja 
publicate, dar și din documente private, la care se 
precizează atent sursele — subiectul este cel al recepției 
evenimentelor majore care au debutat prin intrarea 
României în Primul Război Mondial și au culminat cu 
Marea Adunare Naţională de la Alba lulia, consemnate 
într-un jurnal de război aparţinând lui lon |. Lapedatu înce- 
put la 14/27 august 1916, și continuat în corespondenţa și 
memoriile sale ulterioare. 


Steluţa Pestrea Suciu 

Elite ale Brașovului și arhivele lor de familie vol. I și II 

Editura Foton, Brașov, 2021, 214 p. 

Prin această carte măiestrit scrisă, autoarea ne convin- 
ge că fără documente (izvoare, mărturii) nu există istorie 
veridică, că marile familii intelectuale au creat arhive 
fiindcă aveau cultul actului scris, că elitele acestea au făcut 
istorie, știință, artă și cultură în general. Dar mai presus de 
toate, cartea scoate în lumină un Brașov erudit, frumos și 
curat, placă turnantă a pământului românesc, un Brașov în 
care s-a învăţat prima oară românește la școală, în care s-au 
scris şi copiat codice, s-au tipărit primele cărți majore 
românești, s-au adunat arhive medievale, în care 
funcţionează o biserică având hramul Sf. Nicolae, ca un 
panteon național, și în care un liceu cu numele lui Andrei 
Șaguna valorează cât o universitate. 

O Revista Memoria poate fi procurată în București, direct de la sediul 
redacţiei noastre, de la librăriile Humanitas, Cărtureşti, librăria 
Bizantină și librăria Sophia, iar în tară de la librăriile Humanitas, 
UBB - Cluj, librăria Corina — Arad, librăria Sabin Opreanu SRL - 

a" Un abonament în ţară (4 numere consecutive): 80 lei (taxe 

poștale incluse). 

cÐ Un abonament în străinătate (4 numere consecutive): 50 euro 
(taxe poştale incluse). 

O Numerele vechi disponibile ale Revistei Memoria le puteţi achi- 


ziționa la prețul de 5 lei / ex., respectiv 10 lei / nr. dublu pentru 
numerele 1-64/65. Începând cu numerele 66/67 prețul se află 
afișat pe coperta fiecărui exemplar. 

AÐ Pentru achiziții comandati prin telefon: 021.2129772 / 
0741086569 (Oana Ichim), prin e-mail: 
revistamemoriaOgmail.com, ori direct pe site-ul nostru 
www.revistamemoria.ro 


Nu se primesc articole scrise de mână, dactilografiate 
sau cele în format electronic fără diacritice. 
Responsabilitatea pentru conţinutul articolelor 
revine autorilor. 


Îi mulțumim pentru generozitate susținătorului nostru 
din străinătate, C.C., fără al cărui ajutor 
revista noastră nu ar supraviețui. 


APARIȚIE EDITORIALĂ 2022 


Omul-aripă. Colecţia Revoluţia modelelor, vol. 2 
Coord. Cristina Chirvasie, Ed. Fundaţiei Culturale Memoria, 
București, 2022, 200 p., 25 lei 


Următoarele titluri pot fi achiziţionate prin poștă cu plata ramburs: 


O Mihai |. Grăjdeanu, Momente din 
istorie. Istoria comunismului în 
România. vol. 1, Începuturile, Ed. 
Fundației Culturale Memoria, București, 
2021, 44 p., 20 lei 

O Lăcrămioara Stoenescu, Memoria 
anilor '80. Nouă opozanți ai regimului 
comunist, Ed. Fundaţiei Culturale 
Memoria, București, 2021, 400 p., 39 lei 

O Antidot la zadar. Colecţia Revoluţia 
modelelor, vol. 1, coord. Cristina 
Chirvasie, Ed. Fundaţiei Culturale 
Memoria, București, 2021, 182 p., 25 lei 

O loan A. German, Alexandru Vaida 
Voevod și Francisc Ferdinand de 
Habsburg, Ed. Fundatiei Culturale 
Memoria, București, 2021, 263 p., 30 lei 

O Jipa Rotaru, Asumarea răspunderii, 
Ed. Fundației Culturale Memoria, 
București, 2021, 352 p., 40 lei 

O Banu Rădulescu. Autoportret. Poezii, 
redactori coordonatori: Nicolae 
Constantinescu, Cosmin Budeancă, Ed. 
Fundației Culturale Memoria, București, 
2020, 172 p., 21 lei 

O Anastasia Ambul-Balmuș, Dosarele 
infernului. Sudul Basarabiei în vârtejul 
sinistru sovietic al anilor 1940-1941, 
Ed. Fundaţiei Culturale Memoria, 
București, 2020, 312 p., 29 lei 

O lon Șiugariu, Poeme, Ed. Fundaţiei 
Culturale Memoria, 2013, 15 lei 


O Anastasia Dumitru, Vocația mărtu- 
risirii. Încolţirea Basarabiei, vol. 2, 
Ed. Fundaţiei Culturale Memoria, 
București, 2020, 826 p., 40 lei 

O Maria Stoica, Pecetea memoriei 1. 
Ziua când tata a devenit nemuritor, 
Ed. Fundaţiei Culturale Memoria, 
București, 2019, 160 p., 10 lei 

O llie Popa, Antologia Liricii de detenţie 
anticomunistă din spațiul românesc, 
Ed. Fundaţiei Culturale Memoria, 
București, 2016, 862 p., 50 lei 

O Aurel Sergiu Marinescu, Aspecie 
românești reflectate în articole 
publicate în exil, Ed. Tiparg, Pitești, 
2015, 478 p., 20 lei 

O lon Şiugariu, Ceva despre noi. Eseuri, 
Ed. Fundaţiei Culturale Memoria, 2013, 
188 p., 15 lei 

O Sergiu Grossu, Ei triumfă înaintea lui 
Dumnezeu, Ed. Fundaţiei Culturale 
Memoria, 2007, 240 p., 18 lei 

O Meșterul Manole, antologie literară 
alcătuită de Al. Husar, ediție îngrijită de 
Gheorghe Derevencu, Ed. Fundaţiei 
Culturale Memoria, 2004, 330 p., 10 lei 

O Annie Samuelli, Gratiile despărțitoare, 
traducere Adina Arsenescu, ediție îngrijită de 
Micaela Ghitescu, Ed. Fundaţiei Culturale 
Memoria, 2001, 280 p., 10 lei 

O Cicerone loniţoiu, Nicole Valéry- 
Grossu. O lumină în bezna exilului, 
Ed. Fundaţiei Culturale Memoria, 1997, 
344 p., 10 lei 

